**ПРЕДЛОГ ЗАКОНА**

**О ИЗМЕНАМА И ДОПУНАМА ЗАКОНА**

**О ИЗВРШЕЊУ И ОБЕЗБЕЂЕЊУ**

**Члан 1.**

У Закону о извршењу и обезбеђењу („Службени гласник РС” бр. 106/15, 106/16 – аутентично тумачење и 113/17 – аутентично тумачење), у члану 2. тачка 7) после речи: „суда” додају се речи: „или јавног извршитеља”, а после речи: „исправе” додају се речи: „или веродостојне исправе”.

Тачка 8) брише се.

У тачки 9) речи:„поступајући по налогу суда или јавног извршитеља налаже банкама да пренесу новчана средства са рачуна извршног дужника” замењују се речима: „поступа по налогу суда или јавног извршитеља”.

**Члан 2.**

У члану 3. став 3. после речи: „основу” додају се речи: „извршне или”.

После става 3. додаје се нови став 4. који гласи:

„О предлогу за извршење ради намирења новчаног потраживања према извршном дужнику из члана 300. ст. 2 – 4. овог закона, одлучује јавни извршитељ.”

Досадашњи став 4. постаје став 5.

**Члан 3.**

У члану 4. став 1. мења се и гласи:

„Суд је искључиво надлежан за извршење чињења које може предузети само извршни дужник, нечињења или трпљења (чл. 363, 364 и 366.), враћање запосленог на рад и извршење извршних исправа у вези с породичним односима, осим наплате законског издржавања.”

После става 1. додаје се нови став 2. који гласи:

„Суд је искључиво надлежан за извршење и када је то прописано посебним законом.”

Досадашњи став 2. постаје став 3.

После става 3. додају се нови ст. 4. и 5. који гласе:

„Јавни извршитељи су искључиво надлежни за извршење решења за која је законом прописано да се извршавају по службеној дужности. На поступак принудног извршења сходно се примењују одредбе закона којима се уређује наплата судских такси.

Јавни извршитељи су искључиво надлежни за спровођење извршења и када је то прописано посебним законом.”

Досадашњи став 3. постаје став 6.

**Члан 4.**

У члану 13. став 1. речи: „жалби против решења донетог о предлогу за извршење на основу извршне исправе или рок за приговор или жалбу у поступку одлучивања о законитости и правилности решења о извршењу на основу веродостојне исправе” замењују се речима: „правном леку”.

У ставу 5. речи: „захтев за изузеће судије” замењују се речима: „подношење захтева за изузеће судије, као и подношење приговора против решења којим је захтев за изузеће судије одбачен или одбијен,”.

**Члан 5.**

Члан 19. став 1. мења се и гласи:

„Немају правно дејство акти правног или фактичког располагања предметом извршења или обезбеђења од дана доношења решења о извршењу на основу извршне или веродостојне исправе или решења о обезбеђењу.”

После става 1. додаје се став 2. који гласи:

„Став 1. овог члана сходно се примењује и на закључак јавног извршитеља.”

**Члан 6.**

У члану 20. ст. 3. и 4. мењају се и гласе:

„Ако је предлог за извршење поднет после доношења решења о упису забележбе хипотекарне продаје, сматра се да је извршни поверилац одустао од намирења применом закона којим се уређује хипотека.

У случају из става 3. овог члана јавни извршитељ ће приликом достављања решења о извршењу ради уписа забележбе у катастру непокретности наложити и брисање забележбе хипотекарне продаје.”

**Члан 7.**

У члану 21. став 1. речи: „донето је пре решења о извршењу” замењују се речима: „је постало коначно пре доношења решења о извршењу”.

У ставу 2. после речи: „хипотека” додају се запета и речи: „у року од 18 месеци од коначности решења о упису забележбе хипотекарне продаје”.

У ставу 3. после речи: „пре” додаје се реч: „коначности”.

**Члан 8.**

У члану 24. ст. 3. и 4. мењају се и гласе:

„Приговор се може изјавити против решења првостепеног суда и јавног извршитеља само када је то прописано овим законом и као приговор трећег лица.

Против решења којим је одлучено о приговору може се изјавити жалба само када је то прописано овим законом.”

**Члан 9.**

У члану 25. став 1. брише се.

Досадашњи став 2. који постаје став 1. мења се и гласи:

„Жалба и приговор се подносе у року од осам дана од дана достављања решења, осим ако овим законом није одређен дужи или краћи рок.”

Досадашњи став 3. постаје став 2.

**Члан 10.**

Назив члана 26. и члан 26. бришу се.

**Члан 11.**

У члану 27. ст. 1. и 2. бришу се.

Досадашњи став 3. постаје став. 1.

**Члан 12.**

У члану 28. став 1. речи: „приговор или жалбу у поступку побијања решења о извршењу на основу веродостојне исправе” замењују се речима: „изјављивање правног лека против решења о извршењу”.

Став 2. мења се и гласи:

„О предлогу за враћање у пређашње стање одлучује суд који је надлежан да одлучује о правном леку против решења о извршењу.”

Став 3. брише се.

**Члан 13.**

У члану 30. став 1. тачка 2) речи: „датум рођења и” бришу се.

У ставу 2. тачка 1) после речи: „име” додају се речи: „и седиште”.

**Члан 14.**

У члану 31. став 2. после речи: „делатности” додају се запета и речи: „осим када податке прибавља путем правосудног информационог система у складу са законом који уређује електронску управу”.

У ставу 5. после речи: „исправу” додају се речи: „или меницу”.

После става 5. додаје се нови став 6. који гласи:

„Под условима из става 5. овог члана, извршни поверилац пружалац комуналних и сродних услуга који своје потраживање доказује веродостојном исправом из члана 394. овог закона има право да прибави податке о јединственом матичном броју грађана извршног дужника.”

Досадашњи став 6. постаје став 7.

**Члан 15.**

У члану 33. став 3. после речи: „таксе” додају се запета и речи: „у ком случају трошкове поступка сноси извршни дужник”.

После става 4. додаје се нови став 5. који гласи:

„Трошкове поступка у вези са одређивањем и спровођењем извршења коначно сноси извршни дужник.”

Досадашњи ст. 5. и 6. постају ст. 6. и 7.

**Члан 16.**

У члану 34. после става 1. додају се нови ст. 2. и 3. који гласе:

„Извршни поверилац који је подношењем више предлога за извршење против истог извршног дужника захтевао одвојено намирење више потраживања која су се могла намирити у истом извршном поступку, има право на накнаду само оних трошкова које би имао да је ради намирења тих потраживања поднео само један предлог за извршење.

Одредба става 2. овог члана сходно се примењује и када је извршни поверилац подношењем више предлога за извршење против истог извршног дужника захтевао потпуно или делимично намирење главнице једног потраживања, камате или трошкова поступка.”

Досадашњи став 2. постаје став 4.

После става 4. додају се нови ст. 5. и 6. који гласе:

„Учесник у поступку има право на трошкове за радње које је предузео у циљу заштите својих права.

Учесник у поступку дужан је да накнади трошкове које је неосновано проузроковао својим радњама.”

Досадашњи став 3. брише се.

У досадашњем ставу 4. који постаје став 7. после речи: „захтева” додаје се реч: „најкасније”.

После става 7. додају се ст. 8 – 11. који гласе:

„Трошкови поступка коначно се утврђују решењем донетим по службеној дужности, на предлог странке или учесника у поступку.

Решење којим су утврђени трошкови поступка спроводи се против странке или учесника у поступку, у истом поступку у ком је донето.

Решење којим су утврђени трошкови поступка има дејство решења о извршењу.

Одредбе ст. 9. и 10. овог члана сходно се примењују и када је решењем јавног извршитеља поступак обустављен због неплаћања предујма.”

Досадашњи став 5. постаје став 12.

**Члан 17.**

У члану 35. став 1. речи: „у депозит јавног извршитеља” замењују се речима: „уплатом на наменски рачун јавног извршитеља”.

У ставу 2. после речи: „Изузетно” запета и речи: „уз сагласност противне странке” замењују се речима: „од става 1. овог члана”.

**Члан 18.**

У члану 36. став 2. мења се и гласи:

„Ако достављање не успе, писмено се у року од три дана истиче на електронској огласној табли суда који је донео решење о извршењу на основу извршне или веродостојне исправе, а кад је реч о решењу о извршењу на основу веродостојне исправе, достављање се понавља још једном по истеку рока од осам дана од претходног достављања, а ако ни поновљено достављање не успе, решење се у року од три дана истиче на електронскoj oгласној табли суда.”

У ставу 3. после речи: „истакнуто на” додаје се реч: „електронској”, а после речи: „писмена на” додаје се реч: „електронској”.

У ставу 4. речи: „огласну таблу” замењују се речима: „електронској огласној табли”.

**Члан 19.**

У члану 37. после става 1. додаје се нови став 2. који гласи:

„Достављање између јавног извршитеља и других органа може се вршити и електронским путем, у складу са правилником који доноси министар надлежан за правосуђе (у даљем тексту: министар).”

Досадашњи став 2. који постаје став 3. мења се и гласи:

„Суд преко чије електронске огласне табле јавни извршитељ доставља акте и писмена води посебну евиденцију о томе када су акт или писмено истакнути на електронској огласној табли и када су скинути с ње и о томе доставља службену електронску потврду јавном извршитељу. Евиденција садржи пословни број судског предмета, односно предмета јавног извршитеља и име и презиме или пословно име, јединствени матични број грађана, матични број и порески идентификациони број странака у поступку.”

Досадашњи став 3. постаје став 4.

**Члан 20.**

У члану 39. после речи: „поступак” додају се запета и речи: „ако овим или другим законом није другачије одређено”.

**Члан 21.**

У члану 41. став 1. после тачке 7) додаје се тачка 7а) која гласи:

„7а) одлука Уставног суда којом је усвојен захтев подносиоца уставне жалбе за накнаду штете;”.

У тачки 8) после речи: „је” додају се речи: „овим или”.

После става 2. додаје се став 3. који гласи:

„На основу извршних исправа из става 1. тач. 3) и 4) овог члана извршење се може спровести само на предмету заложног права.”

**Члан 22.**

После члана 47. додају се назив члана 47а и члан 47а који гласе:

„Одређивање и наплата затезне камате

Члан 47а

Ако су у извршној исправи одређени трошкови поступка, суд ће на предлог извршног повериоца решењем о извршењу одредити наплату законске затезне камате на износ досуђених трошкова од дана наступања извршности извршне исправе до дана наплате.

Одредба става 1. овог члана сходно се примењује и на јавног извршитеља када је он надлежан за доношење решења о извршењу на основу извршне исправе.”

**Члан 23.**

У називу члана 48. после речи: „прелаз” додају се речи: „и пренос”.

У члану 48. став 1. после речи: „прешло” додају се речи: „или пренето”, а после речи: „прелаз” додају се речи: „или пренос”.

Став 2. мења се и гласи:

„Кад после доношења решења о извршењу на основу извршне или веродостојне исправе потраживање пређе или буде пренето са извршног повериоца на друго лице, на предлог стицаоца, решењем против ког је дозвољен приговор утврђује се да је он ступио на место извршног повериоца, ако прелаз или пренос докаже јавном или по закону овереном исправом.”

У ставу 3. после речи: „пређе” додају се речи: „или буде пренета”.

После става 3. додаје се нови став 4. који гласи:

„Одредбе ст. 1. и 2. овог члана сходно се примењују и у случају прелаза или преноса предмета извршења са извршног дужника на треће лице након доношења решења о извршењу.”

Досадашњи став 4. постаје став 5.

После става 5. додаје се став 6. који гласи:

„Када извршног повериоца у извршном поступку заступа адвокат, наплата досуђених судских трошкова и трошкова извршења извршиће се на рачун адвоката и без уговора о преносу потраживања, на основу по закону овереног пуномоћја којим га је извршни поверилац овластио да наплату трошкова поступка захтева и прими на свој рачун.”

**Члан 24.**

У члану 54. став 2. после речи: „продаја покретних ствари извршног дужника” додају се запета и речи: „заједничка продаја непокретности и покретних ствари”, а после речи: „непокретност” додају се речи: „и уновчење других имовинских права извршног дужника”.

**Члан 25.**

У члану 55. став 2. запета и речи: „нити ствари које су овим или другим законом изузете од извршења” бришу се.

После става 2. додају се ст. 3 – 5. који гласе:

„Предмет извршења не могу бити ни непокретне ни покретне ствари које користе државни органи за обављање послова из своје надлежности.

Предмет извршења не могу бити новчана средства и финансијски инструменти који су утврђени као средство обезбеђења у складу са законом којим се уређује финансијско обезбеђење, укључујући новчана средства и финансијске инструменте на којима је установљено заложно право у складу са тим законом.

Предмет извршења не могу бити ни друга права и ствари који су овим или другим законом изузете од извршења.”

**Члан 26.**

У члану 56. после става 1. додају се ст. 2. и 3. који гласе:

„Приликом избора између више средстава и предмета извршења, јавни извршитељ по службеној дужности води рачуна о томе да се извршење спроводи оним средством и на оном предмету који су за извршног дужника најмање неповољни.

Не примењује се начело сразмере ако се извршни дужник у форми јавне или по закону оверене исправе сагласио да се извршење спроведе одређеним средством и на одређеном предмету извршења, или ако је несумњиво утврђено да постоји само једно средство и један предмет извршења из којег се може намирити потраживање извршног повериоца.”

**Члан 27.**

У члану 57. став 3. мења се и гласи:

„Ако је у решењу о извршењу одређено више средстава и предмета извршења, јавни извршитељ ће закључком, по службеној дужности или на предлог странке, ограничити извршење на само нека средства и предмете који су довољни да се извршни поверилац намири.”

**Члан 28.**

У члану 58. став 1. речи: „може, на предлог извршног повериоца” замењују се речима: „ће по службеној дужности или на предлог странке”.

Став 2. мења се и гласи:

„Јавни извршитељ ће по службеној дужности или на предлог странке закључком да промени већ одређено средство и предмет извршења, ако постоји очигледна несразмера између одређеног средства и предмета извршења и висине потраживања извршног повериоца.”

**Члан 29.**

У члану 59. став 1. после речи: „предмета извршења” додају се речи: „или захтев да се извршење одреди на целокупној имовини извршног дужника”.

**Члан 30.**

У члану 60. став 1. после речи: „потраживања” додају се речи: „из извршне или веродостојне исправе”.

**Члан 31.**

У члану 62. став 1. после речи: „предмета извршења,” додају се речи: „или захтев да се извршење одреди на целокупној имовини извршног дужника”.

**Члан 32.**

После члана 62. додају се назив члана 62а и члан 62а који гласе:

„Предлог за извршење у електронском облику

Члан 62а

Предлог за извршење на основу извршне или веродостојне исправе може се поднети и у електронском облику у складу са правилником који доноси министар.”

**Члан 33.**

У називу члана 66. после речи: „извршењу” додају се речи: „на основу извршне исправе”.

У члану 66. после става 2. додаје се став 3. који гласи:

„Против закључка из става 2. овог члана може се поднети захтев за отклањање неправилности у року од осам дана од дана достављања закључка.”

**Члан 34.**

У члану 67. став 2. после речи: „поступка” додају се запета и речи: „или се одређује извршење на целокупној имовини извршног дужника”.

После става 2. додају се ст. 3. и 4. који гласе:

„Ако извршни поверилац у предлогу за извршење није назначио средство и предмет извршења јавни извршитељ, без предлога извршног повериоца, доноси закључак којим после идентификовања имовине извршног дужника одређује средство и предмет извршења.

Против закључка из става 3. овог члана може се поднети захтев за отклањање неправилности у року од осам дана од дана достављања закључка.”

**Члан 35.**

У члану 68. став 5. речи: „Захтев за изузеће јавног извршитеља” замењују се речима: „Подношење захтева за изузеће јавног извршитеља, као и подношење приговора против решења којим је захтев за изузеће одбачен или одбијен”.

**Члан 36.**

У члану 74. тачка 6) мења се и гласи:

„6) ако је потраживање из извршне исправе престало;”.

У тачки 7) после речи: „прешло” додају се речи: „или није пренето”, а после речи: „прешла” додају се речи: „или није пренета”.

Тачка 10) мења се и гласи:

„10) ако је наступила застарелост потраживања из извршне исправе;”

У тачки 11) тачка се замењује тачком и запетом.

После тачке 11) додаје се тачка 12) која гласи:

„12) из разлога прописаних посебним законом.”

**Члан 37.**

После члана 77. додају се назив члана 77а и члан 77а који гласе:

„Обустава извршења по жалби извршног дужника против решења о извршењу

Члан 77а

Првостепени суд може, ако оцени да је жалба основана, жалбу извршног дужника изјављену против решења о извршењу усвојити, укинути решење о извршењу, обуставити извршење у целини или делимично и укинути спроведене радње.

Против решења донетог у смислу става 1. овог члана може се изјавити жалба другостепеном суду.

Ако првостепени суд не одлучи да сам решава о жалби, доставиће је на решавање другостепеном суду.”

**Члан 38.**

У члану 78. став 3. речи: „и месну” бришу се.

**Члан 39.**

У члану 80. став 2. мења се и гласи:

„Ако је спровођење извршења почело, поред обуставе извршног поступка укидају се и све спроведене извршне радње, али ако је жалба усвојена због месне ненадлежности првостепеног суда, решење о извршењу се неће укидати, а само суд, коме су уступљени списи предмета може да укине спроведене извршне радње у року од осам дана од дана достављања списа ако је то потребно ради правилног вођења извршног поступка.”

После става 2. додаје се став 3. који гласи:

„Одредба става 2. овог члана сходно се примењује на јавног извршитеља када је он надлежан за спровођење извршења.”

**Члан 40.**

У члану 81. став 4. брише се.

Досадашњи ст. 5. и 6. постају ст. 4. и 5.

**Члан 41.**

У члану 83. став 3. речи: „(члан 76)” замењују се речима: „(чл. 76. и 77а)”.

**Члан 42.**

У члану 84. став 1. речи: „и месну” бришу се.

**Члан 43.**

У Глави четвртој назив одељка 4, називи чл. 85 – 90. и чл. 85 – 90. мењају се и гласе:

„4. Приговор у поступку одлучивања о предлогу за извршење на основу веродостојне исправе

Основне одредбе о приговору

Члан 85.

Извршни дужник може приговором да побија решење о извршењу на основу веродостојне исправе, а извршни поверилац решење о одбацивању или одбијању предлога за извршење на основу веродостојне исправе.

Странке могу приговором да побијају и само део решења којим су одмерени трошкови поступка.

На приговор извршног повериоца сходно се примењују одредбе о приговору извршног дужника.

Приговор извршног дужника

Члан 86.

Извршни дужник подноси приговор суду који је донео решење о извршењу на основу веродостојне исправе.

Приговор се подноси у року од осам дана од дана достављања решења.

Приговор извршног дужника одлаже извршење решења о извршењу на основу веродостојне исправе до правноснажности, изузев ако је решење о извршењу донето на основу менице.

Ако извршни дужник не поднесе приговор у року, судија појединац у року од три дана од истека рока за приговор, обавештава јавног извршитеља да су испуњени услови за спровођење извршења.

Разлози за побијање решења о извршењу на основу веродостојне исправе

Члан 87.

Приговор се може изјавити искључиво из следећих разлога:

1) ако потраживање из веродостојне исправе није настало;

2) ако је у веродостојну исправу унет неистинит садржај;

3) ако потраживање из веродостојне исправе није доспело;

4) ако је обавеза извршена или на други начин престала;

5) ако је потраживање застарело;

6) ако потраживање није прешло или није пренето на извршног повериоца или ако обавеза није прешла или није пренета на извршног дужника;

7) из разлога прописаних посебним законом.

Садржина приговора

Члан 88.

Извршни дужник дужан је да у приговору наведе разлоге због којих побија решење и изнесе чињенице и приложи доказе на којима заснива приговор, иначе се приговор одбацује као непотпун, без претходног враћања на допуну.

Извршни дужник може да приложи искључиво писмене доказе.

Достављање приговора на одговор, рок за доношење одлуке и разлози о којима суд води рачуна по службеној дужности

Члан 89.

Судија појединац доставиће приговор извршном повериоцу који у року од пет дана од дана достављања може дати одговор.

Судија појединац доставља већу приговор, решење и списе предмета наредног радног дана од пријема одговора на приговор или од истека рока за одговор на приговор.

Веће је дужно да одлучи о приговору у року од 15 дана од када му судија достави приговор и списе предмета.

Веће испитује решење у границама разлога наведених у приговору, а пази по службеној дужности на правилну примену материјалног права, да ли је суд надлежан за доношење решења, на стварну надлежност првостепеног суда, да ли исправа на основу које је донето решење има својство веродостојне исправе и да ли је извршење одређено на ствари која је изван правног промета.

Решење донето о приговору отправља се у року од три дана од дана доношења.

Поступак и одлуке о приговору

Члан 90.

Ако се решење о извршењу побија само у делу у којем су одређени средство и предмет извршења, на поступак по приговору сходно ће се применити одредбе о жалби против решења о извршењу на основу извршне исправе.

Приговор из става 1. овог члана не одлаже извршење. Ако веће усвоји приговор против дела решења којим су одређени средство и предмет извршења, судија појединац обавештава извршног повериоца да је део решења којим је извршни дужник обавезан да намири новчано потраживање постао извршна исправа на основу које може да се захтева извршење у истом или другом поступку.

Ако се решење о извршењу побија у целини или само у делу којим је извршни дужник обавезан да намири потраживање, а извршни дужник не учини вероватним основаност његових навода из приговора, веће ће одбити приговор решењем.

У случају из става 3. овог члана ако извршни дужник учини вероватним наводе из приговора којим решење побија у делу у ком је обавезан да намири потраживање, веће ће ставити ван снаге решење о извршењу у делу у коме је одређено извршење и одредити да се поступак наставља као парнични поступак поводом приговора против платног налога, а ако суд за то није стварно или месно надлежан, списи предмета достављају се надлежном суду.”

Називи чл. 91 – 107. и чл. 91 – 107. бришу се.

**Члан 44.**

У члану 108. после става 2. додаје се нови став 3. који гласи:

„Приговор трећег лица мора да садржи његове идентификционе податке из члана 30. овог закона.”

Досадашњи став 3. постаје став 4.

Досадашњи став 4. који постаје став 5. мења се и гласи:

„Приговор се доставља извршном повериоцу да се о њему изјасни у року од осам дана од дана достављања, уз упозорење на последице пропуштања (члан 109. став 1).”

После става 5. додаје се став 6. који гласи:

„Приговор се доставља и извршном дужнику да се о њему изјасни у року од осам дана од дана достављања.”

**Члан 45.**

У члану 109. после става 2. додаје се став 3. који гласи:

„Против решења о усвајању приговора може се изјавити жалба.”

**Члан 46.**

Назив члана 110. и члан 110. бришу се.

**Члан 47.**

У члану 111. став 1. реч: „правноснажног” брише се, а после речи: „решења о” додају се речи: „одбацивању или”.

Став 4. брише се.

Досадашњи став 5. постаје став 4.

**Члан 48.**

У члану 113. став 1. реч: „окончано” замењује се речју: „спроведено”.

**Члан 49.**

У члану 115. став 1. тачка 2) речи: „окончања извршног поступка” замењују се речима: „дана када је извршење спроведено”.

У тачки 5) речи: „окончања извршног поступка” замењују се речима: „дана када је извршење спроведено”.

**Члан 50.**

У члану 116. став 1. речи: „да се о њему изјасни у року од осам дана, уз упозорење на последице пропуштања” замењују се речима: „који се може о њему изјаснити у року од осам дана од дана достављања”.

Ст. 2. и 3. бришу се.

**Члан 51.**

У члану 117. став 1. реч: „предлог” замењује се речју: „предмет”.

**Члан 52.**

У члану 120. став 4. речи: „жалба није дозвољена” замењују се речима: „може се изјавити приговор”.

**Члан 53.**

У члану 123. став 1. реч: „одлаже” замењује се речима: „може одложити”.

После става 1. додаје се став 2. који гласи:

„Предлог трећег лица за одлагање извршења мора да садржи његове идентификационе податке из члана 30. овог закона.”

**Члан 54.**

Члан 124. мења се и гласи:

„Члан 124.

Предлог извршног дужника за одлагање извршења доставља се извршном повериоцу који у року од три дана од дана достављања може дати одговор.

Предлог трећег лица за одлагање извршења доставља се извршном повериоцу и извршном дужнику који у року од три дана од дана достављања могу дати одговор. Јавни извршитељ дужан да решење о предлогу за одлагање извршног дужника или трећег лица донесе у року од пет дана од пријема одговора из ст. 1. и 2. овог члана, односно од истека рока за давање одговора и да решење отправи у року од три радна дана од дана доношења.

Против решења донетог о предлогу за одлагање извршног дужника или трећег лица дозвољен је приговор.”

**Члан 55.**

У члану 125. после става 3. додаје се став 4. који гласи:

„Подношење предлога за одлагање извршења, као и подношење приговора против решења којим је одбачен или одбијен предлог за одлагање извршења, не одлаже извршење.”

**Члан 56.**

У члану 126. став 2. после речи: „дужника” додају се речи: „или трећег лица”.

**Члан 57.**

У члану 129. став 3. брише се.

**Члан 58.**

У члану 130. став 2. брише се.

У досадашњем ставу 3. који постаје став 2. речи: „у том случају” бришу се, а речи: „када се извршни поступак сматра закљученим” замењују се речима: „дана достављања закључка из става 1. овог члана”.

Досадашњи став 4. постаје став 3.

**Члан 59.**

У члану 131. после става 2. додаје се нови став 3. који гласи:

„Новчана казна изриче се и сваком другом лицу које омета или спречава спровођење извршења.”

Досадашњи ст. 3 – 6. постају ст. 4 – 7.

**Члан 60.**

У члану 132. став 4. речи: „Мера затвора извршава се према закону којим се уређује извршење кривичних санкција” замењују се речима: „На извршење мере затвора примењују се одредбе закона којим се уређује извршење кривичних санкција, осим одредаба о одлагању извршења казне”.

**Члан 61.**

У члану 138. став 1. после речи: „дужника” додају се речи: „и свих учесника у поступку”.

**Члан 62.**

После члана 138. додају се назив члана 138а и члан 138а који гласе:

„Добровољно намирење новчаног потраживања пре покретања извршног поступка

Члан 138а

Поступак добровољног намирења новчаног потраживања пре покретања извршног поступка започиње подношењем писменог предлога извршног повериоца.

Уз предлог из става 1. овог члана извршни поверилац је дужан да јавном извршитељу достави и извршну или веродостојну исправу којом доказује постојање и доспелост свог потраживања.

Уколико се поступак из става 1. овог члана води ради добровољног намирења новчаног потраживања насталог из комуналних или сродних делатности, предлог се подноси јавном извршитељу чија се надлежност одређује у складу са чланом 393. овог закона.

Јавни извршитељ ће извршном повериоцу наложити да уплати предујам на име трошкова овог поступка у складу са одредбама Јавноизвршитељске тарифе у року од осам дана од дана достављања налога за уплату предујма. Уколико извршни поверилац не уплати предујам у прописаном року сматраће се да је предлог из става 1. овог члана повучен.

Јавни извршитељ позива извршног дужника да добровољно намири новчано потраживање из извршне или веродостојне исправе.

Јавни извршитељ поучава извршног дужника о погодностима добровољног намирења новчаног потраживања пре покретања извршног поступка.

Поступак из става 1. овог члана сматра се окончаним безуспешним протеком рока од 60 дана, закључењем споразума између извршног повериоца и извршног дужника или добровољним намирењем новчаног потраживања из извршне или веродостојне исправе.

У случају да потраживање из извршне или веродостојне исправе буде добровољно намирено у целини или делимично, као и у случају закључења споразума између извршног повериоца и извршног дужника, јавни извршитељ има право на накнаду у складу са Јавноизвршитељском тарифом. У том случају трошкове поступка из става 1. овог члана коначно сноси извршни дужник.

Поступак из става 1. овог члана није услов за покретање извршног поступка.

Покретањем поступка из става 1. овог члана настаје застој застарелости у трајању од 60 дана.

Поступак из става 1. овог члана ближе се уређује правилником који доноси министар.”

**Члан 63.**

У члану 141. став 1. после речи: „сваког” додаје се реч: „радног”.

У ставу 3. број: „16” мења се бројем: „18.30”.

**Члан 64.**

У члану 142. после става 4. додаје се став 5. који гласи:

„Јавни извршитељ може да одлучи да се радња спровођења извршења тонски или оптички снима. Тонски, односно оптички снимак је саставни део записника о предузетој радњи.”

**Члан 65.**

У члану 143. став 1. после речи: „пет” додаје се реч: „радних”.

**Члан 66.**

Члан 148. мења се и гласи:

„Члан 148.

Странка и учесник у поступку могу захтевати да се отклоне неправилности које су настале у току и поводом спровођења извршења у року од осам дана од дана учињене неправилности.

Захтев за отклањање неправилности који је поднет од стране учесника у поступку мора да садржи његове идентификационе податке из члана 30. овог закона.

Захтев за отклањање неправилности не може се поднети против решења суда и јавног извршитеља.

Захтев за отклањање неправилности може се поднети против закључка само када је то прописано овим законом. Рок за подношење захтева износи осам дана од дана достављања закључка странци или учеснику у поступку.

Захтев се подноси суду или јавном извршитељу, зависно од тога ко спроводи извршење, који је дужан да о њему одлучи у року од осам дана, и не одлаже извршење.

О захтеву за отклањање неправилности одлучује се решењем.

Против решења којим је захтев одбачен или одбијен, дозвољен је приговор.”

**Члан 67.**

У члану 149. став 1. мења се и гласи:

„Кад је захтев за отклањање неправилности основан, суд, односно јавни извршитељ ће решењем утврдити, а ако је то могуће отклонити, односно наложити отклањање неправилности учињених у току и поводом спровођења извршења.”

Став 2. брише се.

Досадашњи став 3. постаје став 2.

**Члан 68.**

После члана 151. додају се назив члана 151а и члан 151а који гласе:

„Одређивање извршења другим средствима и предметима или на другој непокретности

Члан 151а

Након уписа забележбе решења о извршењу, јавни извршитељ ће, по службеној дужности или на предлог странке, одредити да се извршење спроведе на другој непокретности или другим средством и предметом извршења, ако постоји очигледна несразмера између висине потраживања извршног повериоца и вредности непокретности коју је извршни поверилац предложио у предлогу за извршење, а друга непокретност, односно друго средство и предмет извршења су довољни за намирење потраживања извршног повериоца у разумном року.

Ако су одређени друго средство и предмет извршења, забележба решења о извршењу на непокретности остаје уписана у катастру непокретности све док потраживање извршног повериоца не буде намирено.”

**Члан 69.**

У члану 152. ст. 3. и 4. мењају се и гласе:

„У случају из става 2. овог члана суд ће донети решење о извршењу којим ће истовремено наложити да се у катастар непокретности упише право својине у корист извршног дужника.

Став 3. овог члана сходно се примењује и на закључак јавног извршитеља.”

**Члан 70.**

Члан 153. мења се и гласи:

„Члан 153.

Ако се после стицања заложног права на непокретности промени власник непокретности, заложни поверилац назначава у предлогу за извршење новог власника непокретности, као извршног дужника.

Извршење по одредбама овог члана може се спровести само на непокретности на којој постоји заложно право.”

**Члан 71.**

У члану 155. после става 2. додаје се нови став 3. који гласи:

„По протеку рока из става 2. овог члана орган који води катастар непокретности не може више одлучивати о захтеву за упис забележбе.”

Досадашњи ст. 3. и 4. постају ст. 4. и 5.

После става 5. додаје се став 6. који гласи:

„Одредбе других закона којима се прописује одступање од правила прописаног ставом 2. овог члана не производе правно дејство.”

**Члан 72.**

У члану 156. став 2. речи: „а промена није заснована на располагању претходног власника, поступак се наставља према новом власнику као извршном дужнику” замењују се речима: „спровођење извршења ће се наставити на предметној непокретности, а нови власник је дужан да трпи намирење”.

Став 3. мења се и гласи:

„У случају из става 2. овог члана јавни извршитељ доноси закључак о настављању извршног поступка против новог власника.”

**Члан 73.**

У члану 161. после става 1. додаје се нови став 2. који гласи:

„Ако непокретност није уписана у катастар непокретности, закуп престаје продајом непокретности, осим ако је уговор о закупу закључен у писаној форми и на којем су потписи уговарача оверени у складу са законом, пре доношења најстаријег решења о извршењу.”

Досадашњи став 2. постаје став 3.

**Члан 74.**

У члану 163. после става 1. додаје се став 2. који гласи:

„У случају да извршни дужник није присутан или онемогућава приступ непокретности, јавни извршитељ ће поступити на начин прописан чланом 142. став 3. и чланом 144. став 2. овог закона.”

**Члан 75.**

У члану 168. став 1. речи: „потраживање извршног повериоца” замењују се речима: „његово потраживање”.

У ставу 2. речи: „доношења закључка о утврђивању вредности непокретности” замењују се речима: „достављања закључка о продаји непокретности”.

**Члан 76.**

У члану 169. став 1. мења се и гласи:

„Купац непокретности, ни на јавном надметању, ни непосредном погодбом, не може бити извршни дужник.”

После става 1. додају се ст. 2 – 5. који гласе:

„Купац непокретности не може бити ни јавни извршитељ, заменик јавног извршитеља, помоћник јавног извршитеља или друго лице које је запослено код јавног извршитеља, независно од тога да ли поступа у конкретном извршном поступку, нити лице које је њихов крвни сродник у правој линији, а у побочној линији до четвртог степена сродства, супружник, ванбрачни партнер, тазбински сродник до другог степена, старатељ, штићеник, усвојитељ, усвојеник, хранитељ или храњеник.

Купац непокретности не може бити ни свако друго лице које службено учествује у конкретном извршном поступку.

Купац непокретности не може бити ни лице запослено у министарству као администратор портала електронског јавног надметања, нити лице које је његов крвни сродник у правој линији, а у побочној линији до четвртог степена сродства, супружник, ванбрачни партнер, тазбински сродник до другог степена, старатељ, штићеник, усвојитељ, усвојеник, хранитељ или храњеник.

У закључку о продаји непокретности јавни извршитељ је дужан да упозори на забрану прописану овим чланом.”

**Члан 77.**

У члану 170. после става 4. додаје се став 5. који гласи:

„У случају продаје непокретности на електронском јавном надметању ималац законског и уговорног права прече куповине из ст. 1. и 2. овог члана има првенство над најповољнијим понудиоцем, ако у року од три дана од дана достављања извештаја о електронској продаји изјави да купује непокретност под истим условима као најповољнији понудилац.”

**Члан 78.**

После члана 171. додају се назив члана 171а и члан 171а који гласе:

„Електронско јавно надметање

Члан 171а

Непокретност се може продавати и на електронском јавном надметању, ако тако одлучи јавни извршитељ по службеној дужности или на предлог странке.

Организацију и поступак електронског јавног надметања ближе уређује министар.”

**Члан 79.**

У члану 173. став 2. тачка 8) тачка се замењује тачком и запетом.

После тачке 8) додаје се тачка 9) која гласи:

„9) упозорење на забрану прописану чланом 169. овог закона.”

После става 2. додају се нови ст. 3 – 5. који гласе:

„У случају продаје непокретности на електронском јавном надметању закључак о продаји садржи и посебну напомену да ће се продаја спровести преко портала електронске продаје, као и лицитациони корак одређен у проценту од почетне цене не вишем од 10%.

У случају да се непокретност продаје путем електронског јавног надметања закључак о продаји мора садржати и елементе прописане правилником из члана 171а став 2. овог закона.

Јемство се мора уплатити најкасније два дана пре одржавања јавног надметања, иначе ће се лицу ускратити учествовање на јавном надметању.”

Досадашњи ст. 3. и 4. постају ст. 6. и 7.

**Члан 80.**

У члану 174. став 1. после речи: „објављује се на” додаје се реч: „електронској”.

После става 1. додаје се нови став 2. који гласи:

„У случају продаје непокретности на електронском јавном надметању закључак о продаји објављује се и на порталу електронске продаје.”

У досадашњем ставу 2. који постаје став 3. реч: „обавештења” замењује се речју: „информисања”.

Досадашњи став 3. који постаје став 4. мења се и гласи:

„Закључак о продаји непокретности на јавном надметању доставља се странкама, заложним повериоцима, учесницима у поступку, имаоцу уговорног и законског права прече куповине које је уписано у катастар непокретности.”

Досадашњи став 4. постаје став 5.

**Члан 81.**

У члану 175. став 1. речи: „до објављивања јавног надметања” замењују се речима: „најкасније два дана пре одржавања јавног надметања”.

У ставу 2. речи: „десетину процењене вредности непокретности” замењују се речима: „15% процењене вредности непокретности”.

После става 3. додаје се став 4. који гласи:

„Када се непокретност продаје на електронском јавном надметању јемство се уплаћује на рачун прописан за уплату јавних прихода који не подлеже блокади, у складу са правилником који уређује поступак електронске продаје.”

**Члан 82.**

У члану 176. после става 3. додаје се став 4. који гласи:

„Одредбе ст. 1 – 3. овог члана сходно се примењују и на продају непокретности на електронском јавном надметању.”

**Члан 83.**

У члану 177. став 2. после речи: „на јавном надметању на” додаје се реч: „електронској”.

После става 2. додаје се нови став 3. који гласи:

„Ако се непокретност продаје на електронском јавном надметању, рок из става 2. овог члана рачуна се од дана објављивања закључка на порталу електронске продаје.”

Досадашњи ст. 3. и 4. постају ст. 4. и 5.

**Члан 84.**

У члану 179. став 2. речи: „па се саопштава почетна цена и учесници позивају да ставе понуду” замењују се речима: „и саопштавањем почетне цене”.

Став 3. мења се и гласи:

„Ако најмање један учесник прихвати почетну цену, јавни извршитељ објављује следећу цену која је виша и то највише за 10% од почетне цене. Овај поступак се понавља све док последња објављена цена остане неприхваћена, након чега се јавно надметање закључује.”

Ст. 4. и 5. бришу се.

Досадашњи став 6. постаје став 4.

После става 4. додаје се нови став 5. који гласи:

„Ток јавног надметања у случају електронске продаје ближе се уређује правилником из члана 171а став 2. овог закона.”

**Члан 85.**

У члану 180. став 1. речи: „испитује пуноважност понуда,” бришу се.

У ставу 2. речи: „највишу цену” замењују се речима: „највишу објављену цену, а ако је два или више учесника понудило највишу објављену цену најповољнији понудилац је онај који је ту цену први понудио”.

После става 2. додаје се став 3. који гласи:

„У случају продаје непокретности на електронском јавном надметању јавни извршитељ по пријему извештаја о електронској продаји поступа на начин предвиђен ставом 1. овог члана.”

**Члан 86.**

У члану 181. став 3. после речи: „објављује на” додаје се реч: „електронској”.

**Члан 87.**

У члану 182. став 1. речи: „није пуноважна или која” бришу се.

У ставу 2. после речи: „плаћене цене” додају се запета и речи: „а ако након тога преостане вишак, уплатиће се на рачун буџета Републике Србије”.

Став 3. мења се и гласи:

„Ако прва три понудиоца не плате понуђену цену у року, из њиховог јемства намирују се трошкови првог и другог јавног надметања, односно непосредне погодбе и разлика у цени постигнутој на првом и другом јавном надметању, односно разлика у цени која је постигнута на другом јавном надметању и цени која је постигнута у поступку продаје путем непосредне погодбе, а ако након тога преостане вишак, уплатиће се на рачун буџета Републике Србије.”

После става 3. додаје се нови став 4. који гласи:

„Јемство у сваком случају губи учесник који не понуди ни почетну цену, као и учесник који одустане од јавног надметања. У том случају поступиће се на начин прописан ст. 2. и 3. овог члана.”

Досадашњи став 4. постаје став 5.

**Члан 88.**

У члану 183. став 1. мења се и гласи:

„Јавно надметање није успело ако нема понудилаца или ако ниједан понудилац не прихвати продајну цену која је једнака почетној цени.”

**Члан 89.**

У члану 185. став 3. речи: „десетог дела процењене вредности непокретности” замењују се речима: „од 15% процењене вредности непокретности”.

**Члан 90.**

У члану 186. став 1. речи: „у распону од објављивања закључка о продаји непокретности на јавном надметању, па” бришу се.

У ставу 3. после речи: „одређују се” додају се речи: „купац непокретности” и запета, а речи: „која не може бити нижа од 70% процењене вредности непокретности” бришу се.

После става 3. додају се ст. 4. и 5. који гласе:

„Заложни поверилац чије је право уписано пре доношења најстаријег решења о извршењу мора дати свој пристанак у писаној форми на услове из споразума у року од осам дана од дана достављања.

У случају да се заложни поверилац из става 4. овог члана не изјасни у року од осам дана од дана достављања споразума, сматра се да је дао пристанак на споразум, о чему ће га јавни извршитељ поучити приликом достављања споразума.”

**Члан 91.**

У члану 187. став 1. мења се и гласи:

„Одмах после споразума странака доноси се закључак о продаји непокретности непосредном погодбом по споразуму странака, којим се одређују купац, рок за закључење уговора, цена и рок за плаћање продајне цене.”

**Члан 92.**

У члану 188. став 1. запета и речи: „и тако смање продајну цену на 50% процењене вредности непокретности” бришу се.

После става 1. додаје се нови став 2. који гласи:

„За измену споразума из става 1. овог члана неопходан је пристанак заложног повериоца на начин прописан чланом 186. ст. 4. и 5. овог закона.”

Досадашњи ст. 2. и 3. постају ст. 3. и 4.

**Члан 93.**

У члану 189. став 1. мења се и гласи:

„Закључак о продаји непокретности непосредном погодбом по избору извршног повериоца доноси се одмах пошто извршни поверилац изабере такво намирење. Закључком се одређују рок за закључење уговора о продаји и рок за плаћање продајне цене.”

У ставу 2. реч: „објављивања” замењује се речју: „доношења”.

После става 2. додаје се нови став 3. који гласи:

„Уговор о продаји закључује се са лицем које је потписало споразум са извршним повериоцем о цени и року за плаћање цене и о томе обавестило јавног извршитеља.”

Досадашњи ст. 3. и 4. постају ст. 4. и 5.

**Члан 94.**

У члану 190. став 2. после речи: „на непокретности” додају се речи: „или да предложи друго средство и предмет извршења”.

**Члан 95.**

У члану 193. после става 1. додаје се нови став 2. који гласи:

„Купац стиче право својине на непокретности даном доношења закључка о предаји.”

Досадашњи став 2. постаје став 3.

Досадашњи став 3. који постаје став 4. мења се и гласи:

„Против закључка о предаји непокретности може се поднети захтев за отклањање неправилности у року од осам дана од дана достављања закључка.”

После става 4. додаје се став 5. који гласи:

„Решењем којим се усваја захтев за отклањање неправилности из става 4. овог члана не дира се у стечено право својине купца.”

**Члан 96.**

У члану 195. после става 1. додаје се нови став 2. који гласи:

„Трошкове поступка из става 1. овог члана предујмљује купац непокретности, а сноси их непосредни држалац чије се исељење спроводи.”

Досадашњи став 2. постаје став 3.

**Члан 97.**

У члану 199. став 1. тачка 2) после речи: „исправом” додају се речи: „која је настала пре доношења најстаријег решења о извршењу”.

**Члан 98.**

У члану 209. после става 3. додаје се став 4. који гласи:

„Под условима из става 2. овог члана и јавни извршитељ може закључком одредити спровођење извршења на непокретности у ванкњижној својини извршног дужника.”

**Члан 99.**

Члан 210. мења се и гласи:

„Члан 210.

Пошто суд донесе решење о извршењу на непокретности која је у ванкњижној својини извршног дужника, непокретност пописује јавни извршитељ на састанку за попис, на који позива извршног повериоца, извршног дужника, лица чије се непокретности граниче с непокретношћу и непосредног држаоца непокретности, ако то није извршни дужник.

Одредба става 1. овог члана сходно се примењује и када јавни извршитељ донесе закључак о спровођењу извршења на непокретности која је у ванкњижној својини извршног дужника.

Записник о попису непокретности за коју се утврди да је у својини извршног дужника има дејство као упис забележбе решења о извршењу у катастар непокретности и објављује се на електронској огласној табли Коморе.

У закључку о продаји непокретности, јавни извршитељ посебно наводи да је непокретност у ванкњижној својини.”

**Члан 100.**

У члану 211. речи: „и за спровођење извршења” бришу се.

**Члан 101.**

У члану 212. став 1. после речи: „извршењу” додају се запета и речи: „односно у закључку јавног извршитеља о спровођењу извршења,”.

**Члан 102.**

Члан 213. мења се и гласи:

„Члан 213.

Непокретности и покретне ствари продају се заједно путем јавног надметања или непосредном погодбом у складу са одредбама овог закона којима се уређује извршење на непокретностима ради намирења новчаног потраживања.

Ако се непокретности и покретне ствари нису могле продати ни на другом јавном надметању јавни извршитељ одмах позива извршног повериоца да се у року од 15 дана изјасни да ли предлаже продају непосредном погодбом. У случају да се извршни поверилац не изјасни у року извршни поступак се обуставља.

Ако се непокретности и покретне ствари нису могле продати непосредном погодбом по избору извршног повериоца, извршни поступак се раздваја на поступак продаје непокретности и поступак продаје покретних ствари који у том случају почињу испочетка.

Ако се непокретности и покретне ствари нису могле продати непосредном погодбом по споразуму странака извршни поступак се наставља у стању у ком се налазио када су се странке споразумеле о продаји непосредном погодбом.

У поступку заједничке продаје непокретности и покретних ствари извршни поверилац се не може намирити преносом ствари у својину.”

**Члан 103.**

У члану 214. став 2. реч: „судија” замењује се речима: „јавни извршитељ”.

**Члан 104.**

У члану 215. став 1. реч: „суд” брише се, а после речи: „доноси” додаје се реч: „се”.

После става 2. додаје се став 3. који гласи:

„Закључак из ст. 1. и 2. овог члана доноси и поступак наставља јавни извршитељ који спроводи извршење у поступку у којем је уписана најстарија забележба решења о извршењу.”

**Члан 105.**

У члану 237. став 1. после речи: „закључка на” додаје се реч: „електронској”.

У ставу 2. запета и речи: „а извршни поверилац положи јемство за штету коју извршни дужник може претрпети због раније продаје” бришу се.

**Члан 106.**

У члану 238. после става 2. додаје се нови став 3. који гласи:

„Јемство се мора уплатити најкасније два дана пре одржавања јавног надметања.”

Досадашњи ст. 3. и 4. постају ст. 4. и 5.

После става 5. додаје се став 6. који гласи:

„У условима продаје јавни извршитељ је дужан да упозори на забрану прописану чланом 169. овог закона.”

**Члан 107.**

У члану 239. став 1. после речи: „објављује се на” додаје се реч: „електронској”.

**Члан 108.**

У члану 242. после речи: „потраживање на непокретности:” додају се речи: „о електронском јавном надметању,”.

**Члан 109.**

Члан 245. мења се и гласи:

„Члан 245.

Странке могу да се споразумеју о продаји ствари непосредном погодбом у истом року као кад се продаје непокретност (члан 186. ст. 1. и 2).

На садржину и услове пуноважности споразума странака примењују се одредбе о споразуму странака о продаји непокретности непосредном погодбом (члан 186. ст. 3 – 5).”

**Члан 110.**

У члану 247. став 5. брише се.

**Члан 111.**

После члана 251. додаје се назив члана 251а и члан 251а који гласе:

„Престанак закупа

Члан 251а

Продајом престаје закуп покретних ствари, осим ако је уговор о закупу закључен у писаној форми и на којем су потписи уговарача оверени у складу са законом, пре најстаријег заложног права на покретним стварима или најстаријег решења о извршењу.”

**Члан 112.**

У члану 253. став 1. после речи: „исправом” додају се речи: „која је настала пре доношења најстаријег решења о извршењу”.

**Члан 113.**

После члана 255. додају се назив члана 255а и члан 255а који гласе:

„Извршење на основу извода из регистра залоге као извршне исправе

Члан 255а

Извршење ради намирења новчаног потраживања на основу извода из регистра залоге као извршне исправе, спроводиће се по одредбама овог закона о извршењу ради намирења новчаног потраживања на покретним стварима.”

**Члан 114.**

У члану 257. тачка 5) речи: „додатка на децу” замењују се речима: „закона којим се уређује финансијска подршка породици са децом”.

**Члан 115.**

У члану 258. став 1. мења се и гласи:

„Извршење на заради или плати, накнади зараде, односно накнади плате може да се спроведе у висини до једне половине зараде, накнаде зараде, плате, накнаде плате, односно до њихове четвртине, ако је њихов износ једнак или мањи од минималне зараде утврђене у складу са законом.”

После става 1. додаје се нови став 2. који гласи:

„Извршење на заради или плати, накнади зараде, односно накнади плате која не прелази износ просечне нето зараде према последњем објављеном податку републичког органа надлежног за послове статистике, може се спровести до њихове трећине.”

Досадашњи став 2. постаје став 3.

Досадашњи став 3. који постаје став 4. мења се и гласи:

„Извршење на минималној заради спроводи се до њене четвртине.”

После става 4. додају се нови ст. 5 – 8. који гласе:

„Извршење на пензији може се спровести до њене трећине.

Извршење на пензији која не прелази износ просечне пензије према последњем објављеном податку Републичког фонда за пензијско и инвалидско осигурање, може се спровести до њене четвртине.

Извршење на пензији чија висина не прелази најнижи износ пензије може се спровести до њене десетине.

Ради намирења потраживања по основу законског издржавања извршење на примањима из ст. 1 – 7. овог члана може се спровести до половине примања.”

Досадашњи став 4. постаје став 9.

У досадашњем ставу 5. који постаје став 10. речи: „уговору о осигурању живота” замењују се речима: „уговору о животном осигурању”.

**Члан 116.**

После члана 279. додају се назив члана 279а и члан 279а који гласи:

„Овлашћења извршног повериоца након доношења закључка јавног извршитеља о преносу потраживања

Члан 279а

Ако се потраживање извршног дужника према његовом дужнику заснива на извршној или веродостојној исправи, извршни поверилац може на основу закључка јавног извршитеља о преносу потраживања и извршне или веродостојне исправе поднети предлог за извршење против дужника извршног дужника.

Ако је по предлогу извршног дужника већ донето решење о извршењу против његовог дужника, извршни поверилац на основу закључка јавног извршитеља о преносу потраживања ступа у већ покренути извршни поступак на место извршног дужника.

Ако се потраживање извршног дужника према његовом дужнику не заснива ни на извршној ни на веродостојној исправи, извршни поверилац на основу закључка јавног извршитеља о преносу потраживања може остваривати своја права у парничном поступку.”

**Члан 117.**

У члану 300. после става 2. додаје се нови став 3. који гласи:

„Ако је у предлогу за извршење као извршни дужник назначен индиректни корисник буџетских средстава, за кога се у смислу прописа којима се уређује извршење буџета принудна наплата спроводи на исти начин као и за директне кориснике буџетских средстава, извршни поверилац дужан је да у предлогу за извршење назначи идентификационе податке за дужника из става 2. овог члана.”

Досадашњи став 3. постаје став 4.

После става 4. додају се ст. 5 – 9. који гласе:

„Извршни поверилац је дужан да о намери подношења предлога за извршење писменим путем обавести министарство надлежно за финансије најкасније 30 дана пре подношења предлога за извршење.

Доказ о послатом обавештењу из става 5. овог члана извршни поверилац је дужан да достави уз предлог за извршење под претњом одбацивања.

О предлогу за извршење одлучује јавни извршитељ именован за подручје суда у поступку пред којим је настала извршна исправа. Извршни поверилац дужан је да пре подношења предлога за извршење захтева од Коморе да одреди јавног извршитеља коме ће поднети предлог за извршење и на даљи поступак сходно се примењују одредбе члана 393. овог закона.

Кад је предлог за извршење састављен тако да у свему одговара решењу о извршењу које би се имало донети, а поднет је у потребном броју примерака, јавни извршитељ може издати скраћени препис решења стављањем отиска штамбиља који садржи текст којим се усваја предложено решење.

О правном леку против решења о извршењу одлучује стварно надлежни суд за чије подручје је именован јавни извршитељ који је донео решење о извршењу.”

**Члан 118.**

У члану 302. став 2. брише се.

Досадашњи став 3. постаје став 2.

После става 2. додаје се нови став 3. који гласи:

„Извештај о извршењу решења којим је одређена наплата будућих повремених давања која су спроведена у целини, организација за принудну наплату доставља јавном извршитељу након извршења последње рате будућег давања.”

**Члан 119.**

У члану 304. став 2. мења се и гласи:

„У спровођењу извршења решења из става 1. овог члана, организација за принудну наплату ће блокирати све рачуне свих солидарних дужника, а пренос средстава ће се вршити према редоследу наведеном у решењу о извршењу, односно закључку јавног извршитеља до потпуног намирења.”

Ст. 3. и 4. бришу се.

**Члан 120.**

Члан 305. мења се и гласи:

„Члан 305.

Организација за принудну наплату дужна је да свакодневно извештава јавног извршитеља о извршењима која су спроведена у целини.

Организација за принудну наплату дужна је да извести јавног извршитеља ако у року од 15 дана од дана пријема решења, односно закључка јавног извршитеља није спроведено извршење.

Ако извршење није спроведено у року од 15 дана од дана пријема решења о извршењу, јавни извршитељ позива извршног повериоца да се у року од осам дана изјасни о томе да ли остаје при намирењу на новчаним средствима на рачуну извршног дужника или предлаже додавање новог средства и предмета извршења или промену средства и предмета извршења, иначе се извршни поступак обуставља.”

**Члан 121.**

У члану 306. реч: „суду” замењује се речима: „јавном извршитељу”.

**Члан 122.**

У члану 310. после става 2. додају се ст. 3 – 5 који гласе:

„Средства са текућег рачуна преносе се на наменски рачун јавног извршитеља.

Извршни дужник може у року од осам дана од дана извршеног преноса обавестити јавног извршитеља да је приликом преноса средстава дошло до повреде ограничења из чл. 257. или 258. овог закона и о томе доставити одговарајуће доказе.

У случају да јавни извршитељ утврди да је пренос средстава извршен супротно ограничењима из чл. 257. или  258. овог закона без одлагања ће извршити повраћај више пренетих средстава на текући рачун извршног дужника, односно на рачун који извршни дужник определи уз напомену да се ради о средствима која не могу бити предмет извршења.”

**Члан 123.**

У члану 315. став 1. после речи: „право” додају се запета и речи: „под условом да је решење о извршењу постало правноснажно”.

**Члан 124.**

У члану 317. став 2. после речи: „(чл. 218-255)” додају се запета и речи: „под условом да нису у супротности са одредабама закона којим се уређује тржиште капитала и правилима тржишта на којима се продају финансијски инструменти, осим одредаба о електронском јавном надметању”.

**Члан 125.**

У члану 320. речи: „(чл. 218-255.)” замењују се речима: „(чл. 218-255), осим одредаба о електронском јавном надметању”.

**Члан 126.**

После члана 326. додају се назив Главе осме а и Глава осма а који гласе:

„Глава осма а

СКРАЋЕНИ ИЗВРШНИ ПОСТУПАК

Својство странака

Члан 326а

            Скраћени извршни поступак се може спровести ако су извршни поверилац и извршни дужник субјекти за решавање чијих спорова је у складу са законом стварно надлежан привредни суд.

Веродостојна исправа на основу које се може одредити и спровести скраћени извршни поступак

Члан 326б

Скраћени извршни поступак се може спровести само на основу следећих веродостојних исправа:

1) менице и чека домаћег или страног лица, са протестом ако је потребан за заснивање потраживања;

2)  безусловне банкарске гаранције;

3)  безусловног акредитива;

4)  оверене изјаве извршног дужника којом овлашћује банку да с његовог рачуна пренесе новчана средства на рачун извршног повериоца.

Доношење решења о извршењу у скраћеном поступку

Члан 326в

Суд је дужан да донесе решење о извршењу у скраћеном извршном поступку када су за то испуњени услови прописани овим законом, и ако извршни поверилац у предлогу за извршење затражи спровођење скраћеног извршног поступка.

Против решења којим се одбацује или одбија предлог за извршење у скраћеном извршном поступку, извршни поверилац може изјавити приговор у року од пет дана од дана достављања решења.

Приговор

Члан 326г

Против решења о извршењу донетог у скраћеном извршном поступку извршни дужник може изјавити приговор у року од пет дана од дана достављања решења.

Приговор се може изјавити искључиво из следећих разлога:

1) ако је у исправу из члана 326б унет неистинит садржај;

2) ако је исправа потписана од стране неовлашћеног лица;

3) ако обавеза из исправе није доспела;

4) ако је обавеза из исправе испуњена;

5) ако истовремено доспела обавеза извршног повериоца није испуњена;

6) ако потраживање из исправе није прешло или није пренето на извршног повериоца или ако обавеза није прешла или није пренета на извршног дужника;

7) ако је потраживање из исправе застарело.

Приговор  одлаже извршење решења о извршењу, осим ако је решење о извршењу донето на основу менице.

Докази уз приговор

Члан 326д

Извршни дужник је дужан да уз приговор поднесе доказе, и то:

1) правноснажну судску одлуку којом је утврђена неистинитост исправе или извод из централног регистра хартија од вредности, ако тврди да је у исправу унет неистинит садржај;

2) извод из регистра о лицу овлашћеном за заступање у моменту издавања исправе, ако тврди да је исправа потписана од стране неовлашћеног лица;

3) налог за плаћање у писменој или електронској форми на основу кога је извршен пренос средстава, ако тврди да је обавеза испуњена;

4) да недоспелост обавезе произлази из саме исправе ако тврди да обавеза није доспела;

5) да застарелост потраживања произлази из саме исправе, ако тврди да је потраживање застарело.

Поступак по приговору

Члан 326ђ

Судија појединац доставља приговор извршном повериоцу који у року од три дана од дана достављања може дати одговор.

Судија појединац доставља већу приговор, решење и списе предмета наредног радног дана од пријема одговора на приговор или од истека рока за одговор на приговор.

Веће је дужно да одлучи о приговору у року од осам дана од када му судија достави приговор и списе предмета.

Ако извршни дужник докаже постојање разлога за приговор (члан 326г), доказним средствима прописаним чланом 326д, веће ће усвојити приговор, укинути решење о извршењу у скраћеном поступку у делу у коме је одређено извршење и одредити да се поступак наставља као поводом приговора против платног налога.

Ако извршни дужник истакне приговор неиспуњења истовремено доспеле обавезе извршног повериоца, приговор се одбија ако извршни поверилац поднесе доказ о испуњењу своје обавезе.

Ако извршни дужник истакне приговор да потраживање није прешло или није пренето на извршног повериоца или да обавеза није прешла или није пренета на извршног дужника, приговор се одбија ако извршни поверилац докаже прелаз или пренос потраживања или обавезе јавном или по закону овереном исправом, односно правноснажном или коначном одлуком донетом у парничном, прекршајном или управном поступку.

Сходна примена осталих одредаба овог закона

Члан 326е

На сва друга питања која нису уређена одредбама ове главе, сходно се примењују остале одредбе овог закона.”

**Члан 127.**

У члану 333. став 1. речи: „извршни дужник” замењују се речима: „дужник извршног дужника”.

**Члан 128.**

После Главе девете додају се назив Главе девете а и Глава девета а који гласе:

Глава девета а

„Уновчење других имовинских права извршног дужника

Члан 338а

Извршење на другим имовинским правима извршног дужника (патент, жиг и друго) спроводи се њиховом пленидбом, уписом у одговарајући регистар и уновчењем уз сходну примену одредаба овог закона којима се уређује извршење на покретним стварима ради намирења новчаног потраживања, осим одредаба о електронском јавном надметању.”

**Члан 129.**

Члан 355. мења се и гласи:

„Члан 355.

За спровођење извршења искључиво је надлежан јавни извршитељ.

Извршење почиње да се спроводи када истекне 30 дана од када је извршни дужник примио решење о извршењу.

Ако су исељењем обухваћена малолетна лица, као и лица којима је неопходно обезбедити нужан смештај, јавни извршитељ ће обавестити орган старатељства најкасније осам дана пре приступања извршењу.

У случају из става 2. овог члана, орган старатељства ће без одлагања предузети све мере из своје надлежности и пружити сву неопходну помоћ при спровођењу извршења.

Извршни поверилац дужан је да обезбеди потребну радну снагу и превозна средства, на захтев јавног извршитеља.

Захтев му се саопштава најкасније осам дана пре приступања извршењу.”

**Члан 130.**

У члану 357. после става 3. додаје се став 4. који гласи:

„У случају да се покретне ствари нису могле продати ни на другом јавном надметању, јавни извршитељ ће их предати установи социјалне заштите, по претходно прибављеном мишљењу министарства надлежног за социјалну заштиту.”

**Члан 131.**

Члан 359. мења се и гласи:

„Члан 359.

За одлучивање о предлогу за извршење и за спровођење извршења ради предузимања радње коју може предузети само извршни дужник, уздржавања од одређене радње (нечињење) или трпљења одређене радње, месно је надлежан и суд на чијем подручју извршни дужник треба да испуни своју обавезу.”

**Члан 132.**

Члан 360. мења се и гласи:

„Члан 360.

За одлучивање о предлогу за извршење ради предузимања радње коју може предузети и друго лице месно је надлежан и суд на чијем подручју извршни дужник треба да испуни своју обавезу.

За спровођење извршења ради предузимања радње коју може предузети и друго лице искључиво је надлежан јавни извршитељ.

Ако радњу може предузети и друго лице, не само извршни дужник, извршни поверилац се у решењу о извршењу овлашћује да у одређеном року и о трошку извршног дужника сам предузме радњу или да је повери другом лицу.

Извршни поступак се обуставља ако извршни поверилац или друго лице не предузму радњу у року одређеном у решењу о извршењу.”

**Члан 133.**

У члану 361. став 1. речи: „садржан у предлогу за извршење, суд” замењују се речима: „јавни извршитељ”, а реч: „суда” замењује се речима: „јавног извршитеља”.

У ставу 2. речи: „јесте саставни део решења о извршењу који суд” замењују се речима: „јавни извршитељ”.

**Члан 134.**

У члану 362. став 1. реч: „суд” замењује се речима: „јавни извршитељ”, а после речи: „странке” додају се запета и речи: „решењем против кога се може изјавити приговор”.

У ставу 2. реч: „суд” замењује се речима: „јавни извршитељ”.

**Члан 135.**

У члану 374. ст. 2. и 3. мењају се и гласе:

„Против решења којим се изриче новчана казна може се изјавити приговор. Новчана казна не може бити замењена казном затвора.

Суд може решењем против ког је дозвољен приговор изрећи казну затвора која траје све док се дете не преда, а најдуже до 60 дана. На извршење казне затвора примењују се одредбе закона којим се уређује извршење кривичних санкција, осим одредаба о одлагању извршења казне. Приговор против решења којим се изриче казна затвора одлаже његово извршење.”

**Члан 136.**

У члану 376. став 2. мења се и гласи:

„Дете принудно одузима и предаје орган старатељства уз присуство и надзор суда.”

У ставу 3. реч: „судију” замењује се речју: „суд”.

**Члан 137.**

У члану 379. после броја: „371” додају се запета и бројеви: „373, 374”.

**Члан 138.**

Члан 394. мења се и гласи:

„Члан 394.

Предлог за извршење је уредан и када уместо потписа извршног повериоца или пуномоћника, који није адвокат, садржи факсимил.

Не може се одредити извршење продајом једине непокретности у власништву извршног дужника физиког лица ради намирења потраживања чија главница не прелази износ од 5.000 евра у динарској противвредности по средњем курсу Народне банке Србије на дан подношења предлога за извршење.

Решење се извршава после његове правноснажности.

Потврду о наступању правноснажности решења издаје јавни извршитељ.

Веродостојну исправу представља рачун или извод из пословних књига о извршеним комуналним или сродним услугама.

Веродостојна исправа мора да буде подобна за доношење решења о извршењу на основу веродостојне исправе (члан 53).

О предлогу за противизвршење одлучује суд који би био надлежан да одлучује о предлогу за извршење.”

**Члан 139.**

У члану 396. став 2. речи: „суду који би одлучивао о предлогу за извршење да је за то надлежан суд” замењују се речима: „преко јавног извршитеља који је донео решење из става 1. овог члана”.

Став 3. мења се и гласи:

„О приговору одлучује суд на чијем подручју извршни дужник има пребивалиште, боравиште или седиште.”

Став 4. брише се.

Досадашњи став 5. постаје став 4.

**Члан 140.**

У члану 397. став 2. после речи: „извршења” додају се речи: „или извршење на целокупној имовини”.

Додаје се став 3. који гласи:

„Кад је предлог за извршење састављен тако да у свему одговара решењу о извршењу које би се имало донети, а поднет је у потребном броју примерака, јавни извршитељ може издати скраћени препис решења стављањем отиска штамбиља који садржи текст којим се усваја предложено решење.”

**Члан 141.**

У члану 398. став 2. речи: „који би одлучивао о предлогу за извршење да је за то надлежан суд” замењују се речима: „преко јавног извршитеља који је донео решење о извршењу”.

Став 3. мења се и гласи:

„О приговору одлучује суд на чијем подручју извршни дужник има пребивалиште, боравиште или седиште.”

Став 4. брише се.

Досадашњи став 5. постаје став 4.

**Члан 142.**

Назив члана 399. и члан 399. мењају се и гласе:

„Сходна примена одредаба о приговору против решења о извршењу на основу веродостојне исправе

Члан 399.

На садржину приговора, рок за изјављивање, разлоге због којих се приговор може изјавити, разлоге о којима суд води рачуна по службеној дужности, поступак, рокове за одлучивање и одлуке о приговору, сходно се примењују одредбе овог закона о приговору против решења о извршењу на основу веродостојне исправе.

Ако извршни поверилац призна наводе из приговора јавни извршитељ ће решењем усвојити приговор, ставити ван снаге решење о извршењу у целини или делимично и одлучити о трошковима поступка.

На решење из става 2. овог члана може се изјавити приговор суду.”

**Члан 143.**

Назив члана 400. и члан 400. мењају се и гласе:

„Извршење на основу извршне исправе ради намирења новчаног потраживања из комуналних и сродних делатности

Члан 400**.**

Предлог за извршење на основу извршне исправе ради намирења потраживања из комуналних и сродних делатности подноси се Комори јавних извршитеља и на даљи поступак се примењују одредбе члана 393. овог закона.

О жалби против решења јавног извршитеља којим је одлучено о предлогу за извршење из става 1. овог члана одлучује другостепени суд на чијем подручју извршни дужник има пребивалиште, боравиште или седиште.

У свему осталом сходно се примењују одредбе овог закона.”

**Члан 144.**

После члана 400. назив пододељка б), називи чл. 401 – 405. и чл. 401 – 405, назив пододељка в), називи чл. 406 – 408 и чл. 406 – 408, назив пододељка г) и називи чл. 409 – 413. и чл. 409 – 413. бришу се.

**Члан 145.**

У члану 422. став 4. после речи: „извршитељ” додају се запета и речи: „осим у случајевима из члана 4. став 1. овог закона”.

**Члан 146.**

У члану 423. став 4. брише се.

Досадашњи став 5. постаје став 4.

**Члан 147.**

У члану 445. тачка 3) мења се и гласи:

„3) налог организацији за принудну наплату да новчана средства у висини обезбеђеног потраживања пренесе у депозит јавног извршитеља;”.

**Члан 148.**

У члану 455. после става 1. додаје се став 2. који гласи:

„Није дозвољено одређивање привремене мере којом би се забранило спровођење извршења.”

**Члан 149.**

У члану 459. тачка 4) мења се и гласи:

„4) налог организацији за принудну наплату да новчана средства у висини обезбеђеног потраживања пренесе у депозит јавног извршитеља;”.

**Члан 150.**

У члану 477. став 5. мења се и гласи:

„У случају из става 4. овог члана, министар може именовати за јавног извршитеља другог кандидата кога је конкурсна комисија предложила.”

**Члан 151.**

У члану 479. став 5. мења се и гласи:

„У случају из става 4. овог члана, министар може именовати за јавног извршитеља другог кандидата кога је конкурсна комисија предложила.”

**Члан 152.**

У члану 480. став 2. после речи: „именовани” додаје се реч: „јавни”.

После става 2. додаје се став 3. који гласи:

„О испуњености услова прописаних ставом 2. овог члана Комора је дужна да сачини записник и достави га министарству.”

**Члан 153.**

После члана 480. додају се назив члана 480а и члан 480а који гласе:

„Обавезе јавног извршитеља након отпочињања делатности

Члан 480а

Јавни извршитељ дужан је да у року од 30 дана од дана отпочињања делатности министарству достави доказ о престанку радног односа, односно доказ о престанку функције из члана 487. став 1. тачка 4) овог закона, у супротном биће разрешен.”

**Члан 154.**

У члану 487. став 1. тачка 4) речи: „су као неспојиви одређени прописом Коморе” замењују се речима: „неспојиви са јавноизвршитељском делатношћу”.

После става 1. додаје се став 2. који гласи:

„Министар даје мишљење о неспојивости послова из става 1. тачка 4) овог члана са јавноизвршитељском делатношћу.”

**Члан 155.**

У члану 489. став 1. после речи: „извршитеља” додају се речи: „са тог подручја”.

Став 3. мења се и гласи:

„У случају из става 1. овог члана министар је дужан да распише конкурс за именовање новог јавног извршитеља у року од 90 дана.”

**Члан 156.**

У члану 491. став 3. после речи: „одредио он” речи: „или председник Коморе” бришу се.

**Члан 157.**

У члану 492. после става 3. додаје се нови став 4. који гласи:

„У случају из става 2. овог члана ако јавни извршитељ нема заменика, његови предмети се додељују јавном извршитељу са тог подручја којег именује министар решењем из става 3. овог члана.”

Досадашњи став 4. постаје став 5.

**Члан 158.**

У члану 493. тачка 6) тачка се замењује тачком и запетом.

После тачке 6) додаје се тачка 7) која гласи:

„7) обавља друге послове прописане овим или посебним законом.”

**Члан 159.**

У члану 495. став 1. реч: „изузима” замењује се речју: „искључује”, а реч: „(искључење)” брише се.

У ставу 2. реч: „изузима” замењује се речју: „искључује”.

У ставу 3. речи: „изузима се” замењују се речима: „може бити изузет”.

После става 3. додаје се став 4. који гласи:

„Подношење тужбе против јавног извршитеља који спроводи извршење не представља разлог за његово искључење или изузеће.”

**Члан 160.**

У називу члана 502. после речи: „годишњи” додају се речи: „и редовни”.

У члану 502. после става 2. додаје се став 3. који гласи:

„Јавни извршитељ подноси једном дневно редовни извештај о пословању из евиденције о поступцима извршења и обезбеђења министарству.”

**Члан 161.**

У члану 503. после става 2. додају се нови ст. 3. и 4. који гласе:

„Поред података из става 2. овог члана који су јавни, евиденција садржи и податке који нису јавни и то: адресу или адресу седишта, јединствени матични број грађана или матични број извршног дужника и извршног повериоца, број рачуна, износ уплаћеног јемства, износ потраживања, бројеве рачуна код пословне банке са којих или на које се врши уплата или пренос средстава извршног дужника и извршног повериоца, износе накнаде за рад и накнаде трошкова јавног извршитеља, скениране исправе које је донео суд и доставио јавном извршитељу и исправе које је донео јавни извршитељ, дневне изводе са наменског и посебног рачуна јавног извршитеља код пословне банке.

Подаци у електронској евиденцији јавног извршитеља морају да буду истоветни са подацима из исправа за сваки предмет. Рок за упис података из списа предмета за које се води електронска евиденција износи 15 дана.”

Досадашњи ст. 3 – 5. постају ст. 5 – 7.

**Члан 162.**

У члану 507. после става 1. додаје се нови став 2. који гласи:

„Сматраће се да је Комора дала позитивно мишљење ако на захтев министарства не одговори у року од 30 дана.”

Досадашњи ст. 2 – 5. постају ст. 3 – 6.

**Члан 163**.

У члану 523. став 3. после тачке 1) додаје се тачка 1а) која гласи:

„1а) прикупља и обрађује податке из члана 503. овог закона у складу са законом којим се уређује заштита података о личности;”.

**Члан 164.**

У члану 527. тачка 2) мења се и гласи:

„2) учестало кашњење са доношењем решења и закључака у извршном поступку или поступку обезбеђења или неблаговремено предузимање радњи којима се непосредно спроводи извршење или обезбеђење у већем броју предмета;”.

У тачки 9) речи: „(члан 393. став 4)” замењују се речима: „(члан 300. и члан 393. став 4)”.

Тачка 13) мења се и гласи:

„13) учестале повреде Етичког кодекса јавних извршитеља или Стандарда професионалног понашања јавних извршитеља које су довеле до тешког угрожавања угледа јавних извршитеља;”.

У тачки 16) после речи: „евиденција” додају се речи: „тако што у њима нетачно приказује или пропушта да прикаже податке који се по закону или другом пропису морају приказати”.

**Члан 165.**

У члану 542. став 1. реч: „шест” замењује се бројем: „12”, а речи: „једну годину” замењују се речима: „две године”.

У ставу 2. реч: „једне” замењује се речју: „две”, а после речи: „покретања дисциплинског поступка” додају се запета и речи: „а не тече за време трајања управног спора, односно судског поступка у вези са спроведеним дисциплинским поступком и изреченом дисциплинском мером”.

**Члан 166.**

Извршни поступци у којима извршење или обезбеђење спроводи суд, а за чије спровођење је по одредбама овог закона искључиво надлежан јавни извршитељ, наставиће се пред јавним извршитељем.

Јавног извршитеља који ће спроводити извршење одређује председник суда тако што решење о извршењу са списима предмета доставља јавном извршитељу чије се седиште налази на подручју суда који је донео решење о извршењу, а ако више јавних извршитеља има седиште на подручју тог суда решења о извршењу и списи предмета достављају се равномерно према редоследу по коме су јавни извршитељи уписани у именик јавних извршитеља и њихових заменика.

У случају из ст. 1. и 2. овог члана извршни поверилац је дужан да уплати 25% предујма прописаног Јавноизвршитељском тарифом.

Ако извршни поверилац не уплати предујам у року од осам дана од дана достављања закључка о предујму, извршење или обезбеђење се обуставља.

Изузетно од ст. 1 – 4. овог члана извршни поступци за намирење потраживања из комуналних и сродних делатности као и поступци који се воде ради намирења или обезбеђења потраживања извршног повериоца Републике Србије, аутономне покрајине, јединице локалне самоуправе, јавног предузећа и другог правног лица чији је оснивач или власник Република Србија, аутономна покрајина или јединица локалне самоуправе, чије извршење спроводи суд применом члана 547. Закона о извршењу и обезбеђењу („Службени гласник РС” бр. 106/15, 106/16 – аутентично тумачење и 113/17 – аутентично тумачење), а у којима до дана ступања на снагу овог закона није започето спровођење извршења, односно у којима је од последње предузете радње спровођења протекло више од шест месеци, обустављају се даном ступања на снагу овог закона, ако главница потраживања које се намирује или обезбеђује не прелази износ од 2.000 динара.

Извршење на рачуну извршног дужника који је на дан ступања на снагу овог закона у блокади дуже од три године обуставља се ако извршни поверилац у року од осам дана од дана ступања на снагу овог закона не предложи промену средства и предмета извршења.”

**Члан 167.**

Поступци извршења и обезбеђења започети пре ступања на снагу овог закона, окончаће се по досадашњим прописима.

**Члан 168.**

Почев од 1. јула 2020. године, јавно надметање за продају непокретних и покретних ствари може се организовати искључиво у облику електронског јавног надметања.

**Члан 169.**

Министарство надлежно за правосуђе и Комора јавних извршитеља дужни су да ускладе, односно донесу нове прописе у року од 60 дана од дана ступања на снагу овог закона.

**Члан 170.**

Овај закон ступа на снагу осмог дана од дана објављивања у „Службеном гласнику Републике Србије”, а почиње да се примењује од 1. јануара 2020. године.

**О Б Р А З Л О Ж Е Њ Е**

**I УСТАВНИ ОСНОВ ЗА ДОНОШЕЊЕ ЗАКОНА**

Република Србија­ поред осталог уређује и поступак пред судовима (члан­ 86. ­тачка ­1.­Устава). Извршни поступак је судски поступак, његов основни предмет је принудно намирење потраживања извршног повериоца пред судом.­ Исто важи и када извршење спроводи јавни извршитељ будући да решење о извршењу и онда доноси суд ­који решава и о правном леку против њега.

**II. РАЗЛОЗИ ЗА ДОНОШЕЊЕ ЗАКОНА**

После скоро три године примене Закона о извршењу и обезбеђењу (Службени гласник РС бр. 106/15, 106/16-аутентично тумачење и 113/18-аутентично тумачење) ( у даљем тексту: „Закон“), уочене су одређене нејасноће у садржини закона које се нису могле превазићи тумачењем норми, већ се морало приступити изменама закона.

Измене Закона о извршењу и обезбеђењу имају за циљ и решавање проблема који настају у пракси применом овог закона. Првенствено су отклоњени одређени недостаци у појединим члановима закона који су садржали непотпуне, недовољно јасне или контрадинторне норме. Таква је норма која говори о извршењу када се после стицања заложног права промени власник непокретности као и одредба која говори о забрани укидања првостепеног решења и упућивање предмета на поновно решавање.

Једна од најважнијих новина је она која предвиђа да се једина непокретност физичког лица не може продати ради намирења потраживања из комуналних и сродних услуга, уколико је потраживање мање од 5.000,00 еура у динарској противредности по средњем курсу Народне банке Србије на дан подношења предлога за извршење. Такође, измењена су правила о изузумању од извршења и ограничењима извршења тако што су значајно увећани прагови зарада, плата као и пензија, односно износи који су заштићени од могућности извршења чиме ће се спречити да извршење угрози основне потребе за живот извршног дужника. Детаљно је разрађено и појачано начело сразмере и у другим деловима Закона, а ове измене имају за циљ спречавање могућности да се уновчава имовина извршног дужника значајне вредности ради намирења багателног или незразмерно мањег износа потраживања извршног повериоца.

Када је реч о антикоруптивним мерама, Предлог измена и допуна Закона о извршењу и обезбеђењу је препознао потребу да се у овом делу значајно интервенише у самом тексту закона. Појачано је и правило о томе ко не може бити купац у поступку извршења, тако што су јавни извршитељи, њихови заменици и помоћници, као и друга лица запослена код јавног извршитеља у потпуности изузети од ове могућности, без обрзира да ли поступају у конкретном предмету или не.

Предлог је пошао и од задатка да се мора онемогућити мултипликовање трошкова у поступку извршења. Зато су, најпре, унета два правила која онемогућавају извршне повериоце да наплате трошкове поступка у ситуацији када против истог дужника подносе више предлога за извршење по више различитих основа који су могли истовремено да се намирују или у случају „цепања“ потраживања по основу главнице, камате и трошкова поступка. У свим овим случајевима, извршни повериоци могу своје право остварити у једном извршном поступку, па чак и да то не учине (него намирење остварују у више поступака) имаће право на накнаду трошкова само за један поступак. Додатно, Предлог ће омогућити значајно мање трошкове у тзв. „буџетским“ предметима у којима се као извршни дужник означава Република Србија, аутономна покрајина или јединица локалне самоуправе, односно директни и индиректни буџетски корисници, имајући у виду да је пре предлога за извршење извршни поверилац дужан да о намери подношења предлога за извршење писменим путем обавести Министарство финансија најмање 30 дана пре подношења предлога за извршење чиме ће се продужити могућност за добровољним намирењем обавезе. Такође, смањење трошкова у овим предметима ће се огледати и у смањењу накнада за јавне извршитеље и то кроз измене Јавноизвршитељске тарифе.

Посебна пажња је посвећена решавању проблема који постоје у погледу јавних надметања које се одржавају у поступку извршења. Проблем ће бити разрешен увођењем електронског јавног надметања које ће онемогућити сваки вид злоупотреба и значајно повећати цене по којима се предмети извршења продају у извршном поступку. Наиме, велика већина чланова радне групе се слаже у једном, а то је да је јавна аукција као централна фаза продаје непокретности најслабија карика и да сада већ годинама влада недопустива пракса која се огледа у постојању једног јако уског круга правних односно физичких лица који фигурирају као купци непокретности које се продају на јавној аукцији у извршним поступцима у целој земљи. Тајна њиховог успеха не лежи у ванредним способностима надметања, већ у незаконитим методама којима се служе не били прибавили непокретност. Нажалост, у томе су им помогале и одредбе старог и новог Закона. Јавна је тајна да се потенцијални купци физички или посредно на неки други начин мотивишу да одустану од учествовања на аукцији пре њеног почетка. Уколико пак, овај метод не успе, прибегава се другом који се огледа у фиктивном нуђењу знатно високе цене уз познати сценарио каснији одустанак најбољег понуђача и продају другом најбољем понуђачу.  У вези са изнетим пред радну групу поставило се низ питања и то:

-          да ли јавно надметањe према начину на коју је прописано по важећем Закону  омогућава равноправно учествовање и слободну и отворену конкуренцију свих заинтересованих страна;

-          да ли је и на који начин могуће обезбедити транспарентан и поштен поступак јавног надметања;

-          да ли се сви интересенти могу адекватно информисатио о свим релеватнтим информацијама које се односе на поступак јавног надметања;

-           као и да ли овакав тренутни поступак омогућава постизање најповољније цене.

Став је да само развијање електронске платформе као једине адресе за јавно надметање свих потенцијалних интересената са примењивим заштитним мерама спречава злоупотребе.

**III. ОБЈАШЊЕЊЕ ОСНОВНИХ ПРАВНИХ ИНСТИТУТА И ПОЈЕДИНАЧНИХ РЕШЕЊА**

У делу првом Закона о извршењу и обезбеђењу (Службени гласник РС бр. 106/15, 106/16-аутентично тумачење и 113/18-аутентично тумачење) ( у даљем тексту: „**Закон**“) предвиђене су измене неких основних поставки закона, како би се обезбедило несметано фукционисање извршног поступка са посебним акцентом на појачану заштиту начела сразмере.

У члану 1. Предлога закона о изменама и допунама Закона о извршењу и обезбеђењу (у даљем тексту: „**Предлог закона**”) прецизира се члан 2. Закона и то термин „Решење о извршењу“ па је сада дефинисано да овај термин има значења решења о извршењу које доносе суд и јавни извршитељ на основу извршне или веродостојне исправе чиме је уједно и престала потреба за постојањем тачке 8. истог члана. Такође, извршена је измена термина „организација за принудну наплату” па она надаље означава посебан организациони део Народне банке Србије који, поступа по налогу суда или јавног извршитеља.

Члан 2. Предлога закона. Правило о надлежности у поступању по предлозима за извршење од стране јавних извршитеља, у погледу опсега, је прецизирано и проширено. Прецизирање се односи на спорно правно питање које се поставило у пракси у погледу одлучивања о предлогу за извршење, од стране јавних извршитеља у случајевима намирења новчаног потраживања насталог из комуналних услуга и сродних делатности, а на основу извршне исправе. Недвосмислено је предложеним изменама Закона (члан 3. ст. 3.) предвиђено да и о овим предлозима одлучује јавни извршитељ. Ratio legis ове законске измене је околност да се у пракси дешава да се утврђивање постојања потраживања из комуналних услуга захтева најпре у парничном поступку подношењем тужбе за издавање платног налога. По добијању пресуде, покреће се извршни поступак, на основу извршне исправе (поменуте пресуде) што за последицу има да се овакви предмети расподељују јавним извршитељима по диспозицији извршних поверилаца, односно да се предмети расподељују по општем систему расподеле. О томе се изјаснила и Комора јавних извршитеља, потврђујући овај проблем и указујући да долази до злоупотребе, односно избегавања примене императивне норме у вези са равномерном расподелом предмета (члан 393. Закона). Из тог разлога додато је и посебно правило члана 400. које говори о извршењу на основу извршне исправе ради намирења новчаног потраживања из комуналних услуга и сродних делатности и у вези са тим сходној примени правила о равномерној расподели предмета (члан 393. Закона). Надлежност у поступању јавних извршитеља у вези са одлучивањем о предлогу за извршење је проширена, па је предвиђено да о предлогу за извршење ради намирења новчаног потраживања према извршном дужнику из члана 300. ст. 2, 3. и 4. овог закона одлучује јавни извршитељ. Реч је, наиме, о одређивању извршења према Републици Србији, аутономној покрајини или јединици локалне самоуправе, односно директним и индиректним буџетским корисницима, а по правилу су то релативно једноставни предмети (углавном значајно једноставнији од „комуналних“ предмета, а код којих је одлучивање о поднетом предлогу за извршење већ Законом поверено јавним извршитељима), који се спроводе само једним средством и предметом извршења, те се сматра да јавни извршитељи могу адекватно одговорити на овај нови поверени задатак. Наведеном изменом закона ће бити омогућено растерећење судова у извршној материји обзиром да је реч о великом броју ових предмета, за које се услед промене надлежности у погледу одлучивања о предлогу очекује значајно ефикасније поступање од стране судова у другим извршним поступцима.

Чланом 3. Предлога закона прецизира се члан 4. став 1. Закона и додаје нови став 3. погледу надлежности за спровођење извршења, о којој говори члан 4. Закона. Прецизирана је надлежност суда за извршење па је суд надлежан за случај чињења које може предузети само извршни дужник (паралелно је додата и изрична норма у члану 422. ст. 4. да претходну и привремену меру извршава јавни извршитељ, осим у случајевима из члана 4. став 1. овог закона), док се надлежност јавних извршитеља проширује у погледу спровођења извршења заједничке продаје непокретности и покретних ствари, у погледу решења за која је законом прописано да се извршавају по службеној дужности, затим у случају наплате законског издржавања, као и када је то предвиђено посебним законом (нпр. Закон о судским таксама). У претходом периоду, ретка је била примена новог средства извршења у нашем извршном праву-заједничке продаје непокретности и покретних ствари коју је спроводио суд, а суштински реч је о примени правила која се односе на извршење на непокретностима и на покретним стварима које редовно спроводе јавни извршитељи, што чини оправданим измену овог законског правила у погледу надлежности. Додатно, код наплате законског издржавања, реч је о извршењу ради наплате новчаног потраживања, као и сваког другог новчаног потраживања, па се исто надаље поверава јавним извршитељима у надлежност. Све предложене измене пратиће и измене Јавноизвршитељске тарифе.

Члан 4. Предлог закона. Рок за подношење захтева за изузеће судије (члан 13. Закона) је прецизиран и везан је за рок за доношење решења о правном леку. Подношење захтева за изузеће судије, као и подношење приговора против решења којим је захтев за изузеће одбачен или одбијен не одлаже извршење или обезбеђење. Идентично правило је предвиђено и кроз измене члана 68. Закона па подношење захтева за изузеће јавног извршитеља као и подношење приговора против решења којим је захтев за изузеће одбачен или одбијен, односно нема суспензивно дејство.

Члан 5. Предлог закона. Измењено је правило о забрани располагања предметом извршења (члан 19. Закона), па тако немају правно дејство акти правног или фактичког располагања предметом извршења или обезбеђења од дана доношења решења о извршењу на основу извршне или веродостојне исправе или решења о обезбеђењу. Ratio legis ове измене је смањење маневарског простора да дужник у периоду од доношења решења до његовог достављања може правно перфектно учинити располагање неком својом имовином која је решењем о извршењу одређена као предмет извршења у конкретном извршном поступку. Ставом 2. овог члана је предвиђена сходна примена и у случају закључка јавног извршитеља па ће ова последица наступити без обзира да ли је у питању закључак јавног извршитеља ради конкретизовања предмета извршења на основу већ одређеног извршења на целокупној имовини извршног дужника или је реч о закључку којим се мења или додаје средство или предмет извршења.

Члан 6. Предлога закона. Закон о извршењу и обезбеђењу уређује однос између извршног поступка на основу заложне изјаве или уговора о хипотеци и вансудсксог поступка намирења према правилима Закона о хипотеци. Међутим, начин на који је то учињено, као и околност да Републички геодетски завод у пракси не брише забележбе хипотекарне продаје по истеку рока од 18 месеци по службеној дужности (члан 34. став 6. Закона о хипотеци) су довели до тога да суштински хипотекарни поверилац који је започео поступак намирења вансудским путем остане „заробљен“ у том поступку без могућности да намирење настави кроз извршни поступак. Из тог разлога унето је правило да хипотекарни поверилац може у сваком тренутку оптирати за извршни поступак уместо већ започетог вансудског поступка што ће се сматрати одустанком од вансудског поступка па ће јавни извршитељ приликом уписа забележбе решења извршења у катастар непокретности наложити катастру непокретности да обрише забележбу хипотекарне продаје. Ако је предлог за извршење поднет после доношења решења о упису забележбе хипотекарне продаје, сматра се да је извршни поверилац одустао од намирења применом закона којим се уређује хипотека. У случају из става 3. овог члана јавни извршитељ ће приликом достављања решења о извршењу ради уписа забележбе у катастру непокретности наложити и брисање забележбе хипотекарне продаје.

Члан 7. Предлога закона. У погледу момента у којем ће се ценити сукоб два закона, уместо досадашњег постављеног који се односи на доношење решења о забележби хипотекарне продаје по Закону о хипотеци, вредноваће се моменат коначности таквог решења, имајући у виду да је овај тренутак пресудан и у односу на могућност спровођења вансудског поступка намирења према одредбама Закона о хипотеци. У случају да је коначност решења о забележби хипотекарне продаје наступила пре доношења решења о извршењу преимућство се даје вансудском поступку, а извршни поступак се наставља ако непокретност није продата у поступку намирења применом закона којим се уређује хипотека, у року од 18 месеци од коначности решења о упису забележбе хипотекарне продаје.

Члан 8. Предлога закона. Правило о правним лековима (члан 24. Закона) се мења тако што се предвиђа да се приговор може изјавити против решења првостепеног суда и јавног извршитеља само када је то прописано овим законом и као приговор трећег лица. Против решења којим је одлучено о приговору може се изјавити жалба само када је то прописано овим законом.

Чланом 9. Предлога закона прецизира се члан 25. Закона у погледу рока у коме се подносе жалба и приговор. Поменути правни лекови подносе се у року од осам дана од дана достављања решења, осим ако овим законом није одређен дужи или краћи рок.

Чланом 10. Предлога закона брише се и сам назив члана 26. Закона и садржина члана 26. Закона. Наиме, одредба члана 26. Закона о забрани укидања првостепеног решења и враћања на поновно одлучивање изазвала је доста проблема у пракси, нарочито у ситуацији када другостепени суд одлучује по правном леку на решење о одбијању или одбацивању предлога за извршење , те је, из тог разлога, поменута одредба брисана, имајући у виду да у судској пракси постоје резличита тумачења ове одредбе Закона.

Члан 11. Предлога закона. У члану 27. брисан је став 1. који предвиђа да је правоснажно решење донето о жалби јер је кроз измене предложеним чланом 77а предвиђено да се против решења којим је усвојена жалба извршног дужника може уложити жалба. Такође, брисан је и став 2. овог члана који је прописивао да када решење може да се побија искључиво приговором правоснажно је решење донето о приговор будући да је изменама Закона омогућено да се против решења којим је одлучено о приговору може изјавити жалба (нпр. против решења којим је усвојен приговор трећег лица из члана 109. ст. 3. Закона).

Члан 12. Предлога закона. Правило о враћању у пређашње стање (члан 28. Закона) је измењено на начин да је примена овог института могућа у ситуацији када дође до пропуштања рока за изјављивање правног лека против решења о извршењу, без обзира на то да ли је решење о извршењу донето на основу извршне или веродостојне исправе, док о овом предлогу одлучује суд који је надлежан да одлучује о правном леку против решења о извршењу.

Члан 13. Предлога закона. Када је реч о идентификационим подацима извршног дужника и извршног повериоца (члан 30. Закона), брисана је обавеза означавања датума рођења, а у складу са ставом судске праксе, као и услед околности да је овај податак садржан у јединственом матичном броју грађана који се свакако мора назначити. За правно лице додата је обавеза навођења седишта домаћег правног лица чиме је исправљен пропуст у тексту овог члана.

Члан 14. Предлога закона. Постојеће правило члана 31. Закона које прописује обавезу државних органа, ималаца јавних овлашћења, других правних лица и предузетника да извршном повериоцу који наведе потраживање ради чијег намирења или обезбеђења намерава да води извршни поступак или поступак обезбеђења и приложи извршну исправу у којој је садржано потраживање, бесплатно доставе све податке које су дужни да доставе и суду и јавном извршитељу, изузев података из пореске пријаве за последње три године је проширено и на случај када извршни поверилац поседује меницу издату од стране извршног дужника. Овом законском изменом је појачано дејство менице у извршном поступку и пре његовог формалног започињања. Проблем који јавна комунална предузећа имају у погледу недостатка податка о јединственом матичном броју грађана својих дужника и немогућности да тај податак прибаве је разрешен посебном одредбом овог члана да извршни поверилац пружалац комуналних и сродних услуга који своје потраживање доказује веродостојном исправом из члана 394. овог закона има право да прибави податке о јединственом матичном броју грађана извршног дужника. Ова могућност се предвиђа, имајући у виду да је јединствени матични број грађана извршног дужника физичког лица, обавезни елемент предлога за извршење, а у недостатку истог ови повериоци су принуђени да покрећу парничне поступке подношењем тужби против дужника ради добијања платног налога чиме се значајно увећавају трошкови за обе стране а које на крају, најчешће сноси извршни дужник. Да би се ово избегло, омогућено је да ови повериоци, изменом овог члана Закона, сазнају податак који им је неопходан за подношење предлога за извршење.

Чланом 15. Предлога закона прецизира се члан 33. Закона и додаје нови став 5. Додато је правило да трошкове поступка у вези са одређивањем и спровођењем извршења коначно сноси извршни дужник. Ово правило има за циљ разрешење дилеме на које лице се коначно преваљују трошкови извршног поступка, које се појавило у делу судске праксе. Разрешена је овим чланом Предлога још једна практична дилема о томе ко сноси трошкове поступка у случају када је извршни поверилац ослобођен од уплате предујам, а то је извршни дужник.

Са циљем спречавања непримерене праксе која доводи до значајног увећања трошкова поступка на терет извршног дужника, чланом 16. Предлога закона прецизиран је члан 34. Закона и додати нови ст. 2, 3, 5, 6, 8, 9, 10 и 11. Стога, извршни поверилац који је подношењем више предлога за извршење против истог извршног дужника захтевао одвојено намирење више потраживања, а која су се могла намирити у истом извршном поступку, има право само на накнаду оних трошкова које би имао да је ради намирења тих потраживања поднео само један предлог за извршење. Сличну праксу је било потребно спречити и у ситуацији када извршни поверилац подноси више предлога за извршење против истог дужника тражећи одвојено намирење главнице, камате или трошкова или њихових делова. То је учињено кроз посебан став овог члана о сходној примени претходног дефинисаног правила да такав извршни поверилац има право само на накнаду оних трошкова које би имао да је ради намирења тих потраживања поднео само један предлог за извршење. Право учесника у поступку на трошкове које је предузео у циљу заштите својих права појавило се као спорно питање у пракси. У том смислу је унета, кроз посебан став овог члана, одредба да учесник у поступку има право на накнаду тих трошкова. Истовремено, vice versa, учесник у поступку дужан је да накнади трошкове које је неосновано проузроковао својим радњама~~.~~ У оквиру овог члана измењено је и правило о начину одлучивања о трошковима. Задржан је принцип да се о трошковима одлучује решењем, али је додата одредба да се то чини по службеној дужности, на предлог странке или учесника. Решење којим су утврђени трошкови поступка спроводи се против странке или учесника у истом поступку у ком је донето, а ова одредба се сходно примењује и када је решењем јавног извршитеља поступак обустављен због неплаћања предујма.

Члан 17. Предлога закона. У погледу полагања јемства је исправљено правило из члана 35. Закона да се јемство полаже у депозит јавног извршитеља, па ће се јемство полагати односно уплаћивати на наменски рачун јавног извршитеља чиме ће бити разрешена дилема да ли се јемство може положити у готовом новцу. Дакле, правило је да се јемство полаже уплатом на наменски рачун јавног извршитеља, а изузетно то је могуће и у облику банкарске гаранције или хартија од вредности, драгоцености или покретних ствари чија се вредност лако утврђује на тржишту, а које брзо и једноставно могу да се уновче (уз брисање досадашњег ограничења у погледу сагласности друге стране имајући у виду да за то не постоје ваљани разлози).

Члан 18. Предлога закона. Када је реч о достављању извршном дужнику из члана 36. Закона, огласну таблу суда ће, убудуће, заменити електронска огласна табла. Разлог ове измене је практичне природе, имајући у виду да ће странкама бити значајно једноставније и доступније да се информишу путем електронске огласне табле. Огласна табла суда је често недовољно транспаретно место путем којег се врши достављање у извршном поступку, писмена је често тешко видети или пронаћи, што чини ову законску измену веома потребном. Последично, измењене су све друге одредбе Закона где је било неопходно појам огласна табла суда усагласити са појмом електронска огласна табла (члан 37) а термин огласна табла Коморе је замењен изразом Електронска огласна табла Коморе(чланови 174,177,181,210,237 и 239. Закона). Оно што је посебна новина коју доноси овај члан Предлога је правило да у случају извршења на основу веродостојне исправе уколико поновљено достављање не успе, решење се истиче на огласну таблу у року од 3 дана а не наредног дана како је сада гласила формулација овог члана.

Чланом 19. Предлога закона прецизира се члан 37. Закона. Поменутим чланом Закона је предвиђено измењено правило по којем суд преко чије електронске огласне табле јавни извршитељ доставља акте и писмена води посебну евиденцију о томе када су акт или писмено истакнути на електронској огласној табли и када су скинути с ње и о томе доставља службену електронску потврду јавном извршитељу. Ова одредба уводи службену електронску потврду коју ће судови достављати јавним извршитељима. Такође, друга измена у овој норми доноси правило да се достављање између јавног извршитеља и других органа извршног поступка може вршити и електронским путем.

Чланом 20. Предлога закона прецизира се члан 39. Закона. Правило о сходној примени закона којем се уређује парнични поступак је измењено на начин да се у извршном поступку и поступку обезбеђења сходно примењује закон којим се уређује парнични поступак, ако овим или другим законом није другачије одређено, што је уобичајна формулација која је у Републици Србији више децененија била пристутна у законима којима је уређиван извршни поступак.

Чланом 21. Предлога закона прецизира се члан 41. Закона па је у погледу круга извршних исправа, озакоњен правни став Врховног касационог суда (заузет на седници грађанског одељења Врховног касационог суда одржаној 31.5.2016. године) да је извршна исправа и одлука Уставног суда којом је усвојен захтев подносиоца уставне жалбе за накнаду штете али и одлука Уставног суда којом су признати трошкови поступка пред тим судом. Посебна норма је стипулисана у овом члану да се извршење на основу заложне изјаве или уговора о хипотеци као и извода из регистра залоге или финансијског лизинга може спровести само на предмету заложног права. Овом одредбом је разрешена дилема у погледу могућности да се наведене извршне исправе користе од извршних поверилаца ради намирења потраживања из остале дужникове имовине. То даље неће бити могуће.

Чланом 22. Предлога закона додаје се нови члан 47а којим је разрешено и спорно правно питање у судској пракси да ли се може кроз извршни поступак захтевати наплата законске затезне камате на износ досуђених трошкова у извршној исправи. Наиме, ако су у извршној исправи одређени трошкови поступка, суд ће на предлог извршног повериоца решењем о извршењу одредити наплату законске затезне камате на износ досуђених трошкова од дана наступања извршности извршне исправе до дана наплате, а ова одредба члана сходно се примењује и на јавног извршитеља када је он надлежан за доношење решења о извершењу на основу извршне исправе.

Чланом 23. Предлога закона прецизира се члан 48. Закона и додаје нови став 4. Поменути члан Закона је измењен са циљем утврђивања коначног законског правила које би било у складу са аутентичним тумачењем овог законског члана од стране Народне скупштине Републике Србије (Службени гласник РС бр.113/2017). Последично са овом изменом, измењен је и жалбени разлог из члана 74. ст. 1. тач. 7. (ако потраживање није прешло или није пренето на извршног повериоца или ако обавеза није прешла или није пренета на извршног дужника). Додатно, додата је одредба некадашњег члана 23. ст. 5. Закона о извршењу и обезбеђењу из 2011. године у погледу дејства преноса или прелаза предмета извршења са извршног дужника на треће лице након доношења решења о извршењу. Такође, у последњем ставу овог члана је предвиђено да када извршног повериоца у извршном поступку заступа адвокат, наплата досуђених судских трошкова и трошкова извршења извршиће се на рачун адвоката и без уговора о преносу потраживања, на основу по закону овереног пуномоћја којим га је извршни поверилац овластио да наплату трошкова поступка захтева на свој рачун. Овим је разрешена дилема која је постојала у једном делу судске праксе.

Чланом 24. Предлога закона прецизира се члан 54. Закона, У погледу средстава извршења, најпре су додата још два средства извршења заједничка продаја непокретности и покретних ствари и уновчење других имовинских права извршног дужника. У односу на заједничку продају непокретности и покретних ствари, у теорији извршног права ово је већ препознато као ново средство извршења, а слично су резоновали и судови, па ова измена Закона представља озакоњење постојеће устаљене праксе. Када је реч о уновчењу других имовинских права извршног дужника, ratio legis oве измене је заправо став привредних судова да извршење не патенту или жигу извршног дужника није могуће с обзиром на то да Закон не познаје средство извршења на основу којег би тако нешто било могуће спровести. Зато је поред измене у овом члану Закона додат и посебан члан 338а којим је овај проблем коначно разрешен па се извршење на другим имовинским правима извршног дужника (патент, жиг и слично) спроводи њиховом пленидбом и уновчењем уз сходну примену одредаба овог закона којима се уређује извршење на покретним стварима ради намирења новчаног потраживања, осим одредаба о електронском јавном надметању.

Чланом 25. Предлога закона прецизира се члан 55. Закона у циљу усклађивања Закона са Законом о финансијском обезбеђењу. С тога је предметним чланом Предлога закона предвиђено да предмет извршења не могу бити новчана средства и финансијски инструменти који су утврђени као средство обезбеђења у складу са законом којим се уређује финансијско обезбеђење, укључујући новчана средства и финансијске инструменте на којима је установљено заложно право у складу са тим законом. Посебним ставом овог члана је предвиђено, а ради спречавања бројних злоупотреба у пракси, да предмет извршења не могу бити непокретне ни покретне ствари које користе државни органи за обављање послова из своје надлежности.

Чланом 26. Предлога закона прецизира се члан 56. Закона. Посебна пажња је посвећена појачавању практичне примене начела сразмере као једног од најважнијих начела извршног поступка. У том смислу, постојећи члан 56. Закона у којем је садржано основно правило у погледу сразмере извршења је додатно разређен са нова два става. Најпре, приликом избора између више средстава и предмета извршења, јавни извршитељ по службеној дужности води рачуна о томе да се извршење спроводи оним средством и на оном предмету који су за извршног дужника најмање неповољни. Дакле, обавеза на страни јавног извршитеља да у сваком тренутку води рачуна о начелу сразмере је појачана тако што ће јавни извршитељ морати по службеној дужности да пази да се извршење спроводи средством и на предмету који су за дужника најмање неповољни. Међутим, и од тога правила постоји изузетак, па се не примењује начело сразмере ако се извршни дужник у форми јавне или по закону оверене исправе сагласио да се извршење спроведе одређеним средством и на одређеном предмету извршења, или ако је несумњиво утврђено да постоји само једно средство и један предмет извршења из којег се може намирити потраживање извршног повериоца. Ratio legis ове одредбе лежи у чињеници да се морају заштити повериоци од примене начела сразмере у ситуацији када се извршни дужник сложио у одређеној форми (нпр. у форми оверене заложне изјаве у складу са Законом о хипотеци) да се извршење може спровести одређеним средством или на одређеном предмету извршења као и у ситуацију у којој је јавни извршитељ приликом спровођења извршења утврдио да се према извршном дужнику извршење може спровести само једним средством или на једном предмету извршења. У таквој ситуацији се више не може штитити начело сразмере јер би даља заштита овог начела довела до онемугућавања намирења извршног повериоца.

Чланом 27. Предлога закона прецизира се члан 57. Закона. У циљу додатне заштите начела сразмере измењена је норма постојећег члана 57. Закона, те, с тога, ако је у решењу о извршењу одређено више средстава и предмета извршења, јавни извршитељ може закључком, по службеној дужности или на предлог странке, ограничити извршење на само нека средства и предмете који су довољни да се извршни поверилац намири. дакле, и у овом случају се уводи обавеза јавном извршитељу да, по службеној дужности, заштити начело сразмере у извршном поступку, не чекајући и не зависећи од предлога извршног дужника.

Чланом 28. Предлога закона прецизира се члан 58. Закона, па ће јавни извршитељ по службеној дужности или на предлог странке закључком да промени већ одређено средство и предмет извршења, ако постоји очигледна несразмера између одређеног средства и предмета извршења и висине потраживања извршног повериоца. Такође, правило о промени и додавању средства и предмета извршења је измењено на начин да јавни извршитељ који се стара о наплати потраживања извршног повериоца по службеној дужности или на предлог странке додаје или мења средство и предмет извршења, управо ради прилагођавања околностима конкретног случаја. Додатно, када је реч о начелу сразмере, стипулисана је посебна норма у члану 394. ст. 2. која говори о томе да се не може одредити извршење продајом једине непокретности у власништву извршног дужника физиког лица ради намирења потраживања чија главница не прелази износ од пет хиљада евра у динарској противвредности по средњем курсу народне банке србије на дан подношења предлога за извршење. На овај начин, штити се право на дом извршних дужника у предметима наплате новчаних потраживања насталих по основу комуналних или сродних услуга у ситуацији када је реч о потраживањима мање вредности чиме се непосредно онемогућава продаја једине непокретности извршног дужника да би се намирило несразмерно мање потраживање извршног повериоца.

Чланом 29. Предлога закона прецизира се члан 59. Закона. Одредбе о предлогу за извршење су претрпеле одређене измене ради разјашњења спорног правног питања које се јавило у примени Закона, да ли се извршење може одредити на целокупној имовини извршног дужника и по предлогу за извршење на веродостојне исправе имајући у виду да ова могућност није ни била спорна када је реч о извршењу на основу извршне исправе. Тако је правило о предлогу за извршење на основу извршне исправе као и на основу веродостојне исправе ( члан 62. Закона) допуњено изречном могућношћу да се извршење одреди на целокупној имовини извршног дужника.

Чланом 30. Предлога закона прецизира се члан 60. Закона. Ради избегавања сваке сумње, и у поменутом члану Закона је јасно назначено да се извршење може одредити и на основу извршне и веродостојне исправе. У односу на могућност одређивања извршења на целокупној имовини извршног дужника, ово правило је изречно изменама Закона предвиђено и у делу Закона који се односи на наплату потраживања насталих по основу комуналних и сродних делатности (члан 397. Закона).

Чланом 31. Предлога закона је прецизиран члан 62. Закона ради потрвђивања могућности да се извршење на целокупној имовини извршног дужника може одредити на основу извршне и веродостојне исправе.

Чланом 32. Предлога закона предвиђена додаје се назив члана и члан 62а којим се дефинише могућност подношења предлога за извршење у електронском облику.

Чланом 33. Предлога закона мења се назив члана 66. Закона. Поменута измена извршена је у циљу појашњења да је реч о садржини решења о извршењу на основу извршне исправе.

Чланом 34. Предлога закона прецизира се члан 67. Закона. Када је реч о садржини решења о извршењу на основу веродостојне исправе, поменути члан Закона је било неопходно допунити идентичним правилима које важе за садржину решења о извршењу на основу извршне исправе, најпре да се извршење може одредити на целокупној имовини извршног дужника а последично и да ако извршни поверилац у предлогу за извршење није назначио средство и предмет извршења јавни извршитељ, без предлога извршног повериоца, доноси закључак којим после идентификовања имовине извршног дужника одређује средство и предмет извршења.

Чланом 35. Предлога закона извршено је прецизирање члана 68. ст. 5. Закона тако што је предвиђено да подношење захтева за изузеће јавног извршитеља, као и подношење приговора против решења којим је захтев за изузеће одбачен или одбијенне одлаже извршење или обезбеђење .

Чланом 36. Предлога закона прецизира се члан 74. Закона. У овом члану Закона су измењена два жалбена разлога, па се жалба може изјавити ако потраживање није прешло или није пренето на извршног повериоца или ако обавеза није прешла или није пренета на извршног дужника, чиме је извршено усклађивање са чланом 48. Закона и ако је наступила застарелост потраживања из извршне исправе а додат је један нови жалбени разлог па се жалба може изјавити и из разлога прописаних посебним законом а како би се направила веза са другим законима који садрже процесне норме. Такође, разрешено је питање да ли се жалба може изјавити истицањем жалбеног разлога да је потраживање престало.

Чланом 37. Предлога закона даје се нови члан 77а. Одредбе предметног члана омогућавају првостепеном суду који је донео решење о извршењу да одлучује о жалби ако оцени да је жалба основана. Неретке су ситуације у којима је већ првостепеном суду јасно да је жалба основана, а досадашње одредбе закона нису омогућавале првостепеном суду било шта осим да жалбу оцењује процесно правно односно да је достави другостепеном суду на одлучивање. У том случају он може жалбу извршног дужника изјављену против решења о извршењу усвојити, укинути решење о извршењу, обуставити извршење у целини или делимично и укинути спроведене радње. Против овако донетог решења може се изјавити жалба другостепеном суду. Уколико првостепени суд не одлучи да сам решава о жалби, доставиће је на решавање другостепеном суду. Ове одредбе имају за циљ повећање ефикасности судова приликом одлучивања о жалби али и прилагођавање процесних норми околностима конкретног случаја у којем је могуће применити наведена правила.

Чланом 38. Предлога закона прецизира се члан 78. Закона, те се граница испитивања првостепеног решења од стране другостепеног суда по службеној дужности у погледу стварне и месне надлежности суда ограничава само на стварну надлежност првостепеног суда.

Чланом 39. Предлога закона прецизира се члан 80. Закона. Наиме, извршено је прецизирање норме да ако је жалба усвојена због стварне или месне ненадлежности првостепеног суда, решење о извршењу се неће укидати, а само суд коме су уступљени списи предмета може да укине спроведене извршне радње ако је то потребно ради правилног вођења извршног поступка.

Чланом 40. Предлога закона прецизира се члан 81. Закона. Парнични поступак по тужби извршног дужника за утврђивање недозвољености извршења који је уређен овим чланом Законасадржи одредбу по којој се независно од означене вредности предмета спора, примењују одредбе о споровима мале вредности из закона којим се уређује парнични поступак а ревизија није дозвољена. Ова одредба није остварила свој смисао, имајући у виду да у неким случајевима може бити реч о споровима велике вредности за које се мора обезбедити редовна парнична процедура и заштита. Из наведеног разлога, ова одредба је брисана из постојећег члана 81. Закона.

Чланом 41. Предлога закона прецизира се члан 83. Закона на начин да се код сходне примене одредаба овог закона поред сходне примене одредби члана 76 додаје и сходна примена одредби члана 77а.

Чланом 42. прецизира се члан 84. Закона. У погледу одлучивања другостепеног суда по жалби, учињена је једна измена у постојећем члану 84. Закона брисањем дела норме да суд пази по службеној дужности на месну надлежност првостепеног суда.

Чланом 43. Предлога закона назив одељка 4. и одељак 4. мењају се и гласе: „Приговор у поступку одлучивања о предлогу за извршење на основу веродостојне исправе”. Одредбе о приговору су се у пракси показале као веома комликоване за примену, а у одређеним деловима и нејасне. Такође, тростепеност у одлучивању у случају извршења на снову веродостојне исправе је револуционарна новина коју је увео Закон, међутим ова новина није донела очекиване резултате. Очекивања која је жалбе у режиму правних лекова на решење о извршењу на основу веродостојних исправа имао законодавац се нису остварила јер је статистика показала да у великом проценту случајева другостепени суд жалбу одбија, потврђује решење којим је усвојен приговор извршног дужника, у ком случају се поступак наставља као парнични поступак поводом приговора против платног налога. У суштини, предложене измене режима у погледу приговора на решење о извршењу на основу веродостојне исправе представљају разрађен систем из Закона о извршењу и обезбеђењу из 2011. године. Ипак, имајући у виду да је и применом правила тог закона у погледу приговора било одређених проблема, нарочито у смислу олаког усвајања приговора (а посебно у привредноправној материји), поједине одредбе су измењене односно појачано је њихово дејство. Основне поставке о приговору полазе од тога даизвршни дужник може приговором да побија решење о извршењу на основу веродостојне исправе, а извршни поверилац решење о одбацивању или одбијању предлога за извршење на основу веродостојне исправе, странке могу приговором да побијају и само део решења којим су одмерени трошкови поступка а на приговор извршног повериоца сходно се примењују одредбе о приговору извршног дужника. Одредбе постојећег члана 86. Закона измењене су сходно изменама целокупног одељка. Приговор се може изјавити из тачно Законом одређених разлога (реч је о numerus clausus постављеним разлозима – члан 87. Закона) а извршни дужник је дужан да у приговору наведе разлоге због којих побија решење и изнесе чињенице и приложи писмене доказе на којима заснива приговор, иначе се приговор одбацује као непотпун, без претходног враћања на допуну (члан 88. Закона). Приговор се доставља извршном повериоцу на одговор, а судија појединац доставља већу приговор, решење и списе предмета наредног радног дана од пријема одговора на приговор или од истека рока за одговор на приговор. Веће је дужно да одлучи о приговору у року од 15 дана од када му судија достави приговор и списе предмета, а решење донето о приговору отправља се у року од три дана од дана доношења (члан 89. Предлога закона). У измењеном члану 90. Предлога Закон је предвиђен поступак као и одлуке по приговору, па ако се решење о извршењу побија само у делу у којем су одређени средство и предмет извршења, на поступак по приговору сходно ће се применити одредбе о жалби против решења о извршењу на основу извршне исправе, а такав приговор не одлаже извршење. Ако веће усвоји приговор против дела решења којим су одређени средство и предмет извршења, судија појединац обавештава извршног повериоца да је део решења којим је извршни дужник обавезан да намири новчано потраживање постао извршна исправа на основу које може да се захтева извршење у истом или другом поступку. Ако се решење о извршењу побија у целини или само у делу којим је извршни дужник обавезан да намири потраживање, ако извршни дужник учини вероватним наводе из приговора којим решење побија у делу у ком је обавезан да намири потраживање, веће ће ставити ван снаге решење о извршењу у делу у коме је одређено извршење и одредити да се поступак наставља као парнични поступак поводом приговора против платног налога, а ако суд за то није стварно или месно надлежан, списи предмета достављају се надлежном суду.

Чланом 44. Предлога закона прецизира се члан 108. Закона и додаје нови став 3. Правила о приговору трећег лица су претрпеле одређене измене. Најпре, приговор трећег лица мора да садржи његове идентификационе податке из члана 30. овог закона како би било јасно о ком лицу се недвосмислено ради, али и како би се омогућио олакшани поступак за накнаду трошкова уколико их ово лице проузрокује странкама у поступку. Овим чланом је извршено и прецизирање да и извршни поверилац и извршни дужник имају могућност да се о приговору трећег лица изјасне у року од 8 дана од дана достављања.

Чланом 45. Предлога закона прецизира се члан 109. Закона и додаје нови став 3. Након одлучивања о приговору трећег лица поједностављен је режим правних лекова тако што је омогућен правни лек само извршном повериоцу који може уложити жалбу на решење о усвајању приговора.

Чланом 46. Предлога закона бришу се назив члана 110. и члан 110. закона.

Чланом 47. Предлога закона прецизира се члан 111. Закона. Уколико је приговор трећег лица одбачен или одбијен, треће лице може покренути парнични поступак за утврђење недозвољености извршења. Као и код правила о парничном поступку који покреће извршни дужник за утврђивање недозвољености извршења и у овом случају је брисана норма која упућује на примену правила о маличним споровима.

Чланом 48. Предлога закона прецизира се члан 113. Закона. Измене у садашњег члана 113. Закона односе на терминолошко прецизирање да извршни дужник може, када је извршење већ спроведено (а не окончано), поднети суду предлог за противизвршење.

Чланом 49. Предлога закона прецизира се члан 115. Закона. Измене предметног члана извршене су у погледу разлога за противизвршење па се предлог за противизвршење подноси ако је у току извршног поступка извршни дужник добровољно намирио потраживање извршног повериоца мимо суда тако да је извршни поверилац двоструко намирен – у року од 30 дана од дана када је извршење спроведено и ако је извршни поверилац примио више од свог потраживања или ако при извршењу на заради и другим сталним новчаним примањима нису поштоване одредбе о ограничењу извршења – у року од 30 дана од дана када је извршење спроведено.

Чланом 50. Предлога закона прецизира се члан 116. Закона. Измењен је и сам поступак по предлогу за извршење у односу на извршног повериоца, тако да се предлог њему доставља на изјашњење у року од 8 дана од дана достављања док су брисане последице неизјашњења извршног повериоца. О предлогу ће бити одлучено у складу са регуларном процедуром предвиђеном Законом о извршењу и обезбеђењу, па је изјашњење извршног повериоца о предлогу ирелевантно за саму одлуку по предлогу за противизвршење.

Чланом 51. Предлога закона прецизира се члан 117. Закона. Наиме, предметном изменом измењена је језичка грешка у тексту Закона, па је реч „предлог” замењена речју: „предмет”.

Чланом 52. Предлога закона прецизира се члан 120. Закона. У делу закона којим је уређено одлагање извршења на предлог извршног повериоца, у случају доношења решења о одбацивању или одбијању предлога, извршена је измена тако што је омогућен приговор, за разлику од ранијег правила да жалба није дозвољена. Приговор у овом случају има за циљ могућност заштите извршног повериоца који је затражио одлагање а његов предлог је одбачен или одбијен.

Чланом 53. Предлога закона прецизира се члан 123. Закона. Одлагање на предлог трећег лица је допуњено правилом да је треће лице, идентично као и код приговора трећег лица, дужно да уз предлог достави своје идентификационе податке из члана 30. Закона. Разлог ове измене је тај да би се омогућила лакша идентификација трећег лица али и лакша накнада трошкова од трећег лица уколико потреба неког случаја то налаже.

Чланом 54. Предлога закона прецизира се члан 124. Закона.и додају нови ст. 1. и 2. Предметним изменама се омогућава достављање предлога извршног дужника односно трећег лица извршном повериоцу који у року од 3 дана од дана достављања може дати одговор, а последично се и рок који јавни извршитељ има да одлучи о предлогу за одлагање везује за моменат истека рока за одговор од стране извршног повериоца (став 3. наведеног члана).

Чланом 55. Предлога закона прецизира се члан 125. Закона и додаје нови став 4. Изменама закона је разрешена дилема која се појавила у пракси, да ли подношење захтева за одлагање одлаже извршење (или приговора на решење о одбацивању или одбијању предлога за одлагање), и то новом одредбом да подношење предлога за одлагање извршења, као и подношење приговора против решења којим је одбачен или одбијен предлог за одлагање извршења не одлаже извршење .

Чланом 56. Предлога закона прецизира се члан 126. Закона. Постојећи закон је пропустио да дефинише начин на који се одређује трајање одлагања извршења по предлогу трећег лица па је то учињено кроз предметну измену.

Чланом 57. Предлога закона прецизира се члан 129. Закона. Имајући у виду да је од доношења Закона измењен Закон о стечају у погледу правних последица отварања стечајног поступка у односу на поступак извршења у којем је стечајни дужник извршни дужник, па тако сада у случају стечаја извршног дужника наступа прекид поступка извршења а не његова обустава, престала је потреба за постојањем члана 129. ст. 3. Закона који је брисан.

Чланом 58. Предлога закона прецизира се члан 130. Закона. Правило о закључењу извршног поступка из члана 130. ст. 1. је остало непромењено али је брисан став 2. наведеног члана, имајући у виду да не постоји оправдање за издвајање посебних категорија извршних дужника. Последично је измењен и став 3. овог члана па извршни поверилац може да предложи јавном извршитељу наставак извршног поступка ако сматра да није правилно или у целини намирен, у року од 30 дана од дана достављања закључка о закључењу извршног поступка.

Чланом 59. Предлога закона прецизира се члан 131. Закона и додаје нови став 3. Предлог измена Закона предвиђа недвосмислену одредбу да се новчана казна изриче и сваком другом лицу које омета или спречава спровођење извршења.

Чланом 60. Предлога закона прецизира се члан 132. Закона. Наиме, законом је предвиђено да ако судски извршитељ обавести суд да не може да се спроведе извршење новчане казне, суд који ју је изрекао одмах доноси решење којим сваких 1.000 динара новчане казне замењује једним даном мере затвора, а највише до 60 дана. На извршење мере затвора примењују се одредбе закона којим се уређује извршење кривичних санкција осим одредаба о одлагању извршења казне. Изузимање могућности примене одредби закона којим се уређује извршење кривичних санкција о одлагању извршења казне се односи најпре на случајеве неплаћања издржавања када се не може применити ове одредбе, јер казна затвора у том случају представља средство извршења а не кривичну санкцију.

Чланом 61. Предлога закона прецизира се члан 138. Закона на начин да се после речи: „поштовање закона” додају запета и речи: „права извршног дужника и свих учесника у поступку”.

Чланом 62. Предлога закона додаје се назив члана 138а и члан 138а. У новом члану 138а Закона је регулисан поступак добровољног намирења новчаног потраживања пре покретања извршног поступка. Ове норме имају за циљ смањење броја извршних поступака и представљају последњу шансу да се стране у неком облигационом односу договоре у погледу испуњења обавезе а како би се избегао извршни поступак. Поступак започиње извршни поверилац који у предлогу доставља и извршну или веродостојну исправу којом доказује постојање и доспелост свог потраживања. У поступку учествује јавни извршитељ по избору извршног повериоца (осим у случају равномерне расподеле када је реч о потраживању из комуналне и сродне делатности) који контактира извршног дужника и ставља му у изглед последице извршног поступка, утичући на њега у правцу добровољног намирења потраживања односно постизања споразума о начину измирења дуга са повериоцем. Поступак се сматра окончаним безуспешним протеком рока од 60 дана, закључењем споразума између извршног повериоца и извршног дужника или добровољним намирењем новчаног потраживања из извршне или веродостојне исправе. Реч је о факултативном а не мандаторном поступку, па он нема никакав утицај на могућност на страни повериоца да и без њега, директно, започне извршни поступак против извршног дужника. Покретањем поступка настаје застој застарелости у трајању од 60 дана чиме се заправо поверилац који оптира за овај поступак ослобађа потенцијалних последица у смислу застарелости потраживања, за време његовог трајања.

Чланом 63. Предлога закона прецизира се члан 141. Закона на начин да се време када Организација за принудну наплату спроводи извршење на новчаним средствима извршног дужника мења те се предметна извршења спроводе сваког радног дана од 9 до 18:30 часова, а прецизирано је правило да се извршење спроводи радним даним од 7 до 22 часа.

Чланом 64. Предлога закона додаје се став 5. који омогућава јавном извршитељу да се радње спровођења извршења тонски или оптички снимају а тонски, односно оптички снимак је саставни део записника о предузетим радњама.

Чланом 65. Предлога закона прецизира се члан 143. Закона. Рок у којем је неопходно затражити полицијску помоћ је прилагођен одредбама Закона о полицији (пре свега члану 54. Закона о полицији) па износи најмање пет радних дана пре извршења конкретне радње.

Чланом 66. Предлога закона прецизира се члан 148. Закона. Када је реч о неправилностима у спровођењу извршења, значајно су измењене одредбе закона којима је регулисан захтев за отклањање неправилности у извршном поступку. Ово правно средство је у пракси добило превише значајну улогу, неретко, због различите судске праксе, улогу средства које замењује правне лекове. Услед овакве различите судске праксе о правној природи овог средства, донет је и значајан број одлука којима је угрожена правна сигурност јер се усвајањем захтева за отклањање неправилности у некој доцнијој фази поступка утиче и на већ предузете радње. Измене Закона иду за тим да се најпре ограничи опсег када се може поднети овај захтев те је, у члану 148. ст. 1. предвиђено да се може захтевати отклањање неправилности које су настале у току и поводом спровођења извршења у року од 8 дана од дана учињене неправилности. Затим је ставом 4. је предвиђено да се захтев не може поднети против решења суда или јавног извршитеља већ само против закључка (став 5. овог члана) и то само када је то законом одређено (чланови 66, 67 и 193. Закона).

Чланом 67. Предлога закона прецизира се члан 149. Закона. Наиме, у ситуацији када је захтев за отклањање неправилности основан, суд, односно јавни извршитељ ће решењем утврдити, а ако је то могуће отклонити, односно наложити отклањање неправилности учињених у току и поводом спровођења извршења. Дефинисано је и посебно правило о последици основаности захтева за отклањање неправилности у случају закључка о предаји из члана 193. Закона. У том случају решењем којим се усваја захтев за отклањање неправилности не дира се у стечено право својине купца чиме се недвосмислено повлачи граница до које утврђена неправилност може утицати на предузете радње и поступку извршења.

Чланом 68. Предлога закона додаје се назив члана 151а и члан 151а. Код извршења на непокретностима су начињене значајне измене. Кроз нови члан 151а закона су дефинисана два нова правила код извршења на непокретностима. Наиме, након уписа забележбе решења о извршењу, јавни извршитељ ће, по службеној дужности или на предлог странке, одредити да се извршење спроведе на другој непокретности или другим средством и предметом извршења, ако постоји очигледна несразмера између висине потраживања извршног повериоца и вредности непокретности коју је извршни поверилац предложио у предлогу за извршење, а друга непокретност, односно друго средство и предмет извршења су довољни за намирење потраживања извршног повериоца, у разумном року. Такође, ако су одређени друго средство и предмет извршења, забележба решења о извршењу на непокретности остаје уписана у катастар непокретности све док потраживање извршног повериоца не буде намирено. Циљ ове две норме је да помири потребу заштите начела сразмере у извршном поступку, а оно се најчешће и мора штитити приликом извршења на непокретностима али и потребу намирења извршног повериоца. Тако, јавни извршитељ по службеној дужности (слично као и по члану 56. ст.1. Закона) мора водити рачуна да не дође до очигледне несразмере између висине потраживања извршног повериоца и вредности непокретности која је означена као предмет извршења. Тиме се постиже афирмација начела сразмере у делу закона који говори о извршењу на непокретностима. Са друге стране, заштита извршног повериоца се остварује кроз одредбу да забележба решења у катастру непокретности остаје уписана све док потраживање извршног повериоца не буде намирено. Дакле, у том смислу, извршни поверилац не остаје без могућности намири своје потраживање из вредности непокретности, разуме се након испитивања да ли извршни дужник поседује другу имовину чијим се уновчењем може омогућити намирење а онемогућене су и злоупотребе да извршни дужник омогући, својим држањем у поступку, да се неки други поверилац намири из вредности непокретости.

Чланом 69. Предлога закона прецизира се члан 152. Закона. У случају да се извршни поступак спроводи против лица које није уписано као сопственик непокретности иако за то постоје услови, допуњено је правило да налог за упис права својине у катастар непокретности може поред суда дати и јавни извршитељ. Додатно је, а како би се избегле злоупотребе од стране извршних дужника, измењен редослед корака, тако што се најпре доноси решење о извршењу и истовремено налаже катастру непокретности да упише извршног дужника као сопственика непокретности.

Чланом 70. Предлога закона прецизира се члан 153. Закона. Ако се после стицања заложног права на непокретности промени власник непокретности, заложни поверилац назначава у предлогу за извршење новог власника непокретности као извршног дужника. Постојеће законско решење да се у овом случају као извршни дужник означава залогодавац а да је нови власник дужан да трпи намирење из непокретности изазавало је бројне проблеме у пракси а у појединим случајевима онемогућило реализацију залоног права кроз извршни поступак. Најпре, поставља се генерално питање мотивације лица које више није власник непокретности да учествује у извршном поступку као и његове намире да заштити одрђена права. Са друге стране, неприродно је било и ограничавање новог сопственика хипотековане непокретности која је предмет извршења одређеног извршног повериоца да у поступку може само трпети намирење извршног повериоца, суштински без могућности активног учествовања у поступку. Такође, у појединим ситуацијама, као што је случај стечаја залогодавца или смрти залогодавца ако је реч о физичком лицу, извршење не би ни било могуће у случају доследне примене наведених правила. Додатно, у овом члану је додато правило да се извршење по одредбама овог члана може спровести само на непокретности на којој постоји заложно право. Овом нормом се покушава разрешити спорно правно питање да ли се према заложном дужнику који није истовремено и дужник извршног повериоца, након исцрпљења заложне изјаве или уговора о хипотеци на предмету хипотеке, извршење може наставити у односу на другу имовину заложног дужника.

Чланом 71. Предлога закона прецизира се члан 155. Закона. Измењеним текстом предметног члана Закона прописује се преимућство Закона у односу на друге прописе предвиђањем да одредбе других закона којима се прописује одступање од правила прописаног чланом 155. став 2. не производе правно дејство, а имајући у виду да је реч о веома важној одредби, без чије примене би извршење на непокретностима остало у потпуној блокади. Додатно је предвиђено и да по протеку рока од 72 сата од пријема захтева за упис орган који води катастар непокретности не може више одлучивати о захтеву за упис забележбе.

Чланом 72. Предлога закона прецизира се члан 156. који је у ставовима 2. и 3. претрпео одређене измене ради прецизирања последица промене сопственика у току извршног поступка. Уједно се изменама овог члана проширује дејство норме на све промене сопственика непокретности у току извршног поступка, а не само на ситиације када промена није заснована на располагању претходног власника. Ако се у току извршног поступка промени власник непокретности, спровођење извршења ће се наставити на предметној непокретности, а нови власник је дужан да трпи намирење. У том случају јавни извршитељ доноси закључак о настављању извршног поступка против новог власника.

Чланом 73. Предлога закона прецизира се члан 161. Закона и додаје нови став 2. Закон је кроз одредбу о дејству извршног поступка на закуп непокретности у значајној мери разрешио проблеме које је у пракси правила норма Закона о извршењу и обезбеђењу из 2011. године, а реч је о норми која је дуго времена постојала у нашем извршном праву да продајом непокретности не престаје закуп непокретности ако је пре доношења решења о извршењу закључен уговор о закупу и непокретност предата у државину закупцу а купац ступа у права и обавезе закуподавца. Међутим, том приликом је изостављена норма која би говорила о судбини закупа услед продаје непокретности у извршном поступку а реч је о непокретности која није уписана у катастар непокретности. Зато је додата одредба члана 161. ст. 2. Закона према којој ако непокретност није уписана у катастар непокретности, закуп престаје продајом непокретности, осим ако је уговор о закупу закључен у писаној форми и на којем су потписи уговарача оверени у складу са законом, пре доношења најстаријег решења о извршењу. На овај начин ће бити спречене потенцијалне злоупотребе кроз фиктивне уговоре о закупу и у случају када непокретност није уписана у катастар непокретности. Идентично правило је предвиђено и у новом члану 251А а односи се на закуп покретних ствари које су предмет извршења.

Чланом 74. Предлога закона прецизира се члан 163. и додаје нови став 2. Да би се на прави начин уновчила непокретност која је предмет извршења у одређеном извршном поступку, неопходно је омогућити њено разгледање како би се потенцијални купци упознали са свим детаљима предмета продаје. Несумњиво је и да разгледање непокретности омогућава постизање веће цене у поступку продаје. Досадашње правило из члана 163. Закона није предвиђало непосредну могућност за јавног извршитеља да обезбеди разгледање непокретности у ситуацији кад извршни дужник није присутан или онемогућава разгледање непокретности. Изменама Закона је предвиђено да јавни извршитељ у том случају може да отвори закључану просторију али само у присуству два пунолетна лица као сведока, ако извршни дужник није присутан или неће да је отвори.

Чланом 75. Предлога закона прецизира се члан 168. Закона. Обустава извршног поступка због недостатка покрића представља пропуст законодавца приликом израде Закона јер суштински онемогућава коришћење овог права од стране заложног повериоца имајући у виду рок у којем се може користити (који почиње да тече од дана доношења закључка о утврђивању вредности а који се и не доставља заложном повериоцу), као и околност да се обустава може тражити ако процењена вредност непокретности не покрива потраживање извршног повериоца. Оба наведена законска пропуста су исправљења чиме је овај члан добио садржину идентичној оног коју је имао члан 204. Закона о извршењу и обезбеђењу из 2011. године када нису постојале никакве сметње у његовој практичној примени.

Чланом 76. Предлога закона прецизира се члан 169. Закона и додају ст. 2. и 3. Предметне измене извршене су на начин да је проширен круг лица која не могу бити купци непокретности, а за поједина лица су разјашњене неке дилеме које су се појавиле кроз практичан живот Закона. Имајући у виду да у пракси није било јасно да ли купац не може бити само јавни извршитељ који поступа у предмету или било који други јавни извршитељ ово питање је разрешено тако што је формулисан став да купац не може бити било који јавни извршитељ, независно да ли поступа у конретном предмету или не. У односу на извршног дужника, он свакако не може бити купац и то правило је извучено у посебан став 1. овог члана како се додатак „нити лице које је њихов крвни сродник у правој линији а у побочној линији до четвртог степена сродства, супружник, ванбрачни партнер или тазбински сродник до другог степена или старатељ, усвојитељ, усвојеник или хранитељ“ не би везивало за извршног дужника. Слично је учињено и у односу на лице које службено учествује у поступку, и у овом случају је забрана индивидуална и не односи се на круг додатно наведених лица. Овај додатак се везује за јавне извршитеље, заменика јавног извршитеља, помоћника јавног извршитеља или друго лице које је запослено код било ког јавног извршитеља. Јавни извршитељ у закључку о продаји ово посебно наглашава. Предвиђеним изменама је појачано антикоруптивно дејство овог члана а јавнио извршитељи су у потпуности онемогућени да буду купци у поступку извршења. Имајући у виду да ће портал електронског јавног надметања бити у надлежности Министартва правде предвиђено је додатно правило према којем купац непокретности не може бити ни лице запослено у Министарству правде као администратор портала електронског јавног надметања, нити лице које је њихов крвни сродник у правој линији, а у побочној линији до четвртог степена сродства, супружник, ванбрачни партнер, тазбински сродник до другог степена, старатељ, штићеник, усвојитељ, усвојеник или хранитељ и храњеник.

Чланом 77. Предлога закона прецизира се члан 170. Закона и додаје став 5. У погледу права прече куповине, неспорно је да се ово право мора поштовати у оквиру извршног поступка. У случају продаје непокретности на електронском јавном надметању ималац законског и уговорног права прече куповине има првенство над најповољнијим понудиоцем ако у року од три дана од дана достављања извештаја о електронској продаји изјави да купује непокретност под истим условима као најповољнији понудилац.

Чланом 78. Предлога закона додају се назив члана 171а и члан 171а. Предметним чланом 171а је предвиђено основно правило о електронском јавном надметању а ставом 2. овог члана се даље упућује на подзаконски акт. Један од највећих проблема у систему извршења у Републици Србији је свакако недовољно ефикасан поступак јавног надметања. Наиме, проблеми који су уочени у пракси, суштински онемогућавају права надметања, на којима ће се понуђачи надметати међусобно и која ће као резултат имати највећу могућу цену по којој се одређени предмет продаје, чиме се остварују неповољни ефекти за извршног повериоца али и за извршног дужника. За извршног повериоца разумљиво, обзиром да се на тај начин остварује неповољније намирење потраживања али и за дужника, јер се постиже мањи степен испуњења обавезе. Злоупотребе које су се дешавале у пракси у погледу јавних надметања у извршном поступку су бројне. Најпре, околност да се понуђачи могу срести непосредно пре аукције отвара могућност међусобног утицаја у погледу надметања. Међусобни утицај се у пракси огледа или у договору да само један понуђач лицитује а да се остали повуку како би се предмет извршења купио по почетној цени а остали понуђачи „финансијски задовољили“ од стране победника ван надметања или у претњама (понекад чак и физичком обрачуну) који резултирају сличним исходом, да само један понуђач да понуду и по почетној цени купи предмет извршења. Такође, у пракси се веома често дешава да се више лица пријави на прво јавно надметање за продају предмета извршења са уплатом јемства али да ниједно лице не стави понуду чак ни за почетну цену, јер је међу њима већ осигурано и договорено ко ће бити купац на другом јавном надметању по значајно нижој цени. Дешава се у пракси и да два понуђача посебном, за то надметање, припремљеном стратегијом, онемогуће остале понуђаче да опште дају понуду за предмет извршења. То се чини тако што једно лице понуди почетну цену а друго лице неразумно високу цену. Остали понуђачи су тиме онемогућени да понуде цену осим цене веће од претходно неразумно високе понуђене цене. Део ових проблема се може ублажити изменом закона о извршењу и обезбеђењу, враћањем лицитационог корака у систем надметања као и појачавањем правила о губитку јемства односно њиховог изједначавања са правилима стечајног права. Ипак, законским изменама се не могу решити бројни начини злоупотреба и утицаја на понуђаче који се готово свакодневно дешавају у пракси. Сви ови разлози јасно говоре о насушној потреби за увођење новог модела по којем ће се јавна надметања у извршном поступку вршити, а најбољи начин за то је путем стварања портала електронских продаја. Делимично су измењена правила о садржини закључка о продаји па је сада забрана ко је може бити купац обавезна садржина закључка о продаји, а уколико се надметање обавља преко портала електронских продаја, обавезно назначење да је то случај као и друге елементе предвиђење правилником којим је уређена електронска продаја.

Чланом 79. Предлога закона прецизира се члан 173. Закона и додају нови ставови од 3 – 5. на начин да је додата и посебна одредба да се јемство мора уплатити најмање два дана пре одржавања јавног надметања (идентична одредба је додата и у делу Закона који уређује извршење на покретним стварима у новом ставу 3. члана 238. Закона), имајући у виду да тренутни изостанак ове норме прави доста проблема у пракси јер се јемство уплаћује непосредно пред надметање а понуђач доставља јавном извршитељу уплатницу или налог за пренос као доказ на самом надметању. Додатно, додата је и нова тачка 9) у ставу 2. овог члана која упућује на одредбе члана 169. Закона, као и одредба да у случају продаје непокретности на електронском јавном надметању закључак о продаји садржи и посебну напомену да ће се продаја спровести преко портала електронске продаје, као и лицитациони корак одређен у проценту од почетне цене не вишем од 10%. У случају да се непокретност продаје путем електронског јавног надметања закључак о продаји мора садржати и елементе прописане правилником из члана 171а став 2. овог закона.

Чланом 80. Предлога закона прецизира се члан 174. Закона на начин да се одређује да се закључак о продаји непокретности на јавном надметању доставља странкама, заложним повериоцима, учесницима у поступку, имаоцу уговорног и законског права прече куповине које је уписано у катастар непокретности.

Чланом 81. Предлога закона прецизира се члан 175. Закона на начин што је одређено да на јавном надметању могу, као понудиоци, да учествују само лица која су положила јемство најкасније два дана пре одржавања јавног надметања. Како би се обезбедила додатна озбиљност поступка, висина јемства је повећана са 10% на 15% процењене вредности непокретности. Када се непокретност продаје на електронском јавном надметању јемство се уплаћује на рачун прописан за уплату јавних прихода који не подлеже блокади, у складу са правилником који уређује поступак електронске продаје .

Чланом 82. Предлога закона прецизира се члан 176. Закона додаје се став 4. који упућује на примену одредаба овог члана и на продају непокретности на електронском јавном надметању.

Чланом 83. Предлога закона прецизира се члан 177. Закона на начин што се одредбе става 2. овог члана у погледу рока примењују у ситуацији ако се непокретност продаје на електронском јавном надметању, те да се овај рок рачуна се од дана објављивања закључка на порталу електронске продаје.

Чланом 84. Предлога закона прецизира се члан 179. Закона и додаје нови став 5. Постојећа правила о току јавног надметања као и правила о враћању и задржавању уплаћених јемстава су направила велике проблеме у пракси, доводећи чак, у појединим случајевима предмете у стање да право надметања међу потенцијалним купцима и не постоји. Због тога је најпре враћен начелно ток надметања на начин како је био уређен у Закону о извршењу и обезбеђењу из 2011. године имајући у виду да је такав систем надметања показао много боље резултате у односу на онај који је предвиђен Законом. Јавно надметање почиње објављивањем јавног надметања и саопштавањем почетне цене.

Чланом 85. Предлога закона прецизира се члан 180. Закона. Ако најмање један учесник прихвати почетну цену, јавни извршитељ објављује следећу цену која је виша и то највише за 10% од почетне цене. Овај поступак се понавља све док последња објављена цена остане неприхваћена, након чега се јавно надметање закључује. Најповољнији понудилац јесте понудилац који је понудио највишу објављену цену а ради разрешења ситуације у којој је неку цену понудило више понуђача а ниједан није понудио доцније увећану цену, предвиђено је правило, по узору на правила у стечајном поступку, да ~~је~~ најповољнији понудилац је онај који је ту цену први понудио.

Чланом 86. Предлога закона је прецизиран члан 181. ст. 3. у погледу објављивања закључка о додељивању непокретности.

Чланом 87. Предлога закона прецизира се члан 182. Закона. Када је реч о задржавању и враћању јемства, прва измена се односи на случај када је потребно искористи јемство понудиоца који није платио цену, у том случају намирују се трошкови јавног надметања и разлика између цене коју је он понудио и плаћене цене, а ако након тога преостане вишак уплатиће се на рачун буџета Републике Србије. И став 3. овог члана је промењен па ако прва три понудиоца не плате понуђену цену у року, из њиховог јемства намирују се трошкови првог и другог јавног надметања односно непосредне погодбе и разлика у цени постигнутој на првом и другом јавном надметању, односно разлика у цени која је постигнута на другом јавном надметању и цени која је постигнута у поступку продаје путем непосредне погодбе. И у овом случају ако након тога преостане вишак уплатиће се на рачун буџета Републике Србије. На овај начин је попуњена досадашња правна празнина у погледу могућности да се искористи јемство понудиоца који није уплатио цену на другом јавном надметању а предмет извршења се касније прода путем непосредне погодбе за нижу цену. На послетку, додато је и посебно правило новог става 4. овог члана, да јемство у сваком случају губи учесник који не понуди ни почетну цену, као и учесник који одустане од јавног надметања (а у том случају поступиће се на начин прописан ст. 2. и 3. овог члана), а које има за циљ спречавање бројних злоупотреба у пракси у поступку јавног надметања приликом продаја непокретности у извршном поступку. Додатно,у случају измене споразума неопходан је пристанак заложног повериоца . На овај начин, заложни поверилац ће имати прилику да на адекватан начин заштити вредност свог заложног права.

Чланом 88. Предлога закона прецизира се члан 183. Закона на начин да јавно надметање није успело ако нема понудилаца или ако ниједан понудилац не прихвати продајну цену која је једнака почетној цени.

Чланом 89. Предлога закона прецизира се члан 185. Закона тако што се износ јемства мења, те уместо десетине процењене вредности непокретности, јемство износи 15% од процењене вредности непокретности.

Чланом 90. Предлога закона прецизира се члан 186. Закона и додају нови ст. 4. и 5. Значајне измене су учињене и у погледу продаје непокретности непосредном погодбом (идентичне измене су учињене и код извршења на покретним стварима у члану 245. Закона). У оба поступка непосредне погодбе које Закон регулише (по споразуму странака и по избору извршног повериоца), сама непоседна погодба се реализује након закључења споразума између странака и купца односно извршног повериоца и купца, а у којем су већ утврђени услови продаје, Тако је у поменутом члану измењено правило о року до када се може постићи споразум странака о продаји непокретности непосредном погодбом предвиђањем да је то могуће учинити до доношења закључка о додељивању непокретности после јавног надметања или доношења закључка којим се утврђује да друго јавно надметање није успело. Очекује се да ће овај продужени рок више одговарати странкама у поступку и да ће повећати број случајева у којима ће се споразум постићи. У ставу 3. овог члана је предвиђено да се споразумом странака одређују купац непокретности, рок за закључење уговора о продаји непосредном погодбом и продајна цена а могу да се одреде и други услови. У случају продаје непосредном погодбом, према одредбама Закона, нејасан је положај заложног повериоца у односу на предмет продаје па је било нужно тај положај уредити. Због тога су додати ставови 4. и 5. наведеног члана који захтевају да заложни поверилац чије је право уписано пре доношења најстаријег решења о извршењу мора дати свој пристанак у писаној форми на услове из споразума у року од 8 дана од дана достављања а у случају да се овакав заложни поверилац не изјасни у року од 8 дана од дана достављања споразума, сматра се да је дао пристанак на споразум, о чему ће га јавни извршитељ поучити приликом достављања споразума.

Чланом 91. Предлога закона прецизира се члан 187. Закона. Наиме, изменама Закона је искључена минимална цена по којој се непокретност може продати у овом случају а додато је да се споразум одређује купац непокретности јер једино тако се овај поступак може конкретизовати. Одмах после споразума странака доноси се закључак о продаји непокретности непосредном погодбом по споразуму странака, којим се одређују купац,  ~~и~~ рок за закључење уговора, цена и рок за плаћање продајне цене.

Чланом 92. Предлога закона прецизира се члан 188. и додаје нови став 2. Закона на начин да се став 1. овог члана мења тако што се део одредбе овог члана која се односи на смањење вредности непокретности за 50% брише. Додатно, новим ставом прописано је да је за измену споразума из става 1. овог члана неопходан пристанак заложног повериоца на начин прописан чланом 186. став 4. овог закона.

Чланом 93. Предлога закона прецизира се члан 189. Закона и додаје нови став 3. Случај продаје непокретности непосредном погодбом по избору извршног повериоца је такође нејасно стипулисан постојећим законским уређењем и захтевао је одређене измене. Најпре, измена је учињена променом концепта непосредне погодбе у којем се у току поступка „тражи“ купац а последично се и не зна цена по којој се непокретност продаје у концепт у којем се поступак непосредне погодбе спроводи са већ познатим купцем и познатом ценом. Из тог разлога је из члана 189. ст. 1. Закона као елемент закључка о продаји непосредном погодбом брисана почетна цена. Последично је постојала потреба за формулисањем правила које ће говорити о томе са којим лицем се закључује уговор о продаји. То је учињено кроз нови став 3. овог члана. Уговор о продаји закључује се са лицем које је потписало споразум са извршним повериоцем о цени и року за плаћање цене и о томе обавестило јавног извршитеља.

Чланом 94. Предлога закона прецизира се члан 190. Закона на начин да је омогућено извршном повериоцу да, у случају када не жели да оптира за намирење преносом права својине на непокретности која је предмет извршења, спречи обуставу извршног поступку предлагањем другог средства и предмета извршења.

Чланом 95. Предлога закона прецизира се члан 193. Закона и додају нови ст. 2 и 5. У погледу закључка о предаји, новим ставом 2. предложених измена Закона који говори о томе да купац стиче право својине на непокретности даном доношења закључка о предаји разрешава се дилема која постоји у делу судске праксе у односу на питања момента стицања права својине кроз поступак извршења. Додатно, ставом 5. прописује се да се решењем којим се усваја захтев за отклањање неправилности из става 4. овог члана не дира у стечено право својине купца.

Чланом 96. Предлога закона прецизира се члан 195. Закона и додаје нови став 2. У ситуацијама када непосредни држалац непокретности одбије да поступи по закључку о предаји и преда непокретност у државину купцу односно новом власнику, неопходно је спровести исељење када настају одређени трошкови а за које Закон није изречно предвидео ко ће их сносити. Због тога је додата нова одредба члана 195. ст. 2. Закона да те трошкове предујмљује купац непокретности, а сноси их непосредни држалац чије се исељење спроводи.

Чланом 97. Предлога закона прецизира се члан 199. Закона. Као последња фаза извршења на непокретностима, одредбе о намирењу нису правиле веће проблеме у пракси и зато је учињена само једна измена у члану 199. који дефинише првенствено намирење а у циљу спречавања потенцијалних злоупотреба. Измена се односи потраживања на основу законског издржавања која се доказују извршном исправом и пријављена су до доношења закључка о додељивању непокретности уз нови услов да је наведена извршна исправа настала пре доношења најстаријег решења о извршењу (идентична измена је учињена код извршења на покретним стварима у члану 253. Закона).

Чланом 98. Предлога закона прецизира се члан 209. Закона и додаје нови став 4 који има за циљ разјашњење да овакво извршење поред суда који одлучује о предлогу за извршење може одредити закључком и спровести и јавни извршитељ.

Чланом 99. Предлога закона прецизира се члан 210. и додају нови ст. 2. и 4. Наиме, у овом члану је измењен редослед радњи приликом спровођења извршења на непокретности у ванкњижној својини извршног дужника чиме је исправљен пропуст Закона. На послетку, код ових непокретности, а ради повећања транспаретности поступка додат је и став 4. којим је предвиђено да у закључку о продаји непокретности, јавни извршитељ посебно наводи да је непокретност у ванкњижној својини.

Чланом 100. Предлога закона прецизира се члан 211. Закона на начин да се речи: „и за спровођење извршења” бришу.

Чланом 101. Предлога закона прецизира се члан 212. Закона на начин да је додата одредница да се ово средство извршења може одредити и закључком јавног извршитеља, дакле у току спровођења извршења а не само иницијално приликом подношења предлога за извршења суду. Ово је непосредна последица измене члана 4. Закона којим је извршење овим средством поверено у надлежност јавних извршитеља.

Чланом 102. Предлога закона прецизира се члан 213. Закона. Наиме, када је реч о начину на који се спроводи заједничка продаја непокретности и покретних ствари то може бити учињено путем јавног надметања али и непосредном погодбом. Ако се непокретности и покретне ствари нису могле продати ни на другом јавном надметању јавни извршитељ одмах позива извршног повериоца да се у року од 15 дана изјасни да ли предлаже продају непосредном погодбом. У случају да се извршни поверилац не изјасни у року извршни поступак се обуставља. међутим, ако се непокретности и покретне ствари нису могле продати непосредном погодбом по избору извршног повериоца, извршни поступак се раздаваја на поступак продаје непокретности и поступак продаје покретних ствари који у том случају почињу испочетка. Ако се непокретности и покретне ствари нису могле продати непосредном погодбом по споразуму странака извршни поступак се наставља у стању у ком се налазио када су се странке споразумеле о продаји непосредном погодбом. У поступку заједничке продаје непокретности и покретних ствари извршни поверилац се не може намирити досуђењем ствари у својину.

Чланом 103. Предлога закона прецизира се члан 214. Закона у складу са изменама члана 212. Закона.

Чланом 104. Предлога закона прецизира се члан 215. Закона у складу са изменама члана 212. Закона.

Чланом 105. Предлога закона прецизира се члан 237. Закона који говори о доношењу закључка о продаји покретне ствари као и да се покретне ствари не могу продавати пре правоснажности решења о извршењу а у ставу 2. је предвиђен изузетак од овог правила да је то могуће учинити ако се странке споразумеју или ако су подложне брзом кварењу, или ако постоји опасност од знатног смањења вредности ствари без обавезе да извршни поверилац положи јемство за штету коју извршни дужник може претрпети због раније продаје, а имајући у виду да је реч о хитној или договореној продаји неке покретне ствари.

Чланом 106. Предлога закона прецизира се члан 238. и додају нови ст. 3. и 6. којима се прописује да се јемство мора уплатити најкасније 48 часова пре одржавања јавног надметања, те да је у условима продаје јавни извршитељ дужан да упозори на забрану прописану чланом 169. овог закона.

Чланом 107. Предлога закона се врши прецизирање у погледу електронске огласне табле.

Чланом 108. Предлога закона прецизира се члан 242. Закона на начин да се после речи: речи: „потраживање на непокретности:” додају речи: „о електронском јавном надметању,”.

Чланом 109. Предлога закона прецизира се члан 245. Закона на начин да се правила о непосредној погодби у погледу покретних ствари прилагоди правилима Предлога закона предвиђених за непокретности.

Чланом 110. Предлога Закона брише се члан 247. ст. 5. Закона којим је предвиђена почетна цена у случају непосредне погодбе у складу са изменом концепта непосредне погодбе у случају непокретности као и покретних ствари.

Чланом 111. Предлога закона додаје се назив члана 251а и члан 251а. У члану 251а је предвиђена последица извршног поступка на закуп покретних ствари и то тако да престаје закуп покретних ствари, осим ако је уговор о закупу закључен у писаној форми и на којем су потписи уговарача оверени у складу са законом, пре најстаријег заложног права на покретним стварима или најстаријег решења о извршењу.

Чланом 112. Предлога закона извршено је прецизирање норме члана 253. Закона да се пре свих намирују потраживања на основу законкског издржавања која буду доказана извршном исправом која је настала пре доношења најстаријег решења о извршењу и пријављена до доношења закључка о додељивању ствари.

Чланом 113. Предлога закона додају се назив члана 255а и члан 255а. У члану 255а су предвиђена правила о извршењу на основу извода из регистра залоге. Потреба за посебним уређењем ове области је настала услед заузетих правних ставова привредних судова да је у конкретном случају реч о sui generis поступку намирења а који је предвиђен одредбама Закона о заложном праву на покретним стварима уписаним у регистар и да се одредбе Закона могу само ограничено применити, чиме остаје нејасно којим средством извршења се спроводи извршење у овим случајевима. Предвиђено је изречно правило кроз предложене измене Закона да се извршење ради намирења новчаног потраживања на основу извода из регистра залоге као извршне исправе, спроводи се по одредбама овог закона о извршењу ради намирења новчаног потраживања на покретним стварима.

Чланом 114. Предлога закона су у ставу 1. Тачка 5. Члана 257. речи: „додатка на децу” замењене са речима:„закона којим се уређује финансијска подршка породици са децом” чиме је значајно проширен круг предмета који не могу бити предмет извршења, односно који су изузети од извршења. Имајући у виду да су примања на основу закона којим се уређује финансијска подршка породици са децом значајно шира од примања по основу додатка на децу, овом одредбом се даје подршка политици повећања наталитета у Републици Србији.

Чланом 115. Предлога закона прецизира се члан 258. Закона. на начин да су извршене измене заштићеног износа специфичних потраживања извршних дужника, а све у циљу јачања социјалне компоненте Закона и заштите економски слабих слојева становништва. Тако, када је реч о плати или заради, односно накнади плате или зараде извршење може да се спроведе до њихове половине (уместо две трећине) односно до њихове  четвртине (уместо половине), ако је њихов износ једнак или мањи од минималне зараде утврђене у складу са законом. Извршење на заради или плати, накнади зараде, односно накнади плате која не прелази износ просечне нето зараде према последњем објављеном податку републичког органа надлежног за послове статистике, може се спровести до њихове трећине а на минималној заради спроводи се до њене четвртине (уместо половине). Када је о пензији реч извршење на пензији може се спровести до њене трећине (уместо две трећине), односно четвртине, када је реч о пензији која не прелази износ просечне пензије према последњем објављеном податку фонда за пензијско и инвалидско осигурање односно десетине када је реч о пензији чија висина не прелази најнижи износ пензије (уместо половине). У односу на све наведено је предвиђен изузетак, у складу са чланом 162. Породичног закона, ради намирења потраживања на основу законског издржавања, извршење се може спровести до половине примања.

Чланом 116. Предлога закона додаје се нови члан 279а. Као спорно правно питање у погледу извршења на новчаном потраживању извршног дужника јавило је питање правног пута извршног повериоца за намирење заплењеног и пренетог потраживања, а у односу на дужниковог дужника. Да ли то право извршни поверилац остварује унутар већ започетог поступка у којем је то потраживање заплењено и пренето са извршног дужника на извршног повериоца, у засебном извршном поступку или у парничном поступку, разуме се, све у ситуацији када дужников дужник из било ког разлога не жели да измири обавезу према извршном повериоцу? Како прва могућа опција свакако није прихватљива (намирење кроз постојећи извршни поступак), остале су опције засебног извршног или парничног поступка, и то је нешто што се искристалисало као посебно правно питање у пракси судова, посебно привредних судова. Чини се да одредбе члана 282. Закона које говоре о томе да је извршни поверилац који је поднео тужбу или предлог за извршење ради наплате пренесеног потраживања дужан да о томе без одлагања обавести извршног дужника а у супротном одговара за штету коју му нанесе тим пропуштањем, нису утицале на судове да направе разлику између ситуације када извршни поверилац, у зависности од исправе коју извршни дужник поседује према свом дужнику, може своје право, односно наплату потраживања остваривати у парничном, односно извршном поступку, већ је за сва потраживања заузет став судова да је неопходно да извршни поверилац права остварује у парничном поступку против дужника извршног дужника. Овакво тумачење повећава правну несигурност и у појединим ситуацијама може довести до повреде, у одређеној мери, важног правног начела ne bis in idem, и то у ситуацији када је заплењено и пренето на извршног повериоца рецимо потраживање извршног дужника према његовом дужнику по основу правоснажне судске пресуде. Из свих ових разлога, интервенција у смислу измене закона је била неопходна, разликовањем различитих ситуација у смислу различитих исправа коју извршни дужник има према свом дужнику по основу заплењеног и пренетог новчаног потраживања. У члану 279А је предвиђено да ако се потраживање извршног дужника према његовом дужнику заснива на извршној или веродостојној исправи, извршни поверилац може на основу закључка јавног извршитеља о преносу потраживања и извршне или веродостојне исправе поднети предлог за извршење против дужника извршног дужника а ако се потраживање извршног дужника према његовом дужнику не заснива ни на извршној ни на веродостојној исправи, извршни поверилац на основу закључка јавног извршитеља о преносу потраживања може остваривати своја права у парничном поступку. Ако је по предлогу извршног дужника већ донето решење о извршењу против његовог дужника, извршни поверилац на основу закључка јавног извршитеља о преносу потраживања ступа у већ покренути извршни поступак на место извршног дужника.

Чланом 117. Предлога закона прецизира се члан 300. Закона и додају нови ст. 3, 5, 6,7,8 и 9. Наиме,у члану 300. је додат нови став да ако је у предлогу за извршење као извршни дужник назначен индиректни корисник буџетских средстава, за кога се у смислу прописа којима се уређује извршење буџета принудна наплата спроводи на исти начин као и за директне кориснике буџетских средстава, извршни поверилац дужан је да у предлогу за извршење назначи идентификационе податке за дужника који је директни корисник буџетских средстава. У случају извршења против директног или индиректног корисника буџетских средстава извршни поверилац је дужан да о намери подношења предлога за извршење писменим путем обавести министарство финансија – управу за трезор најмање 30 дана пре подношења предлога за извршење као и да достави доказ о томе уз предлог, под претњом одбацивања. Имајући у виду да је реч о релативно једноставним предметима, који због великог броја значајно оптерећују рад судова и онемогућавају да се судови посвете другим, тежим предметима у извршној материји, за ове предмете у погледу одлучивања о предлогу ће убудуће бити надлежни јавни извршитељи. Месна надлежност у овим поступцима одређује се према подручју суда пред којим је настала извршна исправа. Извршни поверилац дужан је да пре подношења предлога за извршење захтева од Коморе да одреди јавног извршитеља коме ће поднети предлог за извршење и на даљи поступак сходно се примењују одредбе члана 393. овог закона. Надлежност јавних извршитеља у погледу спровођења извршења у овим предметима остаје неизмењена.

Чланом 118. Предлога закона прецизира се члан 302. Закона и додаје нови став 3. којим се прописује да се извештај о извршењу решења којим је одређена наплата будућих повремених давања која су спроведена у целини, организација за принудну наплату доставља јавном извршитељу након извршења последње рате будућег давања, што ће повећати ефикасност поступка као и брисању одредбе да се редослед наплате будућих повремених давања одређује према времену када је организација за принудну наплату примила решење о извршењу.

Чланом 119. Предлога закона прецизира се члан 304. Закона у смислу да ће организација за принудну наплату блокирати све рачуне свих солидарних дужника, а пренос средстава ће се вршити према редоследу наведеном у решењу о извршењу, односно закључку јавног извршитеља до потпуног намирења а у циљу спречавања вишеструког намирења извршног повериоца.

Чланом 120. Предлога закона члан 305. Закона је измењен и поједностављен па је организација за принудну наплату дужна да свакодневно извештава јавног извршитеља о извршењима која су спроведена у целини као и ако у року од 15 дана од дана пријема решења, односно закључка јавног извршитеља није спроведено извршење у ком случају јавни извршитељ позива извршног повериоца да се у року од осам дана изјасни о томе да ли остаје при намирењу на новчаним средствима на рачуну извршног дужника или предлаже додавање новог средства и предмета извршења или промену средства и предмета извршења.

Чланом 121. Предлога закона прецизира се 306. Закона на начин да ако решење о извршењу садржи непотпуне или нетачне податке, те по њему не може да се поступа, организација за принудну наплату одмах враћа решење уместо суд јавном извршитељу и обавештава га о разлозима враћања, имајући у виду да извршење спроводи јавни извршитељ а не суд.

Чланом 122. Предлога закона је допуњен члан 310. Закона који говори о извршењу на средствима са текућег рачуна извршног дужника. Изменама је предвиђено да се средства са текућег рачуна преносе на наменски рачун јавног извршитеља а извршни дужник може у року од осам дана од дана извршеног преноса обавестити јавног извршитеља да је приликом преноса средстава дошло до повреде ограничења из члана 257. или 258. овог закона и о томе доставити одговарајуће доказе. На овај начин се омогућава извршном дужнку да спречи повреду правила из члана 257. и 258. закона а у случају да јавни извршитељ утврди да је пренос средстава извршен супротно ограничењима из члана 257. или  258. овог закона без одлагања ће извршити повраћај више пренетих средстава на текући рачун извршног дужника, односно на рачун који извршни дужник определи уз напомену да се ради о средствима која не могу бити предмет извршења.

Чланом 123. Предлога закона прецизира се члан 315. Закона. У погледу средства извршења ради намирења новчаног потраживања продајом финансијских инструмената у овом члану Закона је, имајући у виду значајне последице продаје финансијских средстава која могу бити изузетне вредности, доношење закључка о продаји, као и код продаје непокретности осносно покретних ствари, условљено правоснажношћу решења о извршењу.

Чланом 124. Предлога закона прецизира се члан 317. Закона на начин да је упућивање на одредбе Закона о извршењу на покретним стварима условљено тиме да оне нису у супротности са одредбама закона којим се уређује тржиште капитала и правилима тржишта на којима се продају финансијски инструменти.

Чланом 125. Предлога закона се прецизира члан 320. Закона тако што се искључује сходба примена одредби о електронском јавном надметању у погледу продаје удела у привредном друштву као предмета извршења.

Чланом 126. Предлога закона додаје се назив главе VIIIa и глава VIIIа. којом је регулисан скраћени извршни поступак. Овај поступак је за основу свог уређења имао одредбе Закона о извршном поступку из 2004. године. Скраћени поступак има за циљ лакше и брже намирење извршног повериоца који поседује према квалификованом извршном дужнику одређену квалификовану веродостојну исправу. Овај поступак се може спровести спровести ако су извршни поверилац и извршни дужник субјекти за решавање чијих спорова је у складу са законом стварно надлежан привредни суд (члан 326а.), и то само на основу четири веродостојне исправе (члан 326б) менице и чека домаћег или страног лица, са протестом ако је потребан за заснивање потраживања, безуслове банкарске гаранције и акредитива, као и оверене изјаве извршног дужника којом овлашћује банку да са његовог рачуна пренесе новчана средства на рачун извршног повериоца. против решења о извршењу донетог у скраћеном извршном поступку извршни дужник може изјавити приговор у року од пет дана од дана достављања решења (члан 326г) а уз приговор мора доставити квалификоване доказе (члан 326д), о којем одлучује веће (члан 326ђ) са ограниченим могућностима за усвајање приговора.

Чланом 127. Предлога закона прецизира члан 333. став 1. тако што се речи: „извршни дужник” замењују речима: „дужник извршног дужника”.

Чланом 128. Предлога додаје се нова глава 9а и члан 338а којим се уређује ново средство извршења-уновчење других имовинских права извршног дужника чиме се разрешава спорно правно питање да ли ова права (патент, жиг и сл.) могу бити предмет извршења.

Чланом 129. Предлога закона прецизира се члан 355. Закона и додају нови ст. 2. и 3.Наиме, најпре је продужен рок у којем извршни дужник може добровољно испунити обавезу са осам на тридесет дана, јер је процењено да у многим ситуацијама рок од осам дана од дана пријема решења о извршењу није довољан а како би изршни дужник самостално извршио ову обавезу. Додати су и нови ставови 2. и 3. којим се враћа решење из Закона о извршењу и обезбеђењу из 2011. године о обавештавању органа старатељства у случају када су исељењем обухваћена малолетна лица од стране јавног извршитеља уз установљавање обавезе самог органа старатељства о пружању помоћи при спровођењу извршења.

Чланом 130. Предлога закона прецизира се члан 357. Закона и додаје нови став 4. У поменутом члану је дефинисано ново правило, у оквиру истог средства извршења по којем ће, у случају да се покретне ствари , затечене у непокретности, нису могли продати ни на другом јавном надметању, јавни извршитељ те покретне ствари предати установи социјалне заштите, по претходно прибављеном мишљењу министарства надлежног за послове социјалне заштите.

Чланом 131. Предлога закона је прецизиран члан 359. Закона у погледу месне надлежности суда тако што је предвиђено да је за одлучивање о предлогу за извршење и за спровођење извршења ради предузимања радње коју може предузети само извршни дужник, уздржавања од одређене радње (нечињење) или трпљења одређене радње, месно надлежан и суд на чијем подручју извршни дужник треба да испуни своју обавезу.

Чланом 132. Предлога закона извршено је прецизирање члана 360. Закона тако што је предвиђено да је за одлучивање о предлогу за извршење ради предузимања радње коју може предузети и друго лице месно надлежан и суд на чијем подручју извршни дужник треба да испуни своју обавезу, а да је за спровођење извршења ради предузимања радње коју може предузети и друго лице искључиво је надлежан јавни извршитељ чиме је извршено усклађивање овог члана са чланом 4. Закона.

Чланом 133. Предлога закона извршено је прецизирање члана 361. Закона тако што се исти усклађује са променама чл. 359. и 360. Закона.

Чланом 134. Предлога закона извршено је презизирање члана 362. Закона тако што се исти усклађује са променама чл. 359. и 360. Закона.

Чланом 135. прецизиран је члан 374. Закона којим је предвиђено да у случају да суд решењем против ког је дозвољен приговор изрекне казну затвора која траје све док се дете не преда, а најдуже до 60 дана. На извршење казне затвора, примењују се одредбе закона којим се уређује извршење кривичних санкција, осим одредаба о одлагању извршења казне. Такође, додато је правило да приговор против решења којим се изриче казна затвора одлаже његово извршење.

Чланом 136. Предлога закона прецизиран је члан 376. Закона на начин да је појачана улога органа старатељства док је улога суда надзорног карактера, а све имајући у виду специфичности и осетљивост спровођења ове мере извршења.

У члану 137. Предлога закона извршено је прецизирање члана 379. Закона тако што је омогућено упућивање и у погледу члана 379. Закона који говори о извршењу ради одржавања личних односа са дететом на чл. 373. и 374. Закона како би се омогућила примена свих средстава извршења ради извршења одлука у вези с породичним односима.

Чланом 138. Предлога закона прецизира се члан 394. Закона, Наиме, у члану 394. ст. 1. је разрешена дилема која је постојала у пракси да је уредан предлог за извршење и када уместо потписа извршног повериоца или пуномоћника који није адвокат садржи факсимил чиме је делимично озакоњен закључак Врховног касационог суда који је усвојен на седници Грађанског одељења ВКС оджраној 27.6.2017. године. У ставу 2. истог члана, као што је већ напоменуто, је предвиђена посебна заштита начела сразмере. Такође, брисано је правило из ст. 4. овог члана Закона да одлагање на предлог повериоца или по споразуму странака не може трајати дуже од три месеца, па ће се у поводом овог питања применити опште правило из члана 126. Закона. Имајући у виду да се приговор подноси преко јавног извршитеља који је донео решење о извршењу, предвиђено је посебно правило у члану 394. ст. 4. да потврду о наступању правноснажности решења издаје јавни извршитељ, чиме је разрешено спорно правно питање у пракси, да ли суд или јавни извршитељ издаје потврду правоснажности решења о извршењу.

Чланом 139. Предлога закона прецизира се члан 396. Закона. Када је реч о приговору на решење о извршењу у поступцима наплате потраживања из комуналних и сродних делатности, значајно је измењена процедура подношења приговора тако што је изречно предвиђено да се приговор подноси преко јавног извршитеља који је донео решење (члан 396. ст. 2. према предложеним изменама Закона) а о приговору одлучује суд на чијем подручју извршни дужник има пребивалиште, боравиште или седиште (члан 396. ст. 3. према предложеним изменама Закона).

Чланом 140. Предлога закона је презизиран члан 397. Закона у погледу прописивања изречне могућности одређивања извршења на целокупној имовини извршног дужника у случајевима извршења ради намирења потраживања из комуналних и сродних делатности као и могућност на страни јавног извршитеља за коришћење штамбиља.ј имовини извршногтиења. о електронском јавном надметању у погледу уршење назначиудвти.

ну веом

Чланом 141. Предлога закона прецизиран је члан 398. Закона који говори о приговору извршног дужника и начину на који се он подноси као и да о приговору одлучује суд на чијем подручју извршни дужник има пребивалиште, боравиште или седиште.

Чланом 142. Предлога закона мењају се назив члана 399. и члан 399. Закона. Одредбе измењеног члана 399. Закона упућују на сходну примену одредби о приговору на решење о извршењу на основу веродостојне исправе.У ставу 2. наведеног члана је предвиђено изречно правило да ако извршни поверилац призна наводе из приговора јавни извршитељ ће решењем усвојити приговор, ставити ван снаге решење о извршењу у целини или делимично и одлучити о трошковима поступка а реч је о норми која би требало да има позитивне практичне последице.

Чланом 143. Предлога закона је измењен наслов члана и члан 400. Закона, а којим је сада уређено извршење на основу извршне исправе ради намирења новчаног потраживања из комуналних услуга и сродних делатности.

Чланом 144. Предлога закона бришу се називи чл. 401 – 413. и чл. 401 – 413.

Чланом 145. Предлога закона се прецизира члан 422. став 4. Закона тако што се после речи: „извршитељ” додају запета и речи: „осим у случајевима из члана 4. став 1. овог закона”.

Чланом 146. Предлога закона прецизира се члан 423. Закона на начин што се брише одредба која прописује да против решења донетог по приговору жалба није дозвољена. Због одређених злоупотреба у пракси којима се значајно нарушава систем извршења додата је изречна одредба по којој није дозвољено одређивање привремене мере којом би се забранило спровођење извршења.

Чланом 147. Предлога закона се прецизира члан 445. став 1. тачка 3) тако што је извршена промена описа претходне мере па је као претходна мера предвиђен налог организацији за принудну наплату да новчана средства у висини обезбеђеног потраживања пренесу у депозит јавног извршитеља.

Чланом 148. Предлога закона је у члану 455. додат став 2. Закона тако што је изречно предвиђено да није дозвољено одређивање привремене мере којом би се забранило спровођење извршења чиме се разрешавају проблеми који су постојали у делу судске праксе која је ово чинила.

Чланом 149. Предлога закона се прецизира члан 459. став 1. тачка 4) Закона тако што је извршена промена описа превремене мере па је као привремена мера предвиђен налог организацији за принудну наплату да новчана средства у висини обезбеђеног потраживања пренесу у депозит јавног извршитеља.

Предлогом Закона о изменама о допунама закона о извршењу и обезбеђењу интервенисано је и у статусном делу Закона и то пре свега у одредбама које нису на потпуни начин уређивале одређена питања.

Чланом 150. Предлога закона се прецизира члан 477. Закона и то тако што се мења став 5. па сада гласи: „У случају из става 4. овог члана, министар може именовати за јавног извршитеља другог кандидата кога је конкурсна комисија предложила“.

Чланом 151. Предлога закона се прецизира члан 479. Закона и то тако што се мења став 5. па сада гласи: „У случају из става 4. овог члана, министар може именовати за јавног извршитеља другог кандидата кога је конкурсна комисија предложила“.

Чланом 152. Предлога закона је извршено прецизирање члана 480. Закона и то додавањем новог става којим је предвиђено да О испуњености услова прописаних ставом 2. овог члана Комора је дужна да сачини записник и достави га министарству надлежном за правосуђе.

Чланом 153. Предлога закона је додат наслов члана и члан 480а Закона којим је предвиђено да јавни извршитељ дужан је да у року од 30 дана од дана отпочињања делатности Министарству правде достави доказ о престанку радног односа, односно доказ о престанку функције из члана 487. став 1. тачка 4) овог закона, у супротном биће разрешен.

Чланом 154. Предлога закона је извшрено прецизирање разлога за разрешење тако што су ставу 1. Тачки 4) члана 487. речи: „су као неспојиви одређени прописом Коморе” замењене речима: „неспојиви са јавноизвршитељском делатношћу”. Такође, предвиђено је да министар надлежан за правосуђе даје мишљење о неспојивости послова из става 1. тачка 4) овог члана са јавноизвршитељском делатношћу.

Чланом 155. Предлога закона је У члану 489. став 1. Закона извршена измена тако што су после речи: „извршитеља” додате речи: „са тог подручја”. Став 3. Је измењени и гласи: „У случају из става 1. овог члана министар је дужан да распише конкурс за именовање новог јавног извршитеља у року од 90 дана.”

Чланом 156. Предлога закона је измењен члан 491. и то у ставу 3. И то тако што су обрисане речи „или председник Коморе“.

Чланом 157. Предлога закона је извршено прецизирање члана 492. тако што је постојећи став 4. постао став 5. а додат је нови став 4. којим је предвиђено да у случају из става 2. овог члана ако јавни извршитељ нема заменика, његови предмети се додељују јавном извршитељу са тог подручја којег именује министар надлежан за правосуђе решењем из става 3. овог члана.

Члан 158. Предлога закона је извршено прецизирање члана 493. Закона који говори о најважнијим овлашћењима извршитеља тако што је додата тачка 7) па јавни извршитељ обавља друге послове прописане овим или посебним законом.

Чланом 159. Предлога закона је извршено прецизирање члана 495. Закона, између осталог и додавањем става 4. који предвиђа да подношење тужбе против јавног извршитеља који спроводи извршење не представља разлог за његово искључење или изузеће.

Чланом 160. Предлога закона извршено је прецизирање члана 502. Закона тако што је додат став 3. да јавни извршитељ подноси једном дневно редовни извештај о пословању из евиденције о поступцима извршења и обезбеђења министарству надлежном за правосуђе.

Чланом 161. Предлога закона је извршено прецизирање члана 503. Закона тако што су после става 2. додати нови ставови 3. и 4. који гласе: „Поред података из става 2. овог члана који су јавни, евиденција садржи и податке који нису јавни и то: адресу или адресу седишта, јединствени матични број грађана или матични број извршног дужника и извршног повериоца, број рачуна, износ уплаћеног јемства, износ потраживања, бројеве рачуна код пословне банке са којих или на које се врши уплата или пренос средстава извршног дужника и извршног повериоца, износе накнаде за рад и накнаде трошкова јавног извршитеља, скениране исправе које је донео суд и доставио јавном извршитељу и исправе које је донео јавни извршитељ, дневне изводе са наменског и посебног рачуна јавног извршитеља код пословне банке.

Подаци у електронској евиденцији јавног извршитеља морају да буду истоветни са подацима из исправа за сваки предмет. рок за упис података из списа предмета за које се води електронска евиденција износи 15 дана.” Постојећи ставови 3-5. су постали ставови 5-7.

Чланом 162. Предлога закона извршено је прцизирање члана 507. Закона додавањем новог става 2. Да ће се Сматрати да је Комора дала позитивно мишљење ако на захтев министарства не одговори у року од 30 дана.

Чланом 163. Предлога закона је прецизирана одредба члана 523. Закона у погледу овлашћења Министарства да прикупља и обрађује податке из члана 503. овог закона.

Чланом 164. Предлога закона су прецизиране у члану 527. Закона теже дисциплинске повреде.

Чланом 165. Предлога закона је извршено прецизирање члана 542. у погледу рокова застарелости у вези са покретањем дисциплинског поступка.

Одредбама чл. 166. до 170. Предлога закона су дефинисане прелазне и завршне одредбе.

Чланом 166. Предлога закона иде се корак даље у смеру растерећења рада судова и прописан је прелазак свих предмета који се воде у судовима у надлежност јавних извршитеља по принципу који обезбеђује правичну и једнаку оптерећност. Само решење је испраћено релаксираним трошковима односно значајним умањењем Јавноизвршитељске тарифе. Такође предвиђена су и два додатна правила у овом члану. Најпре, изузетак по којем се извршни поступци за намирење потраживања из комуналних и сродних делатности као и поступци који се воде ради намирења или обезбеђења потраживања извршног повериоца Републике Србије, аутономне покрајине, јединице локалне самоуправе, јавног предузећа и другог правног лица чији је оснивач или власник Република Србија, аутономна покрајина или јединица локалне самоуправе, чије извршење спроводи суд применом члана 547. Закона о извршењу и обезбеђењу („Службени гласник РС” бр. 106/15, 106/16 – аутентично тумачење и 113/17 – аутентично тумачење), а у којима до дана ступања на снагу овог закона није започето спровођење извршења, односно у којима је од последње предузете радње спровођења протекло више од шест месеци, обустављају даном ступања на снагу овог закона, ако главница потраживања које се намирује или обезбеђује не прелази износ од 2.000 динара. Поред овога, предвиђено је још једно правило које ће растеретити судове, и то тако што се извршење на рачуну извршног дужника који је на дан ступања на снагу овог закона у блокади дуже од три године обуставља ако извршни поверилац у року од осам дана од дана ступања на снагу овог закона не предложи промену средства и предмета извршења.

Одредбама чл. 167. до 170. превиђено је да ће се поступци извршења и обезбеђења започети пре ступања на снагу овог закона, окончати се по досадашњим прописима. Затим, утврђено је правило да ће се одредбе које говоре о електронском јавном надметању искључиво примењивати почев од 1. јула 2020. године. Подзаконски акти за спровођење овог закона донеће се у року од 60 дана од дана ступања на снагу овог закона. Предвиђено је да овај закон ступи на снагу осмог дана од дана објављивања у „Службеном гласнику Републике Србије” а да почне да се примењује од 1. јануара 2020. године.

**IV. ФИНАНСИЈСКА СРЕДСТАВА ПОТРЕБНА ЗА СПРОВОЂЕЊЕ ЗАКОНА**

За спровођење овог закона потребно је обезбедити средства у буџету Републике Србије. Средства за развој електронске платформе за јавну продају непокретних и покретних ствари извршног дужника „Е-аукција” у 2019. години обезбеђена су Законом о буџету за 2019. годину („Службени гласник РС”, број 95/18) у износу од 9.240.000,00 динара, раздео 23.0 – Министарство правде, програм 1602 – Унапређење и управљање у систему правосуђа, функција 360, програмска активност 0005 – Материјална подршка раду правосудних органа, функција 330 – судови, економска класификација – 42 – коришћење роба и услуга.

У наредним годинама средства за спровођење овог закона планираће се у оквиру лимита који Министарство финансија утврђује за раздео Министарства правде у поступку припреме и доношења Закона о буџету.

У буџету Републике Србије за 2020. годину потребно је обезбедити средства за развој електронске платформе за јавну продају непокретних и покретних ствари извршног дужника „Е-аукција” у износу од 9.240.000,00 динара.

У буџету Републике Србије за 2021. годину потребно је обезбедити средства за одржавање електронске платформе за јавну продају непокретних и покретних ствари извршног дужника „Е-аукција” у износу од 6.000.000,00 динара.

ПРЕГЛЕД ОДРЕДАБА ЗАКОНА О ИЗВРШЕЊУ И ОБЕЗБЕЂЕЊУ КОЈЕ СЕ МЕЊАЈУ, ОДНОСНО ДОПУЊУЈУ

Значење појединих израза

Члан 2.

Поједини изрази који се користе у овом закону имају следеће значење:

1) „потраживање” означава право извршног повериоца да захтева од извршног дужника одређено давање, чињење, нечињење или трпљење;

2) „извршни поверилац” означава лице чије се потраживање намирује у извршном поступку или обезбеђује у поступку обезбеђења;

3) „извршни дужник” означава лице према коме се потраживање намирује у извршном поступку или обезбеђује у поступку обезбеђења;

4) „странка” означава извршног повериоца и извршног дужника;

5) „учесник у поступку” означава лице које у извршном поступку или поступку обезбеђења остварује неко своје право или правни интерес, а није странка у поступку;

6) „треће лице” означава учесника у поступку који тврди да на предмету извршења има право које спречава спровођење извршења;

7) „решење о извршењу” означава решење суда ИЛИ ЈАВНОГ ИЗВРШИТЕЉА којим се усваја предлог за извршење на основу извршне исправе ИЛИ ВЕРОДОСТОЈНЕ ИСПРАВЕ.

~~8) „решење о извршењу на основу веродостојне исправе” означава решење суда или јавног извршитеља којим се усваја предлог за извршење на основу веродостојне исправе;~~

9) „организација за принудну наплату” означава посебан организациони део Народне банке Србије који, ~~поступајући по налогу суда или јавног извршитеља налаже банкама да пренесу новчана средства са рачуна извршног дужника~~ ПОСТУПА ПО НАЛОГУ СУДА ИЛИ ЈАВНОГ ИЗВРШИТЕЉА;

10) „хартија од вредности” означава писмену исправу којом се њен издавалац обавезује да испуни обавезу уписану на тој исправи њеном законитом имаоцу;

11) „финансијски инструменти” јесу хартије од вредности, инструменти тржишта новца и други финансијски инструменти у дематеријализованом облику одређени законом којим се уређује тржиште капитала и уписани у Централни регистар, депо и клиринг хартија од вредности (у даљем тексту: Централни регистар хартија од вредности);

12) „овлашћени учесник на тржишту капитала” означава инвестиционо друштво (брокерско-дилерско друштво и овлашћену банку) према закону којим се уређује тржиште капитала, којима је Комисија за хартије од вредности издала дозволу за обављање инвестиционих услуга и активности;

Покретање и вођење извршног поступка и поступка обезбеђења

Члан 3.

Извршни поступак и поступак обезбеђења покрећу се тако што извршни поверилац подноси предлог за извршење на основу извршне или веродостојне исправе или предлог за обезбеђење, а по службеној дужности покрећу се само ако је законом одређено.

О предлогу за извршење на основу извршне или веродостојне исправе и предлогу за обезбеђење одлучује суд.

О предлогу за извршење на основу ИЗВРШНЕ ИЛИ веродостојне исправе ради намирења новчаног потраживања насталог из комуналних услуга и сродних делатности, одлучује јавни извршитељ.

О ПРЕДЛОГУ ЗА ИЗВРШЕЊЕ РАДИ НАМИРЕЊА НОВЧАНОГ ПОТРАЖИВАЊА ПРЕМА ИЗВРШНОМ ДУЖНИКУ ИЗ ЧЛАНА 300. СТ. 2 – 4. ОВОГ ЗАКОНА, ОДЛУЧУЈЕ ЈАВНИ ИЗВРШИТЕЉ.

Кадa се донесе решење о извршењу или обезбеђењу, спроводи се извршење.

Надлежност за спровођење извршења

Члан 4.

~~Суд је искључиво надлежан за извршење заједничке продаје непокретности и покретних ствари, чињења, нечињења или трпљења (чл. 359-367) и извршење извршних исправа у вези с породичним односима и враћањем запосленог на рад.~~

СУД ЈЕ ИСКЉУЧИВО НАДЛЕЖАН ЗА ИЗВРШЕЊЕ ЧИЊЕЊА КОЈЕ МОЖЕ ПРЕДУЗЕТИ САМО ИЗВРШНИ ДУЖНИК, НЕЧИЊЕЊА ИЛИ ТРПЉЕЊА (ЧЛ. 363, 364 И 366.), ВРАЋАЊЕ ЗАПОСЛЕНОГ НА РАД И ИЗВРШЕЊЕ ИЗВРШНИХ ИСПРАВА У ВЕЗИ С ПОРОДИЧНИМ ОДНОСИМА, ОСИМ НАПЛАТЕ ЗАКОНСКОГ ИЗДРЖАВАЊА.

СУД ЈЕ ИСКЉУЧИВО НАДЛЕЖАН ЗА ИЗВРШЕЊЕ И КАДА ЈЕ ТО ПРОПИСАНО ПОСЕБНИМ ЗАКОНОМ.

Јавни извршитељи јесу искључиво надлежни за извршење осталих извршних исправа, решења о извршењу на основу веродостојне исправе, решења о усвајању предлога за противизвршење и решења о извршењу решења о изреченим судским пеналима.

ЈАВНИ ИЗВРШИТЕЉИ СУ ИСКЉУЧИВО НАДЛЕЖНИ ЗА ИЗВРШЕЊЕ РЕШЕЊА ЗА КОЈА ЈЕ ЗАКОНОМ ПРОПИСАНО ДА СЕ ИЗВРШАВАЈУ ПО СЛУЖБЕНОЈ ДУЖНОСТИ. НА ПОСТУПАК ПРИНУДНОГ ИЗВРШЕЊА СХОДНО СЕ ПРИМЕЊУЈУ ОДРЕДБЕ ЗАКОНА КОЈИМА СЕ УРЕЂУЈЕ НАПЛАТА СУДСКИХ ТАКСИ.

ЈАВНИ ИЗВРШИТЕЉИ СУ ИСКЉУЧИВО НАДЛЕЖНИ ЗА СПРОВОЂЕЊЕ ИЗВРШЕЊА И КАДА ЈЕ ТО ПРОПИСАНО ПОСЕБНИМ ЗАКОНОМ.

Одредбе до дела трећег овог закона којима се уређују само овлашћења јавних извршитеља, а не и суда, примењују се само на овлашћења суда ако је суд искључиво надлежан да спроводи извршење (прекид поступка, о више средстава и предмета извршења, промена и додавање средстава и предмета извршења, приговор трећег лица, одлагање извршења, обустава извршног поступка и сл.).

Изузеће судије

Члан 13.

Кад извршење спроводи јавни извршитељ, изузеће судије може да се захтева док не истекне рок за доношење решења о ~~жалби против решења донетог о предлогу за извршење на основу извршне исправе или рок за приговор или жалбу у поступку одлучивања о законитости и правилности решења о извршењу на основу веродостојне исправе~~ ПРАВНОМ ЛЕКУ.

Кад извршење спроводи суд, као и у поступку обезбеђења, изузеће судије може да се захтева до окончања извршног поступка, односно поступка обезбеђења.

О захтеву за изузеће судије одлучује се у року од пет дана од дана пријема захтева.

Против решења о одбацивању или одбијању захтева за изузеће судије дозвољен је приговор.

~~Захтев за изузеће судије~~  ПОДНОШЕЊЕ ЗАХТЕВА ЗА ИЗУЗЕЋЕ СУДИЈЕ, КАО И ПОДНОШЕЊЕ ПРИГОВОРА ПРОТИВ РЕШЕЊА КОЈИМ ЈЕ ЗАХТЕВ ЗА ИЗУЗЕЋЕ СУДИЈЕ ОДБАЧЕН ИЛИ ОДБИЈЕН, не одлаже извршење или обезбеђење.

Није дозвољен захтев за изузеће судског извршитеља.

Забрана располагања предметом извршења или обезбеђења

Члан 19.

~~Немају правно дејство акти правног или фактичког располагања предметом извршења или обезбеђења од тренутка кад извршни дужник прими решење о извршењу на основу извршне или веродостојне исправе или решење о обезбеђењу.~~

НЕМАЈУ ПРАВНО ДЕЈСТВО АКТИ ПРАВНОГ ИЛИ ФАКТИЧКОГ РАСПОЛАГАЊА ПРЕДМЕТОМ ИЗВРШЕЊА ИЛИ ОБЕЗБЕЂЕЊА ОД ДАНА ДОНОШЕЊА РЕШЕЊА О ИЗВРШЕЊУ НА ОСНОВУ ИЗВРШНЕ ИЛИ ВЕРОДОСТОЈНЕ ИСПРАВЕ ИЛИ РЕШЕЊА О ОБЕЗБЕЂЕЊУ.

СТАВ 1. ОВОГ ЧЛАНА СХОДНО СЕ ПРИМЕЊУЈЕ И НА ЗАКЉУЧАК ЈАВНОГ ИЗВРШИТЕЉА.

Намирење истог повериоца применом различитих закона на непокретности оптерећеној хипотеком

Члан 20.

Поверилац чији уговор о хипотеци и заложна изјава представљају извршне исправе има право избора: да се намири применом закона којим се уређује хипотека или применом овог закона.

Сматра се да је поверилац изабрао намирење применом закона којим се уређује хипотека кадa се донесе решење о упису забележбе хипотекарне продаје, а за намирење применом овог закона кадa поднесе предлог за извршење.

~~Суд одбацује предлог за извршење поднет после доношења решења о упису забележбе хипотекарне продаје.~~

~~Против решења о одбацивању предлога дозвољен је приговор.~~

АКО ЈЕ ПРЕДЛОГ ЗА ИЗВРШЕЊЕ ПОДНЕТ ПОСЛЕ ДОНОШЕЊА РЕШЕЊА О УПИСУ ЗАБЕЛЕЖБЕ ХИПОТЕКАРНЕ ПРОДАЈЕ, СМАТРА СЕ ДА ЈЕ ИЗВРШНИ ПОВЕРИЛАЦ ОДУСТАО ОД НАМИРЕЊА ПРИМЕНОМ ЗАКОНА КОЈИМ СЕ УРЕЂУЈЕ ХИПОТЕКА.

У СЛУЧАЈУ ИЗ СТАВА 3. ОВОГ ЧЛАНА ЈАВНИ ИЗВРШИТЕЉ ЋЕ ПРИЛИКОМ ДОСТАВЉАЊА РЕШЕЊА О ИЗВРШЕЊУ РАДИ УПИСА ЗАБЕЛЕЖБЕ У КАТАСТРУ НЕПОКРЕТНОСТИ НАЛОЖИТИ И БРИСАЊЕ ЗАБЕЛЕЖБЕ ХИПОТЕКАРНЕ ПРОДАЈЕ.

Намирење више поверилаца применом различитих закона на непокретности оптерећеној хипотеком

Члан 21.

Ако различити повериоци истовремено воде поступак намирења применом закона којим се уређује хипотека и применом овог закона, а решење о упису забележбе хипотекарне продаје ~~донето је пре решења о извршењу~~ ЈЕ ПОСТАЛО КОНАЧНО ПРЕ ДОНОШЕЊА РЕШЕЊА О ИЗВРШЕЊУ, предност има намирење применом закона којим се уређује хипотека. Редослед намирења извршног повериоца у том случају одређује се према дану кад је стекао право на намирење у извршном поступку.

Извршни поступак наставља се ако непокретност није продата у поступку намирења применом закона којим се уређује хипотека, У РОКУ ОД 18 МЕСЕЦИ ОД КОНАЧНОСТИ РЕШЕЊА О УПИСУ ЗАБЕЛЕЖБЕ ХИПОТЕКАРНЕ ПРОДАЈЕ.

Ако је решење о извршењу донето пре КОНАЧНОСТИ решења о упису забележбе хипотекарне продаје, предност има намирење применом овог закона, у ком случају забележба хипотекарне продаје губи дејство.

Правни лекови у извршном поступку

Члан 24.

Правни лекови у извршном поступку јесу жалба и приговор.

Жалбом се побија решење првостепеног суда или јавног извршитеља, ако овим законом није одређено да жалба није дозвољена или да се такво решење побија приговором.

~~Приговор се подноси против решења донетог о предлогу за извршење на основу веродостојне исправе, против других решења првостепеног суда или јавног извршитеља одређених овим законом, и као приговор трећег лица (члан 108).~~

~~Против решења донетог о приговору против решења дозвољен је приговор само код приговора трећег лица (члан 110. став 2), а жалба само против решења донетог по приговору против решења о извршењу на основу веродостојне исправе.~~

ПРИГОВОР СЕ МОЖЕ ИЗЈАВИТИ ПРОТИВ РЕШЕЊА ПРВОСТЕПЕНОГ СУДА И ЈАВНОГ ИЗВРШИТЕЉА САМО КАДА ЈЕ ТО ПРОПИСАНО ОВИМ ЗАКОНОМ И КАО ПРИГОВОР ТРЕЋЕГ ЛИЦА.

ПРОТИВ РЕШЕЊА КОЈИМ ЈЕ ОДЛУЧЕНО О ПРИГОВОРУ МОЖЕ СЕ ИЗЈАВИТИ ЖАЛБА САМО КАДА ЈЕ ТО ПРОПИСАНО ОВИМ ЗАКОНОМ.

Против закључка нису дозвољени ни приговор, ни жалба. Приговор или жалба који су поднети против закључка одбацују се у решењу или закључку којим се окончава извршни поступак.

Рок за жалбу и приговор и одсуство одложног дејства жалбе и

приговора

Члан 25.

~~Жалба се подноси у року од осам дана од дана достављања решења.~~

~~У истом року се подноси и приговор, изузев приговора трећег лица.~~

ЖАЛБА И ПРИГОВОР СЕ ПОДНОСЕ У РОКУ ОД ОСАМ ДАНА ОД ДАНА ДОСТАВЉАЊА РЕШЕЊА, ОСИМ АКО ОВИМ ЗАКОНОМ НИЈЕ ОДРЕЂЕН ДУЖИ ИЛИ КРАЋИ РОК.

Жалба и приговор одлажу извршење само кад је то овим законом одређено.

~~Забрана укидања првостепеног решења и упућивања предмета на поновно решавање~~

~~Члан 26.~~

~~Одлучујући о приговору и жалби суд не може да укине првостепено решење и да предмет упути на поновно решавање.~~

Недозвољеност ванредних правних лекова

Члан 27.

~~Решење донето о жалби јесте правноснажно.~~

~~Кад решење може да се побија искључиво приговором, правноснажно је решење донето о приговору.~~

Против правноснажног решења нису дозвољени ревизија, нити понављање поступка.

Враћање у пређашње стање

Члан 28.

Враћање у пређашње стање дозвољено је због пропуштања рока за ~~приговор или жалбу у поступку побијања решења о извршењу на основу веродостојне исправе~~ ИЗЈАВЉИВАЊЕ ПРАВНОГ ЛЕКА ПРОТИВ РЕШЕЊА О ИЗВРШЕЊУ.

~~Против решења о усвајању предлога за враћање у пређашње стање жалба није дозвољена.~~

О ПРЕДЛОГУ ЗА ВРАЋАЊЕ У ПРЕЂАШЊЕ СТАЊЕ ОДЛУЧУЈЕ СУД КОЈИ ЈЕ НАДЛЕЖАН ДА ОДЛУЧУЈЕ О ПРАВНОМ ЛЕКУ ПРОТИВ РЕШЕЊА О ИЗВРШЕЊУ.

~~Против решења о одбацивању или одбијању предлога за враћање у пређашње стање дозвољен је приговор.~~

Идентификациони подаци о извршном дужнику и извршном повериоцу

Члан 30.

Идентификациони подаци о извршном дужнику и извршном повериоцу који је физичко лице јесу:

1) име и презиме и пребивалиште;

2) ~~датум рођења и~~ јединствени матични број грађана.

Идентификациони подаци о извршном дужнику и извршном повериоцу који је правно лице јесу:

1) пословно име И СЕДИШТЕ;

2) матични број и порески идентификациони број.

Идентификациони подаци о извршном дужнику и извршном повериоцу који је страно правно лице јесу:

1) пословно име и седиште;

2) одговарајући идентификациони број.

Идентификациони подаци о извршном дужнику и извршном повериоцу који је предузетник или физичко лице које обавља делатност јесу:

1) пословно име или име и презиме;

2) матични број и порески идентификациони број.

Дужност давања података

Члан 31.

Државни органи, имаоци јавних овлашћења, друга правна лица и предузетници дужни су да суду и јавном извршитељу бесплатно доставе, на њихов захтев, следеће податке о извршном дужнику:

1) име и презиме или пословно име;

2) адресу пребивалишта или боравишта;

3) датум рођења;

4) јединствени матични број грађана;

5) порески идентификациони број;

6) податке о висини зараде и других сталних новчаних примања и њиховим исплатиоцима и податке о пленидби зараде или административној забрани на заради и другим сталним новчаним примањима;

7) бројеве рачуна, штедних улога и депозита код банака, стање и промет на њима и податке о пленидбама на њима;

8) податке о платним рачунима и издатом електронском новцу код пружалаца платних услуга и издавалаца електронског новца, стање и промет на тим рачунима, односно у вези са електронским новцем, и податке о пленидбама на њима;

9) бројеве рачуна финансијских инструмената и стање на њима;

10) податке о уделима у привредним друштвима или другом учешћу у правним лицима и добити коју је извршни дужник на основу тога остварио у последњој години;

11) податке о непокретностима на којима или поводом којих извршни дужник има имовинска права;

12) податке из евиденције регистрованих моторних и прикључних возила;

13) податке из Регистра ваздухоплова Републике Србије и Евиденције ваздухоплова Републике Србије и одговарајућег регистра пловила;

14) податке из евиденција о покретним стварима;

15) податке о пензијском и здравственом осигурању;

16) податке из матичних књига о личним стањима;

17) податке о животном и имовинском осигурању;

18) податке пореске управе о пореским пријавама за последње три године;

19) идентификационе податке (члан 30) о странама које су закључиле правни посао, препис исправе о правном послу, а ако исправе нема, податке о садржини правног посла или радње који се односе на:

а) теретна располагања којима је извршни дужник у последњој години чињењем или нечињењем располагао својом имовином у корист других лица,

б) теретна располагања којима је извршни дужник у последње три године чињењем или нечињењем располагао својом имовином у корист супружника, ванбрачног партнера, сродника у правој линији или у побочној линији до четвртог степена сродства или тазбинског сродника до четвртог степена сродства,

в) бесплатна располагања у последње три године, изузев уобичајених пригодних поклона, наградних поклона или поклона из захвалности чија је вредност сразмерна имовинским могућностима извршног дужника.

Да би добио податке, јавни извршитељ мора да покаже решење о извршењу на основу извршне или веродостојне исправе или решење о извршењу на основу веродостојне исправе ради намирења потраживања насталог из комуналних услуга и сродних делатности, ОСИМ КАДА ПОДАТКЕ ПРИБАВЉА ПУТЕМ ПРАВОСУДНОГ ИНФОРМАЦИОНОГ СИСТЕМА У СКЛАДУ СА ЗАКОНОМ КОЈИ УРЕЂУЈЕ ЕЛЕКТРОНСКУ УПРАВУ.

Добијене податке суд и јавни извршитељ могу да обрађују само ради утврђивања имовине извршног дужника и спровођења извршења.

Суд и јавни извршитељ има право да од државних органа, ималаца јавних овлашћења, других правних лица и предузетника бесплатно добије и друге податке који су му потребни за делотворно вођење извршног поступка.

Државни органи, имаоци јавних овлашћења, друга правна лица и предузетници дужни су да извршном повериоцу који наведе потраживање ради чијег намирења или обезбеђења намерава да води извршни поступак или поступак обезбеђења и приложи извршну исправу ИЛИ МЕНИЦУ у којој је садржано потраживање, бесплатно доставе све податке које су дужни да доставе и суду и јавном извршитељу, изузев података из пореске пријаве за последње три године (став 1. тачка 18. овог члана). Под истим условима дужност достављања података постоји и према адвокату као пуномоћнику извршног повериоца. Добијене податке извршни поверилац и адвокат извршног повериоца могу да користе само за потребе извршног поступка, а податке о правним пословима и радњама (став 1. тачка 19. овог члана) само за побијање правних радњи извршног дужника у сврхе спровођења извршења.

ПОД УСЛОВИМА ИЗ СТАВА 5. ОВОГ ЧЛАНА, ИЗВРШНИ ПОВЕРИЛАЦ ПРУЖАЛАЦ КОМУНАЛНИХ И СРОДНИХ УСЛУГА КОЈИ СВОЈЕ ПОТРАЖИВАЊЕ ДОКАЗУЈЕ ВЕРОДОСТОЈНОМ ИСПРАВОМ ИЗ ЧЛАНА 394. ОВОГ ЗАКОНА ИМА ПРАВО ДА ПРИБАВИ ПОДАТКЕ О ЈЕДИНСТВЕНОМ МАТИЧНОМ БРОЈУ ГРАЂАНА ИЗВРШНОГ ДУЖНИКА.

Подаци морају да се доставе у року од осам дана од дана пријема захтева за достављање.

Трошкови поступка

Члан 33.

Трошкове извршног поступка и поступка обезбеђења претходно сноси извршни поверилац.

Он је дужан да суду, односно јавном извршитељу предујми трошкове извршног поступка или поступка обезбеђења на начин, у висини и року који они одреде. Јавни извршитељ одређује предујам према Јавноизвршитељској тарифи.

Извршни поверилац није дужан да положи предујам ако је ослобођен од плаћања судске таксе, У КОМ СЛУЧАЈУ ТРОШКОВЕ ПОСТУПКА СНОСИ ИЗВРШНИ ДУЖНИК.

Извршни поступак или поступак обезбеђења обуставља се ако извршни поверилац не положи предујам у року који је одредио суд, односно јавни извршитељ.

ТРОШКОВЕ ПОСТУПКА У ВЕЗИ СА ОДРЕЂИВАЊЕМ И СПРОВОЂЕЊЕМ ИЗВРШЕЊА КОНАЧНО СНОСИ ИЗВРШНИ ДУЖНИК.

Трошкове поступка који је покренуо по службеној дужности предујмљује суд из својих средстава, а надокнађује их извршни дужник.

Кад је овим законом одређена обавеза копирања списа предмета, трошкови копирања улазе у трошкове поступка.

Одлучивање о трошковима поступка

Члан 34.

Извршни дужник дужан је да извршном повериоцу, на његов захтев, накнади трошкове који су извршном повериоцу били потребни ради вођења извршног поступка, односно поступка обезбеђења.

ИЗВРШНИ ПОВЕРИЛАЦ КОЈИ ЈЕ ПОДНОШЕЊЕМ ВИШЕ ПРЕДЛОГА ЗА ИЗВРШЕЊЕ ПРОТИВ ИСТОГ ИЗВРШНОГ ДУЖНИКА ЗАХТЕВАО ОДВОЈЕНО НАМИРЕЊЕ ВИШЕ ПОТРАЖИВАЊА КОЈА СУ СЕ МОГЛА НАМИРИТИ У ИСТОМ ИЗВРШНОМ ПОСТУПКУ, ИМА ПРАВО НА НАКНАДУ САМО ОНИХ ТРОШКОВА КОЈЕ БИ ИМАО ДА ЈЕ РАДИ НАМИРЕЊА ТИХ ПОТРАЖИВАЊА ПОДНЕО САМО ЈЕДАН ПРЕДЛОГ ЗА ИЗВРШЕЊЕ.

ОДРЕДБА СТАВА 2. ОВОГ ЧЛАНА СХОДНО СЕ ПРИМЕЊУЈЕ И КАДА ЈЕ ИЗВРШНИ ПОВЕРИЛАЦ ПОДНОШЕЊЕМ ВИШЕ ПРЕДЛОГА ЗА ИЗВРШЕЊЕ ПРОТИВ ИСТОГ ИЗВРШНОГ ДУЖНИКА ЗАХТЕВАО ПОТПУНО ИЛИ ДЕЛИМИЧНО НАМИРЕЊЕ ГЛАВНИЦЕ ЈЕДНОГ ПОТРАЖИВАЊА, КАМАТЕ ИЛИ ТРОШКОВА ПОСТУПКА.

Извршни поверилац дужан је да накнади извршном дужнику трошкове које му је неосновано проузроковао.

УЧЕСНИК У ПОСТУПКУ ИМА ПРАВО НА ТРОШКОВЕ ЗА РАДЊЕ КОЈЕ ЈЕ ПРЕДУЗЕО У ЦИЉУ ЗАШТИТЕ СВОЈИХ ПРАВА.

УЧЕСНИК У ПОСТУПКУ ДУЖАН ЈЕ ДА НАКНАДИ ТРОШКОВЕ КОЈЕ ЈЕ НЕОСНОВАНО ПРОУЗРОКОВАО СВОЈИМ РАДЊАМА~~.~~

~~О накнади трошкова поступка одлучује се решењем. На захтев странке суд, односно јавни извршитељ доносе закључак о намирењу трошкова, у истом поступку у коме су донели и решење о накнади трошкова.~~

Накнада трошкова поступка може да се захтева НАЈКАСНИЈЕ у року од осам дана од окончања извршног поступка, односно поступка обезбеђења, иначе се трошкови не признају.

ТРОШКОВИ ПОСТУПКА КОНАЧНО СЕ УТВРЂУЈУ РЕШЕЊЕМ ДОНЕТИМ ПО СЛУЖБЕНОЈ ДУЖНОСТИ, НА ПРЕДЛОГ СТРАНКЕ ИЛИ УЧЕСНИКА У ПОСТУПКУ.

РЕШЕЊЕ КОЈИМ СУ УТВРЂЕНИ ТРОШКОВИ ПОСТУПКА СПРОВОДИ СЕ ПРОТИВ СТРАНКЕ ИЛИ УЧЕСНИКА У ПОСТУПКУ У ИСТОМ ПОСТУПКУ У КОМ ЈЕ ДОНЕТО.

РЕШЕЊЕ КОЈИМ СУ УТВРЂЕНИ ТРОШКОВИ ПОСТУПКА ИМА ДЕЈСТВО РЕШЕЊА О ИЗВРШЕЊУ.

ОДРЕДБЕ СТ. 9. И 10 . ОВОГ ЧЛАНА СХОДНО СЕ ПРИМЕЊУЈУ И КАДА ЈЕ РЕШЕЊЕМ ЈАВНОГ ИЗВРШИТЕЉА ПОСТУПАК ОБУСТАВЉЕН ЗБОГ НЕПЛАЋАЊА ПРЕДУЈМА.

Против решења о накнади трошкова поступка дозвољен је приговор.

Полагање јемства

Члан 35.

Кад је овим законом одређено полагање јемства, оно се полаже у домаћем или страном новцу ~~у депозит јавног извршитеља~~ УПЛАТОМ НА НАМЕНСКИ РАЧУН ЈАВНОГ ИЗВРШИТЕЉА.

Изузетно~~, уз сагласност противне странке~~ ОД СТАВА 1. ОВОГ ЧЛАНА, јемство може да се положи у облику банкарске гаранције или хартија од вредности, драгоцености или покретних ствари чија се вредност лако утврђује на тржишту, а које брзо и једноставно могу да се уновче.

О полагању јемства у извршном поступку закључком одлучујe јавни извршитељ, а у поступку обезбеђења суд.

Доказ о полагању јемства јесте основ за стицање заложног права уписом у Регистар заложног права на покретним стварима и правима (у даљем тексту: Регистар залоге) или друге јавне регистре, на захтев лица у чију корист је јемство одређено.

Ако суд, односно јавни извршитељ решењем одреди противној странци накнаду штете или трошкова поступка који су повезани с радњом због које је положено јемство, истим решењем, на њен предлог, одређује и да се штета или трошкови поступка накнаде из положеног јемства. Против тог решења дозвољен је приговор.

Достављање извршном дужнику

Члан 36.

Извршном дужнику који је правно лице или предузетник писмена се достављају на адресу седишта или адресу за пријем поште које су уписане у регистру Агенције за привредне регистре или другом јавном регистру, а физичком лицу – на адресу пребивалишта или боравишта која је уписана код органа који води евиденцију о личним картама.

~~Ако достављање не успе, писмено се наредног радног дана истиче на огласну таблу суда који је донео решење о извршењу на основу извршне или веродостојне исправе, а кад је реч о решењу о извршењу на основу веродостојне исправе, достављање се понавља још једном по истеку рока од осам дана од претходног достављања, а ако ни поновљено достављање не успе, решење се наредног радног дана истиче на огласну таблу суда.~~

АКО ДОСТАВЉАЊЕ НЕ УСПЕ, ПИСМЕНО СЕ У РОКУ ОД ТРИ ДАНА ИСТИЧЕ НА ЕЛЕКТРОНСКОЈ ОГЛАСНОЈ ТАБЛИ СУДА КОЈИ ЈЕ ДОНЕО РЕШЕЊЕ О ИЗВРШЕЊУ НА ОСНОВУ ИЗВРШНЕ ИЛИ ВЕРОДОСТОЈНЕ ИСПРАВЕ, А КАД ЈЕ РЕЧ О РЕШЕЊУ О ИЗВРШЕЊУ НА ОСНОВУ ВЕРОДОСТОЈНЕ ИСПРАВЕ, ДОСТАВЉАЊЕ СЕ ПОНАВЉА ЈОШ ЈЕДНОМ ПО ИСТЕКУ РОКА ОД ОСАМ ДАНА ОД ПРЕТХОДНОГ ДОСТАВЉАЊА, А АКО НИ ПОНОВЉЕНО ДОСТАВЉАЊЕ НЕ УСПЕ, РЕШЕЊЕ СЕ У РОКУ ОД ТРИ ДАНА ИСТИЧЕ НА ЕЛЕКТРОНСКOJ OГЛАСНОЈ ТАБЛИ СУДА.”

Достављач оставља у поштанском сандучету извршног дужника или на другом месту на адреси извршног дужника обавештење које садржи лично име извршног дужника, својство у поступку, назнаку да ће писмено наредног радног дана бити истакнуто на ЕЛЕКТРОНСКОЈ огласној табли суда, назив и адресу тог суда и упозорење да се по истеку рока од осам дана од истицања писмена на ЕЛЕКТРОНСКОЈ огласној табли суда сматра да је достављање извршено.

Сматра се да је достављање извршено истеком осам дана од дана истицања писмена на ~~огласну таблу~~ ЕЛЕКТРОНСКOJ ОГЛАСНОЈ ТАБЛИ суда.

Одредбе овог члана сходно се примењују и на достављање извршном повериоцу и другим учесницима у поступку.

Надлежност за достављање и директно достављање јавном извршитељу

Члан 37.

Акте суда и јавног извршитеља и писмена странака и других учесника у извршном поступку и поступку обезбеђења доставља јавни извршитељ, ако суд није искључиво надлежан за извршење, у ком случају достављање обавља суд.

ДОСТАВЉАЊЕ ИЗМЕЂУ ЈАВНОГ ИЗВРШИТЕЉА И ДРУГИХ ОРГАНА МОЖЕ СЕ ВРШИТИ И ЕЛЕКТРОНСКИМ ПУТЕМ, У СКЛАДУ СА ПРАВИЛНИКОМ КОЈИ ДОНОСИ МИНИСТАР НАДЛЕЖАН ЗА ПРАВОСУЂЕ (У ДАЉЕМ ТЕКСТУ: МИНИСТАР).

~~Суд преко чије огласне табле јавни извршитељ доставља акте и писмена води посебну евиденцију о томе када су акт или писмено истакнути на огласној табли и када су скинути с ње, и о томе издаје службену потврду јавном извршитељу. Евиденција садржи пословни број судског предмета и предмета јавног извршитеља и име и презиме или пословно име странака у поступку.~~

СУД ПРЕКО ЧИЈЕ ЕЛЕКТРОНСКЕ ОГЛАСНЕ ТАБЛЕ ЈАВНИ ИЗВРШИТЕЉ ДОСТАВЉА АКТЕ И ПИСМЕНА ВОДИ ПОСЕБНУ ЕВИДЕНЦИЈУ О ТОМЕ КАДА СУ АКТ ИЛИ ПИСМЕНО ИСТАКНУТИ НА ЕЛЕКТРОНСКОЈ ОГЛАСНОЈ ТАБЛИ И КАДА СУ СКИНУТИ С ЊЕ И О ТОМЕ ДОСТАВЉА СЛУЖБЕНУ ЕЛЕКТРОНСКУ ПОТВРДУ ЈАВНОМ ИЗВРШИТЕЉУ. ЕВИДЕНЦИЈА САДРЖИ ПОСЛОВНИ БРОЈ СУДСКОГ ПРЕДМЕТА, ОДНОСНО ПРЕДМЕТА ЈАВНОГ ИЗВРШИТЕЉА И ИМЕ И ПРЕЗИМЕ ИЛИ ПОСЛОВНО ИМЕ, ЈЕДИНСТВЕНИ МАТИЧНИ БРОЈ ГРАЂАНА, МАТИЧНИ БРОЈ И ПОРЕСКИ ИДЕНТИФИКАЦИОНИ БРОЈ СТРАНАКА У ПОСТУПКУ.

Када јавни извршитељ спроводи извршење, директно њему достављају се поднесци и други акти странака и других лица.

Сходна примена закона којим се уређује парнични поступак

Члан 39.

У извршном поступку и поступку обезбеђења сходно се примењује закон којим се уређује парнични поступак, АКО ОВИМ ИЛИ ДРУГИМ ЗАКОНОМ НИЈЕ ДРУГАЧИЈЕ ОДРЕЂЕНО.

Врсте извршних исправа

Члан 41.

Извршне исправе јесу:

1) извршна судска одлука и судско поравнање који гласе на давање, чињење, нечињење или трпљење;

2) извршна одлука донета у прекршајном или управном поступку и управно поравнање који гласе на новчану обавезу ако посебним законом није друкчије одређено;

3) извод из Регистра залоге и извод из Регистра финансијског лизинга;

4) уговор о хипотеци и заложна изјава;

5) план реорганизације у стечајном поступку чије је усвајање решењем потврдио суд;

6) јавнобележничке исправе које имају снагу извршне исправе;

7) споразум о решавању спора путем посредовања, који испуњава услове одређене законом којим се уређује посредовање у решавању спорова;

7А) ОДЛУКА УСТАВНОГ СУДА КОЈОМ ЈЕ УСВОЈЕН ЗАХТЕВ ПОДНОСИОЦА УСТАВНЕ ЖАЛБЕ ЗА НАКНАДУ ШТЕТЕ;

8) исправа која је ОВИМ ИЛИ другим законом одређена као извршна исправа.

Уговор о хипотеци и заложна изјава јесу извршне исправе ако су закључени, односно дати у форми коју одређује закон којим се уређује хипотека, ако садрже одредбе које он предвиђа и ако су уписани у катастар непокретности као извршна вансудска хипотека.

НА ОСНОВУ ИЗВРШНИХ ИСПРАВА ИЗ СТАВА 1. ТАЧ. 3) И 4) ОВОГ ЧЛАНА ИЗВРШЕЊЕ СЕ МОЖЕ СПРОВЕСТИ САМО НА ПРЕДМЕТУ ЗАЛОЖНОГ ПРАВА.

ОДРЕЂИВАЊЕ И НАПЛАТА ЗАТЕЗНЕ КАМАТЕ

ЧЛАН 47А

АКО СУ У ИЗВРШНОЈ ИСПРАВИ ОДРЕЂЕНИ ТРОШКОВИ ПОСТУПКА, СУД ЋЕ НА ПРЕДЛОГ ИЗВРШНОГ ПОВЕРИОЦА РЕШЕЊЕМ О ИЗВРШЕЊУ ОДРЕДИТИ НАПЛАТУ ЗАКОНСКЕ ЗАТЕЗНЕ КАМАТЕ НА ИЗНОС ДОСУЂЕНИХ ТРОШКОВА ОД ДАНА НАСТУПАЊА ИЗВРШНОСТИ ИЗВРШНЕ ИСПРАВЕ ДО ДАНА НАПЛАТЕ.

ОДРЕДБА СТАВА 1. ОВОГ ЧЛАНА СХОДНО СЕ ПРИМЕЊУЈЕ И НА ЈАВНОГ ИЗВРШИТЕЉА КАДА ЈЕ ОН НАДЛЕЖАН ЗА ДОНОШЕЊЕ РЕШЕЊА О ИЗВРШЕЊУ НА ОСНОВУ ИЗВРШНЕ ИСПРАВЕ.

Прелаз И ПРЕНОС потраживања и обавезе

Члан 48.

Извршни поступак води се и на предлог и у корист лица које као извршни поверилац није означено у извршној или веродостојној исправи, ако јавном или по закону овереном исправом докаже да је потраживање из извршне или веродостојне исправе прешло ИЛИ ПРЕНЕТО на њега, а ако такав доказ није могућ – ако прелаз ИЛИ ПРЕНОС потраживања докаже правноснажном или коначном одлуком донетом у парничном, прекршајном или управном поступку.

~~Кад после доношења решења о извршењу на основу извршне или веродостојне исправе потраживање пређе са извршног повериоца на друго лице, на предлог стицаоца закључком се утврђује да је он ступио на место извршног повериоца, ако прелаз докаже јавном или по закону овереном исправом.~~

КАД ПОСЛЕ ДОНОШЕЊА РЕШЕЊА О ИЗВРШЕЊУ НА ОСНОВУ ИЗВРШНЕ ИЛИ ВЕРОДОСТОЈНЕ ИСПРАВЕ ПОТРАЖИВАЊЕ ПРЕЂЕ ИЛИ БУДЕ ПРЕНЕТО СА ИЗВРШНОГ ПОВЕРИОЦА НА ДРУГО ЛИЦЕ, НА ПРЕДЛОГ СТИЦАОЦА, РЕШЕЊЕМ ПРОТИВ КОГ ЈЕ ДОЗВОЉЕН ПРИГОВОР УТВРЂУЈЕ СЕ ДА ЈЕ ОН СТУПИО НА МЕСТО ИЗВРШНОГ ПОВЕРИОЦА, АКО ПРЕЛАЗ ИЛИ ПРЕНОС ДОКАЖЕ ЈАВНОМ ИЛИ ПО ЗАКОНУ ОВЕРЕНОМ ИСПРАВОМ.

Одредбе ст. 1. и 2. овог члана сходно се примењују и кад се извршни поступак води према лицу које у извршној или веродостојној исправи није означено као дужник, као и када после доношења решења о извршењу на основу извршне или веродостојне исправе обавеза извршног дужника пређе ИЛИ БУДЕ ПРЕНЕТА на друго лице, као стицаоца обавезе.

ОДРЕДБЕ СТ. 1. И 2. ОВОГ ЧЛАНА СХОДНО СЕ ПРИМЕЊУЈУ И У СЛУЧАЈУ ПРЕЛАЗА ИЛИ ПРЕНОСА ПРЕДМЕТА ИЗВРШЕЊА СА ИЗВРШНОГ ДУЖНИКА НА ТРЕЋЕ ЛИЦЕ НАКОН ДОНОШЕЊА РЕШЕЊА О ИЗВРШЕЊУ.

Стицалац ступа у извршни поступак у стању у коме се налази у часу ступања.

КАДА ИЗВРШНОГ ПОВЕРИОЦА У ИЗВРШНОМ ПОСТУПКУ ЗАСТУПА АДВОКАТ, НАПЛАТА ДОСУЂЕНИХ СУДСКИХ ТРОШКОВА И ТРОШКОВА ИЗВРШЕЊА ИЗВРШИЋЕ СЕ НА РАЧУН АДВОКАТА И БЕЗ УГОВОРА О ПРЕНОСУ ПОТРАЖИВАЊА, НА ОСНОВУ ПО ЗАКОНУ ОВЕРЕНОГ ПУНОМОЋЈА КОЈИМ ГА ЈЕ ИЗВРШНИ ПОВЕРИЛАЦ ОВЛАСТИО ДА НАПЛАТУ ТРОШКОВА ПОСТУПКА ЗАХТЕВА И ПРИМИ НА СВОЈ РАЧУН.

Глава друга

СРЕДСТВА И ПРЕДМЕТ ИЗВРШЕЊА

Средства извршења

Члан 54.

Средства извршења су радње којима се намирује потраживање извршног повериоца.

Средства извршења ради намирења новчаног потраживања јесу: продаја непокретности извршног дужника, продаја покретних ствари извршног дужника, ЗАЈЕДНИЧКА ПРОДАЈА НЕПОКРЕТНОСТИ И ПОКРЕТНИХ СТВАРИ, пренос новчаног потраживања извршног дужника, пренос зараде извршног дужника, пренос новчаних средстава с рачуна извршног дужника код банке, пренос средстава са штедног улога или текућег рачуна извршног дужника, продаја финансијских инструмената извршног дужника, продаја удела извршног дужника у привредним субјектима и пренос потраживања извршног дужника да му се предају или испоруче покретне ствари или преда непокретност И УНОВЧЕЊЕ ДРУГИХ ИМОВИНСКИХ ПРАВА ИЗВРШНОГ ДУЖНИКА.

Средства извршења ради остваривања неновчаног потраживања јесу: предаја покретних ствари извршног дужника, испражњење и предаја непокретности извршног дужника, чињење, нечињење или трпљење извршног дужника, предаја детета и извршење других одлука у вези с породичним односима, враћање запосленог на рад, деоба сувласничке ствари и издејствовање изјаве воље.

Предмети извршења

Члан 55.

Предмети извршења су ствари и права извршног дужника на којима се спроводи извршење.

Предмет извршења не могу бити ствари изван промета, објекти, оружје и опрема који су намењени одбрани и безбедности Републике Србије~~, нити ствари које су овим или другим законом изузете од извршења~~.

ПРЕДМЕТ ИЗВРШЕЊА НЕ МОГУ БИТИ НИ НЕПОКРЕТНЕ НИ ПОКРЕТНЕ СТВАРИ КОЈЕ КОРИСТЕ ДРЖАВНИ ОРГАНИ ЗА ОБАВЉАЊЕ ПОСЛОВА ИЗ СВОЈЕ НАДЛЕЖНОСТИ.

ПРЕДМЕТ ИЗВРШЕЊА НЕ МОГУ БИТИ НОВЧАНА СРЕДСТВА И ФИНАНСИЈСКИ ИНСТРУМЕНТИ КОЈИ СУ УТВРЂЕНИ КАО СРЕДСТВО ОБЕЗБЕЂЕЊА У СКЛАДУ СА ЗАКОНОМ КОЈИМ СЕ УРЕЂУЈЕ ФИНАНСИЈСКО ОБЕЗБЕЂЕЊЕ, УКЉУЧУЈУЋИ НОВЧАНА СРЕДСТВА И ФИНАНСИЈСКЕ ИНСТРУМЕНТЕ НА КОЈИМА ЈЕ УСТАНОВЉЕНО ЗАЛОЖНО ПРАВО У СКЛАДУ СА ТИМ ЗАКОНОМ.

ПРЕДМЕТ ИЗВРШЕЊА НЕ МОГУ БИТИ НИ ДРУГА ПРАВА И СТВАРИ КОЈИ СУ ОВИМ ИЛИ ДРУГИМ ЗАКОНОМ ИЗУЗЕТЕ ОД ИЗВРШЕЊА.

Начело сразмере

Члан 56.

Јавни извршитељ дужан је да приликом избора средства и предмета извршења ради намирења новчаног потраживања води рачуна о сразмери између висине обавезе извршног дужника и средства и вредности предмета извршења.

ПРИЛИКОМ ИЗБОРА ИЗМЕЂУ ВИШЕ СРЕДСТАВА И ПРЕДМЕТА ИЗВРШЕЊА, ЈАВНИ ИЗВРШИТЕЉ ПО СЛУЖБЕНОЈ ДУЖНОСТИ ВОДИ РАЧУНА О ТОМЕ ДА СЕ ИЗВРШЕЊЕ СПРОВОДИ ОНИМ СРЕДСТВОМ И НА ОНОМ ПРЕДМЕТУ КОЈИ СУ ЗА ИЗВРШНОГ ДУЖНИКА НАЈМАЊЕ НЕПОВОЉНИ.

НЕ ПРИМЕЊУЈЕ СЕ НАЧЕЛО СРАЗМЕРЕ АКО СЕ ИЗВРШНИ ДУЖНИК У ФОРМИ ЈАВНЕ ИЛИ ПО ЗАКОНУ ОВЕРЕНЕ ИСПРАВЕ САГЛАСИО ДА СЕ ИЗВРШЕЊЕ СПРОВЕДЕ ОДРЕЂЕНИМ СРЕДСТВОМ И НА ОДРЕЂЕНОМ ПРЕДМЕТУ ИЗВРШЕЊА, ИЛИ АКО ЈЕ НЕСУМЊИВО УТВРЂЕНО ДА ПОСТОЈИ САМО ЈЕДНО СРЕДСТВО И ЈЕДАН ПРЕДМЕТ ИЗВРШЕЊА ИЗ КОЈЕГ СЕ МОЖЕ НАМИРИТИ ПОТРАЖИВАЊЕ ИЗВРШНОГ ПОВЕРИОЦА.

Више средстава и предмета извршења

Члан 57.

У решењу о извршењу ради намирења новчаног потраживања одређују се, по правилу, средство и предмет извршења који су назначени у предлогу за извршење.

Ако је у предлогу за извршење назначено више средстава и предмета извршења која истовремено треба да се спроведу, у решењу о извршењу одређују се сва.

~~Ако је у решењу о извршењу одређено више средстава и предмета извршења тако да се следећа спроведу тек ако претходна нису довољна да се извршни поверилац намири, јавни извршитељ може закључком, на предлог извршног дужника, ограничити извршење на само нека средства и предмете који су довољни да се извршни поверилац намири.~~

АКО ЈЕ У РЕШЕЊУ О ИЗВРШЕЊУ ОДРЕЂЕНО ВИШЕ СРЕДСТАВА И ПРЕДМЕТА ИЗВРШЕЊА, ЈАВНИ ИЗВРШИТЕЉ ЋЕ ЗАКЉУЧКОМ, ПО СЛУЖБЕНОЈ ДУЖНОСТИ ИЛИ НА ПРЕДЛОГ СТРАНКЕ, ОГРАНИЧИТИ ИЗВРШЕЊЕ НА САМО НЕКА СРЕДСТВА И ПРЕДМЕТЕ КОЈИ СУ ДОВОЉНИ ДА СЕ ИЗВРШНИ ПОВЕРИЛАЦ НАМИРИ.

Ако нису довољни да се извршни поверилац намири, јавни извршитељ закључком налаже спровођење извршења следећим средством и предметом извршења.

Промена и додавање средства и предмета извршења

Члан 58.

Ако намирење није могуће из средстава и предмета извршења који су већ одређени, јавни извршитељ ~~може, на предлог извршног повериоца~~ ЋЕ ПО СЛУЖБЕНОЈ ДУЖНОСТИ ИЛИ НА ПРЕДЛОГ СТРАНКЕ, закључком променити средство и предмет извршења или одредити да се извршење настави и другим средствима и предметима поред већ одређених.

~~Јавни извршитељ може, на предлог извршног дужника, закључком да промени већ одређено средство и предмет извршења, ако су средство и предмет извршења које је извршни дужник предложио довољни да се извршни поверилац намири.~~

ЈАВНИ ИЗВРШИТЕЉ ЋЕ ПО СЛУЖБЕНОЈ ДУЖНОСТИ ИЛИ НА ПРЕДЛОГ СТРАНКЕ ЗАКЉУЧКОМ ДА ПРОМЕНИ ВЕЋ ОДРЕЂЕНО СРЕДСТВО И ПРЕДМЕТ ИЗВРШЕЊА, АКО ПОСТОЈИ ОЧИГЛЕДНА НЕСРАЗМЕРА ИЗМЕЂУ ОДРЕЂЕНОГ СРЕДСТВА И ПРЕДМЕТА ИЗВРШЕЊА И ВИСИНЕ ПОТРАЖИВАЊА ИЗВРШНОГ ПОВЕРИОЦА.

Предлог за извршење на основу извршне исправе

Члан 59.

У предлогу за извршење назначавају се идентификациони подаци о извршном повериоцу и извршном дужнику (члан 30), извршна исправа, потраживање извршног повериоца, једно средство или један предмет или више средстава и предмета извршења ИЛИ ЗАХТЕВ ДА СЕ ИЗВРШЕЊЕ ОДРЕДИ НА ЦЕЛОКУПНОЈ ИМОВИНИ ИЗВРШНОГ ДУЖНИКА, и други подаци који су потребни за спровођење извршења.

Уз предлог за извршење прилаже се извршна исправа у оригиналу, овереној копији или препису, и друга исправа одређена овим законом, с тим што извршна исправа мора да садржи потврду о извршности.

Али ако се предлог за извршење подноси суду који је у првом степену одлучивао о потраживању извршног повериоца, уз њега се не прилаже извршна исправа, а и ако се приложи, не мора да садржи потврду о извршности.

Предлог за извршење подноси се најмање у четири примерка.

Предлог за извршење на целокупној имовини извршног дужника

Члан 60.

Извршни поверилац који захтева извршење ради намирења новчаног потраживања ИЗ ИЗВРШНЕ ИЛИ ВЕРОДОСТОЈНЕ ИСПРАВЕ није дужан да у предлогу за извршење назначи средство и предмет извршења (извршење на целокупној имовини извршног дужника).

У том случају, за одлучивање о предлогу за извршење месно је надлежан суд на чијем подручју извршни дужник има пребивалиште или боравиште, односно седиште.

У решењу о извршењу не наводе се средство и предмет извршења, већ се извршење одређује на целокупној имовини извршног дужника.

Предлог за извршење на основу веродостојне исправе

Члан 62.

У предлогу за извршење на основу веродостојне исправе назначавају се идентификациони подаци о извршном повериоцу и извршном дужнику (члан 30), веродостојна исправа, потраживање извршног повериоца, једно средство или један предмет, или више средстава и предмета извршења, ИЛИ ЗАХТЕВ ДА СЕ ИЗВРШЕЊЕ ОДРЕДИ НА ЦЕЛОКУПНОЈ ИМОВИНИ ИЗВРШНОГ ДУЖНИКА и други подаци и исправе који су потребни за спровођење извршења.

Предлог за извршење на основу веродостојне исправе садржи и захтев да суд обавеже извршног дужника да намири новчано потраживање извршног повериоца с одмереним трошковима поступка у року од осам дана, а у меничним споровима у року од пет дана од дана достављања решења, и захтев да се одреди извршење ради намирења новчаног потраживања извршног повериоца и трошкова поступка.

Извршни поверилац дужан је да уз предлог приложи веродостојну исправу у оригиналу, овереној копији или препису. Страну веродостојну исправу судски преводилац претходно преводи на језик који је у службеној употреби у суду.

Ако су странке закључиле споразум о месној надлежности, извршни поверилац може тражити у предлогу за извршење да се, ако поступак буде настављен као по приговору против платног налога, настави пред судом који је надлежан по споразуму о месној надлежности. Извршни поверилац дужан је да уз предлог приложи споразум о месној надлежности.

ПРЕДЛОГ ЗА ИЗВРШЕЊЕ У ЕЛЕКТРОНСКОМ ОБЛИКУ

ЧЛАН 62А

ПРЕДЛОГ ЗА ИЗВРШЕЊЕ НА ОСНОВУ ИЗВРШНЕ ИЛИ ВЕРОДОСТОЈНЕ ИСПРАВЕ МОЖЕ СЕ ПОДНЕТИ И У ЕЛЕКТРОНСКОМ ОБЛИКУ У СКЛАДУ СА ПРАВИЛНИКОМ КОЈИ ДОНОСИ МИНИСТАР.

Садржина решења о извршењу НА ОСНОВУ ИЗВРШНЕ ИСПРАВЕ

Члан 66.

У решењу о извршењу наводе се суд, извршни поверилац и извршни дужник с идентификационим подацима (члан 30), извршна исправа, потраживање извршног повериоца, средства и предмети извршења, упутство о праву на изјављивање правног лека и други подаци који су потребни за спровођење извршења.

Ако извршни поверилац у предлогу за извршење није назначио средство и предмет извршења јавни извршитељ, без предлога извршног повериоца, доноси закључак којим после идентификовања имовине извршног дужника одређује средство и предмет извршења.

ПРОТИВ ЗАКЉУЧКА ИЗ СТАВА 2. ОВОГ ЧЛАНА МОЖЕ СЕ ПОДНЕТИ ЗАХТЕВ ЗА ОТКЛАЊАЊЕ НЕПРАВИЛНОСТИ У РОКУ ОД ОСАМ ДАНА ОД ДАНА ДОСТАВЉАЊА ЗАКЉУЧКА.

Садржина решења о извршењу на основу веродостојне исправе

Члан 67.

У решењу о извршењу на основу веродостојне исправе обавезује се извршни дужник да у року од осам дана од дана достављања решења, а у меничним и чековним споровима у року од пет дана, намири новчано потраживање извршног повериоца са одмереним трошковима поступка.

Истим решењем одређују се и средство и предмет извршења ради намирења новчаног потраживања извршног повериоца и трошкова поступка, ИЛИ СЕ ОДРЕЂУЈЕ ИЗВРШЕЊЕ НА ЦЕЛОКУПНОЈ ИМОВИНИ ИЗВРШНОГ ДУЖНИКА.

АКО ИЗВРШНИ ПОВЕРИЛАЦ У ПРЕДЛОГУ ЗА ИЗВРШЕЊЕ НИЈЕ НАЗНАЧИО СРЕДСТВО И ПРЕДМЕТ ИЗВРШЕЊА ЈАВНИ ИЗВРШИТЕЉ, БЕЗ ПРЕДЛОГА ИЗВРШНОГ ПОВЕРИОЦА, ДОНОСИ ЗАКЉУЧАК КОЈИМ ПОСЛЕ ИДЕНТИФИКОВАЊА ИМОВИНЕ ИЗВРШНОГ ДУЖНИКА ОДРЕЂУЈЕ СРЕДСТВО И ПРЕДМЕТ ИЗВРШЕЊА.

ПРОТИВ ЗАКЉУЧКА ИЗ СТАВА 3. ОВОГ ЧЛАНА МОЖЕ СЕ ПОДНЕТИ ЗАХТЕВ ЗА ОТКЛАЊАЊЕ НЕПРАВИЛНОСТИ У РОКУ ОД ОСАМ ДАНА ОД ДАНА ДОСТАВЉАЊА ЗАКЉУЧКА.

Одређивање јавног извршитеља и изузеће

Члан 68.

У решењу о извршењу на основу извршне или веродостојне исправе одређује се да извршење спроводи јавни извршитељ кога је извршни поверилац назначио у предлогу за извршење. Против одређивања јавног извршитеља жалба, односно приговор дозвољени су само ако јавни извршитељ није месно надлежан.

Извршни дужник може захтевати изузеће јавног извршитеља до окончања извршног поступка. О захтеву за изузеће одлучује суд решењем у року од пет дана од дана пријема захтева.

Ако усвоји захтев за изузеће јавног извршитеља, суд одмах позива извршног повериоца да у року од пет дана назначи другог јавног извршитеља, иначе се извршни поступак обуставља.

Против решења о одбацивању или одбијању захтева за изузеће јавног извршитеља дозвољен је приговор.

~~Захтев за изузеће јавног извршитеља~~ ПОДНОШЕЊЕ ЗАХТЕВА ЗА ИЗУЗЕЋЕ ЈАВНОГ ИЗВРШИТЕЉА, КАО И ПОДНОШЕЊЕ ПРИГОВОРА ПРОТИВ РЕШЕЊА КОЈИМ ЈЕ ЗАХТЕВ ЗА ИЗУЗЕЋЕ ОДБАЧЕН ИЛИ ОДБИЈЕН не одлаже извршење или обезбеђење.

Разлози за побијање решења о извршењу

Члан 74.

Извршни дужник може жалбом да побија решење о извршењу из следећих разлога који спречавају спровођење извршења:

1) ако исправа на основу које је донето решење о извршењу нема својство извршне исправе;

2) ако је извршна исправа на основу које је донето решење о извршењу поништена, укинута, преиначена, стављена ван снаге или није извршна;

3) ако су судско или управно поравнање или јавнобележнички записник о поравнању на основу којих је донето решење о извршењу поништени или на други начин стављени ван снаге;

4) ако није протекао рок за испуњење обавезе извршног дужника;

5) ако обавеза извршног дужника зависи од претходног или истовременог испуњења обавезе извршног повериоца или од наступања услова, а извршни поверилац није испунио своју обавезу или није обезбедио њено испуњење или услов није наступио;

~~6) ако је потраживање престало на основу чињенице која је настала у време када извршни дужник више није могао да је истакне у поступку из кога потиче извршна исправа или после закључења судског или управног поравнања или јавнобележничког записника о поравнању;~~

6) АКО ЈЕ ПОТРАЖИВАЊЕ ИЗ ИЗВРШНЕ ИСПРАВЕ ПРЕСТАЛО;

7) ако потраживање није прешло ИЛИ НИЈЕ ПРЕНЕТО на извршног повериоца или ако обавеза није прешла ИЛИ НИЈЕ ПРЕНЕТА на извршног дужника;

8) ако је протекао рок у коме може да се захтева извршење;

9) ако је извршење одређено на стварима и правима који су изузети од извршења или на којима је извршење ограничено;

~~10) ако је потраживање које је досуђено у извршној исправи застарело;~~

10) АКО ЈЕ НАСТУПИЛА ЗАСТАРЕЛОСТ ПОТРАЖИВАЊА ИЗ ИЗВРШНЕ ИСПРАВЕ;

11) ако је у решењу о извршењу одређен месно ненадлежан јавни извршитељ~~.~~;

12) ИЗ РАЗЛОГА ПРОПИСАНИХ ПОСЕБНИМ ЗАКОНОМ.

ОБУСТАВА ИЗВРШЕЊА ПО ЖАЛБИ ИЗВРШНОГ ДУЖНИКА ПРОТИВ РЕШЕЊА О ИЗВРШЕЊУ

ЧЛАН 77А

ПРВОСТЕПЕНИ СУД МОЖЕ, АКО ОЦЕНИ ДА ЈЕ ЖАЛБА ОСНОВАНА, ЖАЛБУ ИЗВРШНОГ ДУЖНИКА ИЗЈАВЉЕНУ ПРОТИВ РЕШЕЊА О ИЗВРШЕЊУ УСВОЈИТИ, УКИНУТИ РЕШЕЊЕ О ИЗВРШЕЊУ, ОБУСТАВИТИ ИЗВРШЕЊЕ У ЦЕЛИНИ ИЛИ ДЕЛИМИЧНО И УКИНУТИ СПРОВЕДЕНЕ РАДЊЕ.

ПРОТИВ РЕШЕЊА ДОНЕТОГ У СМИСЛУ СТАВА 1. ОВОГ ЧЛАНА МОЖЕ СЕ ИЗЈАВИТИ ЖАЛБА ДРУГОСТЕПЕНОМ СУДУ.

АКО ПРВОСТЕПЕНИ СУД НЕ ОДЛУЧИ ДА САМ РЕШАВА О ЖАЛБИ, ДОСТАВИЋЕ ЈЕ НА РЕШАВАЊЕ ДРУГОСТЕПЕНОМ СУДУ.

Одлучивање другостепеног суда о жалби извршног дужника

Члан 78.

Првостепени суд доставља жалбу, одговор на жалбу и списе предмета другостепеном суду наредног радног дана од пријема одговора на жалбу или истека рока за одговор на жалбу.

Копија списа предмета остаје првостепеном суду.

Другостепени суд испитује првостепено решење у границама разлога наведених у жалби, пазећи по службеној дужности на правилну примену материјалног права, да ли је суд надлежан за доношење решења о извршењу, на стварну ~~и месну~~ надлежност суда, да ли исправа на основу које је донето решење о извршењу има својство извршне исправе, да ли је протекао рок у коме може да се захтева извршење и да ли је извршење одређено на ствари која је изван правног промета.

Ако у жалби против решења о извршењу буду наведене повреде поступка на које суд не пази по службеној дужности (став 3. овог члана), другостепени суд дужан је да оцени да ли су оне заиста и утицале на законитост и правилност решења о извршењу.

Последице усвајања жалбе

Члан 80.

Решењем о усвајању жалбе обуставља се извршни поступак, преиначава првостепено решење о извршењу и одбија предлог за извршење, или се укида првостепено решење о извршењу и одбацује предлог за извршење. Извршни поступак се не обуставља ако се првостепени суд оглашава стварно или месно ненадлежним, већ се списи предмета уступају надлежном суду.

~~Ако је спровођење извршења почело, поред обуставе извршног поступка укидају се и све спроведене извршне радње, али ако је жалба усвојена због стварне или месне ненадлежности првостепеног суда, само суд коме су уступљени списи предмета може да укине спроведене извршне радње ако је то потребно ради правилног вођења извршног поступка.~~

АКО ЈЕ СПРОВОЂЕЊЕ ИЗВРШЕЊА ПОЧЕЛО, ПОРЕД ОБУСТАВЕ ИЗВРШНОГ ПОСТУПКА УКИДАЈУ СЕ И СВЕ СПРОВЕДЕНЕ ИЗВРШНЕ РАДЊЕ, АЛИ АКО ЈЕ ЖАЛБА УСВОЈЕНА ЗБОГ МЕСНЕ НЕНАДЛЕЖНОСТИ ПРВОСТЕПЕНОГ СУДА, РЕШЕЊЕ О ИЗВРШЕЊУ СЕ НЕЋЕ УКИДАТИ, А САМО СУД, КОМЕ СУ УСТУПЉЕНИ СПИСИ ПРЕДМЕТА МОЖЕ ДА УКИНЕ СПРОВЕДЕНЕ ИЗВРШНЕ РАДЊЕ У РОКУ ОД ОСАМ ДАНА ОД ДАНА ДОСТАВЉАЊА СПИСА АКО ЈЕ ТО ПОТРЕБНО РАДИ ПРАВИЛНОГ ВОЂЕЊА ИЗВРШНОГ ПОСТУПКА.

ОДРЕДБА СТАВА 2. ОВОГ ЧЛАНА СХОДНО СЕ ПРИМЕЊУЈЕ НА ЈАВНОГ ИЗВРШИТЕЉА КАДА ЈЕ ОН НАДЛЕЖАН ЗА СПРОВОЂЕЊЕ ИЗВРШЕЊА.

Парнични поступак за утврђивање недозвољености извршења

Члан 81.

Ако се решење о одбијању жалбе заснива на чињеницама које су међу странкама спорне и које се односе на само потраживање, извршни дужник може у року од 30 дана од дана достављања решења о одбијању жалбе да покрене парнични поступак за утврђивање недозвољености извршења.

Тужба не одлаже извршење.

Парнични поступак има првенство у одлучивању и хитан је.

~~Независно од означене вредности предмета спора, примењују се одредбе о споровима мале вредности из закона којим се уређује парнични поступак, а ревизија није дозвољена.~~

Ако извршни поступак није још окончан, а суд је правноснажном одлуком утврдио недозвољеност извршења, јавни извршитељ, на предлог извршног дужника, обуставља извршни поступак и укида решење о извршењу и све спроведене радње.

Ако је извршење окончано тако што је извршни поверилац намирен, а главна расправа пред првостепеним судом није још закључена, извршни дужник као тужилац има право да преиначи тужбу и без пристанка извршног повериоца и да захтева да суд обавеже извршног повериоца као туженог да му да врати оно што је примио извршењем и накнади трошкове извршног поступка.

Подношење жалбе и дужности првостепеног суда и јавног извршитеља

Члан 83.

Жалба се подноси првостепеном суду или јавном извршитељу ако се побија његово решење.

Жалба може да се достави на одговор, а рок за одговор је осам дана од достављања жалбе.

На поступање првостепеног суда сходно се примењују одредбе о поступању првостепеног суда по жалби против решења о извршењу ~~(члан 76)~~ (ЧЛ. 76. И 77А).

Јавни извршитељ чије се решење побија жалбом задржава копију списа предмета за себе.

Поступање другостепеног суда

Члан 84.

Другостепени суд пази по службеној дужности на правилну примену материјалног права, да ли је суд надлежан да донесе решење, и на стварну ~~и месну~~ надлежност суда.

Другостепени суд је дужан да оцени да ли су повреде поступка које су наведене у жалби заиста и утицале на законитост и правилност решења само ако се побија решење о одбацивању или одбијању предлога за извршење на основу извршне исправе.

У свему осталом, на поступање другостепеног суда сходно се примењују одредбе о жалби против решења о извршењу (чл. 78–80).

~~4. Приговор и жалба против решења о предлогу за извршење на основу веродостојне исправе~~

~~а) Основне одредбе, приговор и жалба~~

~~Члан 85.~~

~~Извршни дужник може приговором да побија решење о извршењу на основу веродостојне исправе, а извршни поверилац решење о одбацивању или одбијању предлога за извршење на основу веродостојне исправе.~~

~~Странке приговором могу да побијају и само део решења којим су одмерени трошкови поступка.~~

~~Странке могу жалбом да побијају решење које је донето о приговору, изузев када су побијале само део решења којим су одмерени трошкови поступка, у ком случају жалба није дозвољена.~~

~~На приговор и жалбу извршног повериоца и на поступак по њима сходно се примењују одредбе о приговору и жалби извршног дужника.~~

~~б) Приговор и жалба извршног дужника~~

~~Основне одредбе~~

~~Члан 86.~~

~~Извршни дужник подноси приговор и жалбу судији појединцу који је донео решење о извршењу на основу веродостојне исправе.~~

~~О приговору одлучује веће суда, а о жалби другостепени суд.~~

~~Приговор и жалба извршног дужника одлажу извршење решења о извршењу на основу веродостојне исправе до правноснажности, изузев ако је донето на основу менице.~~

~~Ако извршни дужник не поднесе приговор, судија појединац у року од три радна дана од истека рока за приговор доставља списе предмета јавном извршитељу да спроведе извршење.~~

~~Рок за одлучивање о приговору и жалби и о чему суд води рачуна по службеној дужности~~

~~Члан 87.~~

~~Веће је дужно да одлучи о приговору у року од 15 дана од када му судија појединац достави приговор и списе предмета, а другостепени суд да одлучи о жалби у року од 15 дана од дана пријема жалбе, решења већа и списа предмета.~~

~~Веће и другостепени суд испитују решење у границама разлога наведених у приговору или жалби, а пазе по службеној дужности на примену материјалног права, да ли је суд надлежан за доношење решења, на стварну и месну надлежност првостепеног суда, да ли исправа на основу које је донето решење има својство веродостојне исправе и да ли је извршење одређено на ствари која је изван правног промета.~~

~~Решење донето о приговору и жалби отправља се у року од три радна дана од дана доношења.~~

~~Обим испитивања решења о извршењу на основу веродостојне исправе~~

~~Члан 88.~~

~~Ако извршни дужник побија само део решења у коме је обавезан да намири новчано потраживање или само део решења у коме су одређени средство и предмет извршења, испитује се само део решења који се побија.~~

~~Ако се решење побија у целини, најпре се испитује законитост и правилност дела решења у коме је извршни дужник обавезан да намири новчано потраживање.~~

~~Ако у приговору није означено који се део решења побија, испитује се само део решења у коме су одређени средство и предмет извршења.~~

~~в) Побијање решења о извршењу на основу веродостојне исправе само у делу у коме је извршни дужник обавезан да намири новчано потраживање~~

~~Разлози за побијање и садржина приговора~~

~~Члан 89.~~

~~Део решења у коме је извршни дужник обавезан да намири новчано потраживање може да се побија само ако потраживање из веродостојне исправе није настало или није доспело, ако је у веродостојну исправу унет неистинит садржај, ако је обавеза из веродостојне исправе испуњена или на други начин престала да постоји или ако је потраживање застарело.~~

~~Извршни дужник дужан је да у приговору наведе разлоге због којих решење побија и чињенице и приложи доказе на којима заснива приговор, иначе се приговор одбацује као непотпун, без претходног враћања на допуну.~~

~~Извршни дужник може да приложи искључиво писмене доказе.~~

~~Извршни дужник није дужан да приложи доказ да обавеза из веродостојне исправе није настала.~~

~~Поступање судије појединца по приговору~~

~~Члан 90.~~

~~Судија појединац није овлашћен да одбаци приговор који није благовремен, потпун или дозвољен.~~

~~Ако извршни дужник побија решење зато што обавеза из веродостојне исправе није настала, судија појединац наредног радног дана од пријема приговора доставља приговор извршном повериоцу, који може да у року од пет дана одговори на приговор.~~

4. ПРИГОВОР У ПОСТУПКУ ОДЛУЧИВАЊА О ПРЕДЛОГУ ЗА ИЗВРШЕЊЕ НА ОСНОВУ ВЕРОДОСТОЈНЕ ИСПРАВЕ

ОСНОВНЕ ОДРЕДБЕ О ПРИГОВОРУ

ЧЛАН 85.

ИЗВРШНИ ДУЖНИК МОЖЕ ПРИГОВОРОМ ДА ПОБИЈА РЕШЕЊЕ О ИЗВРШЕЊУ НА ОСНОВУ ВЕРОДОСТОЈНЕ ИСПРАВЕ, А ИЗВРШНИ ПОВЕРИЛАЦ РЕШЕЊЕ О ОДБАЦИВАЊУ ИЛИ ОДБИЈАЊУ ПРЕДЛОГА ЗА ИЗВРШЕЊЕ НА ОСНОВУ ВЕРОДОСТОЈНЕ ИСПРАВЕ.

СТРАНКЕ МОГУ ПРИГОВОРОМ ДА ПОБИЈАЈУ И САМО ДЕО РЕШЕЊА КОЈИМ СУ ОДМЕРЕНИ ТРОШКОВИ ПОСТУПКА.

НА ПРИГОВОР ИЗВРШНОГ ПОВЕРИОЦА СХОДНО СЕ ПРИМЕЊУЈУ ОДРЕДБЕ О ПРИГОВОРУ ИЗВРШНОГ ДУЖНИКА.

ПРИГОВОР ИЗВРШНОГ ДУЖНИКА

ЧЛАН 86.

ИЗВРШНИ ДУЖНИК ПОДНОСИ ПРИГОВОР СУДУ КОЈИ ЈЕ ДОНЕО РЕШЕЊЕ О ИЗВРШЕЊУ НА ОСНОВУ ВЕРОДОСТОЈНЕ ИСПРАВЕ.

ПРИГОВОР СЕ ПОДНОСИ У РОКУ ОД ОСАМ ДАНА ОД ДАНА ДОСТАВЉАЊА РЕШЕЊА.

ПРИГОВОР ИЗВРШНОГ ДУЖНИКА ОДЛАЖЕ ИЗВРШЕЊЕ РЕШЕЊА О ИЗВРШЕЊУ НА ОСНОВУ ВЕРОДОСТОЈНЕ ИСПРАВЕ ДО ПРАВНОСНАЖНОСТИ, ИЗУЗЕВ АКО ЈЕ РЕШЕЊЕ О ИЗВРШЕЊУ ДОНЕТО НА ОСНОВУ МЕНИЦЕ.

АКО ИЗВРШНИ ДУЖНИК НЕ ПОДНЕСЕ ПРИГОВОР У РОКУ, СУДИЈА ПОЈЕДИНАЦ У РОКУ ОД ТРИ ДАНА ОД ИСТЕКА РОКА ЗА ПРИГОВОР, ОБАВЕШТАВА ЈАВНОГ ИЗВРШИТЕЉА ДА СУ ИСПУЊЕНИ УСЛОВИ ЗА СПРОВОЂЕЊЕ ИЗВРШЕЊА.

РАЗЛОЗИ ЗА ПОБИЈАЊЕ РЕШЕЊА О ИЗВРШЕЊУ НА ОСНОВУ ВЕРОДОСТОЈНЕ ИСПРАВЕ

ЧЛАН 87.

ПРИГОВОР СЕ МОЖЕ ИЗЈАВИТИ ИСКЉУЧИВО ИЗ СЛЕДЕЋИХ РАЗЛОГА:

1)АКО ПОТРАЖИВАЊЕ ИЗ ВЕРОДОСТОЈНЕ ИСПРАВЕ НИЈЕ НАСТАЛО;

2)АКО ЈЕ У ВЕРОДОСТОЈНУ ИСПРАВУ УНЕТ НЕИСТИНИТ САДРЖАЈ;

3)АКО ПОТРАЖИВАЊЕ ИЗ ВЕРОДОСТОЈНЕ ИСПРАВЕ НИЈЕ ДОСПЕЛО;

4)АКО ЈЕ ОБАВЕЗА ИЗВРШЕНА ИЛИ НА ДРУГИ НАЧИН ПРЕСТАЛА;

5)АКО ЈЕ ПОТРАЖИВАЊЕ ЗАСТАРЕЛО;

6) АКО ПОТРАЖИВАЊЕ НИЈЕ ПРЕШЛО ИЛИ НИЈЕ ПРЕНЕТО НА ИЗВРШНОГ ПОВЕРИОЦА ИЛИ АКО ОБАВЕЗА НИЈЕ ПРЕШЛА ИЛИ НИЈЕ ПРЕНЕТА НА ИЗВРШНОГ ДУЖНИКА;

7)ИЗ РАЗЛОГА ПРОПИСАНИХ ПОСЕБНИМ ЗАКОНОМ.

САДРЖИНА ПРИГОВОРА

ЧЛАН 88.

ИЗВРШНИ ДУЖНИК ДУЖАН ЈЕ ДА У ПРИГОВОРУ НАВЕДЕ РАЗЛОГЕ ЗБОГ КОЈИХ ПОБИЈА РЕШЕЊЕ И ИЗНЕСЕ ЧИЊЕНИЦЕ И ПРИЛОЖИ ДОКАЗЕ НА КОЈИМА ЗАСНИВА ПРИГОВОР, ИНАЧЕ СЕ ПРИГОВОР ОДБАЦУЈЕ КАО НЕПОТПУН, БЕЗ ПРЕТХОДНОГ ВРАЋАЊА НА ДОПУНУ.

ИЗВРШНИ ДУЖНИК МОЖЕ ДА ПРИЛОЖИ ИСКЉУЧИВО ПИСМЕНЕ ДОКАЗЕ.

ДОСТАВЉАЊЕ ПРИГОВОРА НА ОДГОВОР, РОК ЗА ДОНОШЕЊЕ ОДЛУКЕ И РАЗЛОЗИ О КОЈИМА СУД ВОДИ РАЧУНА ПО СЛУЖБЕНОЈ ДУЖНОСТИ

ЧЛАН 89.

СУДИЈА ПОЈЕДИНАЦ ДОСТАВИЋЕ ПРИГОВОР ИЗВРШНОМ ПОВЕРИОЦУ КОЈИ У РОКУ ОД ПЕТ ДАНА ОД ДАНА ДОСТАВЉАЊА МОЖЕ ДАТИ ОДГОВОР.

СУДИЈА ПОЈЕДИНАЦ ДОСТАВЉА ВЕЋУ ПРИГОВОР, РЕШЕЊЕ И СПИСЕ ПРЕДМЕТА НАРЕДНОГ РАДНОГ ДАНА ОД ПРИЈЕМА ОДГОВОРА НА ПРИГОВОР ИЛИ ОД ИСТЕКА РОКА ЗА ОДГОВОР НА ПРИГОВОР.

ВЕЋЕ ЈЕ ДУЖНО ДА ОДЛУЧИ О ПРИГОВОРУ У РОКУ ОД 15 ДАНА ОД КАДА МУ СУДИЈА ДОСТАВИ ПРИГОВОР И СПИСЕ ПРЕДМЕТА.

ВЕЋЕ ИСПИТУЈЕ РЕШЕЊЕ У ГРАНИЦАМА РАЗЛОГА НАВЕДЕНИХ У ПРИГОВОРУ, А ПАЗИ ПО СЛУЖБЕНОЈ ДУЖНОСТИ НА ПРАВИЛНУ ПРИМЕНУ МАТЕРИЈАЛНОГ ПРАВА, ДА ЛИ ЈЕ СУД НАДЛЕЖАН ЗА ДОНОШЕЊЕ РЕШЕЊА, НА СТВАРНУ НАДЛЕЖНОСТ ПРВОСТЕПЕНОГ СУДА, ДА ЛИ ИСПРАВА НА ОСНОВУ КОЈЕ ЈЕ ДОНЕТО РЕШЕЊЕ ИМА СВОЈСТВО ВЕРОДОСТОЈНЕ ИСПРАВЕ И ДА ЛИ ЈЕ ИЗВРШЕЊЕ ОДРЕЂЕНО НА СТВАРИ КОЈА ЈЕ ИЗВАН ПРАВНОГ ПРОМЕТА.

РЕШЕЊЕ ДОНЕТО О ПРИГОВОРУ ОТПРАВЉА СЕ У РОКУ ОД ТРИ ДАНА ОД ДАНА ДОНОШЕЊА.

ПОСТУПАК И ОДЛУКЕ О ПРИГОВОРУ

ЧЛАН 90.

АКО СЕ РЕШЕЊЕ О ИЗВРШЕЊУ ПОБИЈА САМО У ДЕЛУ У КОЈЕМ СУ ОДРЕЂЕНИ СРЕДСТВО И ПРЕДМЕТ ИЗВРШЕЊА, НА ПОСТУПАК ПО ПРИГОВОРУ СХОДНО ЋЕ СЕ ПРИМЕНИТИ ОДРЕДБЕ О ЖАЛБИ ПРОТИВ РЕШЕЊА О ИЗВРШЕЊУ НА ОСНОВУ ИЗВРШНЕ ИСПРАВЕ.

ПРИГОВОР ИЗ СТАВА 1. ОВОГ ЧЛАНА НЕ ОДЛАЖЕ ИЗВРШЕЊЕ. АКО ВЕЋЕ УСВОЈИ ПРИГОВОР ПРОТИВ ДЕЛА РЕШЕЊА КОЈИМ СУ ОДРЕЂЕНИ СРЕДСТВО И ПРЕДМЕТ ИЗВРШЕЊА, СУДИЈА ПОЈЕДИНАЦ ОБАВЕШТАВА ИЗВРШНОГ ПОВЕРИОЦА ДА ЈЕ ДЕО РЕШЕЊА КОЈИМ ЈЕ ИЗВРШНИ ДУЖНИК ОБАВЕЗАН ДА НАМИРИ НОВЧАНО ПОТРАЖИВАЊЕ ПОСТАО ИЗВРШНА ИСПРАВА НА ОСНОВУ КОЈЕ МОЖЕ ДА СЕ ЗАХТЕВА ИЗВРШЕЊЕ У ИСТОМ ИЛИ ДРУГОМ ПОСТУПКУ.

АКО СЕ РЕШЕЊЕ О ИЗВРШЕЊУ ПОБИЈА У ЦЕЛИНИ ИЛИ САМО У ДЕЛУ КОЈИМ ЈЕ ИЗВРШНИ ДУЖНИК ОБАВЕЗАН ДА НАМИРИ ПОТРАЖИВАЊЕ, А ИЗВРШНИ ДУЖНИК НЕ УЧИНИ ВЕРОВАТНИМ ОСНОВАНОСТ ЊЕГОВИХ НАВОДА ИЗ ПРИГОВОРА, ВЕЋЕ ЋЕ ОДБИТИ ПРИГОВОР РЕШЕЊЕМ.

У СЛУЧАЈУ ИЗ СТАВА 3. ОВОГ ЧЛАНА АКО ИЗВРШНИ ДУЖНИК УЧИНИ ВЕРОВАТНИМ НАВОДЕ ИЗ ПРИГОВОРА КОЈИМ РЕШЕЊЕ ПОБИЈА У ДЕЛУ У КОМ ЈЕ ОБАВЕЗАН ДА НАМИРИ ПОТРАЖИВАЊЕ, ВЕЋЕ ЋЕ СТАВИТИ ВАН СНАГЕ РЕШЕЊЕ О ИЗВРШЕЊУ У ДЕЛУ У КОМЕ ЈЕ ОДРЕЂЕНО ИЗВРШЕЊЕ И ОДРЕДИТИ ДА СЕ ПОСТУПАК НАСТАВЉА КАО ПАРНИЧНИ ПОСТУПАК ПОВОДОМ ПРИГОВОРА ПРОТИВ ПЛАТНОГ НАЛОГА, А АКО СУД ЗА ТО НИЈЕ СТВАРНО ИЛИ МЕСНО НАДЛЕЖАН, СПИСИ ПРЕДМЕТА ДОСТАВЉАЈУ СЕ НАДЛЕЖНОМ СУДУ.

~~Достављање приговора, решења и списа предмета већу~~

~~Члан 91.~~

~~Судија појединац доставља већу приговор, решење и списе предмета наредног радног дана од пријема одговора на приговор или од истека рока за одговор на приговор.~~

~~Ако извршни дужник није поднео приговор зато што обавеза из веродостојне исправе није настала већ из другог разлога, судија појединац дужан је да приговор, решење и списе предмета достави већу наредног радног дана од пријема приговора.~~

~~Поступање већа~~

~~Члан 92.~~

~~Веће одбацује приговор који није благовремен, потпун или дозвољен, у року од пет дана од дана пријема приговора, решења и списа предмета, и то решење отправља у року од наредна три радна дана.~~

~~Против решења већа о одбацивању приговора извршни дужник има право на жалбу у року од три дана од дана пријема решења, иначе судија појединац одмах после истека рока за жалбу доставља списе предмета јавном извршитељу да спроведе извршење.~~

~~Веће усваја или одбија приговор у зависности од тога ко је своје тврдње учинио вероватнијим и у зависности од оцене разлога наведених у приговору и разлога о којима пази по службеној дужности.~~

~~Последице одбијања и усвајања приговора~~

~~Члан 93.~~

~~Ако веће одбије приговор, судија појединац одмах после правноснажности решења доставља списе предмета јавном извршитељу да спроведе извршење.~~

~~Ако усвоји приговор, веће ставља ван снаге део решења којим су одређени средство и предмет извршења и укида спроведене радње. После правноснажности решења о усвајању приговора поступак се даље наставља као по приговору против платног налога, а ако суд за то није стварно или месно надлежан, списи предмета одмах се достављају надлежном суду.~~

~~Жалба против решења већа~~

~~Члан 94.~~

~~Против решења већа о одбијању приговора извршни дужник има право на жалбу, а извршни поверилац има право на жалбу против решења већа о усвајању приговора.~~

~~Ако извршни дужник не поднесе жалбу, судија појединац у року од три радна дана од истека рока за жалбу доставља списе предмета јавном извршитељу да спроведе извршење.~~

~~Поступање судије појединца по жалби~~

~~Члан 95.~~

~~Судија појединац није овлашћен да одбаци жалбу која није благовремена, потпуна или дозвољена.~~

~~Он је дужан да жалбу, решење већа и списе предмета достави другостепеном суду наредног радног дана од дана пријема жалбе.~~

~~Поступање другостепеног суда и преиначење од другостепеног суда~~

~~Члан 96.~~

~~Другостепени суд одбацује жалбу која није благовремена, потпуна или дозвољена у року од пет дана од дана пријема жалбе, решења већа и списа предмета и то решење отправља у року од наредна три радна дана. Судија појединац у том случају одмах доставља списе предмета јавном извршитељу да спроведе извршење.~~

~~Исто важи и ако другостепени суд одбије жалбу против решења већа о одбацивању приговора.~~

~~Ако другостепени суд усвоји жалбу против решења већа о одбацивању приговора, он одмах одлучује о жалби против решења већа о одбијању приговора.~~

~~У случају да другостепени суд преиначи решење већа донето о приговору, сходно се примењују одредбе о последицама одбијања или усвајања приговора (члан 93).~~

~~г) Побијање решења о извршењу на основу веродостојне исправе само у делу у коме су одређени средство и предмет извршења~~

~~Садржина приговора извршног дужника~~

~~Члан 97.~~

~~Извршни дужник дужан је да у приговору којим побија само део решења у коме су одређени средство и предмет извршења наведе разлоге због којих решење побија и чињенице и доказе на којима заснива приговор, иначе се приговор одбацује као непотпун, без претходног враћања на допуну.~~

~~Поступање судије појединца по приговору~~

~~Члан 98.~~

~~На забрану судији појединцу да одбаци приговор и на достављање приговора, решења и списа предмета већу примењују се одредбе о забрани судији појединцу да одбаци приговор (члан 90. став 1) и сходно примењују одредбе о достављању приговора, решења и списа предмета већу (члан 91. став 2) које важе када се побија само део решења о извршењу на основу веродостојне исправе у коме је извршни дужник обавезан да намири новчано потраживање.~~

~~Судија појединац не доставља приговор извршном повериоцу на одговор.~~

~~Последице одбијања или усвајања приговора~~

~~Члан 99.~~

~~Ако веће одбије приговор, судија појединац одмах после правноснажности решења о извршењу на основу веродостојне исправе доставља списе предмета јавном извршитељу да спроведе извршење.~~

~~Ако веће усвоји приговор, судија појединац одмах после правноснажности решења о усвајању приговора обавештава извршног повериоца да је део решења у коме је извршни дужник обавезан да намири новчано потраживање постао извршна исправа на основу које може поново да се захтева извршење, у истом или другом поступку.~~

~~Жалба против решења већа и поступање судије појединца по жалби~~

~~Члан 100.~~

~~На право на жалбу против решења већа и на поступање судије појединца по жалби сходно се примењују одредбе о жалби против решења већа (члан 94) и о поступању судије појединца по жалби (члан 95) које важе када се побија само део решења о извршењу на основу веродостојне исправе у коме је извршни дужник обавезан да намири новчано потраживање.~~

~~Поступање другостепеног суда и преиначење од другостепеног суда~~

~~Члан 101.~~

~~Ако другостепени суд преиначи решење већа донето по приговору, сходно се примењују одредбе о последицама усвајања или одбијања приговора (члан 99).~~

~~У свему осталом на поступање другостепеног суда сходно се примењују одредбе о поступању другостепеног суда (члан 96) које важе када се побија само део решења о извршењу на основу веродостојне исправе у коме је извршни дужник обавезан да намири новчано потраживање.~~

~~д) Побијање решења о извршењу на основу веродостојне исправе у целини~~

~~Садржина приговора~~

~~Члан 102.~~

~~Извршни дужник дужан је да у приговору којим у целини побија решење о извршењу на основу веродостојне исправе наведе разлоге због којих решење побија и чињенице и да наведе, односно приложи доказе на којима заснива приговор, како у погледу дела решења у коме је обавезан да намири новчано потраживање (члан 89), тако и у погледу дела решења у коме су одређени средство и предмет извршења.~~

~~У супротном, приговор се одбацује као непотпун, без претходног враћања на допуну.~~

~~Поступање судије појединца по приговору~~

~~Члан 103.~~

~~На поступање судије појединца по приговору и на достављање приговора, решења и списа предмета већу сходно се примењују одредбе о поступању судије појединца по приговору (члан 90) и о достављању приговора, решења и списа предмета већу (члан 91) које важе када се побија само део решења о извршењу на основу веродостојне исправе у коме је извршни дужник обавезан да намири новчано потраживање.~~

~~Редослед испитивања решења и одлуке већа~~

~~Члан 104.~~

~~Веће најпре испитује законитост и правилности дела решења у коме је извршни дужник обавезан да намири новчано потраживање и, ако утврди да је он законит и правилан, испитује законитост и правилност дела решења у коме су одређени средство и предмет извршења.~~

~~Потом веће, у зависности од тога ко је своје тврдње учинио вероватнијим и у зависности од оцене разлога наведених у приговору и разлога о којима пази по службеној дужности, доноси:~~

~~1) решење о одбијању приговора у целини – ако утврди да су оба дела решења законита и правилна;~~

~~2) решење о усвајању приговора у целини – ако утврди да део решења у коме је извршни дужник обавезан да намири новчано потраживање није законит или правилан;~~

~~3) решење о одбијању приговора против дела решења у коме је извршни дужник обавезан да намири новчано потраживање и о истовременом усвајању приговора против дела решења у коме су одређени средство и предмет извршења – ако утврди да је први део решења законит и правилан, а други није.~~

~~Последице усвајања и одбијања приговора~~

~~Члан 105.~~

~~Ако веће у целини одбије приговор, судија појединац одмах после правноснажности решења о извршењу на основу веродостојне исправе доставља списе предмета јавном извршитељу да спроведе извршење.~~

~~Ако у целини усвоји приговор, веће ставља ван снаге део решења којим су одређени средство и предмет извршења и укида спроведене радње. После правноснажности решења о усвајању приговора у целини поступак се даље наставља као по приговору против платног налога, а ако суд за то није стварно или месно надлежан, списи предмета одмах се достављају надлежном суду.~~

~~После правноснажности решења о одбијању приговора против дела решења у коме је извршни дужник обавезан да намири новчано потраживање и о истовременом усвајању приговора против дела решења у коме су одређени средство и предмет извршења, судија појединац одмах обавештава извршног повериоца да је део решења у коме је извршни дужник обавезан да намири новчано потраживање постао извршна исправа на основу које може поново да се захтева извршење, у истом или другом поступку.~~

~~Жалба против решења већа и поступање судије појединца по жалби~~

~~Члан 106.~~

~~На право на жалбу против решења већа и на поступање судије појединца по жалби сходно се примењују одредбе о жалби против решења већа (члан 94) и о поступању судије појединца по жалби (члан 95) које важе када се побија само део решења о извршењу на основу веродостојне исправе у коме је извршни дужник обавезан да намири новчано потраживање.~~

~~Преиначење од другостепеног суда~~

~~Члан 107.~~

~~Ако другостепени суд преиначи решење већа којим се у целини одбија или усваја приговор примењују се одредбе о последицама усвајања и одбијања приговора у целини (члан 105. ст. 1. и 2).~~

~~Ако другостепени суд преиначи решење о одбијању приговора против дела решења у коме је извршни дужник обавезан да намири новчано потраживање и о истовременом усвајању приговора против дела решења у коме су одређени средство и предмет извршења тако да усвоји приговор против првог дела решења, примењују се одредбе о последицама усвајања приговора у целини (члан 105. став 2).~~

~~Ако другостепени суд преиначи решење о одбијању приговора против дела решења у коме је извршни дужник обавезан да намири новчано потраживање и о истовременом усвајању приговора против дела решења у коме су одређени средство и предмет извршења тако да одбије приговор против дела решења у коме су одређени средство и предмет извршења, судија појединац одмах доставља списе предмета јавном извршитељу да спроведе извршење.~~

Претпоставке за приговор и садржина приговора

Члан 108.

Треће лице које тврди да на предмету извршења има неко право које спречава извршење може јавном извршитељу поднети приговор којим захтева да се извршење утврди недозвољеним на том предмету.

Приговор трећег лица може да се поднесе до окончања извршног поступка.

ПРИГОВОР ТРЕЋЕГ ЛИЦА МОРА ДА САДРЖИ ЊЕГОВЕ ИДЕНТИФИКАЦИОНЕ ПОДАТКЕ ИЗ ЧЛАНА 30. ОВОГ ЗАКОНА.

Треће лице дужно је да у приговору наведе разлоге за приговор и да уз приговор приложи исправе којима доказује постојање свога права, иначе се приговор одбацује као непотпун, без претходног враћања на допуну.

~~Приговор се доставља извршном повериоцу да се о њему изјасни у року од осам дана, уз упозорење на последице пропуштања (члан 109. став 1), а доставља се и извршном дужнику.~~

ПРИГОВОР СЕ ДОСТАВЉА ИЗВРШНОМ ПОВЕРИОЦУ ДА СЕ О ЊЕМУ ИЗЈАСНИ У РОКУ ОД ОСАМ ДАНА ОД ДАНА ДОСТАВЉАЊА, УЗ УПОЗОРЕЊЕ НА ПОСЛЕДИЦЕ ПРОПУШТАЊА (ЧЛАН 109. СТАВ 1).

ПРИГОВОР СЕ ДОСТАВЉА И ИЗВРШНОМ ДУЖНИКУ ДА СЕ О ЊЕМУ ИЗЈАСНИ У РОКУ ОД ОСАМ ДАНА ОД ДАНА ДОСТАВЉАЊА

Одлуке о приговору трећег лица

Члан 109.

Ако се извршни поверилац благовремено не изјасни о приговору или не оспори приговор или ако треће лице докаже приговор правноснажном одлуком или јавном или по закону овереном исправом приговор се решењем усваја, а извршни поступак се у погледу предмета извршења обуставља уз укидање решења о извршењу и свих спроведених радњи.

У осталим случајевима, приговор се решењем одбија.

ПРОТИВ РЕШЕЊА О УСВАЈАЊУ ПРИГОВОРА МОЖЕ СЕ ИЗЈАВИТИ ЖАЛБА.

~~Правни лекови~~

~~Члан 110.~~

~~Против решења о одбацивању или усвајању приговора дозвољен је приговор.~~

~~Против решења о одбијању приговора жалба није дозвољена.~~

~~Ако усвоји приговор против решења о одбацивању приговора, веће одмах одлучује о основаности приговора.~~

Парнични поступак за утврђивање недозвољености извршења

Члан 111.

Треће лице може у року од 30 дана од дана пријема ~~правноснажног~~ решења о ОДБАЦИВАЊУ ИЛИ одбијању приговора да покрене парнични поступак против извршног повериоца ради утврђења да је извршење на предмету недозвољено.

Покретање парничног поступка не одлaже извршење.

Извршни дужник који оспорава право трећег лица мора да буде обухваћен тужбом.

~~На парнични поступак примењују се одредбе о парничном поступку за утврђивање недозвољености извршења (члан 81).~~

Ако извршни поступак није још окончан, а суд је правноснажном одлуком утврдио недозвољеност извршења на предмету, јавни извршитељ, на предлог трећег лица, у погледу тог предмета обуставља извршни поступак и укида решење о извршењу и све спроведене радње.

Глава пета

ПРОТИВИЗВРШЕЊЕ

Предлог за противизвршење

Члан 113.

Извршни дужник може, када је извршење већ ~~окончано~~ СПРОВЕДЕНО, поднети суду предлог за противизвршење.

У предлогу за противизвршење садржан је захтев да суд донесе решење којим обавезује извршног повериоца да врати извршном дужнику оно што је примио извршењем у року од осам дана и одреди средство и предлог извршења ако извршни поверилац не врати што је примио у року.

Разлози за противизвршење

Члан 115.

Предлог за противизвршење подноси се ако је:

1) извршна исправа правноснажно или коначно укинута, преиначена, поништена, стављена ван снаге или је на други начин утврђено да нема дејство – у року од 30 дана од када је извршни дужник примио одлуку о томе;

2) у току извршног поступка извршни дужник добровољно намирио потраживање извршног повериоца мимо суда тако да је извршни поверилац двоструко намирен – у року од 30 дана од ~~окончања извршног поступка~~ ДАНА КАДА ЈЕ ИЗВРШЕЊЕ СПРОВЕДЕНО;

3) решење о извршењу укинуто или преиначено тако да је предлог за извршење одбачен или одбијен – у року од 30 дана од када је извршни дужник примио одлуку;

4) правноснажном судском одлуком утврђена недозвољеност извршења – у року од 30 дана од када је извршни дужник примио одлуку;

5) извршни поверилац примио више од свог потраживања или ако при извршењу на заради и другим сталним новчаним примањима нису поштоване одредбе о ограничењу извршења – у року од 30 дана од ~~окончања извршног поступка~~ ДАНА КАДА ЈЕ ИЗВРШЕЊЕ СПРОВЕДЕНО.

Извршни дужник не може да остварује потраживање у парничном поступку док не истекне рок у коме може да предложи противизвршење.

Поступак по предлогу за противизвршење

Члан 116.

Предлог за противизвршење доставља се извршном повериоцу ~~да се о њему изјасни у року од осам дана, уз упозорење на последице пропуштања~~ КОЈИ СЕ МОЖЕ О ЊЕМУ ИЗЈАСНИТИ У РОКУ ОД ОСАМ ДАНА ОД ДАНА ДОСТАВЉАЊА.

~~Ако се извршни поверилац благовремено не изјасни о предлогу или предлог не оспори, предлог се усваја.~~

~~Благовремено оспорени предлог усваја се или одбија, у зависности од околности.~~

Садржина решења о усвајању предлога за противизвршење и жалба

Члан 117.

У решењу о усвајању предлога за противизвршење суд обавезује извршног повериоца да врати извршном дужнику оно што је примио извршењем у року од осам дана и одређује средство и ~~предлог~~ ПРЕДМЕТ извршења ако извршни поверилац не врати што је примио у року.

Жалба којом извршни поверилац побија цело решење или део решења којим је обавезан да извршном дужнику врати што је примио одлаже извршење дела решења којим се одређују средство и предмет извршења само ако извршни поверилац уз жалбу положи јемство у висини потраживања извршног дужника.

Жалба којом се побија само део решења којим се одређују средство и предмет извршења не одлаже извршење решења којим се усваја предлог за противизвршење.

У свему осталом, на жалбу против усвајања предлога за противизвршење сходно се примењују одредбе о жалби против решења о извршењу, изузев одредаба о обавезном достављању жалбе на одговор.

Одлагање на предлог извршног повериоца

Члан 120.

На предлог извршног повериоца, јавни извршитељ решењем против кога жалба није дозвољена, одлаже извршење које није још почело.

Ако је спровођење извршења почело, а извршни дужник се успротиви одлагању у остављеном року, јавни извршитељ одбија предлог извршног повериоца.

Ако извршење може да се захтева само у одређеном року, извршни поверилац може предложити одлагање само док тај рок не истекне, иначе јавни извршитељ одбацује предлог.

Против решења о одбацивању или одбијању предлога извршног повериоца ~~жалба није дозвољена~~ МОЖЕ СЕ ИЗЈАВИТИ ПРИГОВОР.

Одлагање на предлог трећег лица

Члан 123.

На предлог трећег лица које је поднело приговор да се извршење на неком предмету извршења прогласи недозвољеним, јавни извршитељ ~~одлаже~~ МОЖЕ ОДЛОЖИТИ извршење, само једном у току извршног поступка, ако треће лице доказује своје право правноснажном одлуком или јавном или по закону овереном исправом.

ПРЕДЛОГ ТРЕЋЕГ ЛИЦА ЗА ОДЛАГАЊЕ ИЗВРШЕЊА МОРА ДА САДРЖИ ЊЕГОВЕ ИДЕНТИФИКАЦИОНЕ ПОДАТКЕ ИЗ ЧЛАНА 30. ОВОГ ЗАКОНА.

Рок за одлучивање и приговор

~~Члан 124.~~

~~Јавни извршитељ дужан да решење о предлогу за одлагање извршног дужника или трећег лица донесе у року од пет дана од његовог пријема и да решење отправи у року од три радна дана од дана доношења.~~

~~Против решења донетог о предлогу за одлагање извршног дужника или трећег лица дозвољен је приговор.~~

Члан 124.

ПРЕДЛОГ ИЗВРШНОГ ДУЖНИКА ЗА ОДЛАГАЊЕ ИЗВРШЕЊА ДОСТАВЉА СЕ ИЗВРШНОМ ПОВЕРИОЦУ КОЈИ У РОКУ ОД ТРИ ДАНА ОД ДАНА ДОСТАВЉАЊА МОЖЕ ДАТИ ОДГОВОР.

ПРЕДЛОГ ТРЕЋЕГ ЛИЦА ЗА ОДЛАГАЊЕ ИЗВРШЕЊА ДОСТАВЉА СЕ ИЗВРШНОМ ПОВЕРИОЦУ И ИЗВРШНОМ ДУЖНИКУ КОЈИ У РОКУ ОД ТРИ ДАНА ОД ДАНА ДОСТАВЉАЊА МОГУ ДАТИ ОДГОВОР.

ЈАВНИ ИЗВРШИТЕЉ ДУЖАН ДА РЕШЕЊЕ О ПРЕДЛОГУ ЗА ОДЛАГАЊЕ ИЗВРШНОГ ДУЖНИКА ИЛИ ТРЕЋЕГ ЛИЦА ДОНЕСЕ У РОКУ ОД ПЕТ ДАНА ОД ПРИЈЕМА ОДГОВОРА ИЗ СТ. 1. И 2. ОВОГ ЧЛАНА, ОДНОСНО ОД ИСТЕКА РОКА ЗА ДАВАЊЕ ОДГОВОРА И ДА РЕШЕЊЕ ОТПРАВИ У РОКУ ОД ТРИ РАДНА ДАНА ОД ДАНА ДОНОШЕЊА.

ПРОТИВ РЕШЕЊА ДОНЕТОГ О ПРЕДЛОГУ ЗА ОДЛАГАЊЕ ИЗВРШНОГ ДУЖНИКА ИЛИ ТРЕЋЕГ ЛИЦА ДОЗВОЉЕН ЈЕ ПРИГОВОР.

Дејство одлагања извршења

Члан 125.

Решење о одлагању извршења производи дејство од доношења.

Док траје одлагање не предузимају се радње којима се спроводи извршење.

Изузетно, после доношења решења о одлагању у поступку намирења новчаног потраживања предузимају се радње на основу којих извршни поверилац стиче заложно право или право намирења на предмету извршења, и процењује вредност предмета извршења.

ПОДНОШЕЊЕ ПРЕДЛОГА ЗА ОДЛАГАЊЕ ИЗВРШЕЊА, КАО И ПОДНОШЕЊЕ ПРИГОВОРА ПРОТИВ РЕШЕЊА КОЈИМ ЈЕ ОДБАЧЕН ИЛИ ОДБИЈЕН ПРЕДЛОГ ЗА ОДЛАГАЊЕ ИЗВРШЕЊА, НЕ ОДЛАЖЕ ИЗВРШЕЊЕ.

Време на које се одлаже извршење

Члан 126.

Одлагање на предлог извршног повериоца траје колико је извршни поверилац предложио, а ако извршење може да се захтева само у одређеном року, одлагање траје док рок не истекне.

Када је извршење одложено на предлог извршног дужника ИЛИ ТРЕЋЕГ ЛИЦА, трајање одлагања одређује јавни извршитељ у зависности од околности.

Обустава извршног поступка

Члан 129.

Јавни извршитељ по службеној дужности решењем обуставља извршни поступак:

1) ако је извршна исправа на основу које је донето решење о извршењу правноснажно или коначно укинута, преиначена или стављена ван снаге;

2) ако је потврда о извршности одлуке правноснажно укинута;

3) ако странка премине, а потраживање није наследиво;

4) ако странка која је правно лице престане да постоји, а нема правног следбеника;

5) ако потраживање престане да постоји;

6) ако је извршење постало немогуће или не може да се спроведе из других разлога (пропао је предмет извршења, извршни дужник нема имовину и сл.);

7) из других разлога одређених овим или другим законом.

Решењем о обустави укидају се и све спроведене радње, ако се тиме не дира у стечена права других лица.

~~Радње којима је извршни поверилац стекао заложно право у извршном поступку не укидају се ако је поступак обустављен због стечаја над извршним дужником.~~

Закључење извршног поступка

Члан 130.

Извршни поступак закључује се после намирења извршног повериоца тако што се закључком утврђује да је предузета последња извршна радња.

~~Изузетно, кад су Република Србија или организација за социјално осигурање извршни дужници новчане обавезе, извршни поступак сматра се закљученим када Народна банка Србије обавести јавног извршитеља да је извршење спроведено у целини.~~

Извршни поверилац ~~у том случају~~ може да предложи јавном извршитељу наставак извршног поступка ако сматра да није правилно или у целини намирен, у року од 30 дана од ~~када се извршни поступак сматра закљученим~~ ДАНА ДОСТАВЉАЊА ЗАКЉУЧКА ИЗ СТАВА 1. ОВОГ ЧЛАНА.

Против решења о предлогу за наставак извршења дозвољен је приговор.

Глава осма

НОВЧАНА КАЗНА

Изрицање новчане казне

Члан 131.

Новчана казна изриче се извршном дужнику који отуђује, скрива, оштећује или умањује своју имовину или предузима радње које могу нанети непоправљиву или тешко поправљиву штету извршном повериоцу, који спречава суд или јавног извршитеља да предузму поједине радње извршења или обезбеђења, понаша се противно решењу о обезбеђењу, омета рад организације за принудну наплату, или послодавца или било кога ко извршава решење о извршењу на основу извршне или веродостојне исправе, или спречава или омета преглед непокретности или попис покретних ствари или процену њихове вредности.

Извршном дужнику, дужнику извршног дужника, банци, послодавцу извршног дужника, Агенцији за привредне регистре, Централном регистру хартија од вредности, Републичком геодетском заводу и органу старатељства може да се изрекне новчана казна ако не поступе по налогу или забрани суда или јавног извршитеља, а банци и ако не поступи по налогу или забрани организације за принудну наплату.

НОВЧАНА КАЗНА ИЗРИЧЕ СЕ И СВАКОМ ДРУГОМ ЛИЦУ КОЈЕ ОМЕТА ИЛИ СПРЕЧАВА СПРОВОЂЕЊЕ ИЗВРШЕЊА.

Новчану казну изриче суд решењем, на сопствену иницијативу или на предлог извршног повериоца или јавног извршитеља, водећи рачуна о значају радње или пропуштања због којих се изриче казна. Лице коме је изречена новчана казна поучава се у решењу да може да му се изрекне нова новчана казна, а извршни дужник и о могућности да се новчана казна замени мером затвора.

Физичком лицу, физичком лицу које обавља делатност, предузетнику и одговорном лицу у правном лицу или у државном органу, изриче се новчана казна од 10.000 до 200.000 динара, а правном лицу или државном органу од 100.000 до 2.000.000 динара.

Новчана казна може поново да се изриче, док не престану разлози за њено изрицање.

Против решења о изрицању новчане казне дозвољен је приговор.

Замена новчане казне у меру затвора

Члан 132.

Рок за плаћање новчане казне јесте осам дана од достављања решења о њеном изрицању.

Ако новчана казна не буде плаћена у року, суд који је изрекао новчану казну одмах доноси решење о извршењу новчане казне и трошкова њеног изрицања и извршења, против кога је дозвољен приговор.

Решење о извршењу извршава суд или јавни извршитељ, зависно од тога ко спроводи извршење решења о извршењу поводом кога је донето решење о изрицању новчане казне.

Ако јавни, односно судски извршитељ обавести суд да не може да се спроведе извршење новчане казне, суд који ју је изрекао одмах доноси решење којим сваких 1.000 динара новчане казне замењује једним даном мере затвора, а највише до 60 дана. ~~Мера затвора извршава се према закону којим се уређује извршење кривичних санкција~~ НА ИЗВРШЕЊЕ МЕРЕ ЗАТВОРА ПРИМЕЊУЈУ СЕ ОДРЕДБЕ ЗАКОНА КОЈИМ СЕ УРЕЂУЈЕ ИЗВРШЕЊЕ КРИВИЧНИХ САНКЦИЈА, ОСИМ ОДРЕДАБА О ОДЛАГАЊУ ИЗВРШЕЊА КАЗНЕ.

Ако престану разлози због којих је новчана казна изречена, суд може решењем против кога није дозвољена жалба наложити да се новчана казна снизи или не изврши. О томе се извршни дужник поучава у решењу о изрицању новчане казне.

Против решења којим се новчана казна замењује мером затвора дозвољен је приговор, који одлаже извршење решења.

Однос извршног повериоца и јавног извршитеља

Члан 138.

Јавни извршитељ изводи своја овлашћења из закона и стара се о томе да се извршни поверилац што брже и повољније намири уз поштовање закона и права извршног дужника И СВИХ УЧЕСНИКА У ПОСТУПКУ.

Јавни извршитељ није дужан да се повинује предлогу извршног повериоца да предузме или не предузме неку радњу на коју је само јавни извршитељ овлашћен. Ако су и један и други овлашћени да предузму исту радњу, један не може да опозове радњу другог.

Јавни извршитељ не може извршном повериоцу отказати спровођење извршења.

ДОБРОВОЉНО НАМИРЕЊЕ НОВЧАНОГ ПОТРАЖИВАЊА ПРЕ ПОКРЕТАЊА ИЗВРШНОГ ПОСТУПКА

ЧЛАН 138 А

ПОСТУПАК ДОБРОВОЉНОГ НАМИРЕЊА НОВЧАНОГ ПОТРАЖИВАЊА ПРЕ ПОКРЕТАЊА ИЗВРШНОГ ПОСТУПКА ЗАПОЧИЊЕ ПОДНОШЕЊЕМ ПИСМЕНОГ ПРЕДЛОГА ИЗВРШНОГ ПОВЕРИОЦА.

УЗ ПРЕДЛОГ ИЗ СТАВА 1. ОВОГ ЧЛАНА ИЗВРШНИ ПОВЕРИЛАЦ ЈЕ ДУЖАН ДА ЈАВНОМ ИЗВРШИТЕЉУ ДОСТАВИ И ИЗВРШНУ ИЛИ ВЕРОДОСТОЈНУ ИСПРАВУ КОЈОМ ДОКАЗУЈЕ ПОСТОЈАЊЕ И ДОСПЕЛОСТ СВОГ ПОТРАЖИВАЊА.

УКОЛИКО СЕ ПОСТУПАК ИЗ СТАВА 1. ОВОГ ЧЛАНА ВОДИ РАДИ ДОБРОВОЉНОГ НАМИРЕЊА НОВЧАНОГ ПОТРАЖИВАЊА НАСТАЛОГ ИЗ КОМУНАЛНИХ ИЛИ СРОДНИХ ДЕЛАТНОСТИ, ПРЕДЛОГ СЕ ПОДНОСИ ЈАВНОМ ИЗВРШИТЕЉУ ЧИЈА СЕ НАДЛЕЖНОСТ ОДРЕЂУЈЕ У СКЛАДУ СА ЧЛАНОМ 393. ОВОГ ЗАКОНА.

ЈАВНИ ИЗВРШИТЕЉ ЋЕ ИЗВРШНОМ ПОВЕРИОЦУ НАЛОЖИТИ ДА УПЛАТИ ПРЕДУЈАМ НА ИМЕ ТРОШКОВА ОВОГ ПОСТУПКА У СКЛАДУ СА ОДРЕДБАМА ЈАВНОИЗВРШИТЕЉСКЕ ТАРИФЕ У РОКУ ОД ОСАМ ДАНА ОД ДАНА ДОСТАВЉАЊА НАЛОГА ЗА УПЛАТУ ПРЕДУЈМА. УКОЛИКО ИЗВРШНИ ПОВЕРИЛАЦ НЕ УПЛАТИ ПРЕДУЈАМ У ПРОПИСАНОМ РОКУ СМАТРАЋЕ СЕ ДА ЈЕ ПРЕДЛОГ ИЗ СТАВА 1. ОВОГ ЧЛАНА ПОВУЧЕН.

ЈАВНИ ИЗВРШИТЕЉ ПОЗИВА ИЗВРШНОГ ДУЖНИКА ДА ДОБРОВОЉНО НАМИРИ НОВЧАНО ПОТРАЖИВАЊЕ ИЗ ИЗВРШНЕ ИЛИ ВЕРОДОСТОЈНЕ ИСПРАВЕ.

ЈАВНИ ИЗВРШИТЕЉ ПОУЧАВА ИЗВРШНОГ ДУЖНИКА О ПОГОДНОСТИМА ДОБРОВОЉНОГ НАМИРЕЊА НОВЧАНОГ ПОТРАЖИВАЊА ПРЕ ПОКРЕТАЊА ИЗВРШНОГ ПОСТУПКА.

ПОСТУПАК ИЗ СТАВА 1. ОВОГ ЧЛАНА СМАТРА СЕ ОКОНЧАНИМ БЕЗУСПЕШНИМ ПРОТЕКОМ РОКА ОД 60 ДАНА, ЗАКЉУЧЕЊЕМ СПОРАЗУМА ИЗМЕЂУ ИЗВРШНОГ ПОВЕРИОЦА И ИЗВРШНОГ ДУЖНИКА ИЛИ ДОБРОВОЉНИМ НАМИРЕЊЕМ НОВЧАНОГ ПОТРАЖИВАЊА ИЗ ИЗВРШНЕ ИЛИ ВЕРОДОСТОЈНЕ ИСПРАВЕ.

У СЛУЧАЈУ ДА ПОТРАЖИВАЊЕ ИЗ ИЗВРШНЕ ИЛИ ВЕРОДОСТОЈНЕ ИСПРАВЕ БУДЕ ДОБРОВОЉНО НАМИРЕНО У ЦЕЛИНИ ИЛИ ДЕЛИМИЧНО, КАО И У СЛУЧАЈУ ЗАКЉУЧЕЊА СПОРАЗУМА ИЗМЕЂУ ИЗВРШНОГ ПОВЕРИОЦА И ИЗВРШНОГ ДУЖНИКА, ЈАВНИ ИЗВРШИТЕЉ ИМА ПРАВО НА НАКНАДУ У СКЛАДУ СА ЈАВНОИЗВРШИТЕЉСКОМ ТАРИФОМ. У ТОМ СЛУЧАЈУ ТРОШКОВЕ ПОСТУПКА ИЗ СТАВА 1. ОВОГ ЧЛАНА КОНАЧНО СНОСИ ИЗВРШНИ ДУЖНИК.

ПОСТУПАК ИЗ СТАВА 1. ОВОГ ЧЛАНА НИЈЕ УСЛОВ ЗА ПОКРЕТАЊЕ ИЗВРШНОГ ПОСТУПКА.

ПОКРЕТАЊЕМ ПОСТУПКА ИЗ СТАВА 1. ОВОГ ЧЛАНА НАСТАЈЕ ЗАСТОЈ ЗАСТАРЕЛОСТИ У ТРАЈАЊУ ОД 60 ДАНА.

ПОСТУПАК ИЗ СТАВА 1. ОВОГ ЧЛАНА БЛИЖЕ СЕ УРЕЂУЈЕ ПРАВИЛНИКОМ КОЈИ ДОНОСИ МИНИСТАР.

Време спровођења извршења

Члан 141.

Извршење се спроводи сваког РАДНОГ дана од 7 до 22 часа.

Извршење се може спровести изван тог времена ако извршни дужник избегава испуњење обавезе или то налажу нарочито оправдани разлози.

Организација за принудну наплату спроводи извршење на новчаним средствима извршног дужника сваког радног дана. од 9 до ~~16~~ 18,30 часова.

Поступање при спровођењу извршења

Члан 142.

Јавни извршитељ дужан је да извршне радње, посебно претраживање стана и пословне или друге просторије извршног дужника или одеће коју он носи предузме с дужном пажњом према личности извршног дужника и члановима његовог домаћинства.

Извршним радњама (попису и процени покретних ствари и сл.) у стану извршног дужника којима не присуствује извршни дужник, његов законски заступник, пуномоћник или одрасли члан његовог домаћинства, обавезно присуствују два пунолетна лица као сведоци.

Јавни извршитељ може да отвори закључану просторију само у присуству два пунолетна лица као сведока, ако извршни дужник није присутан или неће да је отвори.

Лица која службено присуствују извршној радњи не могу бити сведоци њеног предузимања.

ЈАВНИ ИЗВРШИТЕЉ МОЖЕ ДА ОДЛУЧИ ДА СЕ РАДЊА СПРОВОЂЕЊА ИЗВРШЕЊА ТОНСКИ ИЛИ ОПТИЧКИ СНИМА. ТОНСКИ, ОДНОСНО ОПТИЧКИ СНИМАК ЈЕ САСТАВНИ ДЕО ЗАПИСНИКА О ПРЕДУЗЕТОЈ РАДЊИ.

Захтев за пружање полицијске помоћи

Члан 143.

Јавни извршитељ дужан је да најмање пет РАДНИХ дана пре извршења радње писмено захтева полицијску помоћ надлежне организационе јединице полиције, ако је у току извршења већ пружен отпор или се основано очекује, и да у захтеву наведе због чега је потребна. Уз захтев се прилаже копија решења о извршењу.

У хитним случајевима полицијска помоћ може да се захтева усмено, а писмени захтев се доставља у року од 48 часова. Хитни случај постоји кад је полицијска помоћ потребна ради отклањања опасности по живот или здравље људи или имовину већег обима.

Неправилности у спровођењу извршења

~~Члан 148.~~

~~Странка и учесник у поступку могу захтевати да се отклоне неправилности које су настале у току и поводом спровођења извршења. Неправилности могу да се састоје од недоношења одлуке и предузимања или пропуштања радње.~~

~~Захтев за отклањање неправилности може да се поднесе у року од 15 дана од дана када је одлука требало да буде донета, или радња предузета, или требало да буде предузета.~~

~~Захтев се подноси суду или јавном извршитељу, зависно од тога ко спроводи извршење, који је дужан да о њему одлучи у року од пет дана, и не одлаже извршење.~~

~~О захтеву за отклањање неправилности одлучује се решењем.~~

~~Ако о захтеву не буде одлучено у року од пет дана од дана пријема захтева или захтев буде одбачен или одбијен, дозвољен је приговор~~

ЧЛАН 148.

СТРАНКА И УЧЕСНИК У ПОСТУПКУ МОГУ ЗАХТЕВАТИ ДА СЕ ОТКЛОНЕ НЕПРАВИЛНОСТИ КОЈЕ СУ НАСТАЛЕ У ТОКУ И ПОВОДОМ СПРОВОЂЕЊА ИЗВРШЕЊА У РОКУ ОД ОСАМ ДАНА ОД ДАНА УЧИЊЕНЕ НЕПРАВИЛНОСТИ.

ЗАХТЕВ ЗА ОТКЛАЊАЊЕ НЕПРАВИЛНОСТИ КОЈИ ЈЕ ПОДНЕТ ОД СТРАНЕ УЧЕСНИКА У ПОСТУПКУ МОРА ДА САДРЖИ ЊЕГОВЕ ИДЕНТИФИКАЦИОНЕ ПОДАТКЕ ИЗ ЧЛАНА 30. ОВОГ ЗАКОНА.

ЗАХТЕВ ЗА ОТКЛАЊАЊЕ НЕПРАВИЛНОСТИ НЕ МОЖЕ СЕ ПОДНЕТИ ПРОТИВ РЕШЕЊА СУДА И ЈАВНОГ ИЗВРШИТЕЉА.

ЗАХТЕВ ЗА ОТКЛАЊАЊЕ НЕПРАВИЛНОСТИ МОЖЕ СЕ ПОДНЕТИ ПРОТИВ ЗАКЉУЧКА САМО КАДА ЈЕ ТО ПРОПИСАНО ОВИМ ЗАКОНОМ. РОК ЗА ПОДНОШЕЊЕ ЗАХТЕВА ИЗНОСИ ОСАМ ДАНА ОД ДАНА ДОСТАВЉАЊА ЗАКЉУЧКА СТРАНЦИ ИЛИ УЧЕСНИКУ У ПОСТУПКУ.

ЗАХТЕВ СЕ ПОДНОСИ СУДУ ИЛИ ЈАВНОМ ИЗВРШИТЕЉУ, ЗАВИСНО ОД ТОГА КО СПРОВОДИ ИЗВРШЕЊЕ, КОЈИ ЈЕ ДУЖАН ДА О ЊЕМУ ОДЛУЧИ У РОКУ ОД ОСАМ ДАНА, И НЕ ОДЛАЖЕ ИЗВРШЕЊЕ.

О ЗАХТЕВУ ЗА ОТКЛАЊАЊЕ НЕПРАВИЛНОСТИ ОДЛУЧУЈЕ СЕ РЕШЕЊЕМ.

ПРОТИВ РЕШЕЊА КОЈИМ ЈЕ ЗАХТЕВ ОДБАЧЕН ИЛИ ОДБИЈЕН, ДОЗВОЉЕН ЈЕ ПРИГОВОР.

Основаност захтева за отклањање неправилности

Члан 149.

~~Кад је захтев за отклањање неправилности основан, суд, односно јавни извршитељ, утврђује да је неправилност учињена, укида предузете радње и предузима или налаже предузимање радњи којима се отклањају последице предузетих радњи.~~

КАД ЈЕ ЗАХТЕВ ЗА ОТКЛАЊАЊЕ НЕПРАВИЛНОСТИ ОСНОВАН, СУД, ОДНОСНО ЈАВНИ ИЗВРШИТЕЉ ЋЕ РЕШЕЊЕМ УТВРДИТИ, А АКО ЈЕ ТО МОГУЋЕ ОТКЛОНИТИ, ОДНОСНО НАЛОЖИТИ ОТКЛАЊАЊЕ НЕПРАВИЛНОСТИ УЧИЊЕНИХ У ТОКУ И ПОВОДОМ СПРОВОЂЕЊА ИЗВРШЕЊА.

~~Када је захтев основан, а неправилност се огледа у недоношењу одлуке или пропуштању радње, суд, односно јавни извршитељ, утврђује да је неправилност учињена и доноси одлуку или предузима или налаже предузимање пропуштене радње.~~

Суд, односно јавни извршитељ, обавештава министарство надлежно за правосуђе (у даљем тексту: министарство) и Комору јавних извршитеља (у даљем тексту: Комора) о томе да је утврђено да је јавни извршитељ учинио неправилност у спровођењу извршења.

ОДРЕЂИВАЊЕ ИЗВРШЕЊА ДРУГИМ СРЕДСТВИМА И ПРЕДМЕТИМА ИЛИ НА ДРУГОЈ НЕПОКРЕТНОСТИ

ЧЛАН 151А

НАКОН УПИСА ЗАБЕЛЕЖБЕ РЕШЕЊА О ИЗВРШЕЊУ, ЈАВНИ ИЗВРШИТЕЉ ЋЕ, ПО СЛУЖБЕНОЈ ДУЖНОСТИ ИЛИ НА ПРЕДЛОГ СТРАНКЕ, ОДРЕДИТИ ДА СЕ ИЗВРШЕЊЕ СПРОВЕДЕ НА ДРУГОЈ НЕПОКРЕТНОСТИ ИЛИ ДРУГИМ СРЕДСТВОМ И ПРЕДМЕТОМ ИЗВРШЕЊА, АКО ПОСТОЈИ ОЧИГЛЕДНА НЕСРАЗМЕРА ИЗМЕЂУ ВИСИНЕ ПОТРАЖИВАЊА ИЗВРШНОГ ПОВЕРИОЦА И ВРЕДНОСТИ НЕПОКРЕТНОСТИ КОЈУ ЈЕ ИЗВРШНИ ПОВЕРИЛАЦ ПРЕДЛОЖИО У ПРЕДЛОГУ ЗА ИЗВРШЕЊЕ, А ДРУГА НЕПОКРЕТНОСТ, ОДНОСНО ДРУГО СРЕДСТВО И ПРЕДМЕТ ИЗВРШЕЊА СУ ДОВОЉНИ ЗА НАМИРЕЊЕ ПОТРАЖИВАЊА ИЗВРШНОГ ПОВЕРИОЦА У РАЗУМНОМ РОКУ.

АКО СУ ОДРЕЂЕНИ ДРУГО СРЕДСТВО И ПРЕДМЕТ ИЗВРШЕЊА, ЗАБЕЛЕЖБА РЕШЕЊА О ИЗВРШЕЊУ НА НЕПОКРЕТНОСТИ ОСТАЈЕ УПИСАНА У КАТАСТРУ НЕПОКРЕТНОСТИ СВЕ ДОК ПОТРАЖИВАЊЕ ИЗВРШНОГ ПОВЕРИОЦА НЕ БУДЕ НАМИРЕНО.

Доказ о својини извршног дужника

Члан 152.

Извршни поверилац дужан је да уз предлог за извршење новчаног потраживања на непокретности поднесе извод из катастра непокретности којим доказује да је непокретност уписана као својина извршног дужника.

Ако је као власник непокретности уписано неко друго лице, извршни поверилац подноси уз предлог за извршење исправу подобну да се упише својина извршног дужника.

~~Право својине извршног дужника уписује се у катастар непокретности на захтев суда.~~

~~После уписа права својине извршног дужника суд доноси решење о извршењу.~~

У СЛУЧАЈУ ИЗ СТАВА 2. ОВОГ ЧЛАНА СУД ЋЕ ДОНЕТИ РЕШЕЊЕ О ИЗВРШЕЊУ КОЈИМ ЋЕ ИСТОВРЕМЕНО НАЛОЖИТИ ДА СЕ У КАТАСТАР НЕПОКРЕТНОСТИ УПИШЕ ПРАВО СВОЈИНЕ У КОРИСТ ИЗВРШНОГ ДУЖНИКА.

СТАВ 3. ОВОГ ЧЛАНА СХОДНО СЕ ПРИМЕЊУЈЕ И НА ЗАКЉУЧАК ЈАВНОГ ИЗВРШИТЕЉА.

Извршење кад се после стицања заложног права промени власник непокретности

~~Члан 153.~~

~~Ако се после стицања заложног права на непокретности промени власник непокретности, заложни поверилац назначава у предлогу за извршење залогодавца као извршног дужника, а нови власник дужан је да трпи намирење на непокретности.~~

~~Акти суда и јавног извршитеља и писмена странака и других учесника у поступку достављају се и новом власнику непокретности.~~

Члан 153.

АКО СЕ ПОСЛЕ СТИЦАЊА ЗАЛОЖНОГ ПРАВА НА НЕПОКРЕТНОСТИ ПРОМЕНИ ВЛАСНИК НЕПОКРЕТНОСТИ, ЗАЛОЖНИ ПОВЕРИЛАЦ НАЗНАЧАВА У ПРЕДЛОГУ ЗА ИЗВРШЕЊЕ НОВОГ ВЛАСНИКА НЕПОКРЕТНОСТИ, КАО ИЗВРШНОГ ДУЖНИКА.

ИЗВРШЕЊЕ ПО ОДРЕДБАМА ОВОГ ЧЛАНА МОЖЕ СЕ СПРОВЕСТИ САМО НА НЕПОКРЕТНОСТИ НА КОЈОЈ ПОСТОЈИ ЗАЛОЖНО ПРАВО.

Стицање права извршног повериоца на намирење на непокретности.

Члан 155.

Јавни извршитељ одмах доставља решење о извршењу органу који води катастар непокретности, ради уписа забележбе решења о извршењу на непокретности.

Орган који води катастар непокретности дужан је да упише забележбу решења о извршењу у року од 72 часа од пријема захтева за упис, иначе се сматра да је забележба уписана истеком 72 часа од пријема захтева за упис.

ПО ПРОТЕКУ РОКА ИЗ СТАВА 2. ОВОГ ЧЛАНА ОРГАН КОЈИ ВОДИ КАТАСТАР НЕПОКРЕТНОСТИ НЕ МОЖЕ ВИШЕ ОДЛУЧИВАТИ О ЗАХТЕВУ ЗА УПИС ЗАБЕЛЕЖБЕ.

Уписом забележбе решења о извршењу извршни поверилац стиче право да се намири на непокретности (право на намирење) и ако друго лице касније стекне својину на њој.

Извршни поверилац који пре уписа забележбе решења о извршењу није стекао заложно право, стиче од уписа забележбе право да се намири пре сваког ко после тога стекне заложно право или право на намирење на непокретности.

ОДРЕДБЕ ДРУГИХ ЗАКОНА КОЈИМА СЕ ПРОПИСУЈЕ ОДСТУПАЊЕ ОД ПРАВИЛА ПРОПИСАНОГ СТАВОМ 2. ОВОГ ЧЛАНА НЕ ПРОИЗВОДЕ ПРАВНО ДЕЈСТВО.

Промена власника непокретности током извршног поступка

Члан 156.

Од уписа забележбе решења о извршењу није дозвољено да се у катастар непокретности упише промена права својине на непокретности, нити које друго стварно право засновано на располагању власника, без обзира када је располагање учињено.

Ако се у току извршног поступка промени власник непокретности, ~~а промена није заснована на располагању претходног власника, поступак се наставља према новом власнику као извршном дужнику~~ СПРОВОЂЕЊЕ ИЗВРШЕЊА ЋЕ СЕ НАСТАВИТИ НА ПРЕДМЕТНОЈ НЕПОКРЕТНОСТИ, А НОВИ ВЛАСНИК ЈЕ ДУЖАН ДА ТРПИ НАМИРЕЊЕ. Све радње које су пре тога предузете остају на снази и нови власник не може предузети радње које не би могао да предузме ни претходни да до промене није дошло.

~~Јавни извршитељ доноси, на предлог извршног повериоца, закључак о настављању извршног поступка против новог власника као извршног дужника.~~

У СЛУЧАЈУ ИЗ СТАВА 2. ОВОГ ЧЛАНА ЈАВНИ ИЗВРШИТЕЉ ДОНОСИ ЗАКЉУЧАК О НАСТАВЉАЊУ ИЗВРШНОГ ПОСТУПКА ПРОТИВ НОВОГ ВЛАСНИКА.

Закуп непокретности

Члан 161.

Продајом непокретности не престаје закуп на њој ако је уговор о закупу уписан у катастар непокретности пре најстаријег заложног права на непокретности или најстаријег решења о извршењу.

АКО НЕПОКРЕТНОСТ НИЈЕ УПИСАНА У КАТАСТАР НЕПОКРЕТНОСТИ, ЗАКУП ПРЕСТАЈЕ ПРОДАЈОМ НЕПОКРЕТНОСТИ, ОСИМ АКО ЈЕ УГОВОР О ЗАКУПУ ЗАКЉУЧЕН У ПИСАНОЈ ФОРМИ И НА КОЈЕМ СУ ПОТПИСИ УГОВАРАЧА ОВЕРЕНИ У СКЛАДУ СА ЗАКОНОМ, ПРЕ ДОНОШЕЊА НАЈСТАРИЈЕГ РЕШЕЊА О ИЗВРШЕЊУ.

Купац ступа у права и обавезе закуподавца.

Разгледање непокретности

Члан 163.

У закључку о продаји одређује се време у коме лица заинтересована за куповину могу да разгледају непокретност.

У СЛУЧАЈУ ДА ИЗВРШНИ ДУЖНИК НИЈЕ ПРИСУТАН ИЛИ ОНЕМОГУЋАВА ПРИСТУП НЕПОКРЕТНОСТИ, ЈАВНИ ИЗВРШИТЕЉ ЋЕ ПОСТУПИТИ НА НАЧИН ПРОПИСАН ЧЛАНОМ 142. СТАВ 3. И ЧЛАНОМ 144. СТАВ 2. ОВОГ ЗАКОНА.

Обустава извршног поступка због недостатка покрића

Члан 168.

Свако ко има право да се намири на непокретности, а по редоследу намирења долази пре извршног повериоца чија је забележба решења о извршењу најстарија, може предложити да се извршни поступак обустави ако процењена вредност непокретности не покрива ~~потраживање извршног повериоца~~ ЊЕГОВО ПОТРАЖИВАЊЕ.

Предлог за обуставу извршног поступка подноси се у року од осам дана од дана ~~доношења закључка о утврђивању вредности непокретности~~ ДОСТАВЉАЊА ЗАКЉУЧКА О ПРОДАЈИ НЕПОКРЕТНОСТИ.

Ко не може бити купац непокретности

Члан 169.

~~Купац непокретности не може бити, ни на јавном надметању, ни непосредном погодбом, извршни дужник, јавни извршитељ, заменик јавног извршитеља, помоћник јавног извршитеља или друго лице које је запослено код јавног извршитеља, свако друго лице које службено учествује у поступку, нити лице које је њихов крвни сродник у правој линији а у побочној линији до четвртог степена сродства, супружник, ванбрачни партнер или тазбински сродник до другог степена или старатељ, усвојитељ, усвојеник или хранитељ.~~

КУПАЦ НЕПОКРЕТНОСТИ, НИ НА ЈАВНОМ НАДМЕТАЊУ, НИ НЕПОСРЕДНОМ ПОГОДБОМ, НЕ МОЖЕ БИТИ ИЗВРШНИ ДУЖНИК.

КУПАЦ НЕПОКРЕТНОСТИ НЕ МОЖЕ БИТИ НИ ЈАВНИ ИЗВРШИТЕЉ, ЗАМЕНИК ЈАВНОГ ИЗВРШИТЕЉА, ПОМОЋНИК ЈАВНОГ ИЗВРШИТЕЉА ИЛИ ДРУГО ЛИЦЕ КОЈЕ ЈЕ ЗАПОСЛЕНО КОД ЈАВНОГ ИЗВРШИТЕЉА, НЕЗАВИСНО ОД ТОГА ДА ЛИ ПОСТУПА У КОНКРЕТНОМ ИЗВРШНОМ ПОСТУПКУ, НИТИ ЛИЦЕ КОЈЕ ЈЕ ЊИХОВ КРВНИ СРОДНИК У ПРАВОЈ ЛИНИЈИ, А У ПОБОЧНОЈ ЛИНИЈИ ДО ЧЕТВРТОГ СТЕПЕНА СРОДСТВА, СУПРУЖНИК, ВАНБРАЧНИ ПАРТНЕР, ТАЗБИНСКИ СРОДНИК ДО ДРУГОГ СТЕПЕНА, СТАРАТЕЉ, ШТИЋЕНИК, УСВОЈИТЕЉ, УСВОЈЕНИК, ХРАНИТЕЉ ИЛИ ХРАЊЕНИК.

КУПАЦ НЕПОКРЕТНОСТИ НЕ МОЖЕ БИТИ НИ СВАКО ДРУГО ЛИЦЕ КОЈЕ СЛУЖБЕНО УЧЕСТВУЈЕ У КОНКРЕТНОМ ИЗВРШНОМ ПОСТУПКУ.

КУПАЦ НЕПОКРЕТНОСТИ НЕ МОЖЕ БИТИ НИ ЛИЦЕ ЗАПОСЛЕНО У МИНИСТАРСТВУ КАО АДМИНИСТРАТОР ПОРТАЛА ЕЛЕКТРОНСКОГ ЈАВНОГ НАДМЕТАЊА, НИТИ ЛИЦЕ КОЈЕ ЈЕ ЊЕГОВ КРВНИ СРОДНИК У ПРАВОЈ ЛИНИЈИ, А У ПОБОЧНОЈ ЛИНИЈИ ДО ЧЕТВРТОГ СТЕПЕНА СРОДСТВА, СУПРУЖНИК, ВАНБРАЧНИ ПАРТНЕР, ТАЗБИНСКИ СРОДНИК ДО ДРУГОГ СТЕПЕНА, СТАРАТЕЉ, ШТИЋЕНИК, УСВОЈИТЕЉ, УСВОЈЕНИК, ХРАНИТЕЉ ИЛИ ХРАЊЕНИК.

У ЗАКЉУЧКУ О ПРОДАЈИ НЕПОКРЕТНОСТИ ЈАВНИ ИЗВРШИТЕЉ ЈЕ ДУЖАН ДА УПОЗОРИ НА ЗАБРАНУ ПРОПИСАНУ ОВИМ ЧЛАНОМ.

Право прече куповине

Члан 170.

Ималац законског права прече куповине непокретности има првенство над најповољнијим понудиоцем ако одмах после објављивања који је понудилац најповољнији, а пре доношења закључка о додељивању непокретности, изјави да купује непокретност под истим условима као најповољнији понудилац.

Ималац уговорног права прече куповине непокретности које је уписано у катастар непокретности остварује своје право као и ималац законског права прече куповине, ако не постоји законско право прече куповине, или постоји а није искоришћено.

Ако се непокретност продаје непосредном погодбом јавни извршитељ позива имаоца законског права прече куповине и имаоца уговорног права прече куповине које је уписано у катастар непокретности да се у року од осам дана писмено изјасне да ли намеравају да користе своје право под условима из закључка о додељивању непокретности непосредном погодбом.

Имаоци права прече куповине полажу јемство као и друга лица.

У СЛУЧАЈУ ПРОДАЈЕ НЕПОКРЕТНОСТИ НА ЕЛЕКТРОНСКОМ ЈАВНОМ НАДМЕТАЊУ ИМАЛАЦ ЗАКОНСКОГ И УГОВОРНОГ ПРАВА ПРЕЧЕ КУПОВИНЕ ИЗ СТ. 1. И 2. ОВОГ ЧЛАНА ИМА ПРВЕНСТВО НАД НАЈПОВОЉНИЈИМ ПОНУДИОЦЕМ, АКО У РОКУ ОД ТРИ ДАНА ОД ДАНА ДОСТАВЉАЊА ИЗВЕШТАЈА О ЕЛЕКТРОНСКОЈ ПРОДАЈИ ИЗЈАВИ ДА КУПУЈЕ НЕПОКРЕТНОСТ ПОД ИСТИМ УСЛОВИМА КАО НАЈПОВОЉНИЈИ ПОНУДИЛАЦ.

ЕЛЕКТРОНСКО ЈАВНО НАДМЕТАЊЕ

ЧЛАН 171А

НЕПОКРЕТНОСТ СЕ МОЖЕ ПРОДАВАТИ И НА ЕЛЕКТРОНСКОМ ЈАВНОМ НАДМЕТАЊУ, АКО ТАКО ОДЛУЧИ ЈАВНИ ИЗВРШИТЕЉ ПО СЛУЖБЕНОЈ ДУЖНОСТИ ИЛИ НА ПРЕДЛОГ СТРАНКЕ.

ОРГАНИЗАЦИЈУ И ПОСТУПАК ЕЛЕТКРОНСКОГ ЈАВНОГ НАДМЕТАЊА БЛИЖЕ УРЕЂУЈЕ МИНИСТАР.

Садржина закључка о продаји непокретности на јавном надметању

Члан 173.

Закључком се одређују, пре свега, услови продаје на јавном надметању и од када и како непокретност може да се прода непосредном погодбом по споразуму странака.

Услови продаје непокретности, пре свега, садрже:

1) ближи опис непокретности са припацима;

2) назнаку да ли је непокретност слободна од лица и ствари или да у њој живи извршни дужник с породицом или неки други непосредни држалац непокретности;

3) права трећих лица која остају на непокретности и после њене продаје;

4) стварне и личне службености и стварне терете које купац преузима;

5) процењену вредност непокретности и дан процене;

6) време и место првог јавног надметања и почетну цену непокретности на првом јавном надметању;

7) рок у коме је купац дужан да плати продајну цену;

8) износ јемства које се полаже, рок у коме се полаже и коме се полаже~~.~~;

9) УПОЗОРЕЊЕ НА ЗАБРАНУ ПРОПИСАНУ ЧЛАНОМ 169. ОВОГ ЗАКОНА.

У СЛУЧАЈУ ПРОДАЈЕ НЕПОКРЕТНОСТИ НА ЕЛЕКТРОНСКОМ ЈАВНОМ НАДМЕТАЊУ ЗАКЉУЧАК О ПРОДАЈИ САДРЖИ И ПОСЕБНУ НАПОМЕНУ ДА ЋЕ СЕ ПРОДАЈА СПРОВЕСТИ ПРЕКО ПОРТАЛА ЕЛЕКТРОНСКЕ ПРОДАЈЕ, КАО И ЛИЦИТАЦИОНИ КОРАК ОДРЕЂЕН У ПРОЦЕНТУ ОД ПОЧЕТНЕ ЦЕНЕ НЕ ВИШЕМ ОД 10%.

У СЛУЧАЈУ ДА СЕ НЕПОКРЕТНОСТ ПРОДАЈЕ ПУТЕМ ЕЛЕКТРОНСКОГ ЈАВНОГ НАДМЕТАЊА ЗАКЉУЧАК О ПРОДАЈИ МОРА САДРЖАТИ И ЕЛЕМЕНТЕ ПРОПИСАНЕ ПРАВИЛНИКОМ ИЗ ЧЛАНА 171А СТАВ 2. ОВОГ ЗАКОНА.

ЈЕМСТВО СЕ МОРА УПЛАТИТИ НАЈКАСНИЈЕ ДВА ДАНА ПРЕ ОДРЖАВАЊА ЈАВНОГ НАДМЕТАЊА, ИНАЧЕ ЋЕ СЕ ЛИЦУ УСКРАТИТИ УЧЕСТВОВАЊЕ НА ЈАВНОМ НАДМЕТАЊУ.

Рок за плаћање продајне цене не може бити дужи од 15 дана од дана доношења закључка о додељивању непокретности.

У условима продаје наводи се и да непокретност може бити додељена купцу који на јавном надметању није био најповољнији понудилац (члан 192. став 2).

Објављивање и достављање закључка о продаји непокретности на јавном надметању

Члан 174.

Закључак о продаји непокретности на јавном надметању објављује се на ЕЛЕКТРОНСКОЈ огласној табли Коморе и на други уобичајени начин.

У СЛУЧАЈУ ПРОДАЈЕ НЕПОКРЕТНОСТИ НА ЕЛЕКТРОНСКОМ ЈАВНОМ НАДМЕТАЊУ ЗАКЉУЧАК О ПРОДАЈИ ОБЈАВЉУЈЕ СЕ И НА ПОРТАЛУ ЕЛЕКТРОНСКЕ ПРОДАЈЕ.

Странка може о свом трошку да објави закључак у средствима јавног ~~обавештења~~ ИНФОРМИСАЊА и да о закључку обавести посреднике у продаји.

~~Закључак о продаји непокретности на јавном надметању доставља се странкама, заложним повериоцима, учесницима у поступку, имаоцу законског права прече куповине и имаоцу уговорног права прече куповине на непокретности које је уписано у катастар непокретности.~~

ЗАКЉУЧАК О ПРОДАЈИ НЕПОКРЕТНОСТИ НА ЈАВНОМ НАДМЕТАЊУ ДОСТАВЉА СЕ СТРАНКАМА, ЗАЛОЖНИМ ПОВЕРИОЦИМА, УЧЕСНИЦИМА У ПОСТУПКУ, ИМАОЦУ УГОВОРНОГ И ЗАКОНСКОГ ПРАВА ПРЕЧЕ КУПОВИНЕ КОЈЕ ЈЕ УПИСАНО У КАТАСТАР НЕПОКРЕТНОСТИ.

Јавно надметање одржава се у канцеларији јавног извршитеља, ако он друкчије не одреди.

Полагање јемства за учешће на јавном надметању

Члан 175.

На јавном надметању могу као понудиоци да учествују само лица која су положила јемство ~~до објављивања јавног надметања~~ НАЈКАСНИЈЕ ДВА ДАНА ПРЕ ОДРЖАВАЊА ЈАВНОГ НАДМЕТАЊА.

Јемство износи ~~десетину процењене вредности непокретности~~ 15% ПРОЦЕЊЕНЕ ВРЕДНОСТИ НЕПОКРЕТНОСТИ.

Извршни поверилац и заложни поверилац не полажу јемство ако њихова потраживања досежу износ јемства и ако би, с обзиром на њихов редослед намирења и процењену вредност непокретности, износ јемства могао да се намири из продајне цене.

КАДА СЕ НЕПОКРЕТНОСТ ПРОДАЈЕ НА ЕЛЕКТРОНСКОМ ЈАВНОМ НАДМЕТАЊУ ЈЕМСТВО СЕ УПЛАЋУЈЕ НА РАЧУН ПРОПИСАН ЗА УПЛАТУ ЈАВНИХ ПРИХОДА КОЈИ НЕ ПОДЛЕЖЕ БЛОКАДИ, У СКЛАДУ СА ПРАВИЛНИКОМ КОЈИ УРЕЂУЈЕ ПОСТУПАК ЕЛЕКТРОНСКЕ ПРОДАЈЕ.

Јавно надметање са једним понудиоцем

Члан 176.

Јавно надметање се одржава и ако је присутно само једно лице које је положило јемство и које не спори да је могући понудилац, па и ако не стави понуду (један понудилац).

На предлог извршног повериоца који се подноси пре објављивања јавног надметања, јавни извршитељ може у том случају одложити јавно надметање.

Ако јавном надметању присуствује само један понудилац који не стави понуду, јавни извршитељ утврђује да јавно надметање није успело.

ОДРЕДБЕ СТ. 1 – 3. ОВОГ ЧЛАНА СХОДНО СЕ ПРИМЕЊУЈУ И НА ПРОДАЈУ НЕПОКРЕТНОСТИ НА ЕЛЕКТРОНСКОМ ЈАВНОМ НАДМЕТАЊУ.

Прво и друго јавно надметање

Члан 177.

Одржавају се највише два јавна надметања.

Прво јавно надметање одржава се у року који не може бити краћи од 15, нити дужи од 30 дана од дана објављивања закључка о продаји непокретности на јавном надметању на ЕЛЕКТРОНСКОЈ огласној табли Коморе.

АКО СЕ НЕПОКРЕТНОСТ ПРОДАЈЕ НА ЕЛЕКТРОНСКОМ ЈАВНОМ НАДМЕТАЊУ, РОК ИЗ СТАВА 2. ОВОГ ЧЛАНА РАЧУНА СЕ ОД ДАНА ОБЈАВЉИВАЊА ЗАКЉУЧКА НА ПОРТАЛУ ЕЛЕКТРОНСКЕ ПРОДАЈЕ.

Ако непокретност не буде продата на првом јавном надметању јавни извршитељ утврђује да оно није успело и на лицу места заказују друго јавно надметање.

Друго јавно надметање мора да почне у року од најмање 15, а највише 30 дана од дана првог јавног надметања.

Ток јавног надметања

Члан 179.

Пре почетка јавног надметања утврђује се да ли су испуњени услови за то.

Јавно надметање почиње објављивањем јавног надметања ~~па се саопштава почетна цена и учесници позивају да ставе понуду~~ И САОПШТАВАЊЕМ ПОЧЕТНЕ ЦЕНЕ.

~~Понудилац је дужан да понуди цену вишу од цене коју је понудио претходни понудилац. Ниједан понудилац не може да понуди цену нижу од почетне.~~

АКО НАЈМАЊЕ ЈЕДАН УЧЕСНИК ПРИХВАТИ ПОЧЕТНУ ЦЕНУ, ЈАВНИ ИЗВРШИТЕЉ ОБЈАВЉУЈЕ СЛЕДЕЋУ ЦЕНУ КОЈА ЈЕ ВИША И ТО НАЈВИШЕ ЗА 10% ОД ПОЧЕТНЕ ЦЕНЕ. ОВАЈ ПОСТУПАК СЕ ПОНАВЉА СВЕ ДОК ПОСЛЕДЊА ОБЈАВЉЕНА ЦЕНА ОСТАНЕ НЕПРИХВАЋЕНА, НАКОН ЧЕГА СЕ ЈАВНО НАДМЕТАЊЕ ЗАКЉУЧУЈЕ.

~~Понудилац је везан понудом док не буде дата понуда с вишом ценом.~~

~~Јавно надметање закључује се када ниједан понудилац упркос двоструком позиву јавног извршитеља не понуди већу цену.~~

О јавном надметању води се записник.

ТОК ЈАВНОГ НАДМЕТАЊА У СЛУЧАЈУ ЕЛЕКТРОНСКЕ ПРОДАЈЕ БЛИЖЕ СЕ УРЕЂУЈЕ ПРАВИЛНИКОМ ИЗ ЧЛАНА 171А СТАВ 2. ОВОГ ЗАКОНА.

Закључак о додељивању непокретности

Члан 180.

Када закључи јавно надметање јавни извршитељ ~~испитује пуноважност понуда,~~ објављује ко је најповољнији понудилац и после могућег изјашњења о коришћењу права прече куповине доноси закључак о додељивању непокретности.

Најповољнији понудилац јесте понудилац који је понудио ~~највишу цену~~ НАЈВИШУ ОБЈАВЉЕНУ ЦЕНУ, А АКО ЈЕ ДВА ИЛИ ВИШЕ УЧЕСНИКА ПОНУДИЛО НАЈВИШУ ОБЈАВЉЕНУ ЦЕНУ НАЈПОВОЉНИЈИ ПОНУДИЛАЦ ЈЕ ОНАЈ КОЈИ ЈЕ ТУ ЦЕНУ ПРВИ ПОНУДИО.

У СЛУЧАЈУ ПРОДАЈЕ НЕПОКРЕТНОСТИ НА ЕЛЕКТРОНСКОМ ЈАВНОМ НАДМЕТАЊУ ЈАВНИ ИЗВРШИТЕЉ ПО ПРИЈЕМУ ИЗВЕШТАЈА О ЕЛЕКТРОНСКОЈ ПРОДАЈИ ПОСТУПА НА НАЧИН ПРЕДВИЂЕН СТАВОМ 1. ОВОГ ЧЛАНА.

Садржина закључка о додељивању непокретности

Члан 181.

Зaкључак о додељивању непокретности садржи, поред осталог, име и презиме или пословно име прва три најповољнија понудиоца.

У закључку се наводи да ће непокретност бити додељена понудиоцу који је понудио непосредно нижу цену од најповољнијег понудиоца (други по реду понудилац) или понудиоцу који је понудио непосредно нижу цену од другог по реду понудиоца (трећи по реду понудилац), ако најповољнији и други по реду понудилац не плате понуђену цену у року који је одређен закључком о продаји непокретности. Они се наводе у закључку и ако је ималац права прече куповине изјавио да купује непокретност под истим условима као најповољнији понудилац.

Закључак се објављује на ЕЛЕКТРОНСКОЈ огласној табли Коморе, и доставља свима којима и закључак о продаји непокретности на јавном надметању, као и понудиоцима на јавном надметању.

Враћање и задржавање положеног јемства код јавног надметања

Члан 182.

Понудиоцима чија понуда ~~није пуноважна или која~~ није прихваћена јемство се враћа одмах после закључења јавног надметања.

Другом и трећем по реду понудиоцу враћа се јемство кад најповољнији понудилац плати понуђену цену у року, а трећем по реду понудиоцу и кад други по реду понудилац плати понуђену цену у року. Из јемства понудиоца који није платио понуђену цену намирују се трошкови јавног надметања и разлика између цене коју је он понудио и плаћене цене, А АКО НАКОН ТОГА ПРЕОСТАНЕ ВИШАК, УПЛАТИЋЕ СЕ НА РАЧУН БУЏЕТА РЕПУБЛИКЕ СРБИЈЕ.

~~Ако прва три понудиоца не плате понуђену цену у року, из њиховог јемства намирују се трошкови другог јавног надметања и разлика у цени постигнутој на првом и другом јавном надметању.~~

АКО ПРВА ТРИ ПОНУДИОЦА НЕ ПЛАТЕ ПОНУЂЕНУ ЦЕНУ У РОКУ, ИЗ ЊИХОВОГ ЈЕМСТВА НАМИРУЈУ СЕ ТРОШКОВИ ПРВОГ И ДРУГОГ ЈАВНОГ НАДМЕТАЊА, ОДНОСНО НЕПОСРЕДНЕ ПОГОДБЕ И РАЗЛИКА У ЦЕНИ ПОСТИГНУТОЈ НА ПРВОМ И ДРУГОМ ЈАВНОМ НАДМЕТАЊУ, ОДНОСНО РАЗЛИКА У ЦЕНИ КОЈА ЈЕ ПОСТИГНУТА НА ДРУГОМ ЈАВНОМ НАДМЕТАЊУ И ЦЕНИ КОЈА ЈЕ ПОСТИГНУТА У ПОСТУПКУ ПРОДАЈЕ ПУТЕМ НЕПОСРЕДНЕ ПОГОДБЕ, А АКО НАКОН ТОГА ПРЕОСТАНЕ ВИШАК, УПЛАТИЋЕ СЕ НА РАЧУН БУЏЕТА РЕПУБЛИКЕ СРБИЈЕ.

ЈЕМСТВО У СВАКОМ СЛУЧАЈУ ГУБИ УЧЕСНИК КОЈИ НЕ ПОНУДИ НИ ПОЧЕТНУ ЦЕНУ, КАО И УЧЕСНИК КОЈИ ОДУСТАНЕ ОД ЈАВНОГ НАДМЕТАЊА. У ТОМ СЛУЧАЈУ ПОСТУПИЋЕ СЕ НА НАЧИН ПРОПИСАН СТ. 2. И 3. ОВОГ ЧЛАНА.

Исто важи и ако је ималац права прече куповине изјавио да купује непокретност под истим условима као најповољнији понудилац.

Неуспех јавног надметања

Члан 183.

~~Јавно надметање није успело ако нема понудилаца, ако ниједан понудилац не стави понуду или не понуди продајну цену која је једнака почетној цени или виша од ње у року од десет минута од почетка јавног надметања и ако ниједна понуда није пуноважна.~~

ЈАВНО НАДМЕТАЊЕ НИЈЕ УСПЕЛО АКО НЕМА ПОНУДИЛАЦА ИЛИ АКО НИЈЕДАН ПОНУДИЛАЦ НЕ ПРИХВАТИ ПРОДАЈНУ ЦЕНУ КОЈА ЈЕ ЈЕДНАКА ПОЧЕТНОЈ ЦЕНИ.

Јавно надметање није успело ни ако прва три понудиоца са списка из закључка о додељивању непокретности не плате цену коју су понудили у року.

Неуспех јавног надметања закључком утврђује јавни извршитељ.

Случајеви продаје непокретности непосредном погодбом

Члан 185.

Непокретност може да се прода непосредном погодбом ако се странке тако споразумеју или ако после неуспеха другог јавног надметања то изабере извршни поверилац (члан 184. став 1).

Уговор о продаји непокретности непосредном погодбом закључују у писменом облику купац и јавни извршитељ, у име и за рачун извршног дужника, или лице које обавља комисионе послове продаје, у своје име а за рачун извршног дужника. Уговор се доставља пореској управи и јединици локалне самоуправе, према месту налажења непокретности.

Јемство, у износу ~~десетог дела процењене вредности непокретности~~ ОД 15%ПРОЦЕЊЕНЕ ВРЕДНОСТИ НЕПОКРЕТНОСТИ, купац полаже непосредно пре закључења уговора о продаји.

Споразум о продаји непокретности непосредном погодбом и уговор о продаји непосредном погодбом не подлежу солемнизацији од јавног бележника.

До када странке могу да се споразумеју о продаји непокретности непосредном погодбом

Члан 186.

Споразум странака о продаји непокретности непосредном погодбом могућ је ~~у распону од објављивања закључка о продаји непокретности на јавном надметању, па~~ до доношења закључка о додељивању непокретности после јавног надметања или доношења закључка којим се утврђује да друго јавно надметање није успело.

Споразум није дозвољен док траје јавно надметање, а ако се непокретност прода на првом јавном надметању – док се не утврди да оно није успело иако је ствар продата (члан 183. став 2). После тога, споразум је опет дозвољен док не почне друго јавно надметање.

Споразумом странака одређују се КУПАЦ НЕПОКРЕТНОСТИ, рок за закључење уговора о продаји непосредном погодбом и продајна цена ~~која не може бити нижа од 70% процењене вредности непокретности~~, а могу да се одреде и други услови.

ЗАЛОЖНИ ПОВЕРИЛАЦ ЧИЈЕ ЈЕ ПРАВО УПИСАНО ПРЕ ДОНОШЕЊА НАЈСТАРИЈЕГ РЕШЕЊА О ИЗВРШЕЊУ МОРА ДАТИ СВОЈ ПРИСТАНАК У ПИСАНОЈ ФОРМИ НА УСЛОВЕ ИЗ СПОРАЗУМА У РОКУ ОД ОСАМ ДАНА ОД ДАНА ДОСТАВЉАЊА.

У СЛУЧАЈУ ДА СЕ ЗАЛОЖНИ ПОВЕРИЛАЦ ИЗ СТАВА 4. ОВОГ ЧЛАНА НЕ ИЗЈАСНИ У РОКУ ОД ОСАМ ДАНА ОД ДАНА ДОСТАВЉАЊА СПОРАЗУМА, СМАТРА СЕ ДА ЈЕ ДАО ПРИСТАНАК НА СПОРАЗУМ, О ЧЕМУ ЋЕ ГА ЈАВНИ ИЗВРШИТЕЉ ПОУЧИТИ ПРИЛИКОМ ДОСТАВЉАЊА СПОРАЗУМА.

Закључак о продаји непокретности непосредном погодбом по споразуму странака. Закључак о додељивању непокретности

Члан 187.

~~Одмах после споразума странака доноси се закључак о продаји непокретности непосредном погодбом по споразуму странака, којим се одређују и рок за закључење уговора и рок за плаћање продајне цене. На садржину, објављивање и достављање закључка сходно се примењују одредбе о закључку о продаји непокретности на јавном надметању.~~

ОДМАХ ПОСЛЕ СПОРАЗУМА СТРАНАКА ДОНОСИ СЕ ЗАКЉУЧАК О ПРОДАЈИ НЕПОКРЕТНОСТИ НЕПОСРЕДНОМ ПОГОДБОМ ПО СПОРАЗУМУ СТРАНАКА, КОЈИМ СЕ ОДРЕЂУЈУ КУПАЦ, РОК ЗА ЗАКЉУЧЕЊЕ УГОВОРА, ЦЕНА И РОК ЗА ПЛАЋАЊЕ ПРОДАЈНЕ ЦЕНЕ.

Уговор о продаји може да се закључи у року од 20 дана од дана објављивања закључка о продаји непокретности непосредном погодбом по споразуму странака, а рок за плаћање цене не може бити дужи од 15 дана од дана доношења закључка о додељивању непокретности.

Закључак о додељивању непокретности доноси се одмах после закључења уговора о продаји, пошто јавни извршитељ утврди да уговор испуњава све услове из закључка о продаји непокретности непосредном погодбом по споразуму странака и остале услове који су потребни за његову пуноважност.

Измена споразума странака. Одустанак од споразума и последице одустанка

Члан 188.

Ако се уговор не закључи у року одређеном закључком о продаји непокретности непосредном погодбом по споразуму странака, странке могу у наредна три дана да измене споразум~~, и тако смање продајну цену на 50% процењене вредности непокретности~~ и продуже рок за закључење уговора.

ЗА ИЗМЕНУ СПОРАЗУМА ИЗ СТАВА 1. ОВОГ ЧЛАНА НЕОПХОДНАН ЈЕ ПРИСТАНАК ЗАЛОЖНОГ ПОВЕРИОЦА НА НАЧИН ПРОПИСАН ЧЛАНОМ 186. СТ. 4. И 5. ОВОГ ЗАКОНА.

У том случају јавни извршитељ одмах доноси нови закључак о продаји непокретности непосредном погодбом по споразуму странака којим се, поред осталог, предвиђа да уговор може да се закључи у року од десет дана од дана објављивања новог закључка, а да рок за плаћање продајне цене не може бити дужи од десет дана од дана доношења закључка о додељивању непокретности.

Ако нека странка писмено одустане од споразума, или странке не измене споразум у року, или уговор не буде закључен у року, или продајна цена не буде плаћена у року – јавни извршитељ утврђује да непокретност није продата непосредном погодбом по споразуму странака и наставља извршни поступак у стању у ком се налазио кад су се странке споразумеле о продаји непосредном погодбом.

Продаја непокретности непосредном погодбом по избору извршног повериоца

Члан 189.

~~Закључак о продаји непокретности непосредном погодбом по избору извршног повериоца доноси се одмах пошто извршни поверилац изабере такво намирење. Закључком се одређују и рок за закључење уговора о продаји, почетна цена непокретности и рок за плаћање продајне цене. На садржину, објављивање и достављање закључка сходно се примењују одредбе о закључку о продаји непокретности на јавном надметању.~~

ЗАКЉУЧАК О ПРОДАЈИ НЕПОКРЕТНОСТИ НЕПОСРЕДНОМ ПОГОДБОМ ПО ИЗБОРУ ИЗВРШНОГ ПОВЕРИОЦА ДОНОСИ СЕ ОДМАХ ПОШТО ИЗВРШНИ ПОВЕРИЛАЦ ИЗАБЕРЕ ТАКВО НАМИРЕЊЕ. ЗАКЉУЧКОМ СЕ ОДРЕЂУЈУ РОК ЗА ЗАКЉУЧЕЊЕ УГОВОРА О ПРОДАЈИ И РОК ЗА ПЛАЋАЊЕ ПРОДАЈНЕ ЦЕНЕ.

Уговор о продаји може да се закључи у року од 30 дана од дана ~~објављивања~~ ДОНОШЕЊА закључка о продаји непокретности непосредном погодбом по избору извршног повериоца. Цена непокретности се слободно уговора, а рок за плаћање цене не може бити дужи од 15 дана од дана доношења закључка о додељивању непокретности.

УГОВОР О ПРОДАЈИ ЗАКЉУЧУЈЕ СЕ СА ЛИЦЕМ КОЈЕ ЈЕ ПОТПИСАЛО СПОРАЗУМ СА ИЗВРШНИМ ПОВЕРИОЦЕМ О ЦЕНИ И РОКУ ЗА ПЛАЋАЊЕ ЦЕНЕ И О ТОМЕ ОБАВЕСТИЛО ЈАВНОГ ИЗВРШИТЕЉА.

Ако се непокретност прода непосредном погодбом, извршни поверилац сматра се намиреним у висини постигнуте цене, али ако је она нижа од 30% процењене вредности непокретности, сматра се намиреним у износу од 30% од процењене вредности непокретности.

Закључак о додељивању непокретности доноси се одмах после закључења уговора о продаји.

Случајеви намирења преносом права својине

Члан 190.

Ако уговор о продаји непокретности непосредном погодбом по избору извршног повериоца не буде закључен у року који је одређен закључком о продаји ствари непосредном погодбом по избору извршног повериоца, или ако цена не буде плаћена у року који је одређен, јавни извршитељ утврђује да непокретност није продата непосредном погодбом по избору извршног повериоца.

Извршни поверилац позива се да у року од осам дана захтева намирење преносом права својине на непокретности ИЛИ ДА ПРЕДЛОЖИ ДРУГО СРЕДСТВО И ПРЕДМЕТ ИЗВРШЕЊА, а ако пропусти рок, извршни поступак се обуставља.

Поверилац се намирује преносом права својине на непокретности и ако после неуспеха јавног надметања изабере намирење преносом права својине на непокретности (члан 184. став 1).

Закључак о предаји непокретности купцу

Члан 193.

Закључак о предаји непокретности купцу доноси се одмах после исплате продајне цене и доставља свима којима и закључак о продаји непокретности на јавном надметању, односно непосредном погодбом, као и пореској управи и јединици локалне самоуправе, према месту налажења непокретности.

КУПАЦ СТИЧЕ ПРАВО СВОЈИНЕ НА НЕПОКРЕТНОСТИ ДАНОМ ДОНОШЕЊА ЗАКЉУЧКА О ПРЕДАЈИ.

Закључак о предаји непокретности садржи налог непосредном држаоцу непокретности да у одређеном року преда купцу државину непокретности, време када купац стиче државину на непокретности, утврђење да су се угасила заложна права, стварне службености и стварни терети који се гасе продајом непокретности, налог да се стицање својине купца на непокретности упише у катастар непокретности, као и налог да се из катастра непокретности бришу права и терети који су се угасили куповином или које купац није преузео.

~~Ако се против закључка о предаји непокретности поднесе захтев за отклањање неправилности при спровођењу извршења, решење о усвајању захтева има само дејство основа за накнаду штете.~~

ПРОТИВ ЗАКЉУЧКА О ПРЕДАЈИ НЕПОКРЕТНОСТИ МОЖЕ СЕ ПОДНЕТИ ЗАХТЕВ ЗА ОТКЛАЊАЊЕ НЕПРАВИЛНОСТИ У РОКУ ОД ОСАМ ДАНА ОД ДАНА ДОСТАВЉАЊА ЗАКЉУЧКА.

РЕШЕЊЕМ КОЈИМ СЕ УСВАЈА ЗАХТЕВ ЗА ОТКЛАЊАЊЕ НЕПРАВИЛНОСТИ ИЗ СТАВА 4. ОВОГ ЧЛАНА НЕ ДИРА СЕ У СТЕЧЕНО ПРАВО СВОЈИНЕ КУПЦА.

Исељење непосредног држаоца непокретности

Члан 195.

Ако непосредни држалац непокретности не преда купцу државину непокретности у року који је одређен закључком о предаји непокретности јавни извршитељ, на предлог купца, доноси закључак који се спроводи према одредбама о извршењу ради испражњења и предаје непокретности (чл. 354–358).

ТРОШКОВЕ ПОСТУПКА ИЗ СТАВА 1. ОВОГ ЧЛАНА ПРЕДУЈМЉУЈЕ КУПАЦ НЕПОКРЕТНОСТИ, А СНОСИ ИХ НЕПОСРЕДНИ ДРЖАЛАЦ ЧИЈЕ СЕ ИСЕЉЕЊЕ СПРОВОДИ.

Не могу бити принудно исељени имаоци личних службености које се не гасе продајом непокретности, закупци чији уговор о закупу не престаје продајом непокретности и закупци стана на неодређено време који су стекли закуп на основу закона којим се уређује становање.

Првенствено намирење

Члан 199.

Из продајне цене првенствено се намирују, следећим редоследом:

1) трошкови извршног поступка који су пријављени до доношења закључка о намирењу;

2) потраживања на основу законског издржавања која се доказују извршном исправом КОЈА ЈЕ НАСТАЛА ПРЕ ДОНОШЕЊА НАЈСТАРИЈЕГ РЕШЕЊА О ИЗВРШЕЊУ и пријављена су до доношења закључка о додељивању непокретности.

Потраживања на основу законског издржавања намирују се тек ако се продајна цена не исцрпе намирењем трошкова извршног поступка.

Ако сви трошкови извршног поступка не могу да се намире у целини, намирују се сразмерно њиховој висини, а то важи и за потраживања на основу законског издржавања.

Доказивање својине извршног дужника на непокретности

Члан 209.

Ако непокретност није уписана у катастар непокретности извршни поверилац мора уз предлог за извршење поднети исправе подобне да се на основу њих упише својина на непокретности у корист извршног дужника. Суд је дужан да поднету исправу одмах проследи органу који води катастар непокретности и застане с поступком до уписа својине извршног дужника.

Ако је у предлогу за извршење као предмет извршења назначена непокретност или део непокретности који нису уписани у катастар непокретности и на којима не може да се упише својина, извршни поверилац даје изјаву да упис својине није могућ и прилаже је уз предлог за извршење. У том случају суд доноси решење о извршењу на непокретности која је у ванкњижној својини извршног дужника, под условом да извршни поверилац уз предлог за извршење достави или назначи, као доказ о ванкњижној својини, грађевинску дозволу која гласи на извршног дужника, или ако не постоји или не гласи на извршног дужника – друге исправе којима се доказује ванкњижна својина извршног дужника.

На предлог извршног повериоца, суд налаже извршном дужнику или другом лицу да достави исправе којима се доказује ванкњижна својина извршног дужника, под претњом изрицања новчане казне.

ПОД УСЛОВИМА ИЗ СТАВА 2. ОВОГ ЧЛАНА И ЈАВНИ ИЗВРШИТЕЉ МОЖЕ ЗАКЉУЧКОМ ОДРЕДИТИ СПРОВОЂЕЊЕ ИЗВРШЕЊА НА НЕПОКРЕТНОСТИ У ВАНКЊИЖНОЈ СВОЈИНИ ИЗВРШНОГ ДУЖНИКА.

Пописивање непокретности

~~Члан 210.~~

~~Пошто суд донесе решење о извршењу на непокретности која је у ванкњижној својини извршног дужника, јавни извршитељ у делу о условима продаје унутар закључка о продаји непокретности, посебно наводи да је непокретност у ванкњижној својини, после чега се она пописује.~~

~~Непокретност пописује јавни извршитељ на састанку за попис, на који позива извршног повериоца, извршног дужника, лица чије се непокретности граниче с непокретношћу и непосредног држаоца непокретности ако то није извршни дужник.~~

~~Записник о попису непокретности за коју се утврди да је у својини извршног дужника има дејство као упис забележбе решења о извршењу у катастар непокретности и објављује се на огласној табли Коморе.~~

Члан 210.

ПОШТО СУД ДОНЕСЕ РЕШЕЊЕ О ИЗВРШЕЊУ НА НЕПОКРЕТНОСТИ КОЈА ЈЕ У ВАНКЊИЖНОЈ СВОЈИНИ ИЗВРШНОГ ДУЖНИКА, НЕПОКРЕТНОСТ ПОПИСУЈЕ ЈАВНИ ИЗВРШИТЕЉ НА САСТАНКУ ЗА ПОПИС, НА КОЈИ ПОЗИВА ИЗВРШНОГ ПОВЕРИОЦА, ИЗВРШНОГ ДУЖНИКА, ЛИЦА ЧИЈЕ СЕ НЕПОКРЕТНОСТИ ГРАНИЧЕ С НЕПОКРЕТНОШЋУ И НЕПОСРЕДНОГ ДРЖАОЦА НЕПОКРЕТНОСТИ, АКО ТО НИЈЕ ИЗВРШНИ ДУЖНИК.

ОДРЕДБА СТАВА 1. ОВОГ ЧЛАНА СХОДНО СЕ ПРИМЕЊУЈЕ И КАДА ЈАВНИ ИЗВРШИТЕЉ ДОНЕСЕ ЗАКЉУЧАК О СПРОВОЂЕЊУ ИЗВРШЕЊА НА НЕПОКРЕТНОСТИ КОЈА ЈЕ У ВАНКЊИЖНОЈ СВОЈИНИ ИЗВРШНОГ ДУЖНИКА.

ЗАПИСНИК О ПОПИСУ НЕПОКРЕТНОСТИ ЗА КОЈУ СЕ УТВРДИ ДА ЈЕ У СВОЈИНИ ИЗВРШНОГ ДУЖНИКА ИМА ДЕЈСТВО КАО УПИС ЗАБЕЛЕЖБЕ РЕШЕЊА О ИЗВРШЕЊУ У КАТАСТАР НЕПОКРЕТНОСТИ И ОБЈАВЉУЈЕ СЕ НА ЕЛЕКТРОНСКОЈ ОГЛАСНОЈ ТАБЛИ КОМОРЕ.

У ЗАКЉУЧКУ О ПРОДАЈИ НЕПОКРЕТНОСТИ, ЈАВНИ ИЗВРШИТЕЉ ПОСЕБНО НАВОДИ ДА ЈЕ НЕПОКРЕТНОСТ У ВАНКЊИЖНОЈ СВОЈИНИ.

Месна надлежност

Члан 211.

За одлучивање о предлогу за извршење ~~и за спровођење извршења~~ ради намирења новчаног потраживања заједничком продајом непокретности и покретних ствари искључиво месно је надлежан суд на чијем подручју се налази непокретност.

Решење о извршењу и појам заједничке продаје

Члан 212.

У решењу о извршењу, ОДНОСНО У ЗАКЉУЧКУ ЈАВНОГ ИЗВРШИТЕЉА О СПРОВОЂЕЊУ ИЗВРШЕЊА, одређује се да се непокретности и покретне ствари заједнички продају ако се покретне ствари налазе на непокретности или унутар ње или ако су у функционалној вези са непокретношћу.

Заједничка продаја огледа се у томе што се непокретности и покретне ствари продају на истој продаји, заједнички и по једној укупној цени и тако да куповина непокретности буде условљена претходном куповином покретних ствари и обратно.

Начин заједничке продаје

~~Члан 213.~~

~~Непокретности и покретне ствари продају се искључиво на јавном надметању, пошто се претходно процени њихова заједничка вредност и донесе закључак о заједничкој продаји непокретности и покретних ствари на јавном надметању.~~

~~На заједничку продају сходно се примењују одредбе о томе ко не може бити купац (члан 169), О ЕЛЕКТРОНСКОМ ЈАВНОМ НАДМЕТАЊУ (ЧЛАН 171.А) о објављивању и достављању закључка о продаји непокретности на јавном надметању (члан 174), о полагању јемства за учешће на јавном надметању (члан 175), о јавном надметању с једним понудиоцем (члан 176), о првом и другом јавном надметању (члан 177), о продајној цени на јавном надметању (члан 178), о току јавног надметања (члан 179), о закључку и садржини закључка о додељивању непокретности (чл. 180. и 181), о враћању и задржавању положеног јемства код јавног надметања (члан 182) и о неуспеху јавног надметања (члан 183).~~

~~Ако ни друго јавно надметање не успе, извршни поступак се раздваја на поступак продаје непокретности и поступак продаје покретне ствари.~~

ЧЛАН 213.

НЕПОКРЕТНОСТИ И ПОКРЕТНЕ СТВАРИ ПРОДАЈУ СЕ ЗАЈЕДНО ПУТЕМ ЈАВНОГ НАДМЕТАЊА ИЛИ НЕПОСРЕДНОМ ПОГОДБОМ У СКЛАДУ СА ОДРЕДБАМА ОВОГ ЗАКОНА КОЈИМА СЕ УРЕЂУЈЕ ИЗВРШЕЊЕ НА НЕПОКРЕТНОСТИМА РАДИ НАМИРЕЊА НОВЧАНОГ ПОТРАЖИВАЊА.

АКО СЕ НЕПОКРЕТНОСТИ И ПОКРЕТНЕ СТВАРИ НИСУ МОГЛЕ ПРОДАТИ НИ НА ДРУГОМ ЈАВНОМ НАДМЕТАЊУ ЈАВНИ ИЗВРШИТЕЉ ОДМАХ ПОЗИВА ИЗВРШНОГ ПОВЕРИОЦА ДА СЕ У РОКУ ОД 15 ДАНА ИЗЈАСНИ ДА ЛИ ПРЕДЛАЖЕ ПРОДАЈУ НЕПОСРЕДНОМ ПОГОДБОМ. У СЛУЧАЈУ ДА СЕ ИЗВРШНИ ПОВЕРИЛАЦ НЕ ИЗЈАСНИ У РОКУ ИЗВРШНИ ПОСТУПАК СЕ ОБУСТАВЉА.

АКО СЕ НЕПОКРЕТНОСТИ И ПОКРЕТНЕ СТВАРИ НИСУ МОГЛЕ ПРОДАТИ НЕПОСРЕДНОМ ПОГОДБОМ ПО ИЗБОРУ ИЗВРШНОГ ПОВЕРИОЦА, ИЗВРШНИ ПОСТУПАК СЕ РАЗДВАЈА НА ПОСТУПАК ПРОДАЈЕ НЕПОКРЕТНОСТИ И ПОСТУПАК ПРОДАЈЕ ПОКРЕТНИХ СТВАРИ КОЈИ У ТОМ СЛУЧАЈУ ПОЧИЊУ ИСПОЧЕТКА.

АКО СЕ НЕПОКРЕТНОСТИ И ПОКРЕТНЕ СТВАРИ НИСУ МОГЛЕ ПРОДАТИ НЕПОСРЕДНОМ ПОГОДБОМ ПО СПОРАЗУМУ СТРАНАКА ИЗВРШНИ ПОСТУПАК СЕ НАСТАВЉА У СТАЊУ У КОМ СЕ НАЛАЗИО КАДА СУ СЕ СТРАНКЕ СПОРАЗУМЕЛЕ О ПРОДАЈИ НЕПОСРЕДНОМ ПОГОДБОМ.

У ПОСТУПКУ ЗАЈЕДНИЧКЕ ПРОДАЈЕ НЕПОКРЕТНОСТИ И ПОКРЕТНИХ СТВАРИ ИЗВРШНИ ПОВЕРИЛАЦ СЕ НЕ МОЖЕ НАМИРИТИ ПРЕНОСОМ СТВАРИ У СВОЈИНУ.

Одвојено намирење

Члан 214.

Пошто купац плати укупну продајну цену у року који је одређен у закључку о заједничкој продаји ствари, стални судски вештак утврђује који део укупне цене отпада на куповину непокретности, а који део на куповину покретне ствари, а намирење извршних поверилаца и других лица који имају право на намирење одвија се одвојено за непокретности, а одвојено за покретне ствари.

Поступак оба намирења води исти ~~судија~~ ЈАВНИ ИЗВРШИТЕЉ.

Спајање поступка

Члан 215.

Ако један или више јавних извршитеља води један или више извршних поступака ради намирења новчаног потраживања продајом непокретности и покретних ствари које испуњавају услове за заједничку продају ~~суд~~ на предлог извршног повериоца или по службеној дужности, доноси СЕ закључак о спајању поступака и о заједничкој продаји непокретности и покретних ствари и наставља спровођење извршења.

Закључак о спајању поступка може да се донесе најкасније до објављивања закључка о продаји непокретности или покретних ствари, у зависности од тога који је закључак раније објављен.

ЗАКЉУЧАК ИЗ СТ. 1. И 2. ОВОГ ЧЛАНА ДОНОСИ И ПОСТУПАК НАСТАВЉА ЈАВНИ ИЗВРШИТЕЉ КОЈИ СПРОВОДИ ИЗВРШЕЊЕ У ПОСТУПКУ У КОЈЕМ ЈЕ УПИСАНА НАЈСТАРИЈА ЗАБЕЛЕЖБА РЕШЕЊА О ИЗВРШЕЊУ.

Доношење закључка о продаји покретне ствари

Члан 237.

Закључак о продаји покретне ствари доноси се после правноснажности решења о извршењу, а од објављивања закључка на ЕЛЕКТРОНСКОЈ огласној табли Коморе, па до првог јавног надметања не може протећи мање од 15, нити више од 30 дана.

Пре тога, ствари могу да се продају ако се странке споразумеју или ако су подложне брзом кварењу, или ако постоји опасност од знатног смањења вредности ствари~~, а извршни поверилац положи јемство за штету коју извршни дужник може претрпети због раније продаје~~.

Садржина закључка о продаји покретне ствари

Члан 238.

Закључком о продаји покретне ствари одређује се да ли се ствар продаје јавним надметањем или непосредном погодбом, услови продаје и од када и како ствар може да се прода непосредном погодбом по споразуму странака.

Услови продаје ствари, пре свега, садрже:

1) ближи опис ствари;

2) процењену вредност ствари и дан процене вредности;

3) време и место првог јавног надметања и почетну цену ствари на првом јавном надметању;

4) рок за закључење уговора о продаји непосредном погодбом и почетну цену ствари;

5) рок у коме је купац дужан да плати продајну цену;

6) износ јемства које се полаже, рок у коме се полаже и коме се полаже.

ЈЕМСТВО СЕ МОРА УПЛАТИТИ НАЈКАСНИЈЕ ДВА ДАНА ПРЕ ОДРЖАВАЊА ЈАВНОГ НАДМЕТАЊА.

Рок за плаћање продајне цене не може бити дужи од 15 дана од доношења закључка о додељивању покретне ствари.

У условима продаје ствари наводи се и под којим условима ствар може бити додељена купцу који на јавном надметању није био најповољнији понудилац (члан 241. став 1).

У УСЛОВИМА ПРОДАЈЕ ЈАВНИ ИЗВРШИТЕЉ ЈЕ ДУЖАН ДА УПОЗОРИ НА ЗАБРАНУ ПРОПИСАНУ ЧЛАНОМ 169. ОВОГ ЗАКОНА.

Објављивање и достављање закључка о продаји ствари

Члан 239.

Закључак о продаји покретне ствари објављује се на ЕЛЕКТРОНСКОЈ огласној табли Коморе, и на други уобичајени начин.

Закључак се доставља истим лицима као закључак о продаји непокретности на јавном надметању (члан 174. став 3).

Сходна примена одредаба о јавном надметању код продаје непокретности

Члан 242.

На продају покретне ствари на јавном надметању примењују се следеће одредбе које важе кад се намирује новчано потраживање на непокретности: О ЕЛЕКТРОНСКОМ ЈАВНОМ НАДМЕТАЊУ, о полагању јемства за учешће на јавном надметању (члан 175), јавном надметању с једним понудиоцем (члан 176), о првом и другом јавном надметању (члан 177), продајној цени на јавном надметању (члан 178), току јавног надметања (члан 179), закључку о додељивању непокретности после јавног надметања (члан 180), објављивању и достављању закључка о додељивању непокретности (члан 181), о враћању и задржавању положеног јемства код јавног надметања (члан 182) и о неуспеху јавног надметања (члан 183).

До када странке могу да се споразумеју о продаји покретне ствари непосредном погодбом

~~Члан 245.~~

~~Ако је закључком о продаји покретне ствари одређено да се ствар продаје на јавном надметању, странке могу да се споразумеју о продаји ствари непосредном погодбом у истом року као кад се продаје непокретност (члан 186. ст. 1. и 2).~~

~~Али ако је закључком о продаји покретне ствари одређено да се ствар продаје непосредном погодбом, странке могу да се споразумеју о продаји непосредном погодбом у распону од објављивања закључка о продаји покретне ствари, па док извршни поверилац не изабере намирење преносом права својине на ствари.~~

~~На садржину споразума странака примењују се одредбе о споразуму странака о продаји непокретности непосредном погодбом (члан 186. став 3).~~

ЧЛАН 245.

СТРАНКЕ МОГУ ДА СЕ СПОРАЗУМЕЈУ О ПРОДАЈИ СТВАРИ НЕПОСРЕДНОМ ПОГОДБОМ У ИСТОМ РОКУ КАО КАД СЕ ПРОДАЈЕ НЕПОКРЕТНОСТ (ЧЛАН 186. СТ. 1. И 2).

НА САДРЖИНУ И УСЛОВЕ ПУНОВАЖНОСТИ СПОРАЗУМА СТРАНАКА ПРИМЕЊУЈУ СЕ ОДРЕДБЕ О СПОРАЗУМУ СТРАНАКА О ПРОДАЈИ НЕПОКРЕТНОСТИ НЕПОСРЕДНОМ ПОГОДБОМ (ЧЛАН 186. СТ. 3 – 5).

Продаја ствари непосредном погодбом у осталим случајевима

Члан 247.

Када се ствар продаје непосредном погодбом по закључку о продаји покретне ствари (члан 236), уговор може да се закључи у року од 30 дана од дана објављивањазакључка, а рок за плаћање цене не може бити дужи од 15 дана од дана доношења закључка о додељивању ствари.

Кад се ствар продаје непосредном погодбом по избору извршног повериоца примењују се одредбе које се у том случају примењују код намирења новчаног потраживања на непокретности (члан 189).

У оба случаја непосредне погодбе извршни дужник не може да утиче на цену, нити на друге услове продаје.

Закључак о додељивању покретне ствари доноси се одмах после закључења уговора о продаји непосредном погодбом.

~~Почетна цена ствари не може бити нижа од 50% од процењене вредности ствари.~~

ПРЕСТАНАК ЗАКУПА

ЧЛАН 251А

ПРОДАЈОМ ПРЕСТАЈЕ ЗАКУП ПОКРЕТНИХ СТВАРИ, ОСИМ АКО ЈЕ УГОВОР О ЗАКУПУ ЗАКЉУЧЕН У ПИСАНОЈ ФОРМИ И НА КОЈЕМ СУ ПОТПИСИ УГОВАРАЧА ОВЕРЕНИ У СКЛАДУ СА ЗАКОНОМ, ПРЕ НАЈСТАРИЈЕГ ЗАЛОЖНОГ ПРАВА НА ПОКРЕТНИМ СТВАРИМА ИЛИ НАЈСТАРИЈЕГ РЕШЕЊА О ИЗВРШЕЊУ.

Првенствено намирење потраживања на основу законског издржавања

Члан 253.

Пре свих намирују се потраживања на основу законског издржавања која буду доказана извршном исправом КОЈА ЈЕ НАСТАЛА ПРЕ ДОНОШЕЊА НАЈСТАРИЈЕГ РЕШЕЊА О ИЗВРШЕЊУ и пријављена до доношења закључка о додељивању ствари.

Ако више потраживања на основу законског издржавања не могу да се намире у целини, намирују се сразмерно њиховој висини.

ИЗВРШЕЊЕ НА ОСНОВУ ИЗВОДА ИЗ РЕГИСТРА ЗАЛОГЕ КАО ИЗВРШНЕ ИСПРАВЕ

ЧЛАН 255А

ИЗВРШЕЊЕ РАДИ НАМИРЕЊА НОВЧАНОГ ПОТРАЖИВАЊА НА ОСНОВУ ИЗВОДА ИЗ РЕГИСТРА ЗАЛОГЕ КАО ИЗВРШНЕ ИСПРАВЕ, СПРОВОДИЋЕ СЕ ПО ОДРЕДБАМА ОВОГ ЗАКОНА О ИЗВРШЕЊУ РАДИ НАМИРЕЊА НОВЧАНОГ ПОТРАЖИВАЊА НА ПОКРЕТНИМ СТВАРИМА.

Изузимање од извршења

Члан 257.

Не могу бити предмет извршења:

1) примања на основу законског издржавања, накнаде штете због нарушења здравља, новчане ренте због потпуне или делимичне неспособности за рад и новчане ренте за издржавање које је изгубљено услед смрти дужника издржавања;

2) примања на основу новчане накнаде за телесно оштећење према прописима о инвалидском осигурању;

3) примања која се остварују према прописима о социјалној заштити;

4) примања на основу привремене незапослености;

5) примања на основу ~~додатка на децу~~ ЗАКОНА КОЈИМ СЕ УРЕЂУЈЕ ФИНАНСИЈСКА ПОДРШКА ПОРОДИЦИ СА ДЕЦОМ;

6) примања на основу стипендије и помоћи ученицима и студентима;

7) потраживања чији је пренос законом забрањен.

Ограничење извршења

Члан 258.

~~Извршење на заради или плати, накнади зараде, односно накнади плате и пензији може да се спроведе у висини до две трећине зараде, накнаде зараде, плате, накнаде плате и пензије, односно до њихове половине, ако је њихов износ једнак или мањи од минималне зараде утврђене у складу са законом.~~

ИЗВРШЕЊЕ НА ЗАРАДИ ИЛИ ПЛАТИ, НАКНАДИ ЗАРАДЕ, ОДНОСНО НАКНАДИ ПЛАТЕ МОЖЕ ДА СЕ СПРОВЕДЕ У ВИСИНИ ДО ЈЕДНЕ ПОЛОВИНЕ ЗАРАДЕ, НАКНАДЕ ЗАРАДЕ, ПЛАТЕ, НАКНАДЕ ПЛАТЕ, ОДНОСНО ДО ЊИХОВЕ ЧЕТВРТИНЕ, АКО ЈЕ ЊИХОВ ИЗНОС ЈЕДНАК ИЛИ МАЊИ ОД МИНИМАЛНЕ ЗАРАДЕ УТВРЂЕНЕ У СКЛАДУ СА ЗАКОНОМ.

ИЗВРШЕЊЕ НА ЗАРАДИ ИЛИ ПЛАТИ, НАКНАДИ ЗАРАДЕ, ОДНОСНО НАКНАДИ ПЛАТЕ КОЈА НЕ ПРЕЛАЗИ ИЗНОС ПРОСЕЧНЕ НЕТО ЗАРАДЕ ПРЕМА ПОСЛЕДЊЕМ ОБЈАВЉЕНОМ ПОДАТКУ РЕПУБЛИЧКОГ ОРГАНА НАДЛЕЖНОГ ЗА ПОСЛОВЕ СТАТИСТИКЕ, МОЖЕ СЕ СПРОВЕСТИ ДО ЊИХОВЕ ТРЕЋИНЕ.

Исто важи и за плату официра, подофицира, војника по уговору, војног службеника и примања лица у резервном саставу за време војне службе.

~~Извршење на минималној заради и минималној пензији спроводи се до њихове половине.~~

ИЗВРШЕЊЕ НА МИНИМАЛНОЈ ЗАРАДИ СПРОВОДИ СЕ ДО ЊЕНЕ ЧЕТВРТИНЕ.

ИЗВРШЕЊЕ НА ПЕНЗИЈИ МОЖЕ СЕ СПРОВЕСТИ ДО ЊЕНЕ ТРЕЋИНЕ.

ИЗВРШЕЊЕ НА ПЕНЗИЈИ КОЈА НЕ ПРЕЛАЗИ ИЗНОС ПРОСЕЧНЕ ПЕНЗИЈЕ ПРЕМА ПОСЛЕДЊЕМ ОБЈАВЉЕНОМ ПОДАТКУ РЕПУБЛИЧКОГ ФОНДА ЗА ПЕНЗИЈСКО И ИНВАЛИДСКО ОСИГУРАЊЕ, МОЖЕ СЕ СПРОВЕСТИ ДО ЊЕНЕ ЧЕТВРТИНЕ.

ИЗВРШЕЊЕ НА ПЕНЗИЈИ ЧИЈА ВИСИНА НЕ ПРЕЛАЗИ НАЈНИЖИ ИЗНОС ПЕНЗИЈЕ МОЖЕ СЕ СПРОВЕСТИ ДО ЊЕНЕ ДЕСЕТИНЕ.

РАДИ НАМИРЕЊА ПОТРАЖИВАЊА ПО ОСНОВУ ЗАКОНСКОГ ИЗДРЖАВАЊА ИЗВРШЕЊЕ НА ПРИМАЊИМА ИЗ СТ. 1 – 7. ОВОГ ЧЛАНА МОЖЕ СЕ СПРОВЕСТИ ДО ПОЛОВИНЕ ПРИМАЊА.

Извршење на примањима ратних и мирнодопских војних инвалида на основу инвалиднине, ортопедског додатка и инвалидског додатка може да се спроведе само до њихове половине, и само да би се намирила потраживања на основу законског издржавања, накнаде штете због нарушења здравља, новчане ренте због потпуне или делимичне неспособности за рад и новчане ренте за издржавање које је изгубљено услед смрти дужника издржавања.

Извршење на примању на основу накнаде штете у облику новчане ренте које није изузето од извршења, затим по уговору о доживотном издржавању и ~~уговору о осигурању живота~~ УГОВОРУ О ЖИВОТНОМ ОСИГУРАЊУ, може да се спроведе само на делу примања који прелази износ највише сталне социјалне помоћи која се исплаћује на подручју на коме извршни дужник има пребивалиште, односно боравиште.

ОВЛАШЋЕЊА ИЗВРШНОГ ПОВЕРИОЦА НАКОН ДОНОШЕЊА ЗАКЉУЧКА ЈАВНОГ ИЗВРШИТЕЉА О ПРЕНОСУ ПОТРАЖИВАЊА

ЧЛАН 279А

АКО СЕ ПОТРАЖИВАЊЕ ИЗВРШНОГ ДУЖНИКА ПРЕМА ЊЕГОВОМ ДУЖНИКУ ЗАСНИВА НА ИЗВРШНОЈ ИЛИ ВЕРОДОСТОЈНОЈ ИСПРАВИ, ИЗВРШНИ ПОВЕРИЛАЦ МОЖЕ НА ОСНОВУ ЗАКЉУЧКА ЈАВНОГ ИЗВРШИТЕЉА О ПРЕНОСУ ПОТРАЖИВАЊА И ИЗВРШНЕ ИЛИ ВЕРОДОСТОЈНЕ ИСПРАВЕ ПОДНЕТИ ПРЕДЛОГ ЗА ИЗВРШЕЊЕ ПРОТИВ ДУЖНИКА ИЗВРШНОГ ДУЖНИКА.

АКО ЈЕ ПО ПРЕДЛОГУ ИЗВРШНОГ ДУЖНИКА ВЕЋ ДОНЕТО РЕШЕЊЕ О ИЗВРШЕЊУ ПРОТИВ ЊЕГОВОГ ДУЖНИКА, ИЗВРШНИ ПОВЕРИЛАЦ НА ОСНОВУ ЗАКЉУЧКА ЈАВНОГ ИЗВРШИТЕЉА О ПРЕНОСУ ПОТРАЖИВАЊА СТУПА У ВЕЋ ПОКРЕНУТИ ИЗВРШНИ ПОСТУПАК НА МЕСТО ИЗВРШНОГ ДУЖНИКА.

АКО СЕ ПОТРАЖИВАЊЕ ИЗВРШНОГ ДУЖНИКА ПРЕМА ЊЕГОВОМ ДУЖНИКУ НЕ ЗАСНИВА НИ НА ИЗВРШНОЈ НИ НА ВЕРОДОСТОЈНОЈ ИСПРАВИ, ИЗВРШНИ ПОВЕРИЛАЦ НА ОСНОВУ ЗАКЉУЧКА ЈАВНОГ ИЗВРШИТЕЉА О ПРЕНОСУ ПОТРАЖИВАЊА МОЖЕ ОСТВАРИВАТИ СВОЈА ПРАВА У ПАРНИЧНОМ ПОСТУПКУ.

Додатна садржина предлога за извршење

Члан 300.

Осим идентификационих података (члан 30) у предлогу за извршење назначавају се и бројеви динарског рачуна извршног повериоца и број рачуна извршног дужника који није изузет од принудног извршења.

Ако је у предлогу за извршење као извршни дужник назначена Република Србија, аутономна покрајина или јединица локалне самоуправе, извршни поверилац дужан је да, поред рачуна извршења буџета, назначи директног корисника буџетских средстава због чијег рада је настало потраживање које се намирује и јединствен број корисника јавних средства који припада том директном кориснику буџетских средстава.

АКО ЈЕ У ПРЕДЛОГУ ЗА ИЗВРШЕЊЕ КАО ИЗВРШНИ ДУЖНИК НАЗНАЧЕН ИНДИРЕКТНИ КОРИСНИК БУЏЕТСКИХ СРЕДСТАВА, ЗА КОГА СЕ У СМИСЛУ ПРОПИСА КОЈИМА СЕ УРЕЂУЈЕ ИЗВРШЕЊЕ БУЏЕТА ПРИНУДНА НАПЛАТА СПРОВОДИ НА ИСТИ НАЧИН КАО И ЗА ДИРЕКТНЕ КОРИСНИКЕ БУЏЕТСКИХ СРЕДСТАВА, ИЗВРШНИ ПОВЕРИЛАЦ ДУЖАН ЈЕ ДА У ПРЕДЛОГУ ЗА ИЗВРШЕЊЕ НАЗНАЧИ ИДЕНТИФИКАЦИОНЕ ПОДАТКЕ ЗА ДУЖНИКА ИЗ СТАВА 2. ОВОГ ЧЛАНА.

Ако је у предлогу за извршење као извршни дужник назначен индиректни корисник буџетских средстава, извршни поверилац дужан је да назначи рачун преко кога индиректни корисник буџетских средстава послује, његов матични број и његов порески идентификациони број.

ИЗВРШНИ ПОВЕРИЛАЦ ЈЕ ДУЖАН ДА О НАМЕРИ ПОДНОШЕЊА ПРЕДЛОГА ЗА ИЗВРШЕЊЕ ПИСМЕНИМ ПУТЕМ ОБАВЕСТИ МИНИСТАРСТВО ФИНАНСИЈА НАЈКАСНИЈЕ У РОКУ ОД 30 ДАНА ПРЕ ПОДНОШЕЊА ПРЕДЛОГА ЗА ИЗВРШЕЊЕ.

ДОКАЗ О ПОСЛАТОМ ОБАВЕШТЕЊУ ИЗ СТАВА 5. ОВОГ ЧЛАНА ИЗВРШНИ ПОВЕРИЛАЦ ЈЕ ДУЖАН ДА ДОСТАВИ УЗ ПРЕДЛОГ ЗА ИЗВРШЕЊЕ ПОД ПРЕТЊОМ ОДБАЦИВАЊА.

О ПРЕДЛОГУ ЗА ИЗВРШЕЊЕ ОДЛУЧУЈЕ ЈАВНИ ИЗВРШИТЕЉ ИМЕНОВАН ЗА ПОДРУЧЈЕ СУДА У ПОСТУПКУ ПРЕД КОЈИМ ЈЕ НАСТАЛА ИЗВРШНА ИСПРАВА. ИЗВРШНИ ПОВЕРИЛАЦ ДУЖАН ЈЕ ДА ПРЕ ПОДНОШЕЊА ПРЕДЛОГА ЗА ИЗВРШЕЊЕ ЗАХТЕВА ОД КОМОРЕ ДА ОДРЕДИ ЈАВНОГ ИЗВРШИТЕЉА КОМЕ ЋЕ ПОДНЕТИ ПРЕДЛОГ ЗА ИЗВРШЕЊЕ И НА ДАЉИ ПОСТУПАК СХОДНО СЕ ПРИМЕЊУЈУ ОДРЕДБЕ ЧЛАНА 393. ОВОГ ЗАКОНА.

КАД ЈЕ ПРЕДЛОГ ЗА ИЗВРШЕЊЕ САСТАВЉЕН ТАКО ДА У СВЕМУ ОДГОВАРА РЕШЕЊУ О ИЗВРШЕЊУ КОЈЕ БИ СЕ ИМАЛО ДОНЕТИ, А ПОДНЕТ ЈЕ У ПОТРЕБНОМ БРОЈУ ПРИМЕРАКА, ЈАВНИ ИЗВРШИТЕЉ МОЖЕ ИЗДАТИ СКРАЋЕНИ ПРЕПИС РЕШЕЊА СТАВЉАЊЕМ ОТИСКА ШТАМБИЉА КОЈИ САДРЖИ ТЕКСТ КОЈИМ СЕ УСВАЈА ПРЕДЛОЖЕНО РЕШЕЊЕ.

О ПРАВНОМ ЛЕКУ ПРОТИВ РЕШЕЊА О ИЗВРШЕЊУ ОДЛУЧУЈЕ СТВАРНО НАДЛЕЖНИ СУД ЗА ЧИЈЕ ПОДРУЧЈЕ ЈЕ ИМЕНОВАН ЈАВНИ ИЗВРШИТЕЉ КОЈИ ЈЕ ДОНЕО РЕШЕЊЕ О ИЗВРШЕЊУ.

Наплата будућих повремених давања

Члан 302.

Решење о извршењу којим је одређена наплата повремених давања која доспевају у одређеним временским размацима (законско издржавање, новчанa рента због потпуне или делимичне неспособности за рад, новчанa рента за издржавање које је изгубљено услед смрти дужника издржавања и сл.) извршава се тако што организација за принудну наплату налаже банци или надлежном државном органу да извршном повериоцу исплаћује будућа давања по њиховој доспелости.

~~Редослед наплате будућих повремених давања одређује се према времену кад је организација за принудну наплату примила решење о извршењу.~~

Организација за принудну наплату води посебну евиденцију решења о извршењу којима је одређена наплата будућих повремених давања.

ИЗВЕШТАЈ О ИЗВРШЕЊУ РЕШЕЊА КОЈИМ ЈЕ ОДРЕЂЕНА НАПЛАТА БУДУЋИХ ПОВРЕМЕНИХ ДАВАЊА КОЈА СУ СПРОВЕДЕНА У ЦЕЛИНИ, ОРГАНИЗАЦИЈА ЗА ПРИНУДНУ НАПЛАТУ ДОСТАВЉА ЈАВНОМ ИЗВРШИТЕЉУ НАКОН ИЗВРШЕЊА ПОСЛЕДЊЕ РАТЕ БУДУЋЕГ ДАВАЊА.

Спровођење извршења према солидарним дужницима

Члан 304.

Ако према извршној исправи два или више извршних дужника солидарно одговарају, суд доноси, према свима или само некима, а према предлогу за извршење, једно решење о извршењу.

~~Организација за принудну наплату дужна је да блокира рачуне свих солидарних извршних дужника.~~

У СПРОВОЂЕЊУ ИЗВРШЕЊА РЕШЕЊА ИЗ СТАВА 1. ОВОГ ЧЛАНА, ОРГАНИЗАЦИЈА ЗА ПРИНУДНУ НАПЛАТУ ЋЕ БЛОКИРАТИ СВЕ РАЧУНЕ СВИХ СОЛИДАРНИХ ДУЖНИКА, А ПРЕНОС СРЕДСТАВА ЋЕ СЕ ВРШИТИ ПРЕМА РЕДОСЛЕДУ НАВЕДЕНОМ У РЕШЕЊУ О ИЗВРШЕЊУ, ОДНОСНО ЗАКЉУЧКУ ЈАВНОГ ИЗВРШИТЕЉА ДО ПОТПУНОГ НАМИРЕЊА.

~~Потраживање се наплаћује са свих рачуна солидарних извршних дужника у исто време тако да се од сваког наплати једнаки износ, с тим што збир износа не може прећи потраживање извршног повериоца.~~

~~Ако на рачуну неког солидарног дужника нема средстава да се потраживање намири у исто време, извршни поверилац се намирује са рачуна било којег извршног дужника на коме има средстава.~~

Обустава извршног поступка

Члан 305.

~~Организација за принудну наплату дужна је да извести јавног извршитеља о извршењима која су спроведена у целини.~~

~~Ако извршење није спроведено у року од 15 дана од дана пријема решења о извршењу, јавни извршитељ позива извршног повериоца да се у року од осам дана изјасни о томе да ли остаје при намирењу на новчаним средствима на рачуну извршног дужника или предлаже додавање новог средства и предмета извршења или промену средства и предмета извршења.~~

~~Ако се извршни поверилац не изјасни у року, извршни поступак се обуставља.~~

ОРГАНИЗАЦИЈА ЗА ПРИНУДНУ НАПЛАТУ ДУЖНА ЈЕ ДА СВАКОДНЕВНО ИЗВЕШТАВА ЈАВНОГ ИЗВРШИТЕЉА О ИЗВРШЕЊИМА КОЈА СУ СПРОВЕДЕНА У ЦЕЛИНИ.

ОРГАНИЗАЦИЈА ЗА ПРИНУДНУ НАПЛАТУ ДУЖНА ЈЕ ДА ИЗВЕСТИ ЈАВНОГ ИЗВРШИТЕЉА АКО У РОКУ ОД 15 ДАНА ОД ДАНА ПРИЈЕМА РЕШЕЊА, ОДНОСНО ЗАКЉУЧКА ЈАВНОГ ИЗВРШИТЕЉА НИЈЕ СПРОВЕДЕНО ИЗВРШЕЊЕ.

АКО ИЗВРШЕЊЕ НИЈЕ СПРОВЕДЕНО У РОКУ ОД 15 ДАНА ОД ДАНА ПРИЈЕМА РЕШЕЊА О ИЗВРШЕЊУ, ЈАВНИ ИЗВРШИТЕЉ ПОЗИВА ИЗВРШНОГ ПОВЕРИОЦА ДА СЕ У РОКУ ОД ОСАМ ДАНА ИЗЈАСНИ О ТОМЕ ДА ЛИ ОСТАЈЕ ПРИ НАМИРЕЊУ НА НОВЧАНИМ СРЕДСТВИМА НА РАЧУНУ ИЗВРШНОГ ДУЖНИКА ИЛИ ПРЕДЛАЖЕ ДОДАВАЊЕ НОВОГ СРЕДСТВА И ПРЕДМЕТА ИЗВРШЕЊА ИЛИ ПРОМЕНУ СРЕДСТВА И ПРЕДМЕТА ИЗВРШЕЊА, ИНАЧЕ СЕ ИЗВРШНИ ПОСТУПАК ОБУСТАВЉА.

Враћање решења о извршењу

Члан 306.

Ако решење о извршењу садржи непотпуне или нетачне податке, те по њему не може да се поступа, организација за принудну наплату одмах враћа решење ~~суду~~ ЈАВНОМ ИЗВРШИТЕЉУ.

Члан 310

Решење о извршењу на текућем рачуну извршног дужника који је физичко лице има дејство као решење о извршењу којим је одређена пленидба новчаног потраживања и пренос новчаног потраживања ради наплаћивања.

Одредбе о извршењу из штедног улога извршног дужника (чл. 307-309) сходно се примењују и на намирење са текућег рачуна извршног дужника.

СРЕДСТВА СА ТЕКУЋЕГ РАЧУНА ПРЕНОСЕ СЕ НА НАМЕНСКИ РАЧУН ЈАВНОГ ИЗВРШИТЕЉА.

ИЗВРШНИ ДУЖНИК МОЖЕ У РОКУ ОД ОСАМ ДАНА ОД ДАНА ИЗВРШЕНОГ ПРЕНОСА ОБАВЕСТИТИ ЈАВНОГ ИЗВРШИТЕЉА ДА ЈЕ ПРИЛИКОМ ПРЕНОСА СРЕДСТАВА ДОШЛО ДО ПОВРЕДЕ ОГРАНИЧЕЊА ИЗ ЧЛ. 257. ИЛИ 258. ОВОГ ЗАКОНА И О ТОМЕ ДОСТАВИТИ ОДГОВАРАЈУЋЕ ДОКАЗЕ.

У СЛУЧАЈУ ДА ЈАВНИ ИЗВРШИТЕЉ УТВРДИ ДА ЈЕ ПРЕНОС СРЕДСТАВА ИЗВРШЕН СУПРОТНО ОГРАНИЧЕЊИМА ИЗ ЧЛ. 257. ИЛИ 258. ОВОГ ЗАКОНА БЕЗ ОДЛАГАЊА ЋЕ ИЗВРШИТИ ПОВРАЋАЈ ВИШЕ ПРЕНЕТИХ СРЕДСТАВА НА ТЕКУЋИ РАЧУН ИЗВРШНОГ ДУЖНИКА, ОДНОСНО НА РАЧУН КОЈИ ИЗВРШНИ ДУЖНИК ОПРЕДЕЛИ УЗ НАПОМЕНУ ДА СЕ РАДИ О СРЕДСТВИМА КОЈА НЕ МОГУ БИТИ ПРЕДМЕТ ИЗВРШЕЊА.

Продаја финансијских инструмената

Члан 315.

Јавни извршитељ доноси закључак о продаји финансијских инструмената који су предмет извршења када га Централни регистар хартија од вредности обавести да је уписао забрану располагања и заложно право, ПОД УСЛОВОМ ДА ЈЕ РЕШЕЊЕ О ИЗВРШЕЊУ ПОСТАЛО ПРАВНОСНАЖНО.

Финансијске инструменте продаје инвестиционо друштво које води рачун финансијских инструмената извршног дужника.

Финансијски инструменти продају се на регулисаном тржишту или на мултилатералној трговачкој платформи према закону којим се уређује тржиште капитала, а на ОТЦ тржишту само ако се претходно процени њихова вредност и ако продаја на регулисаном тржишту или на мултилатералној трговачкој платформи остане без успеха.

Финансијски инструменти којима се не тргује на регулисаном тржишту или на мултилатералној трговачкој платформи искључиво се продају на ОТЦ тржишту, пошто се претходно процени њихова вредност.

Сходна примена одредаба о намирењу на покретној ствари

Члан 317.

Намирење извршног повериоца преносом права својине на финансијском инструменту није дозвољено.

На остала питања која су у вези с продајом финансијских инструмената и на намирење извршног повериоца из продајне цене, сходно се примењују одредбе о извршењу ради намирења новчаног потраживања на покретној ствари (чл. 218–255), ПОД УСЛОВОМ ДА НИСУ У СУПРОТНОСТИ СА ОДРЕДБАМА ЗАКОНА КОЈИМ СЕ УРЕЂУЈЕ ТРЖИШТЕ КАПИТАЛА И ПРАВИЛИМА ТРЖИШТА НА КОЈИМА СЕ ПРОДАЈУ ФИНАНСИЈСКИ ИНСТРУМЕНТИ, ОСИМ ОДРЕДАБА О ЕЛЕКТРОНСКОМ ЈАВНОМ НАДМЕТАЊУ.

Процена и продаја удела у привредном друштву

Члан 320

На процену вредности и продају удела сходно се примењују одредбе о извршењу ради намирења новчаног потраживања на покретним стварима ~~(чл. 218-255.)~~ (ЧЛ. 218-255), ОСИМ ОДРЕДАБА О ЕЛЕКТРОНСКОМ ЈАВНОМ НАДМЕТАЊУ.

ГЛАВА ОСМА А

СКРАЋЕНИ ИЗВРШНИ ПОСТУПАК

СВОЈСТВО СТРАНАКА

ЧЛАН 326А

             СКРАЋЕНИ ИЗВРШНИ ПОСТУПАК СЕ МОЖЕ СПРОВЕСТИ АКО СУ ИЗВРШНИ ПОВЕРИЛАЦ И ИЗВРШНИ ДУЖНИК СУБЈЕКТИ ЗА РЕШАВАЊЕ ЧИЈИХ СПОРОВА ЈЕ У СКЛАДУ СА ЗАКОНОМ СТВАРНО НАДЛЕЖАН ПРИВРЕДНИ СУД.

ВЕРОДОСТОЈНА ИСПРАВА НА ОСНОВУ КОЈЕ СЕ МОЖЕ ОДРЕДИТИ И СПРОВЕСТИ СКРАЋЕНИ ЗА ИЗВРШНИ ПОСТУПАК

ЧЛАН 326Б

СКРАЋЕНИ ИЗВРШНИ ПОСТУПАК СЕ МОЖЕ СПРОВЕСТИ САМО НА ОСНОВУ СЛЕДЕЋИХ ВЕРОДОСТОЈНИХ ИСПРАВА:

1) МЕНИЦЕ И ЧЕКА ДОМАЋЕГ ИЛИ СТРАНОГ ЛИЦА, СА ПРОТЕСТОМ АКО ЈЕ ПОТРЕБАН ЗА ЗАСНИВАЊЕ ПОТРАЖИВАЊА;

2)  БЕЗУСЛОВНЕ БАНКАРСКЕ ГАРАНЦИЈЕ;

3)  БЕЗУСЛОВНОГ АКРЕДИТИВА;

4)  ОВЕРЕНЕ ИЗЈАВЕ ИЗВРШНОГ ДУЖНИКА КОЈОМ ОВЛАШЋУЈЕ БАНКУ ДА С ЊЕГОВОГ РАЧУНА ПРЕНЕСЕ НОВЧАНА СРЕДСТВА НА РАЧУН ИЗВРШНОГ ПОВЕРИОЦА.

ДОНОШЕЊЕ РЕШЕЊА О ИЗВРШЕЊУ У СКРАЋЕНОМ ПОСТУПКУ

ЧЛАН 326В

СУД ЈЕ ДУЖАН ДА ДОНЕСЕ РЕШЕЊЕ О ИЗВРШЕЊУ У СКРАЋЕНОМ ИЗВРШНОМ ПОСТУПКУ КАДА СУ ЗА ТО ИСПУЊЕНИ УСЛОВИ ПРОПИСАНИ ОВИМ ЗАКОНОМ, И АКО ИЗВРШНИ ПОВЕРИЛАЦ У ПРЕДЛОГУ ЗА ИЗВРШЕЊЕ ЗАТРАЖИ СПРОВОЂЕЊЕ СКРАЋЕНОГ ИЗВРШНОГ ПОСТУПКА.

ПРОТИВ РЕШЕЊА КОЈИМ СЕ ОДБАЦУЈЕ ИЛИ ОДБИЈА ПРЕДЛОГ ЗА ИЗВРШЕЊЕ У СКРАЋЕНОМ ИЗВРШНОМ ПОСТУПКУ, ИЗВРШНИ ПОВЕРИЛАЦ МОЖЕ ИЗЈАВИТИ ПРИГОВОР У РОКУ ОД ПЕТ ДАНА ОД ДАНА ДОСТАВЉАЊА РЕШЕЊА.

ПРИГОВОР

ЧЛАН 326Г

ПРОТИВ РЕШЕЊА О ИЗВРШЕЊУ ДОНЕТОГ У СКРАЋЕНОМ ИЗВРШНОМ ПОСТУПКУ ИЗВРШНИ ДУЖНИК МОЖЕ ИЗЈАВИТИ ПРИГОВОР У РОКУ ОД ПЕТ ДАНА ОД ДАНА ДОСТАВЉАЊА РЕШЕЊА.

ПРИГОВОР СЕ МОЖЕ ИЗЈАВИТИ ИСКЉУЧИВО ИЗ СЛЕДЕЋИХ РАЗЛОГА:

1) АКО ЈЕ У ИСПРАВУ ИЗ ЧЛАНА 326Б УНЕТ НЕИСТИНИТ САДРЖАЈ;

2) АКО ЈЕ ИСПРАВА ПОТПИСАНА ОД СТРАНЕ НЕОВЛАШЋЕНОГ ЛИЦА;

3) АКО ОБАВЕЗА ИЗ ИСПРАВЕ НИЈЕ ДОСПЕЛА;

4) АКО ЈЕ ОБАВЕЗА ИЗ ИСПРАВЕ ИСПУЊЕНА;

5) АКО ИСТОВРЕМЕНО ДОСПЕЛА ОБАВЕЗА ИЗВРШНОГ ПОВЕРИОЦА НИЈЕ ИСПУЊЕНА;

6) АКО ПОТРАЖИВАЊЕ ИЗ ИСПРАВЕ НИЈЕ ПРЕШЛО ИЛИ НИЈЕ ПРЕНЕТО НА ИЗВРШНОГ ПОВЕРИОЦА ИЛИ АКО ОБАВЕЗА НИЈЕ ПРЕШЛА ИЛИ НИЈЕ ПРЕНЕТА НА ИЗВРШНОГ ДУЖНИКА;

7) АКО ЈЕ ПОТРАЖИВАЊЕ ИЗ ИСПРАВЕ ЗАСТАРЕЛО;

ПРИГОВОР ОДЛАЖЕ ИЗВРШЕЊЕ РЕШЕЊА О ИЗВРШЕЊУ, ОСИМ АКО ЈЕ РЕШЕЊЕ О ИЗВРШЕЊУ ДОНЕТО НА ОСНОВУ МЕНИЦЕ.

ДОКАЗИ УЗ ПРИГОВОР

ЧЛАН 326Д

ИЗВРШНИ ДУЖНИК ЈЕ ДУЖАН ДА УЗ ПРИГОВОР ПОДНЕСЕ ДОКАЗЕ, И ТО:

1) ПРАВНОСНАЖНУ СУДСКУ ОДЛУКУ КОЈОМ ЈЕ УТВРЂЕНА НЕИСТИНИТОСТ ИСПРАВЕ ИЛИ ИЗВОД ИЗ ЦЕНТРАЛНОГ РЕГИСТРА ХАРТИЈА ОД ВРЕДНОСТИ, АКО ТВРДИ ДА ЈЕ У ИСПРАВУ УНЕТ НЕИСТИНИТ САДРЖАЈ;

2) ИЗВОД ИЗ РЕГИСТРА О ЛИЦУ ОВЛАШЋЕНОМ ЗА ЗАСТУПАЊЕ У МОМЕНТУ ИЗДАВАЊА ИСПРАВЕ, АКО ТВРДИ ДА ЈЕ ИСПРАВА ПОТПИСАНА ОД СТРАНЕ НЕОВЛАШЋЕНОГ ЛИЦА;

3) НАЛОГ ЗА ПЛАЋАЊЕ У ПИСМЕНОЈ ИЛИ ЕЛЕКТРОНСКОЈ ФОРМИ НА ОСНОВУ КОГА ЈЕ ИЗВРШЕН ПРЕНОС СРЕДСТАВА, АКО ТВРДИ ДА ЈЕ ОБАВЕЗА ИСПУЊЕНА;

4) ДА НЕДОСПЕЛОСТ ОБАВЕЗЕ ПРОИЗЛАЗИ ИЗ САМЕ ИСПРАВЕ АКО ТВРДИ ДА ОБАВЕЗА НИЈЕ ДОСПЕЛА;

5) ДА ЗАСТАРЕЛОСТ ПОТРАЖИВАЊА ПРОИЗЛАЗИ ИЗ САМЕ ИСПРАВЕ, АКО ТВРДИ ДА ЈЕ ПОТРАЖИВАЊЕ ЗАСТАРЕЛО.

ПОСТУПАК ПО ПРИГОВОРУ

ЧЛАН 326Ђ

 СУДИЈА ПОЈЕДИНАЦ ДОСТАВЉА ПРИГОВОР ИЗВРШНОМ ПОВЕРИОЦУ КОЈИ У РОКУ ОД ТРИ ДАНА ОД ДАНА ДОСТАВЉАЊА МОЖЕ ДАТИ ОДГОВОР.

СУДИЈА ПОЈЕДИНАЦ ДОСТАВЉА ВЕЋУ ПРИГОВОР, РЕШЕЊЕ И СПИСЕ ПРЕДМЕТА НАРЕДНОГ РАДНОГ ДАНА ОД ПРИЈЕМА ОДГОВОРА НА ПРИГОВОР ИЛИ ОД ИСТЕКА РОКА ЗА ОДГОВОР НА ПРИГОВОР.

ВЕЋЕ ЈЕ ДУЖНО ДА ОДЛУЧИ О ПРИГОВОРУ У РОКУ ОД ОСАМ ДАНА ОД КАДА МУ СУДИЈА ДОСТАВИ ПРИГОВОР И СПИСЕ ПРЕДМЕТА.

АКО ИЗВРШНИ ДУЖНИК ДОКАЖЕ ПОСТОЈАЊЕ РАЗЛОГА ЗА ПРИГОВОР (ЧЛАН 326Г), ДОКАЗНИМ СРЕДСТВИМА ПРОПИСАНИМ ЧЛАНОМ 326Д, ВЕЋЕ ЋЕ УСВОЈИТИ ПРИГОВОР, УКИНУТИ РЕШЕЊЕ О ИЗВРШЕЊУ У СКРАЋЕНОМ ПОСТУПКУ У ДЕЛУ У КОМЕ ЈЕ ОДРЕЂЕНО ИЗВРШЕЊЕ И ОДРЕДИТИ ДА СЕ ПОСТУПАК НАСТАВЉА КАО ПОВОДОМ ПРИГОВОРА ПРОТИВ ПЛАТНОГ НАЛОГА.

АКО ИЗВРШНИ ДУЖНИК ИСТАКНЕ ПРИГОВОР НЕИСПУЊЕЊА ИСТОВРЕМЕНО ДОСПЕЛЕ ОБАВЕЗЕ ИЗВРШНОГ ПОВЕРИОЦА, ПРИГОВОР СЕ ОДБИЈА АКО ИЗВРШНИ ПОВЕРИЛАЦ ПОДНЕСЕ ДОКАЗ О ИСПУЊЕЊУ СВОЈЕ ОБАВЕЗЕ.

АКО ИЗВРШНИ ДУЖНИК ИСТАКНЕ ПРИГОВОР ДА ПОТРАЖИВАЊЕ НИЈЕ ПРЕШЛО ИЛИ НИЈЕ ПРЕНЕТО НА ИЗВРШНОГ ПОВЕРИОЦА ИЛИ ДА ОБАВЕЗА НИЈЕ ПРЕШЛА ИЛИ НИЈЕ ПРЕНЕТА НА ИЗВРШНОГ ДУЖНИКА, ПРИГОВОР СЕ ОДБИЈА АКО ИЗВРШНИ ПОВЕРИЛАЦ ДОКАЖЕ ПРЕЛАЗ ИЛИ ПРЕНОС ПОТРАЖИВАЊА ИЛИ ОБАВЕЗЕ ЈАВНОМ ИЛИ ПО ЗАКОНУ ОВЕРЕНОМ ИСПРАВОМ, ОДНОСНО ПРАВНОСНАЖНОМ ИЛИ КОНАЧНОМ ОДЛУКОМ ДОНЕТОМ У ПАРНИЧНОМ, ПРЕКРШАЈНОМ ИЛИ УПРАВНОМ ПОСТУПКУ.

СХОДНА ПРИМЕНА ОСТАЛИХ ОДРЕДАБА ОВОГ ЗАКОНА

ЧЛАН 326Е

            НА СВА ДРУГА ПИТАЊА КОЈА НИСУ УРЕЂЕНА ОДРЕДБАМА ОВЕ ГЛАВЕ, СХОДНО СЕ ПРИМЕЊУЈУ ОСТАЛЕ ОДРЕДБЕ ОВОГ ЗАКОНА.

Тужба против дужника извршног дужника

Члан 333.

Извршни поверилац може тужбом захтевати да му ~~извршни дужник~~ ДУЖНИК ИЗВРШНОГ ДУЖНИКА преда ствар.

Ако је обавеза дужника извршног дужника на предају ствари извршном дужнику утврђена извршном исправом, извршни поверилац може против дужника извршног дужника поднети предлог за извршење ради предаје ствари.

ГЛАВА 9А

УНОВЧЕЊЕ ДРУГИХ ИМОВИНСКИХ ПРАВА ИЗВРШНОГ ДУЖНИКА

ЧЛАН 338А

ИЗВРШЕЊЕ НА ДРУГИМ ИМОВИНСКИМ ПРАВИМА ИЗВРШНОГ ДУЖНИКА (ПАТЕНТ, ЖИГ И ДРУГО) СПРОВОДИ СЕ ЊИХОВОМ ПЛЕНИДБОМ, УПИСОМ У ОДГОВАРАЈУЋИ РЕГИСТАР И УНОВЧЕЊЕМ УЗ СХОДНУ ПРИМЕНУ ОДРЕДАБА ОВОГ ЗАКОНА КОЈИМА СЕ УРЕЂУЈЕ ИЗВРШЕЊЕ НА ПОКРЕТНИМ СТВАРИМА РАДИ НАМИРЕЊА НОВЧАНОГ ПОТРАЖИВАЊА, ОСИМ ОДРЕДАБА О ЕЛЕКТРОНСКОМ ЈАВНОМ НАДМЕТАЊУ.

Спровођење извршења

~~Члан 355.~~

~~Извршење почиње да се спроводи када истекне осам дана од када је извршни дужник примио решење о извршењу.~~

~~Извршни поверилац дужан је да обезбеди потребну радну снагу и превозна средства, на захтев јавног извршитеља.~~

~~Захтев му се саопштава најкасније осам дана пре приступања извршењу.~~

ЧЛАН 355.

ЗА СПРОВОЂЕЊЕ ИЗВРШЕЊА ИСКЉУЧИВО ЈЕ НАДЛЕЖАН ЈАВНИ ИЗВРШИТЕЉ.

ИЗВРШЕЊЕ ПОЧИЊЕ ДА СЕ СПРОВОДИ КАДА ИСТЕКНЕ 30 ДАНА ОД КАДА ЈЕ ИЗВРШНИ ДУЖНИК ПРИМИО РЕШЕЊЕ О ИЗВРШЕЊУ.

АКО СУ ИСЕЉЕЊЕМ ОБУХВАЋЕНА МАЛОЛЕТНА ЛИЦА, КАО И ЛИЦА КОЈИМА ЈЕ НЕОПХОДНО ОБЕЗБЕДИТИ НУЖАН СМЕШТАЈ, ЈАВНИ ИЗВРШИТЕЉ ЋЕ ОБАВЕСТИТИ ОРГАН СТАРАТЕЉСТВА НАЈКАСНИЈЕ ОСАМ ДАНА ПРЕ ПРИСТУПАЊА ИЗВРШЕЊУ.

У СЛУЧАЈУ ИЗ СТАВА 2. ОВОГ ЧЛАНА, ОРГАН СТАРАТЕЉСТВА ЋЕ БЕЗ ОДЛАГАЊА ПРЕДУЗЕТИ СВЕ МЕРЕ ИЗ СВОЈЕ НАДЛЕЖНОСТИ И ПРУЖИТИ СВУ НЕОПХОДНУ ПОМОЋ ПРИ СПРОВОЂЕЊУ ИЗВРШЕЊА.

ИЗВРШНИ ПОВЕРИЛАЦ ДУЖАН ЈЕ ДА ОБЕЗБЕДИ ПОТРЕБНУ РАДНУ СНАГУ И ПРЕВОЗНА СРЕДСТВА, НА ЗАХТЕВ ЈАВНОГ ИЗВРШИТЕЉА.

ЗАХТЕВ МУ СЕ САОПШТАВА НАЈКАСНИЈЕ ОСАМ ДАНА ПРЕ ПРИСТУПАЊА ИЗВРШЕЊУ.

Продаја покретних ствари

Члан 357.

Ако извршни дужник у одређеном року не накнади трошкове чувања ствари или не затражи да му се оне предају, доноси се закључак о продаји ствари за рачун извршног дужника.

Део продајне цене који преостане после намирења трошкова чувања и трошкова продаје ствари, полаже се у корист извршног дужника код јавног извршитеља.

Ствар се продаје према одредбама о извршењу ради намирења новчаног потраживања на покретној ствари (чл. 218–255).

У СЛУЧАЈУ ДА СЕ ПОКРЕТНЕ СТВАРИ НИСУ МОГЛЕ ПРОДАТИ НИ НА ДРУГОМ ЈАВНОМ НАДМЕТАЊУ, ЈАВНИ ИЗВРШИТЕЉ ЋЕ ИХ ПРЕДАТИ УСТАНОВИ СОЦИЈАЛНЕ ЗАШТИТЕ, ПО ПРЕТХОДНО ПРИБАВЉЕНОМ МИШЉЕЊУ МИНИСТАРСТВА НАДЛЕЖНОГ ЗА СОЦИЈАЛНУ ЗАШТИТУ.

Месна надлежност

Члан 359.

~~За одлучивање о предлогу за извршење и за спровођење извршења ради предузимања неке радње извршног дужника (чињење), уздржања од одређене радње (нечињење) или трпљења одређене радње месно је надлежан и суд на чијем подручју извршни дужник треба да испуни своју обавезу.~~

ЗА ОДЛУЧИВАЊЕ О ПРЕДЛОГУ ЗА ИЗВРШЕЊЕ И ЗА СПРОВОЂЕЊЕ ИЗВРШЕЊА РАДИ ПРЕДУЗИМАЊА РАДЊЕ КОЈУ МОЖЕ ПРЕДУЗЕТИ САМО ИЗВРШНИ ДУЖНИК, УЗДРЖАВАЊА ОД ОДРЕЂЕНЕ РАДЊЕ (НЕЧИЊЕЊЕ) ИЛИ ТРПЉЕЊА ОДРЕЂЕНЕ РАДЊЕ, МЕСНО ЈЕ НАДЛЕЖАН И СУД НА ЧИЈЕМ ПОДРУЧЈУ ИЗВРШНИ ДУЖНИК ТРЕБА ДА ИСПУНИ СВОЈУ ОБАВЕЗУ.

Радња коју може предузети и друго лице

~~Члан 360.~~

~~Ако радњу може предузети и друго лице, не само извршни дужник, извршни поверилац се у решењу о извршењу овлашћује да у одређеном року и о трошку извршног дужника сам предузме радњу или да је повери другом лицу.~~

~~Извршни поступак се обуставља ако извршни поверилац или друго лице не предузму радњу у року одређеном у решењу о извршењу.~~

ЧЛАН 360.

ЗА ОДЛУЧИВАЊЕ О ПРЕДЛОГУ ЗА ИЗВРШЕЊЕ РАДИ ПРЕДУЗИМАЊА РАДЊЕ КОЈУ МОЖЕ ПРЕДУЗЕТИ И ДРУГО ЛИЦЕ МЕСНО ЈЕ НАДЛЕЖАН И СУД НА ЧИЈЕМ ПОДРУЧЈУ ИЗВРШНИ ДУЖНИК ТРЕБА ДА ИСПУНИ СВОЈУ ОБАВЕЗУ.

ЗА СПРОВОЂЕЊЕ ИЗВРШЕЊА РАДИ ПРЕДУЗИМАЊА РАДЊЕ КОЈУ МОЖЕ ПРЕДУЗЕТИ И ДРУГО ЛИЦЕ ИСКЉУЧИВО ЈЕ НАДЛЕЖАН ЈАВНИ ИЗВРШИТЕЉ.

АКО РАДЊУ МОЖЕ ПРЕДУЗЕТИ И ДРУГО ЛИЦЕ, НЕ САМО ИЗВРШНИ ДУЖНИК, ИЗВРШНИ ПОВЕРИЛАЦ СЕ У РЕШЕЊУ О ИЗВРШЕЊУ ОВЛАШЋУЈЕ ДА У ОДРЕЂЕНОМ РОКУ И О ТРОШКУ ИЗВРШНОГ ДУЖНИКА САМ ПРЕДУЗМЕ РАДЊУ ИЛИ ДА ЈЕ ПОВЕРИ ДРУГОМ ЛИЦУ.

ИЗВРШНИ ПОСТУПАК СЕ ОБУСТАВЉА АКО ИЗВРШНИ ПОВЕРИЛАЦ ИЛИ ДРУГО ЛИЦЕ НЕ ПРЕДУЗМУ РАДЊУ У РОКУ ОДРЕЂЕНОМ У РЕШЕЊУ О ИЗВРШЕЊУ.

Предујмљивање трошкова радње

Члан 361.

На предлог извршног повериоца ~~садржан у предлогу за извршење,суд~~ ЈАВНИ ИЗВРШИТЕЉ може донети закључак којим се извршни дужник обавезује да код ~~суда~~ ЈАВНОГ ИЗВРШИТЕЉА предујми износ потребан за покриће трошкова радње (закључак о предујмљивању трошкова). У том закључку одређује се и рок за предузимање радње, који тече од предујмљивања трошкова.

Закључак о предујмљивању трошкова ~~јесте саставни део решења о извршењу који суд~~ ЈАВНИ ИЗВРШИТЕЉ извршава по службеној дужности.

Извршни поступак обуставља се ако извршни поверилац или друго лице коме је поверио радњу не предузму радњу у року одређеном у закључку о предујмљивању трошкова.

Коначни трошкови радње које може предузети и друго лице

Члан 362.

Коначне трошкове радње одређује ~~суд~~ ЈАВНИ ИЗВРШИТЕЉ на предлог странке, РЕШЕЊЕМ ПРОТИВ КОГА СЕ МОЖЕ ИЗЈАВИТИ ПРИГОВОР.

Ако су трошкови које је извршни дужник предујмио виши од износа којим су плаћени трошкови радње и извршног поступка ~~суд~~ ЈАВНИ ИЗВРШИТЕЉ, на предлог извршног дужника, враћа разлику извршном дужнику ако њоме располаже.

Ако њоме не располаже, закључком обавезује извршног повериоца да врати разлику извршном дужнику у одређеном року. На тај закључак сходно се примењују правила о закључку о предујмљивању трошкова (члан 361).

Новчана казна и казна затвора

Члан 374.

Новчана казна изриче се и извршава према одредбама о изрицању новчане казне ради предузимања радње коју може предузети само извршни дужник (члан 363).

~~Новчана казна не може бити замењена казном затвора.~~

~~Казна затвора изриче се док се дете не преда, а најдуже до 60 дана и извршава према закону којим се уређује извршење кривичних санкција.~~

ПРОТИВ РЕШЕЊА КОЈИМ СЕ ИЗРИЧЕ НОВЧАНА КАЗНА МОЖЕ СЕ ИЗЈАВИТИ ПРИГОВОР. НОВЧАНА КАЗНА НЕ МОЖЕ БИТИ ЗАМЕЊЕНА КАЗНОМ ЗАТВОРА.

СУД МОЖЕ РЕШЕЊЕМ ПРОТИВ КОГ ЈЕ ДОЗВОЉЕН ПРИГОВОР ИЗРЕЋИ КАЗНУ ЗАТВОРА КОЈА ТРАЈЕ СВЕ ДОК СЕ ДЕТЕ НЕ ПРЕДА, А НАЈДУЖЕ ДО 60 ДАНА. НА ИЗВРШЕЊЕ КАЗНЕ ЗАТВОРА ПРИМЕЊУЈУ СЕ ОДРЕДБЕ ЗАКОНА КОЈИМ СЕ УРЕЂУЈЕ ИЗВРШЕЊЕ КРИВИЧНИХ САНКЦИЈА, ОСИМ ОДРЕДАБА О ОДЛАГАЊУ ИЗВРШЕЊА КАЗНЕ. ПРИГОВОР ПРОТИВ РЕШЕЊА КОЈИМ СЕ ИЗРИЧЕ КАЗНА ЗАТВОРА ОДЛАЖЕ ЊЕГОВО ИЗВРШЕЊЕ.

Принудно одузимање и предаја детета

Члан 376.

Суд обавештава странку која је поднела предлог за извршење и лице коме треба да се преда дете о времену и месту одузимања и предаје детета, по правилима о личном достављању.

~~Дете принудно одузима и предаје судија у сарадњи са психологом органа старатељства, школом, породичним саветовалиштем или другим специјализованим установама за посредовање у породичним односима.~~

ДЕТЕ ПРИНУДНО ОДУЗИМА И ПРЕДАЈЕ ОРГАН СТАРАТЕЉСТВА УЗ ПРИСУСТВО И НАДЗОР СУДА.

Психолог органа старатељства је дужан да у току одузимања и предаје детета прати понашање и реакције детета и лица коме се дете одузима, да утиче на спречавање или смањење понашања која могу изазвати сукоб или трауматско реаговање детета, да саветује ~~судију~~ СУД како да се одузимање и предаја детета остваре са што мање штете по раст и развој детета и да сам предузима све потребне радње у те сврхе и да унесе своја запажања у записник о одузимању и предаји детета и потпише га.

Члан 379.

У извршном поступку ради одржавања личних односа са дететом сходно се примењују поједине одредбе ове главе закона (чл. 368, 370, 371, 373, 374, 375, 376. и 377).

Посебне одредбе

~~Члан 394.~~

~~Решење се извршава после његове правноснажности.~~

~~Веродостојну исправу представља рачун и извод из пословних књига о извршеним комуналним или сродним услугама.~~

~~Веродостојна исправа мора да буде подобна за доношење решења о извршењу на основу веродостојне исправе (члан 53).~~

~~Одлагање извршења на предлог извршног повериоца или по споразуму странака не може трајати дуже од три месеца.~~

ЧЛАН 394.

ПРЕДЛОГ ЗА ИЗВРШЕЊЕ ЈЕ УРЕДАН И КАДА УМЕСТО ПОТПИСА ИЗВРШНОГ ПОВЕРИОЦА ИЛИ ПУНОМОЋНИКА, КОЈИ НИЈЕ АДВОКАТ, САДРЖИ ФАКСИМИЛ.

НЕ МОЖЕ СЕ ОДРЕДИТИ ИЗВРШЕЊЕ ПРОДАЈОМ ЈЕДИНЕ НЕПОКРЕТНОСТИ У ВЛАСНИШТВУ ИЗВРШНОГ ДУЖНИКА ФИЗИКОГ ЛИЦА РАДИ НАМИРЕЊА ПОТРАЖИВАЊА ЧИЈА ГЛАВНИЦА НЕ ПРЕЛАЗИ ИЗНОС ОД 5.000 ЕВРА У ДИНАРСКОЈ ПРОТИВВРЕДНОСТИ ПО СРЕДЊЕМ КУРСУ НАРОДНЕ БАНКЕ СРБИЈЕ НА ДАН ПОДНОШЕЊА ПРЕДЛОГА ЗА ИЗВРШЕЊЕ.

РЕШЕЊЕ СЕ ИЗВРШАВА ПОСЛЕ ЊЕГОВЕ ПРАВНОСНАЖНОСТИ.

ПОТВРДУ О НАСТУПАЊУ ПРАВНОСНАЖНОСТИ РЕШЕЊА ИЗДАЈЕ ЈАВНИ ИЗВРШИТЕЉ.

ВЕРОДОСТОЈНУ ИСПРАВУ ПРЕДСТАВЉА РАЧУН ИЛИ ИЗВОД ИЗ ПОСЛОВНИХ КЊИГА О ИЗВРШЕНИМ КОМУНАЛНИМ ИЛИ СРОДНИМ УСЛУГАМА.

ВЕРОДОСТОЈНА ИСПРАВА МОРА ДА БУДЕ ПОДОБНА ЗА ДОНОШЕЊЕ РЕШЕЊА О ИЗВРШЕЊУ НА ОСНОВУ ВЕРОДОСТОЈНЕ ИСПРАВЕ (ЧЛАН 53).

О ПРЕДЛОГУ ЗА ПРОТИВИЗВРШЕЊЕ ОДЛУЧУЈЕ СУД КОЈИ БИ БИО НАДЛЕЖАН ДА ОДЛУЧУЈЕ О ПРЕДЛОГУ ЗА ИЗВРШЕЊЕ.

Приговор извршног повериоца

Члан 396.

Извршни поверилац може приговором да побија решење о одбијању или одбацивању предлога за извршење или само део решења којим су одмерени трошкови поступка.

Приговор се подноси ~~суду који би одлучивао о предлогу за извршење да је за то надлежан суд~~ ПРЕКО ЈАВНОГ ИЗВРШИТЕЉА КОЈИ ЈЕ ДОНЕО РЕШЕЊЕ ИЗ СТАВА 1. ОВОГ ЧЛАНА.

~~Исти суд одлучује о приговору.~~

О ПРИГОВОРУ ОДЛУЧУЈЕ СУД НА ЧИЈЕМ ПОДРУЧЈУ ИЗВРШНИ ДУЖНИК ИМА ПРЕБИВАЛИШТЕ, БОРАВИШТЕ ИЛИ СЕДИШТЕ.

~~Решење које је донето о приговору не може да се побија жалбом.~~

На приговор извршног повериоца и на поступак о приговору извршног повериоца сходно се примењују одредбе о приговору извршног дужника.

Садржина решења

Члан 397.

Јавни извршитељ који оцени да је предлог за извршење дозвољен, уредан и основан доноси решење о извршењу на основу веродостојне исправе.

У решењу се обавезује извршни дужник да намири потраживање извршног повериоца у року од осам дана од дана достављања решења са одмереним трошковима поступка и одређују средство и предмет извршења ИЛИ ИЗВРШЕЊЕ НА ЦЕЛОКУПНОЈ ИМОВИНИ ради намирења потраживања извршног повериоца и трошкова поступка.

КАД ЈЕ ПРЕДЛОГ ЗА ИЗВРШЕЊЕ САСТАВЉЕН ТАКО ДА У СВЕМУ ОДГОВАРА РЕШЕЊУ О ИЗВРШЕЊУ КОЈЕ БИ СЕ ИМАЛО ДОНЕТИ, А ПОДНЕТ ЈЕ У ПОТРЕБНОМ БРОЈУ ПРИМЕРАКА, ЈАВНИ ИЗВРШИТЕЉ МОЖЕ ИЗДАТИ СКРАЋЕНИ ПРЕПИС РЕШЕЊА СТАВЉАЊЕМ ОТИСКА ШТАМБИЉА КОЈИ САДРЖИ ТЕКСТ КОЈИМ СЕ УСВАЈА ПРЕДЛОЖЕНО РЕШЕЊЕ.

Приговор

Члан 398.

Извршни дужник може приговором да побија решење, или само део решења којим су одмерени трошкови поступка.

Приговор се подноси суду ~~који би одлучивао о предлогу за извршење да је за то надлежан суд~~ ПРЕКО ЈАВНОГ ИЗВРШИТЕЉА КОЈИ ЈЕ ДОНЕО РЕШЕЊЕ О ИЗВРШЕЊУ.

~~Исти суд одлучује о приговору~~.

О ПРИГОВОРУ ОДЛУЧУЈЕ СУД НА ЧИЈЕМ ПОДРУЧЈУ ИЗВРШНИ ДУЖНИК ИМА ПРЕБИВАЛИШТЕ, БОРАВИШТЕ ИЛИ СЕДИШТЕ.

~~Решење које је донето о приговору не може да се побија жалбом.~~

Ако извршни дужник не поднесе приговор, јавни извршитељ у року од три радна дана од истека рока за приговор почиње да спроводи извршење.

~~Обим испитивања решења~~

~~Члан 399.~~

~~На обим испитивања решења примењују се одредбе о обиму испитивања решења о извршењу на основу веродостојне исправе (члан 88).~~

СХОДНА ПРИМЕНА ОДРЕДАБА О ПРИГОВОРУ ПРОТИВ РЕШЕЊА О ИЗВРШЕЊУ НА ОСНОВУ ВЕРОДОСТОЈНЕ ИСПРАВЕ

ЧЛАН 399.

НА САДРЖИНУ ПРИГОВОРА, РОК ЗА ИЗЈАВЉИВАЊЕ, РАЗЛОГЕ ЗБОГ КОЈИХ СЕ ПРИГОВОР МОЖЕ ИЗЈАВИТИ, РАЗЛОГЕ О КОЈИМА СУД ВОДИ РАЧУНА ПО СЛУЖБЕНОЈ ДУЖНОСТИ, ПОСТУПАК, РОКОВЕ ЗА ОДЛУЧИВАЊЕ И ОДЛУКЕ О ПРИГОВОРУ, СХОДНО СЕ ПРИМЕЊУЈУ ОДРЕДБЕ ОВОГ ЗАКОНА О ПРИГОВОРУ ПРОТИВ РЕШЕЊА О ИЗВРШЕЊУ НА ОСНОВУ ВЕРОДОСТОЈНЕ ИСПРАВЕ.

АКО ИЗВРШНИ ПОВЕРИЛАЦ ПРИЗНА НАВОДЕ ИЗ ПРИГОВОРА ЈАВНИ ИЗВРШИТЕЉ ЋЕ РЕШЕЊЕМ УСВОЈИТИ ПРИГОВОР, СТАВИТИ ВАН СНАГЕ РЕШЕЊЕ О ИЗВРШЕЊУ У ЦЕЛИНИ ИЛИ ДЕЛИМИЧНО И ОДЛУЧИТИ О ТРОШКОВИМА ПОСТУПКА.

НА РЕШЕЊЕ ИЗ СТАВА 2. ОВОГ ЧЛАНА МОЖЕ СЕ ИЗЈАВИТИ ПРИГОВОР СУДУ.

~~Рок за одлучивање већа и о чему веће води рачуна по службеној дужности~~

~~Члан 400.~~

~~Веће је дужно да донесе решење о приговору у року од 15 дана од када му судија појединац достави приговор и списе предмета и да решење отправи у року од три радна дана од доношења.~~

~~Веће испитује првостепено решење у границама разлога наведених у приговору, а пази по службеној дужности на примену материјалног права, да ли је суд надлежан за доношење решења, на стварну и месну надлежност првостепеног суда, да ли исправа на основу које је донето решење има својство веродостојне исправе и да ли је извршење одређено на ствари која је изван правног промета.~~

ИЗВРШЕЊЕ НА ОСНОВУ ИЗВРШНЕ ИСПРАВЕ РАДИ НАМИРЕЊА НОВЧАНОГ ПОТРАЖИВАЊА ИЗ КОМУНАЛНИХ И СРОДНИХ ДЕЛАТНОСТИ

ЧЛАН 400.

ПРЕДЛОГ ЗА ИЗВРШЕЊЕ НА ОСНОВУ ИЗВРШНЕ ИСПРАВЕ РАДИ НАМИРЕЊА ПОТРАЖИВАЊА ИЗ КОМУНАЛНИХ И СРОДНИХ ДЕЛАТНОСТИ ПОДНОСИ СЕ КОМОРИ ЈАВНИХ ИЗВРШИТЕЉА И НА ДАЉИ ПОСТУПАК СЕ ПРИМЕЊУЈУ ОДРЕДБЕ ЧЛАНА 393. ОВОГ ЗАКОНА.

О ЖАЛБИ ПРОТИВ РЕШЕЊА ЈАВНОГ ИЗВРШИТЕЉА КОЈИМ ЈЕ ОДЛУЧЕНО О ПРЕДЛОГУ ЗА ИЗВРШЕЊЕ ИЗ СТАВА 1. ОВОГ ЧЛАНА ОДЛУЧУЈЕ ДРУГОСТЕПЕНИ СУД НА ЧИЈЕМ ПОДРУЧЈУ ИЗВРШНИ ДУЖНИК ИМА ПРЕБИВАЛИШТЕ, БОРАВИШТЕ ИЛИ СЕДИШТЕ.

У СВЕМУ ОСТАЛОМ СХОДНО СЕ ПРИМЕЊУЈУ ОДРЕДБЕ ОВОГ ЗАКОНА.

~~б) Побијање решења само у делу у коме је извршни дужник обавезан да намири новчано потраживање~~

~~Поступање судије појединца~~

~~Члан 401.~~

~~Судија појединац одбацује приговор који није благовремен, потпун или дозвољен, у року од пет дана од дана пријема приговора, решења и списа предмета, и решење о одбацивању приговора отправља у року од наредна три радна дана.~~

~~Против решења о одбацивању приговора извршни дужник има право на приговор већу у року од три дана од дана пријема решења, иначе судија појединац одмах после истека рока за приговор доставља списе предмета јавном извршитељу да спроведе извршење.~~

~~Ако приговор не буде одбачен, а извршни дужник побија решење зато што обавеза из веродостојне исправе није настала, судија појединац наредног радног дана од пријема приговора доставља приговор извршном повериоцу, који може да у року од пет дана одговори на приговор.~~

~~Достављање приговора, решења и списа предмета већу~~

~~Члан 402.~~

~~Судија појединац доставља већу приговор, решење и списе предмета наредног радног дана од пријема приговора против решења о одбацивању приговора, или од пријема одговора на приговор или од истека рока за одговор на приговор.~~

~~Ако извршни дужник није поднео приговор зато што обавеза из веродостојне исправе није настала већ из другог разлога, судија појединац дужан је да приговор, решење и списе предмета достави већу наредног радног дана од дана пријема приговора.~~

~~Поступање већа~~

~~Члан 403.~~

~~Ако је судија појединац то пропустио, веће решењем одбацује приговор који није благовремен, потпун или дозвољен, у року од пет дана од дана пријема приговора, решења и списа предмета и решење о одбацивању приговора отправља у року од наредна три радна дана. Судија појединац у том случају одмах доставља списе предмета јавном извршитељу да спроведе извршење.~~

~~Исто важи и ако веће одбије приговор против решења судије појединца о одбацивању приговора.~~

~~Ако веће усвоји приговор против решења судије појединца о одбацивању приговора, оно одмах одлучује о приговору извршног дужника против решења.~~

~~Веће усваја или одбија приговор у зависности од тога ко је своје тврдње учинио вероватнијим и у зависности од оцене разлога наведених у приговору и разлога о којима пази по службеној дужности.~~

~~Последице одбијања и усвајања приговора~~

~~Члан 404.~~

~~Ако веће одбије приговор, судија појединац одмах доставља списе предмета јавном извршитељу да спроведе извршење.~~

~~Ако усвоји приговор, веће ставља ван снаге део решења којим су одређени средство и предмет извршења и укида спроведене радње, а поступак се даље наставља као по приговору против платног налога, а ако суд за то није стварно или месно надлежан, списи предмета одмах се достављају надлежном суду.~~

~~Примена одредаба о приговору против решења о извршењу на основу веродостојне исправе~~

~~Члан 405.~~

~~На разлоге за побијање решења само у делу у коме је извршни дужник обавезан да намири новчано потраживање и на садржину приговора примењују се одредбе о разлозима за побијање и о садржини приговора (члан 89) које важе када се побија само део решења о извршењу на основу веродостојне исправе у коме је извршни дужник обавезан да намири новчано потраживање.~~

~~в) Побијање решења само у делу у коме су одређени средство и предмет извршења~~

~~Последице одбијања или усвајања приговора~~

~~Члан 406.~~

~~Ако веће одбије приговор, судија појединац одмах доставља списе предмета јавном извршитељу да спроведе извршење.~~

~~Ако веће усвоји приговор, судија појединац одмах обавештава извршног повериоца да је део решења у коме је извршни дужник обавезан да намири новчано потраживање постао извршна исправа на основу које може поново да се захтева извршење, у истом или другом поступку.~~

~~Примена одредаба о приговору против решења о извршењу на основу веродостојне исправе~~

~~Члан 407.~~

~~На садржину приговора извршног дужника примењују се одредбе о садржини приговора извршног дужника (члан 97) које важе када се побија само део решења о извршењу на основу веродостојне исправе у коме су одређени средство и предмет извршења.~~

~~Примена одредаба о побијању решења само у делу којим је извршни поверилац обавезан да намири новчано потраживање~~

~~Члан 408.~~

~~На поступање судије појединца, на достављање приговора, решења и списа предмета већу и на поступање већа сходно се примењују одредбе о поступању судије појединца (члан 401), о достављању приговора, решења и списа предмета већу (члан 402) и о поступању већа (члан 403) које важе када се побија само део решења у коме је извршни дужник обавезан да намири новчано потраживање.~~

~~Судија појединац не доставља приговор извршном повериоцу на одговор.~~

~~г) Побијање решења у целини~~

~~Поступање већа~~

~~Члан 409.~~

~~На поступање већа и судије појединца пошто веће прими приговор, решење и списе предмета, сходно се примењују одредбе о поступању већа и судије појединца (члан 403. ст. 1−3) које важе када се побија само део решења у коме је извршни дужник обавезан да намири новчано потраживање.~~

~~Одлучивање већа~~

~~Члан 410.~~

~~На редослед испитивања решења и на одлуке већа примењују се одредбе о редоследу испитивања и одлукама већа (члан 104) које важе када се побија цело решење о извршењу на основу веродостојне исправе.~~

~~Последице усвајања и одбијања приговора~~

~~Члан 411.~~

~~Ако веће у целини одбије приговор, судија појединац одмах доставља списе предмета јавном извршитељу да спроведе извршење.~~

~~Ако веће у целини усвоји приговор, ставља ван снаге део решења којим су одређени средство и предмет извршења и укида спроведене радње, а поступак се даље наставља као по приговору против платног налога. Ако суд за то није стварно или месно надлежан, списи предмета одмах се достављају надлежном суду.~~

~~Ако веће донесе решење о одбијању приговора против дела решења у коме је извршни дужник обавезан да намири новчано потраживање и о истовременом усвајању приговора против дела решења у коме су одређени средство и предмет извршења, судија појединац одмах обавештава извршног повериоца да је део решења у коме је извршни дужник обавезан да намири новчано потраживање постао извршна исправа на основу које може поново да се захтева извршење, у истом или другом поступку.~~

~~Примена одредаба о приговору против решења о извршењу на основу веродостојне исправе~~

~~Члан 412.~~

~~На садржину приговора извршног дужника примењују се одредбе о садржини приговора извршног дужника које важе када се побија цело решење о извршењу на основу веродостојне исправе (члан 102).~~

~~Примена одредаба о побијању решења само у делу којим је извршни поверилац обавезан да намири новчано потраживање~~

~~Члан 413.~~

~~На поступање судије појединца и на достављање приговора, решења и списа предмета већу сходно се примењују одредбе о поступању судије појединца (члан 401) и о достављању приговора, решења и списа предмета већу (члан 402) које важе када се побија само део решења у коме је извршни дужник обавезан да намири новчано потраживање.~~

Дејство и извршење решења о обезбеђењу

Члан 422.

Решење о обезбеђењу има дејство решења о извршењу, и извршава се пре његове правноснажности.

Претходна и привремена мера постају извршне кад се решење којим су одређене, достави оном ко је обавезан да нешто учини, не учини или трпи.

Привремена мера у којој је одређен рок да извршни дужник или неко други нешто учини, постаје извршна кад одређени рок безуспешно истекне.

Претходну и привремену меру извршава јавни извршитељ, ОСИМ У СЛУЧАЈЕВИМА ИЗ ЧЛАНА 4. СТАВ 1. ОВОГ ЗАКОНА.

Решење о стицању заложног права на непокретностима и покретним стварима извршава суд.

Жалба и приговор у поступку обезбеђења

Члан 423.

Странке имају право на жалбу против решења донетог о предлогу за обезбеђење и против решења о обустави поступка обезбеђења.

Ако се побија само део решења донетог о предлогу за обезбеђење којим су одмерени трошкови поступка чини се то приговором.

Приговор је дозвољен и против решења којим је одлучено о предлогу за продужење трајања претходне мере (члан 443. ст. 1. и 2) или привремене мере (члан 456. ст. 3. и 4).

~~Против решења донетог о приговору жалба није дозвољена.~~

На жалбу против решења о обезбеђењу сходно се примењују одредбе о жалби против решења о извршењу, изузев одредаба о обавезном достављању жалбе на одговор, а на жалбу против осталих решења у поступку обезбеђења сходно се примењују одредбе о жалби против осталих решења суда у извршном поступку (чл. 82−84).

Врсте претходних мера

Члан 445.

Врсте претходних мера јесу:

1) попис покретних ствари и упис заложног права на пописаним покретним стварима у Регистар залоге;

2) пленидба новчаног потраживања извршног дужника и стицање заложног права на њему;

~~3) налог организацији за принудну наплату да банкама које воде рачуне извршног дужника наложи да новчана средства у висини обезбеђеног потраживања пренесу у депозит јавног извршитеља;~~

3) НАЛОГ ОРГАНИЗАЦИЈИ ЗА ПРИНУДНУ НАПЛАТУ ДА НОВЧАНА СРЕДСТВА У ВИСИНИ ОБЕЗБЕЂЕНОГ ПОТРАЖИВАЊА ПРЕНЕСЕ У ДЕПОЗИТ ЈАВНОГ ИЗВРШИТЕЉА;

4) упис забране располагања финансијских инструмената и упис заложног права на њима у Централни регистар хартија од вредности;

5) упис заложног права извршног повериоца на уделу извршног дужника у друштву са ограниченом одговорношћу, ортачком друштву или командитном друштву у Регистар залоге и упис заплене удела у Регистар привредних субјеката;

6) пленидба потраживања извршног дужника да му се преда непокретност или одређена покретна ствар или испоручи одређена количина покретних ствари и стицање заложног права на заплењеном потраживању;

7) предбележба заложног права на непокретности у својини извршног дужника или на праву извршног дужника уписаном на непокретности.

Недозвољеност привремене мере

Члан 455.

Није дозвољено да се одреди привремена мера ради обезбеђења новчаног потраживања ако постоје услови за одређивање другог средства обезбеђења којим се постиже иста сврха.

НИЈЕ ДОЗВОЉЕНО ОДРЕЂИВАЊЕ ПРИВРЕМЕНЕ МЕРЕ КОЈОМ БИ СЕ ЗАБРАНИЛО СПРОВОЂЕЊЕ ИЗВРШЕЊА.

2. Врсте привремених мера за обезбеђивање новчаног потраживања

Члан 459.

Ради обезбеђења новчаног потраживања може да се одреди свака мера којом се постиже сврха обезбеђења, а нарочито:

1) забрана извршном дужнику да отуђи, односно оптерети покретне ствари чији је власник и, по потреби, њихово одузимање од извршног дужника и поверавање на чување извршном повериоцу или другом лицу или судском депозиту;

2) забрана извршном дужнику да отуђи, односно оптерети непокретности чији је власник или друга стварна права која су уписана у његову корист на непокретностима у катастар непокретности, уз упис забележбе забране у катастар непокретности;

3) забрана дужнику извршног дужника да исплати потраживање или преда ствар извршном дужнику и забрана извршном дужнику да прими исплату потраживања или прими ствар и да њима располаже;

~~4) налог организацији за принудну наплату да банкама које воде рачуне извршног дужника наложи да новчана средства у висини обезбеђеног потраживања пренесу у депозит јавног извршитеља;~~

4) НАЛОГ ОРГАНИЗАЦИЈИ ЗА ПРИНУДНУ НАПЛАТУ ДА НОВЧАНА СРЕДСТВА У ВИСИНИ ОБЕЗБЕЂЕНОГ ПОТРАЖИВАЊА ПРЕНЕСЕ У ДЕПОЗИТ ЈАВНОГ ИЗВРШИТЕЉА;

5) налог Централном регистру хартија од вредности да упише забрану отуђења и оптерећења акција извршног дужника и упише забрану извршном дужнику да користи право гласа из акција и располаже њиме;

6) одузимање готовог новца или хартија од вредности од извршног дужника и њихово полагање у судски депозит, односно код јавног извршитеља.

Полагање заклетве јавног извршитеља

Члан 477.

Јавни извршитељ полаже заклетву пред министром у року од 30 дана од дана пријема решења о именовању.

Заклетва гласи: "Заклињем се чашћу да ћу поштовати Устав и законе Републике Србије и делатност јавног извршитеља обављати савесно, непристрасно и предано".

Ако јавни извршитељ неоправдано не положи заклетву у року од 30 дана од дана пријема решења о именовању, сматра се да није именован.

Министар решењем утврђује да се сматра да јавни извршитељ није именован. Решење министра је коначно у управном поступку.

~~Министар може именовати за јавног извршитеља другог кандидата кога је конкурсна комисија предложила.~~

У СЛУЧАЈУ ИЗ СТАВА 4. ОВОГ ЧЛАНА, МИНИСТАР МОЖЕ ИМЕНОВАТИ ЗА ЈАВНОГ ИЗВРШИТЕЉА ДРУГОГ КАНДИДАТА КОГА ЈЕ КОНКУРСНА КОМИСИЈА ПРЕДЛОЖИЛА.

Отпочињање делатности и почетак рада јавног извршитеља

Члан 479.

Комора издаје јавном извршитељу решење о отпочињању делатности, у року од 15 дана од дана полагања заклетве.

Решење о отпочињању делатности садржи и дан у коме јавни извршитељ почиње да ради и објављује се у "Службеном гласнику Републике Србије".

Сматра се да јавни извршитељ није именован ако неоправдано не почне да ради на дан одређен у решењу о отпочињању делатности.

Министар решењем утврђује да се сматра да јавни извршитељ није именован. Решење министра је коначно у управном поступку.

~~Министар може именовати за јавног извршитеља другог кандидата кога је конкурсна комисија предложила.~~

У СЛУЧАЈУ ИЗ СТАВА 4. ОВОГ ЧЛАНА, МИНИСТАР МОЖЕ ИМЕНОВАТИ ЗА ЈАВНОГ ИЗВРШИТЕЉА ДРУГОГ КАНДИДАТА КОГА ЈЕ КОНКУРСНА КОМИСИЈА ПРЕДЛОЖИЛА.

Услови који се испуњавају пре отпочињања делатности

Члан 480.

Пре отпочињања делатности јавни извршитељ мора да:

1) обезбеди канцеларију и опрему неопходну за спровођење извршења и обезбеђења;

2) плати Комори уписнину.

Комора утврђује да ли је именовани ЈАВНИ извршитељ испунио услове у погледу опремљености канцеларије и опреме неопходне за рад.

О ИСПУЊЕНОСТИ УСЛОВА ПРОПИСАНИХ СТАВОМ 2. ОВОГ ЧЛАНА КОМОРА ЈЕ ДУЖНА ДА САЧИНИ ЗАПИСНИК И ДОСТАВИ ГА МИНИСТАРСТВУ.

ОБАВЕЗЕ ЈАВНОГ ИЗВРШИТЕЉА НАКОН ОТПОЧИЊАЊА ДЕЛАТНОСТИ

ЧЛАН 480А

ЈАВНИ ИЗВРШИТЕЉ ДУЖАН ЈЕ ДА У РОКУ ОД 30 ДАНА ОД ДАНА ОТПОЧИЊАЊА ДЕЛАТНОСТИ МИНИСТАРСТВУ ДОСТАВИ ДОКАЗ О ПРЕСТАНКУ РАДНОГ ОДНОСА, ОДНОСНО ДОКАЗ О ПРЕСТАНКУ ФУНКЦИЈЕ ИЗ ЧЛАНА 487. СТАВ 1. ТАЧКА 4) ОВОГ ЗАКОНА, У СУПРОТНОМ БИЋЕ РАЗРЕШЕН.

Разлози за разрешење јавног извршитеља

Члан 487.

Јавни извршитељ разрешава се:

1)    ако престане да испуњава услове за делатност јавног извршитеља;

2)    ако је прикрио законску сметњу од које зависи именовање јавног извршитеља;

3)    ако заснује радни однос;

4)    ако прихвати јавну функцију или функцију у органу управљања или надзора привредног друштва или почне да се бави пословима обезбеђења, адвоката или јавног бележника или другим плаћеним занимањем или пословима који ~~су као неспојиви одређени прописом Коморе~~ НЕСПОЈИВИ СА ЈАВНОИЗВРШИТЕЉСКОМ ДЕЛАТНОШЋУ;

5)    ако не плаћа премију за осигурање за штету коју би својом делатношћу могао проузроковати другом лицу или премију за осигурање просторија и предмета примљених у депозит за случај њиховог оштећења, уништења или нестанка;

6)    ако постоји знатна несагласност између података из извештаја о имовини и стварне имовине јавног извршитеља;

7)    ако му буде изречена дисциплинска мера трајне забране делатности јавног извршитеља;

8)    ако буде правноснажно осуђен за кривично дело на безусловну казну затвора од најмање шест месеци или за кривично дело против правног саобраћаја или службене дужности или за кажњиво дело које га чини недостојним делатности јавног извршитеља.

МИНИСТАР ДАЈЕ МИШЉЕЊЕ О НЕСПОЈИВОСТИ ПОСЛОВА ИЗ СТАВА 1. ТАЧКА 4) ОВОГ ЧЛАНА СА ЈАВНОИЗВРШИТЕЉСКОМ ДЕЛАТНОШЋУ.

Последице престанка делатности јавног извршитеља

Члан 489.

Кад јавном извршитељу престане делатност, наставља је његов заменик, а ако нема заменика министар именује другог јавног извршитеља СА ТОГ ПОДРУЧЈА који привремено преузима његове послове.

Он се именује у решењу којим се јавни извршитељ брише из Именика јавних извршитеља и заменика јавних извршитеља, или у решењу којим се утврђује да је јавни извршитељ навршио радни век или којим се јавни извршитељ разрешава или у посебном решењу.

~~Привремено преузимање послова траје док новоименовани јавни извршитељ не почне да ради.~~

У СЛУЧАЈУ ИЗ СТАВА 1. ОВОГ ЧЛАНА МИНИСТАР ЈЕ ДУЖАН ДА РАСПИШЕ КОНКУРС ЗА ИМЕНОВАЊЕ НОВОГ ЈАВНОГ ИЗВРШИТЕЉА У РОКУ ОД 90 ДАНА.

4. Спреченост јавног извршитеља да обавља делатност и привремени заменик јавног извршитеља

Члан 491.

Јавни извршитељ који је спречен да обавља делатност, а нема заменика, одређује јавног извршитеља или заменика другог јавног извршитеља да га привремено замењује (привремени заменик јавног извршитеља) и о томе одмах обавештава министарство, Комору и суд за чије подручје је именован.

Ако не одреди привременог заменика пре спречености или се одређени привремени заменик не прихвати посла, привременог заменика одређује решењем председник Коморе.

Јавни извршитељ увек може опозвати привременог заменика кога је одредио он ~~или председник Коморе~~ и одредити другог, а председник Коморе увек може опозвати привременог заменика кога је он одредио и одредити другог.

Привремени заменик води канцеларију у име и за рачун одсутног јавног извршитеља.

Јавни извршитељ дужан је да исплати привременом заменику примерену накнаду која се уређује Јавноизвршитељском тарифом.

Удаљавање са дужности

Члан 492.

Јавни извршитељ се удаљава са дужности ако му је одређен притвор.

Јавни извршитељ може бити удаљен са дужности ако се против њега води кривични поступак за кривично дело против правног саобраћаја или службене дужности или за кажњиво дело које га чини недостојним делатности јавног извршитеља.

Јавног извршитеља решењем удаљава министар.

У СЛУЧАЈУ ИЗ СТАВА 2. ОВОГ ЧЛАНА АКО ЈАВНИ ИЗВРШИТЕЉ НЕМА ЗАМЕНИКА, ЊЕГОВИ ПРЕДМЕТИ СЕ ДОДЕЉУЈУ ЈАВНОМ ИЗВРШИТЕЉУ СА ТОГ ПОДРУЧЈА КОЈЕГ ИМЕНУЈЕ МИНИСТАР РЕШЕЊЕМ ИЗ СТАВА 3.ОВОГ ЧЛАНА.

Решење је коначно у управном поступку.

Најважнија овлашћења извршитеља

Члан 493.

Јавни извршитељ пре свега:

1)    доноси решење о извршењу на основу веродостојне исправе ради намирења новчаног потраживања насталог из комуналних услуга и сродних делатности;

2)    закључком одређује средство и предмет извршења, мења га или додаје;

3)    доноси решења и закључке;

4)    предузима радње којима се непосредно спроводи извршење или обезбеђење;

5)    доставља акте суда и јавног извршитеља и писмена странака и других учесника у поступку ако јавни извршитељ спроводи извршење;

6)    прибавља податке о извршном дужнику (члан 30);

7)   ОБАВЉА ДРУГЕ ПОСЛОВЕ ПРОПИСАНЕ ОВИМ ИЛИ ПОСЕБНИМ ЗАКОНОМ.

Разлози за изузеће јавног извршитеља

Члан 495.

Јавни извршитељ ~~изузима~~ ИСКЉУЧУЈЕ се у поступку у коме се непосредно или посредно одлучује о његовим правима и обавезама или правима и обавезама његовог супружника или ванбрачног партнера или крвног сродника у правој линији, а у побочној линији до четвртог степена сродства или о правима и обавезама лица са којима је у односу старатеља, усвојитеља, усвојеника или хранитеља, којима је законски заступник и у поступку у коме се одлучује о правима и обавезама правног лица чији је оснивач ~~(искључење)~~.

Јавни извршитељ ~~изузима~~ ИСКЉУЧУЈЕ се и ако је са странком био у пословном односу поводом кога се спроводи извршење или ако је био заступник или одговорно лице у правном лицу које је странка у поступку.

Јавни извршитељ ~~изузима се~~ МОЖЕ БИТИ ИЗУЗЕТ и ако друге чињенице доводе у сумњу његову непристрасност.

ПОДНОШЕЊЕ ТУЖБЕ ПРОТИВ ЈАВНОГ ИЗВРШИТЕЉА КОЈИ СПРОВОДИ ИЗВРШЕЊЕ НЕ ПРЕДСТАВЉА РАЗЛОГ ЗА ЊЕГОВО ИСКЉУЧЕЊЕ ИЛИ ИЗУЗЕЋЕ.

Годишњи И РЕДОВНИ извештај о пословању јавног извршитеља

Члан 502

Јавни извршитељ подноси најмање једанпут годишње извештај о пословању министарству и Комори.

Подаци из годишњег извештаја објављују се на интернет страници министарства и Коморе.

ЈАВНИ ИЗВРШИТЕЉ ПОДНОСИ ЈЕДНОМ ДНЕВНО РЕДОВНИ ИЗВЕШТАЈ О ПОСЛОВАЊУ ИЗ ЕВИДЕНЦИЈЕ О ПОСТУПЦИМА ИЗВРШЕЊА И ОБЕЗБЕЂЕЊА МИНИСТАРСТВУ.

Обавеза вођења евиденције о поступцима извршења и обезбеђења и финансијском пословању

Члан 503

Јавни извршитељ води евиденцију о поступцима извршења и обезбеђења и финансијском пословању.

Евиденција је јавна и садржи:

1) назив суда који је донео решење о извршењу на основу извршне или веродостојне исправе или решење о претходној или превременој мери и пословни број судског предмета;

2) пословни број предмета јавног извршитеља;

3) име и презиме или пословно име извршног дужника и извршног повериоца;

4) предмете и средства извршења или обезбеђења;

5) уплаћено јемство и датум уплате;

6) решења и закључке које је јавни извршитељ донео;

7) износ који је наплатио од извршног дужника;

8) време предузимања радњи и њихов исход;

9) име и презиме или пословно име лица која су намирена и износ намирења;

10) коначни износ накнаде за рад и накнаде трошкова јавног извршитеља.

ПОРЕД ПОДАТАКА ИЗ СТАВА 2. ОВОГ ЧЛАНА КОЈИ СУ ЈАВНИ, ЕВИДЕНЦИЈА САДРЖИ И ПОДАТКЕ КОЈИ НИСУ ЈАВНИ И ТО: АДРЕСУ ПРЕБИВАЛИШТА ИЛИ БОРАВИШТА ИЛИ АДРЕСУ СЕДИШТА, ЈЕДИНСТВЕНИ МАТИЧНИ БРОЈ ГРАЂАНА ИЛИ МАТИЧНИ БРОЈ ИЗВРШНОГ ДУЖНИКА И ИЗВРШНОГ ПОВЕРИОЦА, БРОЈ РАЧУНА, ИЗНОС УПЛАЋЕНОГ ЈЕМСТВА, ИЗНОС ПОТРАЖИВАЊА, БРОЈЕВЕ РАЧУНА КОД ПОСЛОВНЕ БАНКЕ СА КОЈИХ ИЛИ НА КОЈЕ СЕ ВРШИ УПЛАТА ИЛИ ПРЕНОС СРЕДСТАВА ИЗВРШНОГ ДУЖНИКА И ИЗВРШНОГ ПОВЕРИОЦА, ИЗНОСЕ НАКНАДЕ ЗА РАД И НАКНАДЕ ТРОШКОВА ЈАВНОГ ИЗВРШИТЕЉА, СКЕНИРАНЕ ИСПРАВЕ КОЈЕ ЈЕ ДОНЕО СУД И ДОСТАВИО ЈАВНОМ ИЗВРШИТЕЉУ И ИСПРАВЕ КОЈЕ ЈЕ ДОНЕО ЈАВНИ ИЗВРШИТЕЉ, ДНЕВНЕ ИЗВОДЕ СА НАМЕНСКОГ И ПОСЕБНОГ РАЧУНА ЈАВНОГ ИЗВРШИТЕЉА КОД ПОСЛОВНЕ БАНКЕ.

ПОДАЦИ У ЕЛЕКТРОНСКОЈ ЕВИДЕНЦИЈИ ЈАВНОГ ИЗВРШИТЕЉА МОРАЈУ ДА БУДУ ИСТОВЕТНИ СА ПОДАЦИМА ИЗ ИСПРАВА ЗА СВАКИ ПРЕДМЕТ. РОК ЗА УПИС ПОДАТАКА ИЗ СПИСА ПРЕДМЕТА ЗА КОЈЕ СЕ ВОДИ ЕЛЕКТРОНСКА ЕВИДЕНЦИЈА ИЗНОСИ 15 ДАНА.

Евидентира се и број поступака у којима је у једној години јавни извршитељ поступао.

Начин вођења евиденције о поступцима извршења и обезбеђења и финансијском пословању подробније прописује министар.

Евиденција о поступцима извршења и обезбеђења и финансијском пословању води се и у електронском облику, а подаци из ње уносе се у централну базу података, која је део правосудног информационог система.

Именовање заменика јавног извршитеља

Члан 507.

Заменика јавног извршитеља именује министар на предлог јавног извршитеља, по прибављеном мишљењу Коморе.

СМАТРАЋЕ СЕ ДА ЈЕ КОМОРА ДАЛА ПОЗИТИВНО МИШЉЕЊЕ АКО НА ЗАХТЕВ МИНИСТАРСТВА НЕ ОДГОВОРИ У РОКУ ОД 30 ДАНА.

При именовању заменика јавног извршитеља нарочито се води рачуна о националном саставу становништва, одговарајућој заступљености припадника националних мањина и познавању правне терминологије на језику националне мањине, који је у службеној употреби на подручју јединице локалне самоуправе у којој се налази седиште јавног извршитеља.

Решење донето о предлогу за именовање заменика јавног извршитеља јесте коначно у управном поступку.

Заменик јавног извршитеља почиње да ради наредног дана од полагања заклетве пред министром.

Текст заклетве заменика јавног извршитеља исти је као текст заклетве јавног извршитеља.

Надзор министарства над радом јавних извршитеља

Члан 523

Рад јавних извршитеља надзире министарство.

Министарство врши надзор на сопствену иницијативу, на предлог председника суда за чије подручје је јавни извршитељ именован или по притужби другог јавног извршитеља, странке или учесника у поступку.

Министарство је овлашћено да:

1) прибави од странака и учесника у поступку и председника судова за чије подручје је јавни извршитељ именован све податке о начину на који је јавни извршитељ доносио решења и закључке и предузимао радње извршења и обезбеђења

1А) ПРИКУПЉА И ОБРАЂУЈЕ ПОДАТКЕ ИЗ ЧЛАНА 503. ОВОГ ЗАКОНА У СКЛАДУ СА ЗАКОНОМ КОЈИМ СЕ УРЕЂУЈЕ ЗАШТИТА ПОДАТАКА О ЛИЧНОСТИ;

2) захтева документацију о висини трошкова поступка извршења и обезбеђења;

3) захтева извештаје и доказе о томе како су достављани акти судова и јавног извршитеља и писмена странака и других учесника у поступку;

4) начини увид у избор средства и предмета извршења и њихове промене у току извршног поступка или поступка обезбеђења;

5) затражи извештај о томе да ли је и колико пута понављана иста радња извршења или обезбеђења;

6) начини увид у рад канцеларије јавног извршитеља ради провере примене Стандарда професионалног понашања јавних извршитеља;

7) начини увид у евиденцију о поступцима извршења и обезбеђења и финансијском пословању;

8) прибави друге податке који су потребни да се одлучи о томе да ли ће се против јавног извршитеља покренути дисциплински поступак.

Државни службеник који је вршио наџор дужан је да записник о наџору и доказе проследи дисциплинском тужиоцу министарства и дисциплинском тужиоцу Коморе.

Вршење наџора министарства над радом јавних извршитеља подробније прописује министар.

Теже дисциплинске повреде

Члан 527.

Тежа дисциплинска повреда јесте:

1. спровођење извршења иако јавни извршитељ није био надлежан за то;

2) ~~кашњење са доношењем решења и закључака у извршном поступку или поступку обезбеђења или неблаговремено предузимање радњи којима се непосредно спроводи извршење или обезбеђење;~~

2)    УЧЕСТАЛО КАШЊЕЊЕ СА ДОНОШЕЊЕМ РЕШЕЊА И ЗАКЉУЧАКА У ИЗВРШНОМ ПОСТУПКУ ИЛИ ПОСТУПКУ ОБЕЗБЕЂЕЊА ИЛИ НЕБЛАГОВРЕМЕНО ПРЕДУЗИМАЊЕ РАДЊИ КОЈИМА СЕ НЕПОСРЕДНО СПРОВОДИ ИЗВРШЕЊЕ ИЛИ ОБЕЗБЕЂЕЊЕ У ВЕЋЕМ БРОЈУ ПРЕДМЕТА;

3)    обавештавање суда, односно извршног повериоца да је јавни извршитељ спречен да прихвати спровођење или настављање извршења иако спреченост не постоји (члан 69. став 1. и члан 140);

4)    повреда правила о достављању решења или закључака суда или јавног извршитеља због које је странка или учесник у поступку изгубио неко процесно право;

5)    одређивање, мењање или додавање средстава и предмета извршења којим је озбиљно нарушено начело сразмере (члан 56);

6)    одређивање, промена или додавање предмета извршења који су изузети од извршења или на којима је извршење ограничено, који уследе после доношења решења о извршењу на основу извршне или веродостојне исправе;

7)    понављање исте радње извршења или обезбеђења, да би се увећали трошкови поступка;

8)    предузимање радњи и поред разлога за искључење (члан 495. ст. 1. и 2) или донетог решења о изузећу;

9)    недоношење решења којим се одбацује предлог за извршење у случају да извршни поверилац уз предлог за извршење не достави јавном извршитељу одговор Коморе из кога произлази да је за јавног извршитеља одређен управо он, или не достави доказ да Комора није одговорила на захтев извршног повериоца у року од пет дана ~~(члан 393. став 4)~~ (ЧЛАН 300. И ЧЛАН 393. СТАВ 4);

10)  наплата накнаде за рад или накнаде трошкова супротно Јавноизвршитељској тарифи;

11)  незаконито коришћење средстава с наменског рачуна;

12)  понављање дисциплинских повреда пре него што је већ изречена дисциплинска мера брисана из евиденције;

13)  ~~повреда Етичког кодекса јавних извршитеља или Стандарда професионалног понашања јавних извршитеља која је   довела до тешког угрожавања угледа јавних извршитеља;~~

13) УЧЕСТАЛЕ ПОВРЕДЕ ЕТИЧКОГ КОДЕКСА ЈАВНИХ ИЗВРШИТЕЉА ИЛИ СТАНДАРДА ПРОФЕСИОНАЛНОГ ПОНАШАЊА ЈАВНИХ ИЗВРШИТЕЉА КОЈЕ СУ ДОВЕЛЕ ДО ТЕШКОГ УГРОЖАВАЊА УГЛЕДА ЈАВНИХ ИЗВРШИТЕЉА;

14)  нуђење услуга противно Етичком кодексу јавних извршитеља;

15)  повреда дужности чувања пословне тајне;

16)  неуредно вођење књига и евиденција ТАКО ШТО У ЊИМА НЕТАЧНО ПРИКАЗУЈЕ ИЛИ ПРОПУШТА  ДА ПРИКАЖЕ ПОДАТКЕ КОЈИ СЕ ПО ЗАКОНУ ИЛИ ДРУГОМ ПРОПИСУ МОРАЈУ ПРИКАЗАТИ;

17)  невођење извршног поступка или поступка обезбеђења на језику који је у службеној употреби у суду;

18)  поступање са стварима и новчаним средствима у извршном поступку или поступку обезбеђења које је супротно закону или овлашћењу странака;

19)  неоправдано одбије да привремено преузме послове јавног извршитеља коме је престала делатност или да на основу решења председник Коморе привремено замењује јавног извршитеља који је спречен да обавља делатност;

20)  јавно изношење личних, породичних и материјалних прилика странака и учесника у поступку које је јавни извршитељ сазнао у обављању делатности;

21)  неплаћање чланарине Комори три месеца узастопно или шест месеци са прекидима у току календарске године;

22)  неоправдано одбијање стручног усавршавања;

23)  обављање послова јавног извршитеља упркос изреченој дисциплинској мери привремене забране делатности јавног извршитеља.

Члан 542.

Покретање дисциплинског поступка застарева у року од ~~шест~~ 12 месеци од сазнања за дисциплинску повреду, а најдуже за ~~једну годину~~ ДВЕ ГОДИНЕ од када је дисциплинска повреда учињена.

Вођење дисциплинског поступка застарева у року од ~~једне~~ ДВЕ године од покретања дисциплинског поступка, А НЕ ТЕЧЕ ЗА ВРЕМЕ ТРАЈАЊА УПРАВНОГ СПОРА, ОДНОСНО СУДСКОГ ПОСТУПКА У ВЕЗИ СА СПРОВЕДЕНИМ ДИСЦИПЛИНСКИМ ПОСТУПКОМ И ИЗРЕЧЕНОМ ДИСЦИПЛИНСКОМ МЕРОМ.

Изречена дисциплинска мера не може да се изврши пошто истекне једна година од њене коначности.

**ИЗЈАВА О УСКЛАЂЕНОСТИ ПРОПИСА**

**СА ПРОПИСИМА ЕВРОПСКЕ УНИЈЕ**

**1. Овлашћени предлагач прописа: Влада**

Обрађивач: Министарство правде.

**2. Назив прописа**

Предлог закона о изменама и допунама Закона о извршењу и обезбеђењу.

Draft Law on Amendments and Additions to the Law on Enforcement and Security.

**3. Усклађеност прописа са одредбама Споразума о стабилизацији и придруживању између Европских заједница и њихових држава чланица, са једне стране, и Републике Србије са друге стране („Службени гласник РС”, број 83/08) (у даљем тексту: Споразум):**

**а) Одредба Споразума која се односе на нормативну садржину прописа,**

Наслов VII. – Правосуђе, слободе и безбедност, у оквиру којег је члан 80 – Јачање институција и владавина права.

**б) Прелазни рок за усклађивање законодавства према одредбама Споразума,**

**в) Оцена испуњености обавезе које произлазе из наведене одредбе Споразума,**

Наслов VII. – Правосуђе, слобода и безбедност, у оквиру којег је члан 80 – Јачање институција и владавина права.

**г) Разлози за делимично испуњавање, односно неиспуњавање обавеза које произлазе из наведене одредбе Споразума,**

**д) Веза са Националним програмом за усвајање правних тековина Европске уније.**

**4. Усклађеност прописа са прописима Европске уније:**

**а) Навођење одредби примарних извора права Европске уније и оцене усклађености са њима,**

**б) Навођење секундарних извора права Европске уније и оцене усклађености са њима,**

**в) Навођење осталих извора права Европске уније и усклађеност са њима,**

**г) Разлози за делимичну усклађеност, односно неусклађеност,**

**д) Рок у којем је предвиђено постизање потпуне усклађености прописа са прописима Европске уније.**

**-** /

**5. Ако не постоје одговарајуће надлежности Европске уније у материји коју регулише пропис, и/или не постоје одговарајући секундарни извори права Европске уније са којима је потребно обезбедити усклађеност треба образложити ту чињеницу. У овом случају, није потребно попуњавати Табелу усклађености прописа. Табелу усклађености није потребно попуњавати и уколико се домаћим прописом не врши пренос одредби секундарног извора права Европске уније већ се искључиво врши примена или спровођење неког захтева који произилази из одредбе секундарног извора права (нпр. Предлогом одлуке о изради стратешке процене утицаја биће спроведена обавеза из члана 4. Директиве 2001/42/ЕЗ, али се не врши и пренос те одредбе Директиве).**

Не постоје одговарајући прописи Европске уније са којима је потребно обезбедити усклађеност.

**6. Да ли су претходно наведени извори права ЕУ преведени на српски језик?**

**-** /

**7. Да ли је пропис преведен на неки службени језик ЕУ?**

Не.

**8. Сарадња са Европском унијом и учешће консултаната у изради прописа и њихово мишљење о усклађености**

**-** /